
Prolog 


Îi plăcea mașina lui. Era prima dată când urca într-una 
electrică. Nu auzea decât vântul în timp ce goneau prin noapte. 

— E așa de liniște, remarcă ea. 

Spuse numai patru cuvinte, dar tot vorbi cu prune-n gură. Al 
treilea Cosmo îi făcuse ceva la limbă. 

— N-o auzi venind, zise șoferul. Cu siguranţă. 

Se uită la ea și zâmbi. Dar ea se gândi că doar verifică dacă 
se simte bine pentru că nu vorbise clar. 

Bărbatul se întoarse apoi și dădu din cap spre parbriz. 

— Am ajuns, anunţă el. E vreo parcare în zonă? 

— Poţi să parchezi în spatele mașinii mele, spuse ea. Am două 
locuri în garaj, dar sunt... unul în spatele celuilalt. Cred că i se 
zice totem. 

— Tandem? 

— A, da, asa e. Tandem. 

Femeia începe să râdă de greșeala sa, un ras în hohote din 
care nu se mai putea opri. Din cauza băuturii, din nou. Si a 
picăturilor de la farmacia ecologică pe care le luase înainte să se 
urce în Uber în acea noapte. 

Bărbatul lăsă geamul jos și aerul rece al serii navali cotropitor 
în interiorul mașinii. 

— Iti mai aduci aminte codul? întrebă el. 

Tina se ridică putin de pe bancheta ca să se uite în jur mai 
bine și să vadă ce și cum. Își dădu seama că se aflau deja în fata 
porții de la garajul apartamentului său. Nu părea în regula. Nu-și 
aducea aminte să-i fi spus unde locuiește. 

— Codul? întrebă el din nou. 

Tastatura era pe zid, exact în dreptul geamului șoferului. Ea 
își dădu seama că știa codul care avea să deschidă poarta, dar 
nu putea să-și aducă aminte numele bărbatului pe care alesese 
să-l aducă acasă la ea. 

— 4-6-8-2-5. 

In timp ce el tasta, ea încercă să nu râdă din nou. Unii bărbaţi 
urau asta. 

Intrară în garaj și îi arătă spre un loc unde putea să tragă în 
spatele mașinii ei Mini. În curând ajunseră în lift si femeia apasa 
pe butonul corect, după care se sprijini de el. El puse un brat în 
jurul ei și o tinu să nu cadă. 


— Ai o poreclă? întrebă ea. 

— La ce te referi? răspunse el. 

— Adică, cum îţi spune lumea? Stii tu, pentru distracţie. 

El clătină din cap. 

— Cred că mi se spune doar pe nume. 

N-o ajuta deloc. O lăsă baltă. Avea să-i afle numele mai târziu, 
dar adevărul era că probabil nu avea nevoie să-l afle. Nu avea 
să existe un mai târziu. Aproape niciodată nu exista un mai 
târziu. 

Ușa se deschise la etajul al treilea și îl conduse pe hol. 
Apartamentul ei era la două uși distanţă de lift. 

Sexul fusese OK, dar nu extraordinar. Singurul lucru 
neobișnuit a fost că el nu s-a opus atunci când ea a cerut să 
folosească prezervativ. Chiar adusese el unul. Puncte bonus 
pentru asta, dar tot se gândea că avea să fie doar o partidă de o 
noapte. Căutarea acelui lucru de nedescris care avea să umple 
golul lăuntric urma să continue. 

După ce aruncă prezervativul, se întoarse în pat lângă ea. Ea 
spera că o să vină cu o scuză - se ducea la serviciu devreme a 
doua zi, îl aștepta soţia acasă, orice -, dar el vru doar să se 
așeze la loc în pat și să stea îmbrăţișaţi. Cu o oarecare 
bruschete, se așeză lângă ea și o întoarse astfel încât spatele ei 
să fie lipit de pieptul lui. Bărbatul se epilase și îi simţea tepii mici 
de păr care creșteau din nou pe piept. 

— Ştii... 

Nu apucă să se mai plângă. El se roti și femeia ajunse 
deasupra lui, cu spatele lipit de el. Pieptul lui se simţea ca un 
smirghel. Duse un brat în fata ei și îl îndoi de la cot. Apoi își 
folosi mâna liberă ca să o preseze de braţul celălalt. Începu să 
strângă puternic și femeia simţi că nu mai poate să respire. Nu 
putea să tipe după ajutor. Nu avea aer să scoată niciun sunet. 
Se chinui să se elibereze, dar picioarele îi erau prinse în 
așternuturi și el era prea puternic. Strânsoarea de la gâtul 
femeii era ca o menghină. 

Întunericul începu să îi acopere vederea. El își ridică ușor 
capul și-și duse gura la urechea ei. 

— Lumea îmi spune Sfrânciocul!, sopti el. 


1 Sfrâncioc, pasăre care își ucide prada brutal, fie atacând gâtul și inducând 
paralizie animalului vânat, fie mușcând ori înțepându-l în ceva (n.tr.) 


JACK 

Am numit știrea „Regele șarlatanilor”. Cel puţin acela era 
titlul principal. L-am scris în partea de sus, dar eram destul de 
sigur că avea să fie schimbat deoarece să-i dau știrii mele și un 
titlu ar fi însemnat să-mi depășesc atribuţiile de reporter. 
Titlurile și subtitlurile ţineau de editor, și deja îl auzeam pe 
Myron Levin cum mă dojenește: 

— Îţi rescrie editorul introducerile sau îi sună pe subiecţii 
articolelor tale pentru întrebări în plus? Nu, nu face asta. El stă 
în banca lui și asta înseamnă că și tu trebuie să faci la fel. 

Din moment ce Myron era acel gen de editor, ar fi fost greu să 
ripostez și să încerc să mă apăr. Dar tot am trimis știrea cu titlul 
sugerat, pentru că era perfect. Era vorba despre lumea 
întunecată a afacerilor de colectare a datoriilor - 600 de 
milioane de dolari erau obţinute din fraude - și regula Avertizării 
Juste era să scoată la lumină un chip, o imagine a prădătorului, 
ori a prăzii, ori a victimei, ori a atacatorului victimei. Si de data 
aceasta a fost despre prădător. Arthur Hathaway, Regele 
Șarlatanilor, era cel mai bun dintre toţi. Până la vârsta de șaizeci 
și doi de ani, fusese implicat în orice tip de fraudă posibilă, în 
lumea criminală din Los Angeles, de la vânzarea aurului fals 
până la site-urile web false de strângeri de fonduri pentru 
dezastre naturale. 

Acum se ocupa cu o escrocherie prin care îi convingea pe 
oameni că datorează bani, când, de fapt, nu era așa, și îi făcea 
să plătească. Și era atât de priceput încât pungasii începători îl 
plăteau ca să le dea lecţii lunea și miercurea, într-un fost studio 
de actorie din Van Nuys. M-am infiltrat dându-mă drept unul 
dintre elevii săi și am învăţat tot ce am putut. Acum era timpul 
să scriu știrea și să îl folosesc pe Arthur ca să dau în vileag o 
industrie ce fura milioane de dolari în fiecare an, de la femei în 
vârstă care aveau conturi bancare din ce în ce mai goale până la 
angajaţi tineri care erau deja îngropaţi în datoriile de pe urma 
facultăţii. Toţi ajungeau să fie victime, și totuși trimiteau banii 
pentru că Arthur Hathaway îi convingea să o facă. 

lar acum învăţa unsprezece viitori șarlatani și un reporter sub 
acoperire cum să facă asta, pentru cincizeci de dolari pe 
ședință. Scoala lui de escrocherie probabil ca era cea mai mare 
fraudă. Tipul era, într-adevăr, un rege cu o lipsă de remușcări 
demnă de un psihopat. Am inclus în articol și povestea 


victimelor ale căror conturi bancare fuseseră ,,curatate” și ale 
căror vieţi fuseseră distruse. 

Myron deja stabilise ca știrea să fie un coproiect cu ziarul Los 
Angeles Times, și asta garanta faptul că avea să fie văzută și 
trebuia să intre în atenţia departamentului de poliție din Los 
Angeles. Domnia regelui Arthur avea să se sfârșească în curând, 
iar invataceii săi escroci urmau să fie prinși. 

Am mai citit știrea o dată și i-am trimis-o lui Myron, iar apoi lui 
William Marchand, avocatul care revizuia gratuit știrile din 
Avertizare Justă. Nu puneam nimic pe site dacă nu era verificat 
din punct de vedere legal. Avertizare Justa era o operaţiune 
condusă de cinci oameni, daca numarai și reporterita din 
Washington, DC, care lucra de acasă. O „poveste greșită” care 
ar fi dus la un proces sau o hotărâre judecătorească forțată ne- 
ar fi distrus afacerea, și apoi aș fi rămas ceea ce am fost de cel 
puţin două ori de-a lungul carierei mele: un reporter fără loc de 
muncă. 

M-am ridicat de la biroul meu ca să-l anunţ pe Myron că știrea 
era gata, dar era în biroul lui vorbind la telefon, și când m-am 
apropiat, mi-am dat seama că se afla într-un apel de strângere 
de fonduri. Myron era fondatorul, editorul, reporterul și 
strângătorul de fonduri de la Avertizare Justa. Era un site de știri 
fără abonament plătit. În partea de jos a paginii se afla un buton 
pentru donaţii și uneori și în partea de sus a fiecărei știri, dar 
Myron era mereu în căutarea marii „balene albe” care avea să 
ne sponsorizeze și să ne transforme din sărăntoci în oameni 
care o duc bine - cel puţin pentru o perioadă. 

— Nu există nimeni altcineva care să facă ceea ce facem noi - 
suntem niște jurnaliști duri, acţionăm ca niște câini de pază, 
spre folosul consumatorului, explica Myron fiecărui posibil 
donator. Dacă vă uitaţi pe site-ul nostru, veţi vedea multe știri în 
arhive care deconspiră companii mari de automobile, companii 
farmaceutice, companii de internet și companii de tutun. Si 
având în vedere filosofia curentă a administraţiei ce ţine de 
deregularizare și limitarea supravegherii, nu mai este nimeni 
care să îi caute pe tipii cei „mici”. Uitaţi, înţeleg, există donaţii 
care ar putea să vă ofere o vizibilitate mai mare. Douăzeci și 
cinci de dolari pe lună ajută un copil din Munţii Apalași să fie 
hrănit si îmbrăcat. Înţeleg asta. Vă face să vă simtiti bine. Dar 


dacă faceţi o donaţie pentru ziarul Avertizare Justa, susţinând 
astfel o echipă de reporteri dedicați... 

Auzeam „prezentarea” de câteva ori pe zi, în fiecare Zi. 
Mergeam și la întâlnirile din saloane duminica, unde Myron și 
membrii consiliului vorbeau cu potenţiali sponsori, iar eu făceam 
conversaţie, aducând vorba despre reportajele la care lucram. 
Aveam trecere la aceste adunări și ca autor a două cărţi de 
succes, deși nu era niciodată menţionat faptul că au trecut zece 
ani de când n-am mai publicat ceva. Ştiam că prezentarea era 
importantă și vitală propriului meu salariu - nu că aș fi obţinut o 
leafă cu care să poţi trăi în Los Angeles dar o auzisem de atâtea 
ori în cei patru ani cât lucrasem la Avertizare Justa încât puteam 
să o recit și în somn. 

Myron nu l-a mai ascultat pe potenţialul său investitor și și-a 
acoperit telefonul cu mâna, ca să nu-l audă cealaltă persoană, 
după care a ridicat privirea spre mine. 

— Gata? a întrebat el. 

— Tocmai am trimis-o, am zis eu. l-am trimis-o și lui Bill. 

— Bine, o să o citesc în seara asta și putem vorbi mâine dacă 
e ceva. 

— E numai buna de publicat. Are chiar si un titlu grozav. 
Trebuie doar să scrii subtitlul. 

— Ai face bine să... 

A reluat conversaţia la telefon ca să răspundă la o întrebare. 
L-am salutat și m-am îndreptat spre ușă, oprindu-mă la biroul lui 
Emily Atwater ca să-mi iau la revedere de la ea. Era singura 
angajată care se mai afla în încăpere în acel moment. 

— Noroc, a spus ea cu accentul ei britanic puternic. 

Lucram într-un birou dintr-o clădire veche, cu două etaje, în 
Studio City. La primul etaj se vindea îmbrăcăminte și mâncare, 
iar la etajul al doilea se aflau companii pentru asigurări auto, 
saloane de  manichiură-pedichiură, yoga și  acupunctură. 
Avertizare Justa nu era o firmă la care puteai să vii neanuntat, 
dar chiria era ieftină pentru că se afla deasupra unui magazin 
care vindea marijuana si ventilatia din clădire era construită în 
așa fel încât aducea aroma produsului proaspăt în biroul nostru 
tot timpul. Myron a închiriat spaţiul cu o reducere foarte mare. 

Clădirea era în formă de L și avea o parcare subterană cu 
cinci locuri rezervate pentru angajaţii și vizitatorii firmei 
Avertizare Justa. Acela era un avantaj foarte mare. Era greu cu 


parcarea în oraș. Si parcarea acoperită era un avantaj și mai 
mare pentru mine pentru că, aflându-ne în însorita Californie, nu 
ridicam niciodată plafonul jeepului meu. 

Am cumpărat Wranglerul nou-nout cu banii primiţi ca avans 
pentru ultima mea carte, și podometrul îmi aducea aminte de 
cât de mult timp a trecut de când nu am mai cumpărat o mașină 
nouă și de cand mă aflam pe listele celor mai bine vânduți 
autori. L-am verificat în timp ce porneam motorul. Mă 
îndepărtasem cu 260.000 de kilometri de drumul pe care am 
mers cândva. 

Locuiam în Sherman Oaks, pe bulevardul Woodman, lângă 
autostrada 101. Era un complex de apartamente în stil Cape 
Cod, anii '80, alcătuit din douăzeci și patru de locuinţe care 
formau un dreptunghi în jurul unei curți interioare, cu o piscină 
comună și o zona de făcut grătar. Si acest complex avea 
parcare subterană. 

Majoritatea clădirilor cu apartamente de pe bulevardul 
Woodman aveau nume cum ar fi Capri și Oak Crest. Clădirea 
mea nu avea nume. Mă mutasem acolo cu doar un an și 
jumătate în urmă, după ce vândusem apartamentul cumpărat 
tot din banii obţinuţi în urma unei cărți. Cecurile pentru drepturi 
de autor deveneau din ce în ce mai subțiri în fiecare an si ma 
aflam într-un proces de reorganizare a vieţii, astfel încât să pot 
trăi numai din salariul de la Avertizare Justa. A fost o tranziţie 
grea. 

În timp ce așteptam pe aleea în pantă ca poarta de la garaj să 
se deschidă, am observat doi bărbaţi la costum stând în dreptul 
cabinei de telefon de pe trotuar. Unul era alb și avea în jur de 55 
de ani, iar celălalt era asiatic și avea cu vreo câteva decenii mai 
puţin. O rafală de vânt a deschis sacoul asiaticului și am 
observat insigna pe care o ţinea la curea. 

Am intrat în garaj și am fost cu ochii pe oglinda retrovizoare. 
Au venit după mine, coborând panta și intrând în garaj. Am tras 
în locul meu și am oprit motorul. Până să-mi iau ghiozdanul și să 
ies afară, mă așteptau în spatele jeepului. 

— Jack McEvoy? 

Nimerise numele, doar că l-a pronunţat greșit. Mick-a-voy. 

— Da, McEvoy, am zis eu, corectandu-l. 

Mack-a-voy. 

— Ce se întâmplă? 

— Sunt detectivul Mattson, de la LAPD?, s-a prezentat cel mai 
în vârstă. Acesta este partenerul meu, detectivul Sakai. Trebuie 
să vă punem câteva întrebări. 

Mattson și-a deschis sacoul ca să arate că și el avea insignă, 
plus un pistol. 

— Bine, am spus eu. Despre ce? 


2 Los Angeles Police Department - Departamentul de Poliţie din Los Angeles 
(n.tr.) 


— Putem merge la dumneavoastră acasă? a întrebat Mattson. 
Undeva mai privat decât un garaj? 

A făcut semn spre spaţiul care ne înconjura de parcă ar fi fost 
oameni ascunși în toate colţurile, ascultându-ne conversaţia, dar 
garajul era gol. 

— Presupun că da, am zis eu. Urmati-ma. De obicei o iau pe 
scări, dar dacă vreţi cu liftul, e în capătul acela. 

Am arătat spre capătul garajului. Jeepul meu era parcat în 
mijloc și exact în fata scărilor care duceau în centrul grădinii 
interioare. 

— E bine pe scări, a zis Mattson. 

Am luat-o într-acolo și detectivii m-au urmat. Pe drumul spre 
apartament am încercat să mă gândesc la slujba mea. Ce 
făcusem ca să atrag atenţia poliţiei din Los Angeles? Deși 
reporterii de la Avertizare Justă aveau multă libertate în a-și 
alege subiectele, exista o diviziune generală a muncii, iar 
escrocheriile criminale și comploturile făceau parte din sfera 
mea, împreună cu raportarea lor pe internet. 

Am început să mă întreb dacă nu cumva știrea mea despre 
Arthur Hathaway provoca probleme pentru o investigaţie 
criminală a escrocului și dacă Mattson și Sakai aveau să îmi 
ceară să nu public știrea. Dar imediat ce m-am gândit la acea 
posibilitate, mi-am dat seama că nu era plauzibilă. Dacă ar fi 
fost într-adevăr asa, ar fi venit la mine la birou, nu acasă. Si 
probabil totul ar fi început cu un telefon, nu ar fi venit personal. 

— De la ce unitate sunteţi? am întrebat eu în timp ce 
traversam curtea interioară spre etajul șapte, dincolo de piscină. 

— Lucrăm în centru, a răspuns Mattson evaziv, în timp ce 
partenerul său păstra liniștea. 

— De la ce unitate criminalistică, mă refer, am zis eu. 

— Divizia de Jafuri și Omucideri, a spus Mattson. 

Nu scrisesem recent despre LAPD în mod special, dar în trecut 
am făcut-o. Știam că echipajele de elită lucrau în afara sediului 
central, iar RHD, așa cum se numea, era elita elitelor. 

— Deci, despre ce vorbim? Un jaf sau un omor? 

— Să intrăm înainte să începem să vorbim, a replicat Mattson. 

Am ajuns în dreptul ușii mele. Lipsa răspunsului părea să 
indice că era vorba despre o omucidere. Aveam cheile în mână. 
Înainte să descui, m-am întors să mă uit la cei doi bărbaţi care 
stăteau în spatele meu. 


— Fratele meu a fost detectiv la omucideri, am zis eu. 

— Serios? a întrebat Mattson. 

— LAPD? a întrebat si Sakai, primul cuvânt pe care l-a rostit. 

— Nu, am răspuns. În Denver. 

— Foarte bine pentru el, a remarcat Mattson. A ieșit la 
pensie? 

— Nu chiar. A murit la datorie. 

— Îmi pare rău să aud asta, a replicat Mattson. 

Am dat din cap și m-am întors ca să descui ușa. Nu eram sigur 
de ce mi-a scăpat asta pe gură. De obicei nu vorbeam despre 
moartea fratelui meu. Oamenii care îmi știau cărțile cunoșteau 
și acest aspect. Nu era ceva ce mentionam într-o conversaţie 
obișnuită. S-a întâmplat cu mult timp în urmă și părea că era 
ceva dintr-o altă viata. 

Am deschis ușa și am intrat. Am aprins lumina. Aveam unul 
dintre cele mai mici apartamente din complex. Parterul avea un 
living deschis care dădea într-o zonă de luat masa și apoi 
bucătăria se afla lângă el, separate doar de un blat cu chiuvetă. 
In dreptul peretelui din dreapta erau niște scări care duceau la 
mansardă, unde se afla dormitorul meu. Acolo era o baie 
principală, iar sub scări se afla o baie mică. În total măsura mai 
puţin de treizeci de metri pătraţi. Locul era curat și aranjat, dar 
asta pentru că era mobilat simplu și pentru că nu aveam prea 
multe obiecte personale. Transformasem zona de luat masa într- 
o zonă de lucru. Pe masă stătea o imprimantă. Totul era pregătit 
ca să mă apuc de următoarea carte, și așa a rămas de când m- 
am mutat aici. 

— Draguta casă. Locuiti de mult timp aici? a întrebat Mattson. 

— Cam de un an jumate. Pot să vă întreb despre ce... 

— Ce-ar fi să luaţi un loc aici pe canapea mai întâi? 

Mattson a arătat spre canapeaua care era poziționată în asa 
fel încât să se poată privi la televizorul plat de pe perete, care 
venea deasupra șemineului cu gaz pe care nu-l foloseam 
niciodată. 

Mai erau două scaune în jurul unei masute de cafea, dar la fel 
ca acea canapea, erau jerpelite și uzate, întrucât petrecuseră 
câteva decenii în fostele mele case. Veniturile mele imputinate 
se reflectau în casa și mijlocul meu de transport. 


Mattson s-a uitat la cele două scaune, l-a ales pe cel care 
arăta mai curat și s-a așezat. Sakai, încă stoic, a rămas în 
picioare. 

— Deci, Jack, a zis Mattson. Lucrăm la un caz de omucidere și 
numele dumneavoastră a apărut în timpul investigaţiei și de 
aceea ne aflăm aici. Avem... 

— Cine a fost omorât? am întrebat eu. 

— O femeie pe care o chema Christina Portero. Cunoasteti 
acest nume? 

L-am trecut prin toate circuitele la viteză maximă și nu mi-a 
venit nimic în minte. 

— Nu, nu cred. Cum de numele meu... 

— De obicei i se spunea Tina. Asta vă ajută? 

Încă o dată l-am trecut prin minte. Mi-am dat seama. Faptul 
că am auzit numele complet pronunţat de doi detectivi de la 
omucideri m-a speriat și nu mi-am mai dat seama de faptul că 
îmi suna cunoscut. 

— A, staţi, da, știam o Tina - Tina Portero. 

— Dar tocmai ati spus ca nu stiati numele. 

— Stiu. Doar ca, stiti cum e, asa, dintr-odata, nu poti sa faci 
legătura. Dar, da, ne-am întâlnit o data si asta a fost tot. 

Mattson nu a răspuns. S-a întors și a dat din cap spre 
partenerul său. Sakai a venit lângă mine și mi-a arătat telefonul 
său. Pe ecran era o poză cu o femeie cu păr negru și ochi și mai 
negri. Era foarte bronzată și părea să aibă în jur de treizeci și 
cinci de ani, dar știam că era mai aproape de patruzeci și cinci. 
Am incuviintat. 

— Ea este. 

— Bine, a zis Mattson. Cum v-aţi întâlnit? 

— Pe strada aceasta. La un restaurant care se numește 
Mistral. M-am mutat aici din Hollywood, nu știam pe nimeni și 
încercam să îmi cunosc cartierul. Mergeam acolo din când în 
când să mai beau ceva pentru că nu trebuia să îmi fac griji 
pentru condus. Am întâlnit-o acolo. 

— Când a fost asta? 

— Nu pot să spun exact data, dar cred că la vreo șase luni 
după ce m-am mutat aici. Deci cam cu un an în urmă. Probabil 
într-o seară de vineri. De obicei atunci mă duc acolo. 

— Aţi făcut sex cu ea? 


Ar fi trebuit să mă aștept la acea întrebare, dar m-a luat prin 
surprindere. 

— Nu e treaba dumneavoastră, am răspuns. S-a întâmplat 
acum un an. 

— O să iau asta ca pe un da, a zis Mattson. Aţi venit aici 
împreună? 

Am înţeles faptul că Mattson și Sakai știau clar mai multe 
despre circumstanţele morţii Tinei Portero decât mine. Dar 
întrebările legate de ce s-a întâmplat între noi cu un an în urmă 
păreau ciudat de importante pentru ei. 

— E o nebunie, am răbufnit eu. Am fost cu ea o data și nu s-a 
mai întâmplat nimic după aceea. De ce îmi puneţi aceste 
întrebări? 

— Pentru că investigăm moartea ei, a răspuns Mattson. 
Trebuie să știm tot ce se poate despre ea și activităţile sale. Nu 
contează cât timp a trecut. Așa că vă voi întreba din nou: Tina 
Portero a venit vreodată în acest apartament? 

Am ridicat mâinile în semn de resemnare. 

— Da. Acum un an. 

— A rămas peste noapte? a întrebat detectivul. 

— Nu, a stat câteva ore, după care a luat un Uber. 

Mattson nu a cerut imediat și alte detalii. M-a analizat câteva 
secunde lungi, ca și cum ar fi vrut să decidă cum să procedeze. 

— Aveţi cumva vreun lucru de-al ei în acest apartament? 

— Nu, am protestat eu. Ce sa am? 

Mi-a ignorat întrebarea și a revenit la ale lui. 

— Unde aţi fost miercurea trecută, noaptea? 

— Glumiti, nu-i asa? 

— Nu, nu glumim. 

— La ce oră miercuri noaptea? 

— Să spunem între zece și miezul nopţii. 

Ştiam că am fost la seminarul lui Arthur Hathaway despre 
cum să-i jefuiești pe oameni până la ora zece seara. Dar știam și 
faptul că acela era un seminar pentru șarlatani, așadar, nu 
exista, de fapt. Dacă acești detectivi ar fi încercat să-mi verifice 
alibiul, ori nu ar fi putut să confirme că seminarul exista, ori nu 
ar fi reușit să găsească pe nimeni care să confirme că am fost 
acolo, pentru că asta ar fi însemnat că trebuiau să recunoască 
faptul că au fost și ei acolo. Nimeni nu ar fi vrut să facă asta. Mai 


ales după ce știrea pe care tocmai o predasem avea să fie 
publicată. 

— Aă, am fost în mașină de la zece până pe la zece și 
douăzeci, după care am fost aici. 

— Singur? 

— Da. Uitaţi, e o nebunie. Am fost cu ea o singură noapte 
acum un an și apoi nu am mai păstrat legătura. Pur și simplu, nu 
am mai vrut niciunul să continuăm. Mă intelegeti? 

— Sunteţi sigur de asta? Niciunul din voi? 

— Sunt sigur. Nu am sunat-o niciodată, iar ea nu m-a sunat 
niciodată. Şi nu am mai revazut-o la Mistral după acea noapte. 

— Cum v-a făcut asta să vă simtiti? 

Am râs neliniștit. 

— Ce anume? 

— Faptul că nu v-a sunat dupa? 

— Nu ati auzit ce am spus? Eu nu am sunat-o și nici ea nu m-a 
sunat. A fost ceva reciproc. Nu aveam de ce s-o facem. 

— A fost beată în acea noapte? 

— Beată, nu. Am băut câteva pahare acolo. Eu am plătit nota. 

— Dar aici? Ati mai băut ceva sau ati urcat direct la 
mansarda? 

Mattson a aratat spre scari. 

— Nu am mai baut nimic aici, am Zis. 

— Si totul a fost consensual? 

M-am ridicat în picioare. Mi-a ajuns. 

— Uitaţi ce e, v-am răspuns la întrebări. Si vă pierdeţi timpul. 

— Noi o să decidem dacă ne pierdem timpul, a zis Mattson. 
Aproape am terminat si aș aprecia dacă ati lua loc din nou, 
domnule McEvoy. 

Mi-a pronunţat numele greșit din nou, probabil intenţionat. 

M-am așezat la loc. 

— Uitaţi, sunt jurnalist. Am scris articole despre crime - am 
scris cărţi despre ucideri. Știu ce faceţi, încercaţi să mă dati 
peste cap ca să recunosc „ceva”. Dar asta n-o să se întâmple, 
pentru că nu știu nimic legat de asta. Așa că aţi putea, vă rog, 
să... 

— Stim cine sunteţi, l-a întrerupt Mattson. Credeţi că am veni 
aici fără să știm cu cine avem de-a face? Sunteţi tipul de la 
Velvet Coffin și, ca să știți, eu am lucrat cu Rodney Fletcher. A 
fost un prieten al meu și ce i s-a întâmplat a fost groaznic. 


Deci asta era. Cauza dușmăniei radia din Mattson ca seva 
dintr-un copac. 

— Velvet Coffin s-a închis acum patru ani, am spus eu. Mai 
mult, din cauza poveștii cu Fletcher - care a fost sută la sută 
adevărată. Nu aveam cum să știm că urma să facă așa ceva. 
Lucrez în altă parte acum și scriu știri pentru protecţia 
consumatorului. Nu am de-a face cu poliţia. 

— Bravo dumneavoastră. Putem să revenim la Tina Portero? 

— Nu avem la ce să revenim. 

— Câţi ani aveţi? 

— Sunt sigur că deja știți. Si ce legătura are asta? 

— Pareti cam bătrân pentru ea. Pentru Tina. 

— Era o femeie atrăgătoare și mai bătrână decât părea, sau 
decât pretindea a fi. Mi-a zis că are treizeci și nouă de ani în 
noaptea când am întâlnit-o. 

— Dar asta e și ideea, nu? Era mai bătrână decât părea. 
Dumneavoastră, un bărbat trecut de cincizeci de ani, care se 
dădea la o femeie despre care aţi crezut că are în jur de treizeci. 
Destul de înfricoșător dacă mă întrebaţi pe mine. 

Am simţit cum mă înroșesc de rușine și indignare. 

— Ca să știți, nu eu m-am dat la ea. Și-a luat cocktailul Cosmo 
și a venit până la bar la mine. Așa a început. 

— Grozav, a remarcat Mattson sarcastic. Probabil că egoul 
dumneavoastră s-a simţit în culmea fericirii. Deci să revenim la 
ziua de miercuri. De unde veneati înainte să petreceti acele 
douăzeci de minute conducând spre casă în acea seară? 

— A fost o întâlnire de serviciu, am zis. 

— Cu oameni cu care am putea vorbi și verifica dacă va fi 
nevoie? 

— Dacă se ajunge la asta. Dar... 

— Bine. Atunci spuneti-ne din nou despre dumneavoastră și 
Tina. 

Îmi dădeam seama ce face. Sărea de la o întrebare la alta, 
încercând să mă fac să-mi pierd echilibrul. Am făcut reportaje 
despre polițiști timp de două decenii pentru două ziare diferite si 
pentru blogul Ve/vet Coffin. Stiam cum merge treaba. Orice 
discrepanta măruntă în repovestire și, gata, aveau ce le trebuie. 

— Nu, v-am spus tot ce știu. Dacă vreţi și alte informaţii de la 
mine, atunci va trebui să-mi dati informaţii. 


Detectivii au amuţit, părând să decidă dacă să facă târgul. Mi- 
am aruncat prima întrebare care mi-a venit în minte. 

— Cum a murit? am întrebat. 

— l-a fost frânt gâtul, a zis Mattson. 

— Dislocare atlanto-occipitală, a adăugat Sakai. 

— Ce naiba înseamnă asta? am întrebat eu. 

— Decapitare internă, a explicat Mattson. Cineva i-a întors 
gâtul la o sută optzeci de grade. A fost o moarte urâtă. 

Am simţit cum mi se acumulează o presiune adâncă în piept. 
Nu am văzut-o pe Tina Portero decât în seara în care am fost cu 
ea, dar nu am putut să-mi scot din cap imaginea ei - care a fost 
reîmprospătată de poza arătată de Sakai - omorâtă într-un mod 
atât de oribil. 

— E ca în filmul acela, Exorcistul, a zis Mattson. Vă mai 
aduceţi aminte? Cu capul fetei posedate care s-a învârtit. 

Asta nu m-a făcut să mă simt mai bine. 

— Unde s-a întâmplat? am întrebat, încercând să nu mă mai 
gândesc la acele imagini. 

— Proprietarul locuinţei a găsit-o în duș, a continuat 
detectivul. Corpul ei acoperea gura de scurgere astfel încât apa 
a dat pe dinafară, așa că proprietarul a venit să vadă ce se 
întâmplă. A găsit apa curgând. Probabil cel care a ucis-o a vrut 
să pară ca și cum femeia a alunecat și a căzut, dar ne-am dat 
seama că nu a fost asa. Nu aluneci în dus și iti sucești gâtul. Nu 
în felul ăsta. 

Am dat din cap ca și cum asta ar fi fost o informaţie bine de 
știut. 

— Bine, atunci. Eu nu am avut nimic de-a face cu asta șinuvă 
pot ajuta cu investigația. Așa că dacă nu mai aveţi alte întrebări, 
mi-as dori să... 

— Mai sunt și alte întrebări, Jack, a spus Mattson sever. Abia 
am început investigația. 

— Atunci, ce mai e? Ce mai vreţi să știți de la mine? 

— Ei bine, tu fiind reporter și toate cele, știi ce e aia „urmărire 
digitală obsesivă”, nu-i așa? 

— Vă referiti la reţelele de socializare si la urmărirea 
oamenilor cu ajutorul lor? 

— Eu pun întrebările acum. Tu trebuie să răspunzi. 

— Păi, trebuie să fiți mai clar atunci. 


— Tina i-a spus unei bune prietene că era urmărită digital. 
Când prietena ei a întrebat-o ce însemna asta, Tina a spus că un 
bărbat pe care l-a întâlnit într-un bar știa lucruri despre ea pe 
care nu ar fi trebuit să le știe. 

— Am întâlnit-o într-un bar acum un an. Toată treaba asta... 
stati putin. De unde ati știut să veniţi să vorbiti cu mine? 

— Avea numele tău. Salvat la contacte. Și avea cărţile tale pe 
noptieră. 

Nu-mi aduceam aminte să fi discutat despre cărţile mele cu 
Tina în noaptea în care am întâlnit-o. Dar dacă am ajuns în 
apartamentul meu, probabil așa am făcut. 

— Si judecând după asta, ati venit aici ca și cum aș fi un 
suspect? 

— Calmeaza-te, Jack. Stii cum lucrăm noi. Conducem o 
investigaţie meticuloasă. Așa că să revenim la urmărire. Ca să 
știm, la tine s-a referit atunci când a vorbit despre urmărirea 
digitală? 

— Nu, nu am fost eu. 

— E bine de știut. Acum, ultima întrebare, deocamdată: ai 
putea să ne dai de bunăvoie o mostră de salivă pentru o analiză 
ADN? 

Întrebarea a venit pe nepusă masă și m-a speriat. Am ezitat. 
Am început să mă gândesc la lege și la drepturile mele și am 
trecut peste faptul că, de fapt, nu comisesem nicio crimă și, 
așadar, ADN-ul meu, sub orice formă, de la salivă până la 
spermă și piele moartă, nu ar putea fi găsit în niciun loc al 
crimei care se întâmplase miercurea trecută. 

— A fost violată? am întrebat. Acum mă acuzaţi și de viol? 

— la-o ușor, Jack, a zis Mattson. Nu e niciun semn de viol, dar 
să spunem că avem un ADN al suspectului. 

Mi-am dat seama că ADN-ul meu era cea mai rapidă metodă 
care să mă scoată din vizorul lor. 

— Ei bine, n-am fost eu, deci când vreţi să-mi luaţi saliva? 

— Ce zici de chiar acum? 

Mattson s-a uitat la partenerul său. Sakai a băgat mâna în 
sacou și a scos două tuburi de teste de șase centimetri cu 
capace roșii de cauciuc, care conţineau fiecare câte un betisor 
lung cu un capăt de bumbac. Mi-am dat atunci seama că, 
probabil, unicul scop al vizitei lor era să facă rost de ADN-ul 
meu. Aveau ADN-ul ucigașului. Și ei știau că era cea mai rapidă 


cale de a determina dacă am fost cumva implicat în uciderea 
femeii. 

Era în regulă pentru mine. Aveau să fie dezamagiti de 
rezultate. 

— S-o facem, am zis eu. 

— Bine, a răspuns Mattson. Și mai este un lucru pe care am 
putea să-l facem ca să ne ajute cu investigația. 

Ar fi trebuit să știu. Dacă le dai un deget, îţi iau toată mâna. 

— Ce anume? am întrebat eu nerăbdător. 

— Ai putea să-ţi dai jos cămașa? a întrebat Mattson. Ca să iti 
verificăm braţele și corpul? 

— De ce să...? 

M-am oprit. Stiam ce voia. Voia să vada daca am urme de 
zgârieturi sau alte răni obţinute în urma unei lupte. ADN-ul care 
reprezenta dovada probabil că venise de la urmele lăsate de 
unghiile Tinei Portero. Se luptase ca să supravieţuiască și luase 
cu ea o parte din ucigaș. 

Am început să mă deschei la cămașă. 

Imediat după ce au plecat detectivii, mi-am scos laptopul din 
ghiozdan, am intrat pe internet și am căutat numele Christina 
Portero. Am primit două rezultate, ambele de pe site-ul ziarului 
Los Angeles Times. Primul a fost doar menţionarea unui blog de 
omucideri al ziarului, unde era trecută fiecare crimă din ţară. 
Acest reportaj era în stadiu incipient și avea puţine detalii, unele 
din ele eronate, precum faptul că Portero a fost găsită de poliţie 
moartă în patul ei atunci când oamenii legii s-au dus să verifice 
ce se întâmpla cu ea, dupa ce nu a apărut la serviciu si nu a 
răspuns la apeluri sau mesajele transmise prin reţelele de 
socializare. Raportul menţiona faptul că se suspecta că ar fi fost 
vorba de o mână criminală, dar cauza morţii nu fusese 
determinată încă. 

Eram un cititor înfocat al blogului și mi-am dat seama că 
citisem știrea fără să recunosc numele Christina Portero ca fiind 
Tina Portero pe care am întâlnit-o într-o noapte, cu un an în 
urmă. Mă întreb ce aș fi făcut dacă aș fi recunoscut-o ca fiind 
femeia cu care am fost o dată. Aș fi sunat oare la poliţie să 
mentionez experiența mea, faptul ca cel putin o dată a mers 
singură într-un bar și că m-a ales pe mine pentru o partidă de 
sex? 

Al doilea rezultat din Los Angeles Times era o poveste mai 
detaliată care cuprindea aceeași poză pe care mi-a arătat-o 
detectivul Sakai. Păr negru, ochi negri, părând mai tânără decât 
era de fapt. Am ratat această știre, pentru că aș fi recunoscut 
poza imediat. Stirea spunea că Portero a lucrat ca asistentă 
personală pentru un regizor de film, Shane Sherzer. Mi s-a părut 
ceva interesant deoarece cu un an în urmă, când ne-am întâlnit 
noi doi, se ocupa cu altceva în domeniul filmelor. Era cititoare 
liber profesionistă care „cerceta” scenarii și cărți pentru diverși 
producători și agenţi de la Hollywood. Imi aduc aminte că mi-a 
explicat că citea materiale trimise clienţilor pentru posibile filme 
sau emisiuni televizate. Apoi făcea un rezumat al scenariilor și al 
cărţilor și stabilea ce gen de proiect reprezentau: comedie, 
dramă, pentru tineri adulţi, istorice, crime etc. 

încheia fiecare raport cu părerea ei personală legată de 
proiectul iniţial, recomandând a fi omis ori a fi luat în 
considerare de cei din stafful companiei. Îmi aduc aminte și că 
mi-a spus că slujba ei implica vizite la companii de producţie 


aflate în studiourile cele mai mari din oraș - Paramount, Warner 
Brothers, Universal - și că era ceva foarte palpitant, deoarece, 
din când în când, vedea vedete de cinema plimbând-se printre 
birouri, platouri și cantine. 

Ştirea din Los Angeles Times cuprindea și citate ale unei 
femei pe care o chema Lisa Hill, care era descrisă ca fiind cea 
mai bună prietenă a lui Portero. A declarat ziarului că Tina 
ducea o viata socială activă si că de curând își schimbase viata 
după ce se luptase cu o anumită dependenţă. Hill nu a explicat 
care erau acele probleme și probabil nici nu a fost întrebată. 
Părea să aibă foarte puţin de-a face cu cel care a omorât-o 
sucindu-i gâtul la 180 de grade. 

Niciuna dintre postări nu preciza cauza exactă a morţii. A 
doua știre, mai lungă, spunea doar că Portero avea gâtul rupt. 
Poate că editorii de la Los Angeles Times au decis să nu includă 
detaliile complete în știre, sau poate că nu le-au fost spuse 
aceste detalii. Informaţiile despre crimă din ambele știri au fost 
atribuite genericului „poliţia a spus”. Nici numele detectivului 
Mattson, nici al lui Sakai nu a fost menţionat. 

Mi-a luat câteva încercări să scriu corect dislocare atlanto- 
occipitală ca să găsesc pe Google. Mi-au apărut câteva 
rezultate, majoritatea fiind de pe site-uri medicale care explicau 
cum cel mai adesea era întâlnită în cazul accidentelor de mașină 
traumatizante, care implicau coliziuni la viteză mare. 

Wikipedia o rezuma cel mai bine: 


Dislocarea atlanto-occipitala (DAO), decapitarea ortopedica sau 
decapitarea interna, se referă la separarea ligamentoasa a 
coloanei vertebrale de la baza craniului. Este posibil ca un om sa 
supraviețuiască unei astfel de rani; dar numai treizeci la sută din 
cazuri nu au ca rezultat moartea imediată. Etiologia comună 
pentru astfel de răni constă în decelerare bruscă și severă, care 
duce la un mecanism asemănător cu un traumatism cervical. 


Cuvântul mecanism din acea descriere a început să mă 
bântuie. Cineva puternic sau care a avut un fel de instrument a 
sucit cu putere gâtul Tinei Portero. Acum mă întrebam dacă au 
fost urme pe corpul ei care să indice faptul că a fost folosit un 
instrument. 


Căutarea pe Google mi-a adus câteva citate despre DAO ca 
fiind cauza morții în accidentele de mașină. Unul în Atlanta si 
altul în Dallas. Cel mai recent în Seattle. Toate au fost 
considerate a fi accidente, așa că nu s-a spus nimic despre 
faptul că DAO ar fi fost cauza morții într-un caz de crimă. 

Trebuia să sap mai adânc. Când lucram pentru Ve/vet Coffin, 
am primit odată sarcina de a scrie o știre despre o conferință 
mondială a medicilor legisti. Urmau să se întâlnească cu toţii în 
centrul Los Angelesului, și editorul meu voia un reportaj despre 
ce vorbesc medicii legiști la astfel de evenimente. Editorul care 
mi-a dat sarcina voia povești de război și umorul negru al 
oamenilor care au de-a face zilnic cu moartea și cu trupurile 
decedatilor. Am început să scriu știrea și în timp ce ma 
documentam am aflat despre un site care era folosit în mare 
parte de examinatori medicali drept forum pentru a pune 
întrebări adresate altor medici legiști când aveau de-a face cu 
circumstanţe neobișnuite în privinţa morţii. 

Site-ul se numea causeofdeath.net și era protejat cu parolă, 
dar întrucât era valabil pentru medicii legiști din toată lumea, 
parola era menţionată în literatura care fusese înmânată la 
conferinţă. Mai intrasem pe site de câteva ori de-a lungul anilor 
după ce am fost la acea conferinţă, doar ca să mai arunc un ochi 
și să văd ce subiecte mai erau de actualitate. Dar nu am postat 
niciodată nimic până acum. Am scris postarea astfel încât să nu 
mă dau drept examinator medical, dar să nu spun exact nici că 
nu sunt unul. 


Salutare tuturor. Avem un caz de omucidere aici în LA cu 
dislocare atlanto-occipitală - victima este o femeie de patruzeci 
și patru de ani. A mai văzut cineva un caz de crimă prin DAO 
înainte? Sunt în căutare de etiologie, urme de instrumente, urme 
pe piele etc. Orice ajutor este bine-venit. Sper să ne vedem cu 
toții la următoarea conferință IAME. Nu am mai fost de când a 
avut loc aici, în Los Angeles. Vă salut, @MELA 


Abrevierile din postarea mea sugerau experienţă. DAO de la 
dislocare atlanto-occipitală, iar IAME de la Institute for Advanced 
Medical  Examination?.  Menţionarea conferinței era ceva 
adevărat, pentru că fusesem acolo. Dar îi putea ajuta pe cititorii 

postării să creadă că eram un medic legist. Știu că încălcăm 
anumite principii legate de etică, dar de data aceasta nu 
actionam în calitate de reporter. Cel putin nu încă. Actionam în 
calitate de persoană interesată. Politistii spuseseră clar că eram 
suspect. Au venit și mi-au colectat ADN-ul și mi-au studiat 
brațele și corpul. Aveam nevoie de informaţii și acesta era un 
mijloc prin care puteam să le obţin. Stiam că era o sansa de una 
la o mie, dar merita să încerc. Aveam să verific site-ul peste o zi 
sau două ca să vad dacă primisem vreun răspuns. 

Următoarea pe lista mea era Lisa Hill. Era citată în știrea din 
Los Angeles Times ca fiind o prietenă apropiată a lui Portero. În 
cazul ei, mi-am schimbat pălăria - de la potenţial suspect la 
jurnalist. După ce eforturile de rutină în încercarea de a-i afla 
numărul de telefon au fost în zadar, am abordat-o - cel puţin 
sper că era ea - prin mesaje private pe pagina ei de Facebook, 
care părea inactivă, și pe Instagram. 


Bună, sunt un jurnalist care lucrează la ceva legat de cazul Tinei 
Portero. V-am văzut numele în știrea din Los Angeles Times. Îmi 
pare rău pentru pierderea dumneavoastră. Mi-ar plăcea să 
discutăm. Sunteţi dispusă sa _ vorbiti despre prietena 
dumneavoastră? 


Am inclus numele meu și numărul de telefon în mesaj, dar 
știam că Hill s-ar putea să îmi răspundă tot prin aceste reţele de 
socializare. La fel ca postarea de pe site-ul IAME, avea să fie un 
joc al asteptarii. 

Inainte să îmi las baltă eforturile, am verificat pe 
causeofdeath.net să văd dacă expediţia mea de pescuit 
atrăsese vreun pește. Niciunul. Apoi am intrat iar pe Google și 
am început să citesc despre urmărirea digitală sau 
cyberstalking, așa cum i se spunea mai frecvent. Ce am găsit nu 
prea se potrivea cu ce descrisese Mattson. Cyberstalking 
includea, de cele mai multe ori, victime care erau hartuite de 
persoane pe care le cunoșteau măcar puţin. Dar Mattson a 
menţionat clar că Tina Portero se plânsese unei prietene - cel 
mai probabil Lisei Hill - că întâlnise un bărbat oarecare într-un 
bar, care părea să știe lucruri despre ea pe care nu ar fi trebuit 
să le știe. 


Cu aceste gânduri în minte, m-am hotărât să aflu tot ce 
puteam despre Tina Portero. Mi-am dat rapid seama că s-ar 
putea să am deja un avantaj în faţa bărbatului misterios care o 
omorâse. Când am căutat în listele de pe reţelele de socializare, 
mi-am adus aminte că deja eram prieten cu ea pe Facebook și o 
urmăream pe Instagram. Făcusem schimb de conturi în noaptea 
în care ne-am întâlnit. După aceea, când nu ne-am mai ales cu o 
a doua întâlnire, nu s-a deranjat niciunul să-l șteargă pe celălalt 
de la prieteni sau să-l blocheze. Trebuie să recunosc faptul că 
asta s-a datorat vanitatii - tuturor le place sa își mărească 
numărul de urmăritori, nu să și-l micșoreze. 

Tina nu fusese foarte activă pe pagina ei de Facebook, pe 
care părea să o fi folosit în mare parte pentru a ţine legătura cu 
familia. Mi-am adus aminte că atunci când ne-am întâlnit a zis 
că familia ei era din Chicago. Erau câteva postări în ultimul an 
de la oameni care aveau același nume de familie cu ea. Acestea 
erau mesaje de rutină și poze. Erau și câteva filmuleţe cu câini 
și pisici postate de ea sau postate pentru ea. 

M-am mutat pe Instagram și am văzut că Tina a fost mult mai 
activă acolo, postând constant poze cu ea făcând diverse 
activități cu prietenii sau singură. Multe aveau descrieri care 
identificau locaţiile și oamenii din poze. Am analizat postările de 
acum câteva luni. Tina a fost la Maui o dată și la Las Vegas de 
două ori în acea perioadă. Avea poze cu diverși bărbaţi și 
diverse femei, și multe poze cu ea în cluburi, baruri și la 
petreceri ținute acasă. Era clar că băutura ei preferată era 
cocktailul Cosmo. Îmi aduc aminte că aceea a fost băutura pe 
care a avut-o în mână când a venit la mine la bar, în acea 
noapte la Mistral. 

Trebuie să recunosc că, deși știam că era moartă, m-am 
simţit invidios când am văzut cât de plină și activa a fost viata 
ei. Viaţa mea nu era nici pe departe la fel de palpitantă ca a ei și 
mi-au venit niște gânduri morbide în minte legate de viitoarea ei 
înmormântare, unde inevitabil vor veni prietenii și alte 
cunoștințe care vor spune că și-a trait viata la maximum. Nu s- 
ar putea spune același lucru și despre mine. 

Am încercat să scap de sentimentele neadecvate, 
reamintindu-mi că reţelele de socializare nu sunt o reflexie a 
vieţii reale. Reprezentau o viaţă exagerată. Am trecut mai 
departe și singura postare pe care am considerat-o a fi, într- 


adevăr, interesantă a fost cu o poză și o descriere de acum 
patru luni, în care apărea Tina cu o femeie cam de aceeași 
vârstă sau poate putin mai în vârstă. Stăteau imbratisate. În 
descriere, Tina a scris: „În sfârșit, mi-am găsit sora vitregă, 
Taylor. E cea mai distractivă persoană pe care am întâlnit-o 
vreodată!” 

Era greu să-ţi dai seama din poză dacă Taylor era o soră 
vitregă cu care nu mai păstrase legătura și, așadar, a trebuit să 
fie căutată, sau dacă Tina nu mai știuse de Taylor înainte. Era 
evident că cele două femei arătau a fi rude. Amândouă aveau 
aceeași frunte înaltă și aceiași pometi ridicaţi, ochi negri si par 
negru. 

Am căutat să văd dacă găsesc o Taylor Portero pe Instagram 
sau pe Facebook, dar nimic. Probabil că dacă cele două erau 
surori vitrege, aveau nume diferite. 

După ce s-a încheiat cercetarea mea pe reţelele de 
socializare, mi-am intrat în rolul de reporter și am folosit diverse 
motoare de căutare pentru alte referințe legate de Christina 
Portero. In curând am reușit să găsesc latura sa mai putin 
celebrată pe reţelele de socializare. În cazier apărea că a fost 
arestată pentru conducere sub influența băuturilor alcoolice, 
precum și pentru posesie de substanţe controlate - MDMA, 
cunoscut mai degrabă sub numele de ecstasy, sau Molly, un 
drog de petrecere care are ca efect îmbunătăţirea dispozitiei. 
Arestările au avut ca rezultat două perioade de reabilitare și de 
probă ordonate de tribunal, pe care le-a efectuat pentru ca 
judecătorul să șteargă acuzaţiile din cazierul ei. Ambele arestări 
au avut loc cu mai bine de cinci ani în urmă. 

Eram încă on-line, căutând detalii despre o femeie moartă, 
când mi-a vibrat telefonul și pe ecran a apărut un număr 
necunoscut. 

Am răspuns. 

— Sunt Lisa Hill. 

— A, ce bine! Mulţumesc pentru că m-ati sunat. 

— Aţi spus că vreţi să scrieţi o știre. Pentru ce ziar? 

— Ei bine, lucrez pentru o publicaţie on-line care se numește 
Avertizare Justa. Probabil că nu ati auzit de ea, dar știrile 
noastre sunt preluate adesea de ziare precum Washington Post 
sau Los Angeles Times. Avem un contract și cu NBC News. 


Am auzit-o cum tastează și știam că intră pe site. Asta m-a 
făcut să mă gândesc că e deșteaptă și nu poate fi păcălită ușor. 
A urmat o pauză, timp în care am presupus că era în căutarea 
paginii principale a ziarului Avertizare Justa. 

— Si sunteţi trecut aici? a spus ea în cele din urmă. 

— Da, am zis eu. Puteţi da clic pe link-ul unde scrie 
„personalul nostru” de pe antetul negru și veţi ajunge la profilul 
nostru. Eu sunt ultimul trecut. M-am angajat cel mai de curând. 

Am auzit cum dă clic în timp ce vorbeam. A urmat liniște din 
nou. 

— Câţi ani aveţi? a întrebat ea. Pareti mai în vârstă decât 
toată lumea, în afară de proprietar. 

— Va referiti la editor. Am lucrat cu el la Los Angeles Times, 
apoi m-am mutat aici după ce și-a înfiinţat ziarul. 

— Si sunteţi aici, in Los Angeles? 

— Da, avem sediul aici. In Studio City. 

— Nu înţeleg. Ce legătură are un site ca acesta pentru 
consumatori cu moartea Tinei? 

Aceasta era întrebarea pe care o asteptam. 

— Mă ocup si de securitatea cibernetică, am zis eu. Si am 
surse la LAPD și sunt interesat de cyberstalking deoarece asta 
intră în domeniul securităţii consumatorului. Așa am auzit de 
Tina. Am vorbit cu detectivii care se ocupă de acest caz - 
Mattson și Sakai - și mi-au spus că s-a plâns la prieteni despre 
un bărbat cu care a fost împreună sau pe care l-a întâlnit și care 
o urmărea digital - așa s-au exprimat detectivii. 

— V-au dat numele meu? a întrebat Hill. 

— Nu, nu ar da numele unui martor. Eu... 

— Nu sunt martoră. Nu am văzut nimic. 

— Îmi pare rău, nu am vrut să sune așa. Din punctul de 
vedere al investigaţiei, consideră toate persoanele cu care 
vorbesc despre acest caz ca fiind martori. Știu că nu aveţi 
cunoștințe directe legate de caz. V-am văzut numele în știrea de 
pe Los Angeles Times și de aceea v-am abordat. 

Am auzit cum tastează din nou înainte să-mi dea un răspuns. 
M-am întrebat daca mă verifică trimitandu-i un e-mail lui Myron, 
care era în fruntea listei de pe site-ul ziarului nostru, trecut ca 
fondator și director executiv. 

— Aţi lucrat pentru ceva care se numea Ve/vet Coffin? a 
întrebat ea. 


— Da, înainte să vin la Avertizare Justa. Era vorba despre 
reportaje ale unor investigaţii locale. 

— Scrie că aţi fost la închisoare pentru șaizeci și trei de zile. 

— Protejam o sursă. Guvernul federal voia să o afle, dar nu 
am divulgat numele. 

— Ce s-a întâmplat? 

— După două luni, sursa s-a dezvăluit singură și am fost 
eliberat deoarece federalii au obţinut ce au vrut. 

— Ce s-a întâmplat cu ea? 

— A fost dată afară pentru că mi-a dat informaţii. 

— Vai. 

— Da. Pot să vă pun o întrebare? 

— Da. 

— Am o curiozitate. Cum v-a găsit Los Angeles Times? 

— Am fost împreună cu cineva care lucrează acolo la 
secţiunea Sport. Mă urmărește pe Instagram și a văzut poza pe 
care am postat-o după ce a murit Tina și i-a spus reporterului ca 
știe pe cineva care o cunoștea pe femeia moartă. 

Uneori ai nevoie de un astfel de noroc. Am avut și eu parte de 
astfel de situaţii de-a lungul carierei mele. 

— Am înţeles. Deci, pot să vă întreb, sunteţi cea care le-a 
povestit detectivilor despre cyberstalking? 

— M-au întrebat dacă a fost ceva neobișnuit în viaţa ei în 
ultima vreme și nu am putut să mă gândesc la nimic altceva 
decât la nenorocitul pe care l-a găsit într-un bar cu câteva luni în 
urmă, care părea că știe prea multe despre ea. A speriat-o 
puţin. 

— Cum adică știa prea multe? 

— Păi, nu mi-a dat detalii. A zis doar că s-a întâlnit cu un tip 
într-un bar și că trebuia să fie ceva la nimereală, dar că a părut 
a fi ceva premeditat. A povestit că în timp ce serveau niște 
băuturi, el a spus lucruri care au făcut-o să-și dea seama că deja 
știa cine era și a fost foarte înfricoșător, așa că a plecat repede 
de acolo. 

Imi era greu să urmăresc firul povestirii, așa că am încercat să 
împart totul în bucăţi. 

— Bun, deci cum se numea localul în care s-au întâlnit? am 
întrebat. 

— Nu știu, dar îi plăcea să meargă în locuri din Valley, a 
răspuns Hill. Locuri din Ventura. Spunea că bărbaţii de acolo nu 


erau atât de insistenti. Si cred că avea ceva de-a face cu vârsta 
ei. 

— În ce fel? 

— Începea să îmbătrânească. Tipii din cluburile din Hollywood, 
din West Hollywood erau toţi mai tineri, sau căutau femei mai 
tinere. 

— Am înţeles. Aţi povestit poliției despre faptul că prefera 
Valley? 

— Da. 

Eu am întâlnit-o pe Tina într-un restaurant din Ventura. 
Începeam să înţeleg de ce Mattson și Sakai erau interesaţi de 
mine. 

— Locuia în apropiere de Sunset Strip, nu-i așa? 

— Da. Exact pe deal. Lângă vechiul Spago. 

— Deci mergea cu mașina de acolo până în Valley? 

— Nu, niciodată. A fost prinsă când conducea sub influenţa 
alcoolului mai de mult și de atunci nu a mai condus când ieșea 
în oraș. Folosea Uber și Lyft. 

Am presupus că Mattson și Sakai făcuseră rost de contactele 
celor de la Uber și Lyft. Asta avea să-i ajute să identifice barurile 
pe care le frecventa și să determine celelalte mișcări ale ei. 

— Deci să revenim la partea cu urmărirea, am spus eu. S-a 
dus la club singură și l-a întâlnit pe tipul acesta, sau a fost ceva 
prestabilit prin intermediul unei aplicaţii de întâlniri sau ceva 
asemănător? 

— Nu, ea se tinea de tactica ei, a explicat Hill. Se ducea acolo 
să se îmbete puţin și să asculte muzică, eventual să întâlnească 
și un tip. Apoi s-a întâmplat să dea peste bărbatul ăsta la bar. 
Din punctul ei de vedere, a fost ceva întâmplător, sau așa ar fi 
trebuit să fie. 

Se pare că ce s-a întâmplat între mine și Tina nu era un caz 
aparte. Tina avea obiceiul de a merge singură în baruri ca să 
întâlnească bărbaţi. Nu aveam idei de modă veche legate de 
femei. Erau libere să meargă unde voiau și să facă ceea ce 
voiau, și nu credeam în faptul că victima era responsabilă 
pentru ce i se întâmpla. Dar dacă luam în calcul condusul sub 
influenţa alcoolului și posesia de droguri, îmi formam impresia 
că Tinei îi plăcea să-și asume riscuri. Mersul în baruri unde 
bărbaţii erau mai putin insistenti nu era un lucru atât de sigur. 
Nici pe departe. 


— Bine, deci s-au întâlnit în acel loc și au început să 
vorbească și să bea la bar, am recapitulat eu. Si a zis ca nu-l 
mai văzuse niciodată înainte? 

— Exact, a spus Hill. 

— Si v-a spus ce a speriat-o, de fapt, din ceea ce a zis 
bărbatul? 

— Nu chiar. A zis doar: „Mă cunoștea. Mă cunoștea”. Era ca și 
cum tipul a lăsat să-i scape ceva și nu a fost deloc la întâmplare. 

— A zis dacă era deja acolo când a ajuns la club sau a ajuns 
după? 

— Nu. Stati putin, mai am un apel. 

Nu a asteptat sa raspund. A trecut la celalalt apel si eu am 
asteptat, gandindu-ma la incidentul din club. Cand Hill a revenit 
la telefon, tonul si cuvintele rostite au fost complet diferite. Era 
dura si furioasa. 

— Nenorocitule. Scursura ce esti. Tu esti tipul. 

— Poftim? Ce spuneti... 

— Tocmai am vorbit cu detectivul Mattson. l-am dat e-mail. A 
zis ca nu lucrezi la o stire si ca ar trebui sa stau departe de tine. 
O stiai. O stiai pe Tina si acum esti suspect. Nemernicul dracului. 

— Nu, stai. Nu sunt suspect si lucrez intr-adevar la o stire. Da, 
am întâlnit-o pe Tina o data, dar nu eu am fost tipul de la... 

— Sa nu te apropii niciodata de mine! 

Mi-a inchis. 

— Fir-ar sa fie! 

Am simtit ca am primit un pumn in piept, si fata a inceput sa- 
mi ardă de umilinţă din cauza subterfugiului pe care l-am folosit. 
Am mintit-o pe Lisa Hill. Nici eu nu eram sigur de ce sau ce 
făceam, de fapt. Vizita detectivilor mă aruncase într-o situaţie 
ciudată și nu eram sigur care-mi erau motivele. Era vorba 
despre mine și Christina Portero, sau despre caz și știrea pe care 
aș fi putut s-o scriu despre el? 

intre mine și Christina, totul se terminase atunci. În acea 
noapte a chemat o mașină și a plecat. l-am cerut să mai avem o 
întâlnire, dar a refuzat. 

— Cred că ești prea direct pentru mine, a zis ea. 

— Ce înseamnă asta? am întrebat. 

— Că nu va funcţiona între noi. 

— De ce? 


— Nu e nimic personal. Doar că nu cred că ești genul meu. 
Noaptea asta a fost bună, dar pe termen lung nu va merge. 

— Atunci, care e genul tău? 

A fost un răspuns atât de jalnic. Doar mi-a zâmbit și a spus că 
o aștepta mașina. A ieșit pe ușă și nu am mai văzut-o niciodată. 

Acum era moartă și nu puteam să nu mă gândesc la asta. 
Viața mea s-a schimbat cumva din momentul în care au intrat 
acei detectivi în garajul meu. Eram acum într-o situaţie ciudată 
și presimteam ca mai departe mă așteptau numai întuneric si 
probleme. Dar simţeam și că era o știre. O știre bună. Genul 
meu de știre. 

Cu trei ani în urmă, am pierdut totul din cauza unei știri. 
Slujba și femeia pe care o iubeam. Am distrus totul. Nu am avut 
grijă de ce era cel mai preţios în viaţa mea. M-am pus pe mine și 
povestea mea mai presus de orice altceva. E adevărat, am 
trecut prin ape întunecate. Am omorât un bărbat o dată și 
aproape că am fost ucis. Am ajuns în închisoare din cauza unui 
angajament faţă de slujba mea și principiile morale, și pentru că 
în adâncul sufletului știam că femeia aceea avea să se sacrifice 
ca să mă salveze. Când totul s-a destrămat, pedeapsa pe care 
mi-am impus-o singur a fost să las totul în urmă și să mă îndrept 
spre o nouă direcţie. Mult li mp am susţinut că moartea era 
subiectul meu principal. Acum, cu cazul Christinei Portero, știam 
că încă era valabil. 

Myron mă aștepta când am ajuns la birou în dimineaţa 
următoare. Încăperea în care lucram avea un design deschis, cu 
birouri de tip cubicule. 

Toată lumea, de la editorul-șef până la cel mai recent angajat 
(adică eu), avea același tip de cubicule. Lumina care se reflecta 
pe tavan cădea ușor peste birourile noastre. Calculatoarele 
aveau tastaturi silentioase, iar în unele zile, locul era la fel de 
liniștit ca o biserică într-o zi de luni, doar dacă nu era cineva 
care să vorbească la telefon, dar chiar și atunci, persoana se 
ducea în sala de conferinţe din spatele birourilor, ca să nu 
deranjeze pe cineva. Nu semăna deloc cu redactiile ziarelor 
unde mai lucrasem la începutul carierei mele, unde cacofonia 
tastaturilor care clantaneau te putea face să-ţi pierzi 
concentrarea indiferent ce făceai. 

Sala de conferinţe, cu un geam care avea vedere la sala 
principală, era folosită și pentru interviuri programate sau 
ședințe cu angajaţii. Acolo m-a dus Myron, închizând usa in 
urma lui după ce am intrat. Am luat loc la masa ovală, fata în 
fata. Myron avea o copie după ceea ce am presupus că era 
știrea mea cu Regele Șarlatanilor, pe care a pus-o pe masă. Era 
de modă veche. Edita cu pix roșu pe hârtie, după care o punea 
pe asistenta noastră, Tally Galvin, să facă modificările în știrea 
on-line. 

— Deci nu ţi-a plăcut titlul meu, am început eu. 

— Nu, titlul trebuie să fie despre ce înseamnă știrea pentru 
consumatorul căruia i-o prezinti, nu despre personalitate - bun 
sau rau, tragic sau inspirational, mi-a reproșat Myron. Dar nu 
despre asta vreau Sa vorbim acum. 

— Atunci ce, nu ti-a placut nici stirea? 

— Stirea e in regula. E mai mult decat in regula. E una dintre 
cele mai bune pe care le-ai realizat vreodata. Dar vreau sa 
vorbim despre un e-mail pe care l-am primit azi-noapte. O 
plangere. 

Am ras nelinistit. Din instinct, am stiu despre ce era vorba, 
dar m-am facut ca ploua. 

— O plangere in legatura cu ce? 

— Aceasta femeie - Lisa Hill - a zis ca te-ai prezentat in mod 
fals a fi intervievator in cazul unei crime la care tu esti Suspect. 


În mod normal, l-aș fi șters sau l-aș fi pus pe perete alături de 
celelalte chestii nebunești. 

În camera de recreere exista un avizier unde puneam cu toții 
hârtii cu cele mai strigătoare la cer și cele mai bizare răspunsuri 
primite la știrile pe care le publicăm. Adesea vin de la oamenii si 
companiile care se află în spatele pericolelor prezentate în știrile 
noastre. Noi numeam avizierul „peretele rușinii”. 

— Dar apoi, a zis Myron, am primit un apel dis-de-dimineata 
de la LAPD care susține e-mailul acestei femei și acum avem o 
plângere și de la LAPD. 

— E o nebunie curată, am ripostat eu. 

— Pai, spune-mi ce se petrece, pentru că polițistul care a 
sunat nu a fost deloc prietenos. 

— Îl chema cumva Mattson? 

Myron s-a uitat pe coala de hârtie la cele câteva notițe pe 
care le luase. A dat din cap. 

— El a fost. 

— Bine, deci toată treaba asta a început azi-noapte, când m- 
am dus acasă cu mașina. 

Am început să îi explic lui Myron pas cu pas tot ce se 
întâmplase noaptea trecută, de la faptul că Mattson și Sakai m- 
au urmărit în garaj și apoi în apartament până la conversaţia cu 
Lisa Hill ca urmare a mesajelor mele și neintelegerea care a 
avut loc, după care a închis telefonul furioasă. Myron, veșnicul 
reporter de modă veche, și-a luat notițe în timp ce eu 
povesteam. Când am terminat, s-a uitat peste ce notase înainte 
să vorbească. 

— Bine, a zis el în cele din urmă. Dar ce nu înţeleg eu e de ce 
te-ai gândit că o știre despre o crimă ar putea fi ceva ce am 
posta pe Avertizare Justa. Deci... 

— Darnu... 

— Lasă-mă să termin. Deci mă faci să cred că te-ai folosit de 
Avertizare Justa si de postul tău legitim de reporter pe care-l 
ocupi aici ca să investighezi altceva, moartea acestei femei pe 
care ai cunoscut-o. Intelegi ce vreau să spun? Nu sună deloc 
bine. 

— Bine, uite ce e, chiar daca te contactau Lisa Hill și polițiștii 
sau nu, aveam de gând să vin aici azi ca să îţi spun că acesta va 
fi următorul meu reportaj. 

— Nu poate fi reportajul tău. Este un conflict de interese. 


— Poftim? De ce, pentru că am cunoscut o femeie care a fost 
ucisă cu un an mai târziu? 

— Nu, pentru că ești o persoană de interes în acest caz. 

— Asta e o prostie. E destul de clar din ce mi-a spus Lisa Hill 
înainte să închidă și din cercetarea mea asupra reţelelor de 
socializare pe care le folosea victima că s-a întâlnit cu mulţi tipi. 
Nu o judec, dar toţi acei bărbaţi, inclusiv eu, sunt persoane de 
interes. Politistii, pur și simplu, aruncă o plasă mare. Au ADN-ul 
de la locul crimei pentru că au luat o mostră de la mine și... 

— Adineaori nu te-ai gândit să mentionezi asta. 

— Nu m-am gândit că ar fi important pentru că nu este. Ideea 
e că le-am dat-o voluntar pentru că știu că odată ce va fi 
analizată, voi ieși de sub orice acuzaţie. Și voi fi liber să scriu 
știrea. 

— Ce știre, Jack? Noi suntem câini de pază pentru 
consumatori, nu blogul de crime al LA Times. 

— Ştirea nu va fi despre crimă. Adică, va fi, dar adevărata 
știre va fi despre cyberstalking și de acolo ajungem în arena 
protecției consumatorului. Toată lumea folosește rețele de 
socializare. Asta e o poveste despre cât de vulnerabili suntem în 
fata prădătorilor cibernetici. Despre cum intimitatea e de 
domeniul trecutului. 

Myron a clătinat din cap. 

— Asta e o poveste învechită, a zis el. A fost scrisă de toate 
ziarele din ţară. Nu e o știre de care să ne putem ocupa și nu 
pot să te las să alergi după cai verzi. Avem nevoie de știri care 
să tina de lucruri noi și care să atragă multe priviri. 

— Îţi garantez că va fi una dintre acele stiri. 

Myron a clătinat din cap. Nu mergea deloc bine. 

— Ce ai putea aduce tu nou în toată treaba asta? m-a întrebat 
el. 

— Păi, trebuie să petrec ceva timp lucrând la asta până să pot 
răspunde la această întrebare, dar... 

— Uite ce-i, ești un reporter foarte bun, care are experienţă 
cu astfel de știri. Dar nu cu asta ne ocupăm noi aici, Jack. Avem 
anumite obiective în privința reportajelor noastre, care trebuie 
să fie respectate și realizate. 

Îmi dădeam seama că Myron se simţea foarte incomod pentru 
că eram egali. Nu se adresa unui puști care tocmai ce ieșise de 
pe băncile facultăţii de jurnalism. 


— Avem urmăritori și avem o bază, a continuat el. Cititorii 
noștri intră pe site-ul nostru pentru ceea ce declară că este 
misiunea sa. Reportaje pentru consumatori. 

— Vrei să spui că cititorii și sponsorii noștri determină ce știri 
trebuie să publicăm? 

— Haide, nu o lua în direcţia asta. Nu am zis nimic de 
sponsorii noștri și știi că nu este adevărat. Suntem complet 
independenţi. 

— Nu încerc să încep o ceartă. Dar nu poţi să te apuci să 
investighezi pentru o știre știind care va fi rezultatul final. Cele 
mai bune anchete jurnalistice încep cu o întrebare. De la cine a 
intrat în cartierul general national al democratilor până la cine l- 
a omorât pe fratele meu. Cyberstalking a dus la moartea 
Christinei Portero? Asta e întrebarea mea. Dacă răspunsul este 
da, atunci aceea este o știre demnă de Avertizare Justa. 

Myron s-a uitat la notițe înainte să răspundă. 

— E un „dacă” foarte mare, a răspuns el într-un final. 

— Ştiu, am zis eu. Dar asta nu înseamnă că nu poţi încerca să 
răspunzi la întrebare. 

— Tot nu-mi place că ești băgat până-n gât în povestea asta. 
Politistii ti-au luat ADN-ul, pentru numele lui Dumnezeu! 

— Da, eu li l-am dat. M-am oferit voluntar. Si crezi că daca as 
avea ceva de ascuns, aș spune: „Sigur, fraţilor, luati-mi ADN-ul. 
Nu am nevoie de avocat. Nu am de ce să ezit”. Nu, Myron, nu aș 
face-o. Si nu am făcut-o. Voi fi absolvit de orice îndoială, dar 
dacă așteptăm după laboratorul poliţiei, s-ar putea să pierdem 
avântul și știrea. 

Myron a rămas cu privirea fixată pe notițe. Ştiam că eram 
aproape. 

— Haide, lasă-mă să mă ocup de asta câteva zile. Ori găsesc 
ceva, ori nu. Dacă nu, o sa vin si o să lucrez la orice îmi vei da 
tu. Patuturi ucigașe, scaune de mașină periculoase - o să ma 
ocup eu de toată treaba cu bebelușii, dacă vrei. 

— Hei, nu vorbi așa. Chestia cu bebelușii atrage mai multe 
priviri decât aproape orice altceva postat de noi până acum. 

— Știu. Pentru că bebeluşii au nevoie de protecţie. 

— În regulă, care sunt următorii pașii... dacă te las să faci 
asta? 

Simteam că am câștigat bătălia. Myron avea să cedeze. 


— Părinţii ei, am răspuns. Vreau să aflu ce le-a spus lor legat 
de faptul că a fost urmărită. A postat ceva pe Instagram despre 
o soră vitregă găsită de curând. Nu știu ce înseamnă asta și 
vreau să aflu. 

— Unde sunt părinţii ei? a întrebat Myron. 

— Nu sunt sigur încă. Mi-a zis că e din Chicago. 

— Nu te duci în Chicago. Nu avem fonduri pentru asta... 

— Știu. Nu vreau să mă duc acolo. Există ceva ce se numește 
telefon, Myron. Îţi cer să-mi dai nişte timp. Nu bani de cheltuit. 

Înainte ca Myron să poată să răspundă, s-a deschis ușa și 
Tally Galvin a băgat capul înăuntru. 

— Myron, a zis ea. A venit poliţia. 

M-am lăsat pe spate în scaun și m-am uitat pe geamul care 
dădea în sala principală. l-am văzut pe Mattson și Sakai stând în 
dreptul biroului lui Tally la intrarea desemnată publicului. 

— Bine, spune-le să vină aici. 

Tally a plecat după cei doi detectivi și Myron s-a uitat peste 
masă la mine. A vorbit pe o voce joasă: 

— Lasă-mă pe mine să mă ocup de ei. Tu nu trebuie să zici 
nimic. 

Înainte să apuc să protestez, ușa camerei de conferinţe s-a 
deschis și Mattson și Sakai au intrat. 

— Domnilor detectivi, s-a adresat Myron. Eu sunt Myron Levin, 
fondatorul și directorul executiv al publicaţiei Avertizare Justa. 
Cred că am vorbit cu unul din dumneavoastră în această 
dimineaţă. 

— Cu mine aţi vorbit, a spus Mattson. Eu sunt Mattson, iar 
acesta este detectivul Sakai. 

— Luaţi loc. Ce pot face pentru dumneavoastră? 

Sakai a dat să tragă unul din scaune de la masă. 

— Nu avem nevoie să stăm jos, a intervenit Mattson. 

Sakai a înlemnit, cu mâna pe scaun. 

— Avem nevoie ca voi să vă opriţi, a continuat Mattson. Ne 
ocupăm de investigarea unei crime și ultimul lucru de care 
avem nevoie e ca niște reporteri amarati să-și bage nasul si sa 
încurce lucrurile. Stati în banca voastră! 

— Reporteri amarati, domnule detectiv? a repetat Myron. Ce 
vreţi să spuneţi cu asta? 


— Vreau să spun că nu sunteţi nici măcar unii adevăraţi și îl 
trimiteţi pe tipul ăsta să umble de colo colo, vorbind cu martorii 
nostri și intimidandu-i. 

A facut un semn spre mine. Eu eram ,,tipul asta”. 

— Asta e o prostie, am ripostat eu. Tot ce am... 

Myron a ridicat o mână ca să mă oprească. 

— Detective, reporterul meu făcea cercetări pentru un articol. 
Şi indiferent de părerea pe care o aveţi despre noi, că suntem 
niște reporteri amarati, să stiti că ziarul nostru este un membru 
legitim și recunoscut al mass-mediei și ne bucurăm de toate 
libertăţile presei. Nu ne vom lăsa intimidati în timp ce vom lucra 
la o nouă știre. 

Am fost luat prin surprindere de atitudinea calmă și de 
cuvintele puternice ale lui Myron. Cu cinci minute în urmă îmi 
punea la îndoială motivele și știrea pe care voiam să o obţin. 
Dar acum eram de aceeași parte si ne mentineam poziţiile. 
Astea sunt motivele pentru care am început să lucrez pentru 
Myron. 

— Nu veţi avea o știre prea mare dacă reporterul ajunge la 
închisoare, a replicat Mattson. Cum va arăta asta în faţa fraţilor 
voștri de breaslă? 

— Vreti să spuneţi că dacă vom continua să cercetam această 
știre, îl veţi închide pe reporterul nostru? a întrebat Myron. 

— Vreau să spun că ar putea trece de la reporter la suspect 
principal foarte repede și apoi libertatea presei nu va mai conta 
prea mult, nu-i așa? 

— Detective, dacă îl arestaţi pe reporterul meu, vă garantez 
că va fi o poveste care se va răspândi foarte repede. Va ajunge 
la știrile din toată ţara. La fel cum se va întâmpla și când veţi fi 
forţaţi sa îl eliberaţi și să recunoasteti public faptul că 
dumneavoastră și departamentul dumneavoastră v-aţi înșelat si 
ati acuzat pe nedrept un reporter deoarece v-a fost teamă că s- 
ar putea să găsească răspunsurile pe care dumneavoastră nu 
ati putut să le găsiţi. 

Mattson a părut să ezite. În cele din urmă, a vorbit, privindu- 
mă fix acum că intelesese că Myron era un zid de netrecut. Dar 
cuvintele lui nu mai erau la fel de tăioase. 

— Îţi spun pentru ultima dată să stai departe de asta, m-a 
avertizat el. Stai departe de Lisa Hill și stai departe de caz. 

— Nu aveţi niciun indiciu, nu-i așa? le-am aruncat-o eu. 


M-am așteptat ca mâna lui Myron să se ridice din nou ca să- 
mi facă semn să tac. Dar de data asta nu a făcut niciun gest. L-a 
privit cu intensitate pe Mattson, în așteptarea unui răspuns. 

— Amice, am ADN-ul tau, a spus Mattson. Si ai face bine să 
speri că nu va fi cel al criminalului. 

— Deci asta îmi confirmă suspiciunea. Nu aveţi nimic si 
pierdeţi timp încercând să intimidati oamenii și să vă asiguraţi 
că nu află nimeni despre asta. 

Mattson a chicotit ca și cum eram un prost care nu știe despre 
ce vorbește. Apoi l-a lovit pe brat pe tăcutul Sakai. 

— Să mergem, a anunţat el. 

Mattson s-a întors și l-a condus pe Sakai afară. Eu și Myron 
am privit prin geam cum mergeau tantosi prin redacţia de știri 
spre ieșire. M-am simţit bine. M-am simţit susţinut și protejat. 
Nu erau vremuri bune pentru jurnaliști. Erau vremurile știrilor 
false si ale reporterilor care erau catalogati drept inamici ai 
oamenilor de către cei care erau la putere. Ziarele se închideau 
în stânga și-n dreapta și unii spuneau chiar că industria era pe 
moarte. Între timp, exista o creștere a reportajelor preferentiale 
și neverificate și a site-urilor media, linia de demarcaţie între 
jurnalism impartial și jurnalism bazat pe interese personale 
începând să dispară puţin câte puţin. Dar în felul în care Myron 
l-a tratat pe Mattson am văzut din nou acele vremuri când 
mass-media era neinfricata, impartiala și, așadar, incapabilă de 
a fi intimidată. Dintr-odată am știut, pentru prima dată după 
mult timp, că mă aflam unde trebuie. 

Myron Levin trebuia să strângă bani și să se ocupe de 
website. Acestea erau priorităţile sale și nu apuca să fie reporter 
atât de mult pe cât și-ar fi dorit. Dar când își asuma acel rol, era 
la fel de stăruitor cum l-am știut eu dintotdeauna. Exista o 
relatare faimoasă despre Myron care a avut loc în zilele lui de 
reporter pentru consumatori la Los Angeles Times. Asta a fost 
înainte să își vândă acţiunile, să părăsească ziarul și să 
folosească banii pentru a finanța Avertizare Justa. In cercurile 
jurnalistice nu există lucru mai plăcut decât atunci când scoţi la 
iveală un ticălos, când scrii știrea care îl va da în vileag pe 
escroc și îi va pune capăt. De cele mai multe ori, șarlatanul 
susţine că e inocent și vrea să i se plătească daune. Dă în 
judecată și așteaptă să primească sume de milioane de dolari, 


după care își ia talpasita discret din oraș ca să o ia de la capăt în 
altă parte. 

Legenda despre Myron spune că a dat în vileag un escroc 
care se ocupa de o firmă de reparaţii în urma cutremurului din 
Northridge din 1994. Odată ce s-a văzut pe prima pagină din Los 
Angeles Times, șarlatanul a susținut că e inocent și l-a dat în 
judecată pentru defăimare și calomnie, cerând daune de 10 
milioane de dolari. In documentele completate, sarlatanul a 
declarat că știrea lui Myron i-a provocat o umilinţă și o neliniște 
atât de mare încât daunele au fost mai presus de reputație și îi 
afectau sănătatea. A zis că articolul lui Myron i-a provocat 
hemoroizi. Astfel s-a stabilit statutul legendar al lui Myron ca 
reporter. A scris o știre care se presupune că a făcut un om să 
sângereze din fund. Niciun reporter nu va reuși vreodată s-o 
întreacă pe asta, indiferent pentru câte milioane va fi dat în 
judecată. 

— Mulţumesc, Myron, am zis eu. M-ai susținut. 

— Bineînţeles. Acum, du-te și obţine știrea. 

Am dat din cap în timp ce i-am privit pe detectivi cum ieșeau 
pe ușă. 

— Si ai face bine să-ţi păzești spatele, mi-a recomandat el. 
Nenorocitii ăștia nu te plac. 

— Știu, am răspuns eu. 

Cu aprobarea editorului și șefului meu, știrea mi-a revenit în 
mod oficial. Cu prima mea mișcare oficială am avut noroc. Am 
revenit pe reţelele de socializare ale Tinei Portero, m-am folosit 
de istoricul de etichetări de pe Facebook și am găsit-o pe Regina 
Portero, după care am contactat-o pe pagina sa de Facebook. 
Am presupus că dacă Regina îmi răspundea de la ea de acasă, 
din Chicago, am fi putut să stabilim un apel telefonic. Apelurile 
cu cei indurerati erau o modalitate sigură - încă mai aveam o 
cicatrice pe fata de când am pus întrebarea greșită unei femei 
care jelea moartea subită a soţului său. Dar problema e că se 
pierd anumite lucruri în timpul unei conversații telefonice: 
nuanțele, expresiile, emoţiile. 

Dar acolo am avut noroc. La o ora de când am trimis mesajele 
private, Regina m-a contactat și a zis că se află în oraș ca să se 
ocupe de niște aranjamente pentru a o lua pe fiica ei acasă. A 
zis că stătea la un hotel numit London West Hollywood și urma 
să plece din Los Angeles în dimineaţa următoare, cu corpul Tinei 
în cala avionului. M-a invitat să vin la hotel ca să vorbim despre 
Tina. 

Nu am putut să o las să aștepte, mai ales știind ca Mattson și 
Sakai s-ar putea să o avertizeze pe Regina în legătură cu mine. 
l-am zis că voi fi în holul hotelului într-o oră. l-am zis lui Myron 
unde mă duc și am pornit cu jeepul, în sud, spre Coldwater 
Canyon, dincolo de munţii Santa Monica și apoi intrând în 
Beverly Hills. Apoi am luat-o spre est pe bulevardul Sunset către 
Sunset Strip. Hotelul London West Hollywood se afla exact în 
mijloc. 

Regina Portero era o femeie micuță, pe la șaizeci și cinci de 
ani, lucru ce indica că a avut-o pe Tina devreme. Vedeam 
asemănarea dintre cele două mai ales în ochii negri și părul 
negru. M-a așteptat în holul hotelului, care se afla la jumătate 
de cvartal la sud de Sunset, pe San Vicente. Era cartierul fiicei 
sale. Locuise la doar câteva străzi distanţă. 

Am stat într-un hol care probabil era destinat oamenilor care 
așteptau să fie gata camerele lor. Dar nu era nimeni acolo, așa 
că am avut parte de intimitate. Mi-am scos carnetelul și l-am 
pus pe picior ca să pot lua notițe și să fiu cat mai discret posibil. 

— De ce sunteţi interesat de Tina? m-a întrebat ea. 


Prima întrebare a Reginei m-a dat peste cap deoarece nu m-a 
întrebat asta când am vorbit pentru prima dată, la telefon. Acum 
voia să știe ce fac și știam că dacă dădeam răspunsul complet și 
sincer probabil că interviul avea să se termine înainte să 
înceapă. 

— Ei bine, în primul rând, îmi pare foarte rău pentru pierderea 
pe care ati suferit-o, am început eu. Nu-mi pot imagina prin ce 
treceţi și urăsc faptul că sunt un intrus. Dar ceea ce mi-a spus 
poliţia despre acest caz schimbă lucrurile și ceea ce i s-a 
întâmplat Tinei devine ceva ce publicul ar trebui să știe. 

— Nu înţeleg. Vă referiti la ce a patit la gât? 

— A, nu. 

Am fost îngrozit de faptul că răspunsul meu stângaci la prima 
ei întrebare i-a readus în minte imaginea teribilă a felului în care 
a fost omorâtă fiica ei. Aș fi preferat să primesc o palmă peste 
fata, diamantul unei verighete să mă zgârie pe obraz și să îmi 
lase o altă cicatrice. 

— Aa... m-am bâlbâit eu. M-am referit la faptul că... poliţia mi- 
a zis că s-ar putea să fi fost o victima a cyberstalkingului și până 
acum, din câte știu eu, nu există dovezi care atestă acest 
lucru... 

— Nu mi-au spus așa ceva, m-a întrerupt Regina. Au zis că nu 
au niciun indiciu. 

— Ei bine, nu vreau să vorbesc în numele lor și probabil nu 
vor să vă spună totul până nu sunt siguri. Dar am înţeles că Tina 
le-a povestit prietenilor - cum ar fi Lisa Hill - că simţea că este 
urmărită. Si ca să fiu sincer, acesta e lucrul care mă 
interesează. Acest aspect ţine de protecţia consumatorului - de 
intimitate - și dacă există... o problemă, atunci despre asta voi 
scrie. 

— Cum a fost urmărită? Tot ce aud acum este nou pentru 
mine. 

Stiam că am dat de belele. Îi spuneam lucruri pe care nu le 
știa, așa că primul lucru pe care avea să-l facă după ce plecam 
eu era să-l sune pe Mattson și să se intereseze de asta. Apoi 
Mattson avea să afle că încă cercetam cazul și Regina va afla 
ulterior că interesul meu fata de Tina și moartea sa era 
compromis de faptul că o cunoscusem la un moment dat, și 
chiar intim. Asta însemna că era singura și ultima dată când 


aveam să vorbesc cu mama Tinei. Avea să se întoarcă împotriva 
mea asa cum se întorsese și Lisa Hill. 

— Nu știu exact cum a fost urmărită, am spus eu. Doar atât a 
zis poliţia. Am vorbit cu prietena ei, Lisa, și ea mi-a dat de 
înţeles că Tina ar fi întâlnit un bărbat într-un bar pentru prima 
data si că ar fi simţit că o aștepta acolo, de fapt. Ca nu a fost o 
întâlnire întâmplătoare. 

— l-am zis să stea departe de baruri, a spus Regina. Dar nu 
putea să se abţină - nici măcar după arestări și după reabilitare. 

A fost un răspuns total pe lângă subiect. Eu vorbeam despre 
faptul că fiica ei era urmărită și ea s-a axat pe problemele ei cu 
drogurile și alcoolul. 

— Nu spun că ar fi vreo legătură între cele două lucruri. Cred 
că nici poliţia nu știa asta încă. Dar știau că a fost arestată si că 
a mers la reabilitare. La asta v-aţi referit când ati spus că 
mergea în baruri? 

— Mereu ieșea în oraș, se întâlnea cu străini... a reluat 
Regina. Incă din liceu a făcut asta. Tatăl ei a avertizat-o că s-ar 
putea să ajungă așa, dar ea nu a ascultat. Nu părea să-i pese. A 
fost înnebunită după băieţi dintotdeauna. 

Regina a părut că se holbează în depărtare în timp ce 
vorbește. Innebunita după băieţi părea a fi un termen inocent, 
dar era clar că vedea în fata ochilor o amintire cu fiica ei când 
era tânără. O amintire neplăcută în care a existat supărare și 
ranchiună. 

— A fost căsătorită vreodată? 

— Nu, niciodată, a zis Regina. Spunea că nu vrea să fie legată 
de un bărbat. Soţul meu obișnuia să glumească pe seama 
faptului că l-a scutit de o căruţă de bani necăsătorindu-se. Dar 
era singurul nostru copil și dintotdeauna mi-am dorit să îi 
plănuiesc nunta. Dar nu s-a întâmplat asta. Mereu era în căutare 
de ceva ce simţea că niciun bărbat nu îi poate oferi... Ce era 
acel ceva, nu am știut niciodată. 

Mi-am adus aminte de postarea pe care am văzut-o pe contul 
de socializare al Tinei. 

— Am văzut pe contul ei de Instagram că și-a găsit sora. O 
soră vitregă. Dar nu este fiica dumneavoastră? 

Expresia de pe chipul femeii s-a schimbat și mi-am dat seama 
că am atins un punct sensibil din viaţa ei. 

— Nu vreau să vorbesc despre asta, a spus Regina. 


— Îmi pare rău, am spus ceva greșit? am întrebat-o. Ce s-a 
întâmplat? 

— Toţi oamenii ăștia sunt așa de interesaţi de treaba asta, vor 
să își cunoască strămoșii, moștenirea genetică. Dacă sunt 
suedezi, dacă sunt indieni. Nu știu cu ce se joacă. E ca partea cu 
intimitatea pe care ati mentionat-o. Unele secrete trebuie să 
rămână secrete. 

— Sora vitregă a fost un secret? 

— Tina și-a trimis ADN-ul spre a fi analizat și următorul lucru 
pe care l-a făcut a fost să ne anunţe că are o soră vitregă în 
Napeville. Ea... dar nu artrebui să vă spun aceste lucruri. 

— Puteţi să-mi spuneţi fără să notez. Nu va fi niciodată inclus 
în știre, dar dacă mă ajută să o înţeleg pe fiica dumneavoastră 
mai bine și care erau lucrurile de care era interesată, ar putea fi 
ceva important. Stiti de ce și-a trimis ADN-ul la analiză? Cauta... 

— Cine știe? Asta fac mulţi oameni, nu? E rapid. E ieftin. 
Prietenele ei făceau asta, își descopereau strămoșii. 

Eu nu mi-am trimis niciodată ADN-ul la niciunul dintre site- 
urile de analiză genetică, dar știam oameni care au făcut-o și 
știam, așadar, că, în general, funcţiona. ADN-ul tău era trecut 
printr-o bază de date genetice care dădea în schimb potriviri cu 
alti clienţi ai site-ului, împreună cu procentul ADN-ului împărţit. 
Procentele mai mari însemnau o relație mai apropiată - de la 
verișori de grade îndepărtate până la fraţi chiar. 

— Şi-a găsit sora vitregă. Am văzut poza cu ele două. 
Napeville - e în apropiere de Chicago, nu-i asa? 

Aveam nevoie s-o fac să continue să vorbească despre un 
subiect pe care nu voia să îl abordeze. Întrebările ușoare obțin 
răspunsuri ușoare și ajută la continuarea conversatiel. 

— Da, a zis Regina. Am crescut acolo. Am fost la liceu acolo. 

A făcut o pauză ca să se uite la mine și mi-am dat seama că 
simte nevoia să-mi povestească. Mereu mi se părea un moment 
extraordinar când oamenii își deschideau sufletul. Eram un 
străin, dar ei știau că sunt reporter, că sunt un arhivar al istoriei. 
De multe ori am descoperit în cazul reportajelor despre tragedii 
că cei rămași în urmă doreau să treacă peste suferință ca să 
vorbească și să întocmească un fel de înregistrare pentru cei 
care s-au dus. Femeile mai mult decât bărbaţii. Se simțeau 
responsabili fata de persoana decedată. Uneori nu aveau nevoie 
decât de puţină încurajare. 


— Aţi avut un bebeluș, am zis eu. 

Ea a incuviintat. 

— Si Tina nu a știut, am adăugat. 

— Nimeni nu a știut. Era o fată. Am abandonat-o. Eram prea 
tânără. Si mai târziu l-am întâlnit pe soţul meu și am format o 
familie. Am născut-o pe Tina. Și apoi a crescut și și-a trimis ADN- 
ul într-unul din locurile alea. Si ea a făcut la fel. Fata. Ştia că a 
fost adoptată și căuta să-și găsească rudele. S-au găsit prin site- 
ul cu ADN-uri și atunci familia noastră a fost distrusă. 

— Tatăl Tinei nu a știut... 

— Nu i-am zis la început, și după aceea a fost prea târziu, 
trebuia să fie secretul meu. Dar apoi lumea s-a schimbat și s-a 
ajuns la metoda prin care poţi găsi orice cu ajutorul ADN-ului și 
secretele nu mai sunt secrete. 

Cândva am avut un editor pe care-l chema Foley, care a zis ca 
uneori cea mai bună întrebare este cea nepusă. Am așteptat. Nu 
am simţit că este nevoie să pun următoarea întrebare. 

— Soţul meu m-a părăsit, a zis Regina. Nu a fost vorba despre 
faptul că avusesem un copil înainte. Ci despre faptul că nu i-am 
spus. Mi-a reproșat că mariajul nostru fusese construit pe 
minciună. Asta s-a întâmplat acum patru luni. Christina nu a 
știut. Eu și tatăl ei am căzut de comun acord să nu punem totul 
în carca ei. S-ar fi invinovatit. 

Regina tinuse în tot acel timp un pachet cu servetele în mâini 
și le-a folosit acum ca să se șteargă la ochi și să-și sufle nasul. 

— Tina s-a dus în Chicago ca să-și întâlnească sora, am spus, 
sperând să mai obţin câteva revelări de la femeia îndurerată. 

— Tina era o fată atât de dulce, a explicat Regina. Işi dorea să 
ne reunească. Credea că e un lucru bun. Nu știa ce se întâmpla 
între mine și tatăl său. Dar i-am spus că nu, nu puteam s-o văd 
pe acea fată. Nu acum. Si a fost foarte supărată pe mine. 

A clătinat din cap și a continuat. 

— Căile vieţii sunt amuzante, a remarcat femeia. Totul e bine, 
totul e în regulă. Crezi că secretele tale sunt în siguranţă. Apoi 
intervine ceva și totul se duce de râpă. Totul se schimbă. 

Ar fi fost doar un detaliu în reportaj, dar am întrebat-o ce site 
de genetică a folosit Christina pentru a-și trimite ADN-ul. 

— Se numea GT23. Îmi aduc aminte pentru că a costat doar 
douăzeci și trei de dolari. Atât de multă suferință pentru doar 
douăzeci și trei de dolari. 


Stiam de GT23. Era una dintre cele mai recente firme care 
intrase pe piaţa testării de ADN. Compania aflată la început de 
drum încerca să preia controlul asupra industriei de un miliard 
de dolari, oferind un preţ mult mai mic faţă de competitorii săi. 
Avea o campanie publicitară bazată pe promisiunea că analizele 
ADN-ului erau accesibile acum maselor. Sloganul sau era ADN-ul 
pe care ţi-l poți permite! Numărul 23 venea de la cele douăzeci 
și trei de perechi de cromozomi dintr-o celulă umană, precum și 
de la preţul testării de bază: un raport complet pentru 23 de 
dolari. 

În acel moment, Regina a început să plângă în hohote. 
Servetelele ei se destrămau. l-am spus că îi mai aduc și m-am 
ridicat. Am început să caut baia. 

Ceva îmi spunea că deși apariţia surorii vitrege în viaţa Tinei 
era importantă, acesta nu era unghiul poveștii care ducea la 
cyberstalking. Era doar o spita pe roata vieţii Tinei, dar una care 
a provocat schimbări majore în viaţa celor apropiaţi. Dar 
urmărirea trebuia să fi pornit dintr-un alt unghi și mă gândeam 
că ar fi fost vorba despre stilul ei de viaţă. 

Am găsit baia, am deschis un container de oţel care avea o 
cutie cu servetele și le-am luat pe toate, după care m-am întors 
pe hol. 

Regina plecase de acolo. 

M-am uitat în jur și nu am văzut-o nicăieri. Am verificat 
canapeaua unde stătuse. Nicio geantă, niciun servetel rămas în 
urmă. 

— Ma scuzati, a trebuit să mă duc la toaletă. 

M-am întors și era acolo. Se întorsese pe canapea. Părea că se 
spălase pe fata. Am pus cutia cu servetele lângă ea si am 
revenit pe scaunul pe care stătusem înainte, în stânga ei. 

— Imi pare rău că vă fac să treceţi prin asta, am zis eu. Cand 
am pus întrebarea, nu am știut că va veni vorba de un subiect 
atât de dificil. 

— Nu, e în regulă, a zis Regina. E destul de terapeutic, într-un 
fel. Să vorbesc despre asta, să mă descarc, intelegeti? 

— Poate. Cred că înţeleg. 

Voiam să duc discuţia într-o altă direcție acum. 

— Deci Tina a vorbit vreodată cu dumneavoastră despre unul 
dintre bărbaţii cu care a ieșit? 


— Nu, știa ce părere am despre asta și despre stilul ei de 
viata, a răspuns Regina. Si, în plus, ce puteam eu să spun? L-am 
întâlnit pe soțul meu la un club de blues, în sudul orașului 
Chicago. Aveam doar douăzeci de ani. 

— Ştiţi dacă își căuta întâlnirile on-line? 

— Presupun că da, dar nu știu nimic legat de asta. Poliţia m-a 
întrebat același lucru și le-am explicat că Tina nu mi-a dat detalii 
despre viata ei de aici. Stiam despre arestări și despre 
reabilitare - pentru că a avut nevoie de bani. Dar atâta tot. 
Singurul lucru pe care i l-am spus mereu a fost că îmi doresc să 
vină acasă și să fim apropiate. l-am spus asta de fiecare dată 
când am vorbit cu ea. 

Am dat din cap. Am mai notat ceva. 

— Si acum e prea târziu, a adăugat Regina. 

A început să plângă din nou și am notat și ultima replică. 

Ar fi trebuit să închei interviul si să nu o mai fortez să 
continue. Dar știam că odată ce avea să interacţioneze cu 
Mattson din nou, acesta avea să-i spună să stea departe de 
mine. Era acum ori niciodată, așa că a trebuit să merg mai 
departe cu interviul. 

— Aţi fost la apartamentul ei? am întrebat. 

— Nu încă. Poliţia a zis că este încă închis pentru că a fost 
locul crimei. 

Speram să pot arunca și eu o privire în casa Tinei. 

— V-au spus când puteţi să mergeţi să îi luaţi lucrurile? 

— Au spus că probabil la sfârșitul săptămânii. 

— Unde stă mai exact? 

— Ştiţi unde era Tower Records înainte? 

— Da, vizavi de librărie. 

— Locuia exact deasupra. Sunset Palace Apartments. 

Regina a mai scos niște servetele din cutie și s-a șters la ochi. 

— Drăguţ loc, a zis ea. 

Am incuviintat. 

— Era o persoană frumoasă și bună, a încheiat Regina. De ce 
a trebuit să o omoare cineva? 

Și-a îngropat fata și bocetele în servetele. Am privit-o. Pusese 
o întrebare pe care numai o mamă ar fi putut să o pună și căreia 
numai ucigașul putea să-i răspundă. Dar era o replică bună și 
am memorat-o ca s-o notez mai târziu. În acel moment doar am 
dat din cap în semn de compătimire. 

M-am întors la serviciu până în prânz și toată lumea era la 
biroul său mâncând sandviciuri de la Art's Deli. De cele mai 
multe ori, comandam mâncare, dar nu s-a gândit nimeni să-mi 
dea mesaj să mă întrebe ce vreau. Nu era nicio problemă, 
pentru că și-așa nu mi-era foame. Eram alimentat de impulsul 
știrii la care începusem să lucrez, știind că am ceva, dar nefiind 
sigur ce aveam de fapt și care ar fi fost următorul pas. Am 
început prin a deschide un document în Word pe laptop, în care 
am trecut notițele luate în timpul interviului cu Regina Portero. 
Eram la jumătate când mi-am dat seama că aveam o problemă. 
Următorul pas ar fi fost să revin la Lisa Hill ca să-i pun si alte 
întrebări despre Tina și urmăritorul ei, dar Lisa Hill nu doar că 
avea impresia că sunt un nenorocit. Credea că sunt un suspect 
în cadrul investigaţiei despre moartea prietenei sale. 

Am lăsat deoparte transcrierea notitelor și mi-am verificat 
telefonul ca să văd dacă Hill mă blocase cumva pe Twitter. Nu 
mă blocase, dar m-am gândit că a uitat de asta și avea să o facă 
imediat ce își verifica urmăritorii și își amintea de păcăleala 
mea. 

Am petrecut următoarea jumătate de oră creând un mesaj 
direct care speram eu că-mi va da o a doua șansă. 


Lisa, îmi cer scuze. Ar fi trebuit să fiu sincer cu tine. Dar polițiștii 
s-au înșelat în privinţa mea, și ei știu asta. Nu vor ca tu să stai la 
discuţii cu un reporter. Ar fi rușinos dacă eu aș descoperi 
adevăratul suspect înaintea lor. Mi-a plăcut mult de Tina. Mi-aș fi 
dorit să vrea să ne întâlnim din nou. Dar asta a fost tot, nimic 
mai mult. O să aflu cine a urmărit-o și cine ar fi putut să fie cel 
care a rănit-o. Am nevoie de ajutorul tău. Te rog să mă suni din 
nou ca să iti pot da mai multe explicaţii și să îţi spun ceea ce știu 
eu, dar polițiștii nu. Mulţumesc. 


Mi-am lăsat numărul de telefon la sfârșitul mesajului și l-am 
trimis, sperând să dea roade încercarea mea, dar fiind conștient 
că aveam slabe șanse și că nu puteam, pur și simplu, să stau și 
să aștept ca Lisa Hill să se răzgândească în privinţa mea. Mai 
departe am verificat site-ul causeofdeath unde postasem 
rugămintea pentru informaţii legate de dislocarea atlanto- 


occipitală. Aici, norocul și povestea mea s-au schimbat drastic. 
Erau deja cinci mesaje care mă așteptau. 

Primul mesaj fusese postat la ora 7 dimineaţa, ora din LA, dar 
10 dimineaţa, ora din Florida, de unde venise postarea, mai 
exact, de la Biroul Examinatorilor Medicali din comitatul 
Broward. Un patolog care se numea Frank Garcia a citat un caz 
de DAO care avusese loc anul trecut și care fusese catalogat 
drept crimă. 


Am avut o omucidere. Femeie, 32 de ani, a suferit anul trecut un 
accident rutier fatal, cu CM prin decapitare ortopedică (DAO), 
dar anchetatorul AR a zis că impactul nu a fost suficient. Totul a 
fost o înscenare. Răni AT post-mortem. Numele victimei: Mallory 
Yates. O/A Ray Gonzalez FLPD. 


Am putut sa descifrez majoritatea prescurtărilor. CM era 
cauza morții și AR însemna accident rutier, în timp ce O/A venea 
de la ofițer anchetator. Si am crezut că FLPD însemna Florida 
Police Department, până ce am căutat pe Google și am văzut că 
venea de la Fort Lauderdale Police Department, care se afla în 
comitatul Broward. Am copiat mesajul și l-am transferat în 
fișierul știrii pe care îl creasem pe calculator. 

Următorul mesaj era din Dallas și era asemănător cu primul, 
victima fiind o femeie cam de aceeași vârstă - treizeci și patru 
de ani, Jamie Flynn - care murise în ceea ce paruse a fi un 
accident cu o singură mașină, DAO fiind cauza morţii. Nu a fost 
clasificată ca fiind o omucidere, ci o moarte suspectă, deoarece 
toate rapoartele de toxicitate ale lui Flynn au fost negative, așa 
că nu exista nicio explicaţie clară pentru faptul că a luat-o pe 
arătură, intrând într-un copac. Moartea lui Flynn a avut loc cu 
zece luni în urmă și cazul era încă deschis din cauza 
circumstanțelor suspecte. 

Al treilea mesaj era de la Frank Garcia, de la Biroul 
Examinatorilor Medicali Broward. 


Am vorbit cu Gonzalez de la FLPD. Cazul e încă deschis, de 
data aceasta fără piste. 


A patra postare a fost despre un alt caz care s-a petrecut cu 
trei luni în urmă. Aceasta a venit de la Brian Schmidt, un 


investigator care lucra pentru biroul medicului legist din 
districtul Barbara. 


Charlotte Taggart, 22 de ani, a căzut de pe o stâncă pe plaja 
Hendry, a fost găsită dimineaţa următoare și cauza a fost DAO. 
DAO și alte răni, accident. AIS .09. Căderea a avut loc la ora 3 în 
beznă totală. 


Ştiam că AlS însemna alcool în sânge si că limita pentru 
condus în California era 0,8, indicând faptul că Taggart a fost cel 
mult ușor ametita când a mers până pe marginea unei stânci în 
întuneric și a căzut. 

Al cincilea mesaj era postat cel mai recent. Era cel mai scurt 
mesaj și cel care m-a făcut să înlemnesc. 


Cine sunteţi? 


Fusese postat cu doar douăzeci de minute în urmă de 
doctorita Adhira  Larkspar, despre care știam că era 
examinatorul medical șef din districtul Los Angeles. Insemna că 
mă aflam în pericol de a fi descoperit. Când nu se oferea nimeni 
voluntar ca să se identifice în faţa șefei lor, Larkspar putea să 
verifice să vadă dacă biroul ei avusese, într-adevăr, un caz DAO 
de curând, și această cercetare ar fi dus fără niciun dubiu la 
Mattson si la Sakai, care fără îndoială ar fi ajuns la concluzia ca 
eu am fost cel care a postat iniţial mesajul pe site. 

Am încercat să dau la o parte gândurile unei alte vizite din 
partea detectivilor și să mă concentrez pe informaţiile pe care le 
aveam în faţa mea. Trei cazuri de DAO în ultimul an și jumătate, 
Tina Portero fiind al patrulea caz. Victimele erau femei cu vârste 
cuprinse între douăzeci și doi și patruzeci și patru de ani. Până 
acum, două dintre aceste cazuri au fost declarate omucideri, 
una era o moarte suspectă, iar ultima, cea mai apropiată de 
moartea lui Portero, a fost catalogată drept accident. 

Nu știam prea multe despre fiziologia umană ca să fiu sigur 
dacă faptul că toate cele patru cazuri implicau femei era 
semnificativ sau nu. De vreme ce bărbaţii sunt de obicei mai 
mari și mai musculoși decât femeile, era posibil ca DAO să se 
întâmple mai mult în cazul femeilor deoarece corpurile lor erau 
mai fragile. 


Sau poate că erau urmărite și deveneau ţintele prădătorilor 
mai des decât bărbații. 

Ştiam că trebuia să aflu mai multe despre profilurile acestor 
patru femei dacă voiam să trag niște concluzii pe baza 
informaţiilor pe care le aveam. Am decis să mă întorc și să încep 
cu cel mai recent caz. Folosind motoarele de căutare de bază, 
am găsit foarte puţine informaţii despre Charlotte Taggart, în 
afară de un necrolog plătit care a apărut în East Bay Times și o 
carte memorială on-line unde prietenii și familia au putut să-și 
treacă numele și să lase comentarii despre decedată. 

Necrologul spunea că Charlotte Taggart a crescut în Berkeley, 
California, și a mers la Universitatea UC-Santa Barbara. Era în 
ultimul an când a murit. A fost înmormântată în Cimitirul Sunset 
View, în Berkeley. La înmormântare au venit ambii părinţi, doi 
fraţi mai mici și multe rude apropiate și îndepărtate pe care le 
descoperise în ultimul an. 

Sfârșitul ultimului rând mi-a atras atenţia. Charlotte Taggart 
își descoperise rude noi în ultimul an din viata. Asta mi-a dat de 
înţeles că cel mai probabil a descoperit acești oameni printr-o 
companie de analiză genealogică. Am bănuit că și-a trimis ADN- 
ul la fel cum făcuse și Christina Portero. 

Această legătură nu însemna neapărat ceva - milioane de 
oameni fac ce au făcut aceste două tinere. Nu era deloc ceva 
neobișnuit și în stadiul acesta părea o coincidenţă. 

M-am uitat peste comentariile din cartea memorială on-line și 
am găsit doar mesaje de dragoste și tristeţe, transmise din 
toată inima, multe dintre ele scrise direct către Charlotte ca și 
cum avea să le citească de pe lumea cealaltă. 

După ce am trecut tot ce știam despre viata și moartea lui 
Charlotte Taggart în fișier, m-am mutat la cazul din Dallas, unde 
moartea lui Jamie Flynn a fost considerată suspectă pentru că 
nu exista nicio explicaţie pentru ca ea să fi intrat cu mașina într- 
un copac. 

De data aceasta am găsit un mic articol despre moartea ei în 
Fort Worth Star-Telegram. Jamie Flynn provenea dintr-o familie 
de seamă, care avea o afacere cunoscută cu obiecte de călărie, 
în Fort Worth. Flynn a fost asistentă și a absolvit Universitatea 
Southern Methodist din Dallas în timp ce lucra la un doctorat în 
psihologie. A locuit la o fermă de cai din Fort Worth, deţinută de 
părinţii săi, și făcea naveta deoarece îi plăcea să fie aproape de 


caii ei. Telul ei in viata era să deschidă o firmă de consiliere care 
să implice călăritul ca formă de terapie. Stirea cuprindea si un 
interviu cu tatăl lui Flynn, care s-a plâns că fiica lui s-a luptat cu 
depresia și cu alcoolismul înainte să își schimbe viaţa în bine și 
să revină la școală. Părea mândru de faptul că nu a recidivat si 
că analizele de sânge obţinute în urma autopsiei au fost 
negative. 

Ştirea a citat si un investigator în accidente rutiere de la 
Dallas Police Department. Todd Whitney a declarat că nu avea 
să închidă cazul până nu avea să fie sigur că moartea lui Jamie 
Flynn fusese, într-adevăr, un accident. 

— O tânără sănătoasă care încă avea multe de realizat în 
viata nu o ia, pur și simplu, pe arătură, cade într-o râpă și-și 
rupe gâtul, a zis el. Poate că a fost un simplu accident. Poate că 
a văzut o căprioară sau altceva și a virat brusc. Dar nu s-au 
găsit urme de derapare și nici de animale. Mi-aș dori să le pot 
spune părinţilor ei că am răspunsurile, dar nu pot. Nu încă. 

Am observat că nu era nimic în știre care să indice dacă Jamie 
Flynn ar fi putut să o ia pe arătură în încercarea de a masca o 
sinucidere printr-un accident. Nu era ceva neobișnuit. Dar dacă 
s-a luat în calcul și această variantă, nu a fost făcută publică. 
Exista o mare dilemă în jurul sinuciderilor încât majoritatea 
ziarelor evitau să menţioneze așa ceva cât mai mult posibil. 
Numai când persoanele publice își luau viata erau scrise știrile 
despre sinucideri. 

Deocamdată am lăsat deoparte moartea lui Jamie Flynn. 
Voiam să îmi păstrez avântul. Eram sigur că mă apropiam de 
ceva și nu voiam să bat pasul pe loc. 

Ultimul caz despre care am făcut cercetări a fost primul 
menţionat de mesajele de pe causeofdeath. Fusese postat cu un 
rezumat de caz. Moartea femeii de treizeci și doi de ani, Mallory 
Yates, în Fort Lauderdale, Florida, era un caz deschis, tratat ca o 
omucidere deoarece, la fel ca și cel din Dallas, și aici existau 
inconsecvente în privinţa presupusului accident auto care i-a 
luat viata. Nivelul de histamină din unele rani de pe corpul sau 
sugerau că acestea au avut loc post-mortem și accidentul 
fusese o înscenare. Dar după ce am citit postarea, nu am găsit 
nimic despre înmormântare și nici știri noi despre caz. O a doua 
căutare m-a dus la o pagină de Facebook accesibilă publicului și 
care fusese transformată într-o pagină memorială pentru Yates. 
Erau zeci de mesaje postate de prieteni și familie în ultimele 
șaisprezece luni de la moartea acesteia. Am trecut peste ele 
rapid, adunând câte putin despre viata femeii moarte si 
actualizările cazului său. 

Am aflat că Mallory crescuse în Fort Lauderdale, mersese la o 
școală catolică și lucrase apoi la firma de închirieri de bărci a 
familiei sale, care opera lângă un port de agrement care se 
numea Bahia Mar. Se pare că nu a mers la facultate după liceu 
și, la fel ca Jamie Flynn din Fort Worth, locuia singură într-o casă 
al cărei proprietar era tatăl ei. Mama ei era decedată. Câteva 
dintre postările de pe Facebook erau mesaje de condoleanţe 
adresate tatălui ei în legătură cu pierderea atât a soţiei, cât și a 
fiicei sale, în decursul a doi ani. 

Dar ceea ce mi-a atras atenţia a fost un mesaj postat la trei 
săptămâni după moartea lui Mallory, care m-a făcut să mă 
opresc din citit mesajele. Un anume Ed Yeagers a postat un 
mesaj de simpatie din care reieșea că Mallory era verișoara sa 
de gradul trei și se plângea de faptul că abia reușiseră să se 
cunoască. El a scris: „Abia începusem să te cunosc și mi-aș fi 
dorit să fi avut mai mult timp. Este extrem de trist să iti găsești 
o rudă și apoi să o pierzi în aceeași lună”. 

Era același sentiment care putea fi descoperit și în necrologul 
lui Charlotte Taggart. Găsirea membrilor de familie în epoca 
aceasta însemna de obicei ADN. Existau companii de analize 
genetice care foloseau date on-line pentru a căuta legături de 
familie, dar ADN-ul era scurtătura. Eram acum convins că atât 
Charlotte Taggart, cât și Mallory Yates își căutaseră rude prin 


analizele ADN. La fel și Christina Portero. Coincidenta era 
valabila in cazul a trei femei, si s-ar fi putut sa o includa si pe a 
patra. 

Am petrecut următoarele douăzeci de minute pe reţelele de 
socializare ale rudelor și prietenilor lui Mallory Yates și Charlotte 
Taggart. Am trimis fiecăruia același mesaj în care am întrebat 
dacă persoana iubită a trimis ADN-ul către o companie de 
analize și, dacă da, cărei companii. Înainte să termin de trimis 
mesajele, am și primit un răspuns prin e-mail de la Ed Yeagers. 


Am întâlnit-o prin GT23. S-a întâmplat cu doar șase săptămâni 
înainte să moară, așa că nu am avut niciodată șansa să o 
întâlnesc în persoană. A părut o femeie foarte de treabă. Ce 
păcat! 


Adrenalina mea a atins cote maxime. Aveam două cazuri 
confirmate care aveau în comun o cauză a morţii rară și faptul 
că și-au trimis ADN-ul către GT23. Am revenit imediat la știrea 
despre Jamie Flynn din ziarul din Fort Worth și am găsit numele 
tatălui ei și al afacerii sale de familie, care implica vânzarea 
produselor pentru echitație, cum ar fi șei și frâie. Am căutat pe 
Google și am obţinut numărul de telefon de la sediul firmei, 
după care am sunat. Mi-a răspuns o femeie și am întrebat de 
Walter Flynn. 

— Mi-ati putea spune despre ce este vorba? a întrebat ea. 

— Despre fiica lui, Jamie, am răspuns. 

Nimănui nu-i place să provoace cuiva mai multă suferinţă 
decât simte deja. Stiam că exact asta făceam prin acest apel. 
Dar știam și că dacă instinctele nu mă înșelau, aș fi putut să 
reduc, oarecum, acea suferinţă prin oferirea unor răspunsuri. 

Un bărbat veni la telefon după o pauză foarte scurtă. 

— Walt Flynn la telefon, cu ce vă pot ajuta? 

Avea un accent texan care indica clar că nu avea timp de 
prostii, și am presupus că l-a moștenit de la generaţii întregi de 
texani. În mintea mea l-am văzut pe omul Marlboro cu o pălărie 
Stetson albă cum stă pe un cal, trăsăturile sale cizelate formând 
o încruntătură. Mi-am ales cuvintele cu grijă întrucât nu-mi 
doream să îmi închidă telefonul în nas sau să se înfurie. 


— Domnule Flynn, îmi cer scuze că vă deranjez. Sunt un 
reporter din Los Angeles. Lucrez la o știre legată de moartea 
inexplicabilă a unor femei. 

Am așteptat. Momeala a fost aruncată. Ori avea să muște, ori 
să închidă. 

— Si are legătură cu fiica mea? a întrebat el. 

— Da, domnule, s-ar putea. 

Nu am umplut liniștea care a urmat. Am auzit un zgomot de 
fundal, niște apă curgând. 

— Vă ascult, a zis el. 

— Domnule, nu vreau să vă fac să suferiti mai mult decât ati 
suferit deja. Îmi pare nespus de rău pentru moartea fiicei 
dumneavoastră. Dar pot să fiu direct? 

— Încă sunt la telefon. 

— Si va rămâne doar între noi? 

— Nu ar trebui să vă întreb eu asta? 

— Vreau să spun că nu vreau să vă duceti apoi să impartasiti 
această conversaţie cu nimeni altcineva în afară de soţia 
dumneavoastră. Este în regulă? 

— Deocamdată da. 

— Bine atunci, o să vă explic totul, domnule. Cercetez niște - 
a, îmi cer scuze, nu e semnalul prea bun? Se aude ceva din 
fundal... 

— Plouă. Am ieșit afară ca să fiu singur. O să închid 
microfonul în timp ce vorbiti, în felul acesta nu ne va mai bruia 
zgomotul ploii. 

Nu am mai auzit nimic. 

— A, da, e în regulă așa. Deci, cercetez moartea a patru femei 
cu vârste cuprinse între douăzeci și doi și patruzeci și patru de 
ani din toată tara, în ultimele optsprezece luni, și cauza morţii a 
fost, se pare, dislocare atlanto-occipitală - DAO, cum i se spune 
pe scurt. Două dintre morţi, una aici și alta în Florida, au fost 
declarate a fi omucideri. Una este trecută ca fiind un accident, 
dar mi se pare ceva suspect. lar a patra, cazul fiicei 
dumneavoastră, este clasificată oficial ca fiind suspectă. 

Flynn a repornit microfonul și am auzit ploaia înainte să 
vorbească. 

— Si vreţi să spuneţi că aceste patru morţi au legătură între 
ele? 


Simteam cum se strecoară neîncrederea în vocea sa. Aveam 
să-l pierd destul de repede dacă nu făceam ceva ca să schimb 
lucrurile. 

— Nu sunt sigur, am zis. Caut niște aspecte comune între 
aceste cazuri și aceste femei. M-ati putea ajuta dacă mi-ati 
răspunde la câteva întrebări. De aceea v-am sunat. 

La început nu a răspuns. Mi s-a părut că aud bubuitura joasă a 
tunetului care acompania ropotele ploii. Flynn a spus în cele din 
urmă: 

— Puneti întrebările. 

— In regulă. Înainte să moară, Jamie și-a trimis cumva ADN-ul 
la un laborator de analize genetice, fie pentru analiză 
genealogică sau de sănătate? 

Nu s-a auzit nimic de partea cealaltă. După câteva clipe, m- 
am întrebat dacă închisese, de fapt. 

— Domnule Flynn. 

Ploaia a revenit în telefon. 

— Aici sunt. Răspunsul este că se apucase de puţin timp de 
chestia aceasta. Dar din câte știu eu, nu a primit nimic. A zis că 
voia să încorporeze cumva în programul ei de doctorat. A zis că 
voia să pună pe toată lumea din clasa ei de la universitate să 
facă asta. Ce legătură are acest lucru cu moartea ei? 

— Încă nu știu. Stiti cumva către ce companie a trimis fiica 
dumneavoastră mostra de ADN? 

— Unii dintre colegii ei au burse. Nu stau bine cu banii. Așa că 
au recurs la cea mai ieftină. Cea care cere douăzeci și trei de 
dolari pe test. 

— GT23. 

— Așa îi spune. Ce înseamnă toate astea? 

Aproape că nu am auzit întrebarea, atât de tare îmi bubuia 
pulsul în urechi. Acum aveam o a treia confirmare. Care erau 
șansele ca toate cele trei femei să fi suferit același tip de moarte 
după ce și-au trimis ADN-ul către firma GT23? 

— Nici eu nu știu prea bine ce înseamnă, domnule Flynn, am 
răspuns. 

Trebuia să am grijă ca Flynn să nu se entuziasmeze prea tare 
din cauza legăturii dintre cazuri deoarece nu voiam să dea fuga 
la poliția texană sau la FBI și să le povestească teoria mea. 

— Autorităţile știu despre asta? a întrebat el. 


— Nu e nimic sigur deocamdată, am comentat rapid. Când și 
dacă voi avea o legătură solidă între cazuri, o să mă duc la 
autorități. 

— Ce e cu treaba asta cu ADN-ul despre care ati întrebat 
adineaori? Asta e legătura? 

— Nu știu. Nu e nimic confirmat încă. Nu am suficiente dovezi 
ca să pot să mă adresez autorităţilor. Este doar unul dintre 
lucrurile pe care le cercetez. 

Am închis ochii și am ascultat ploaia. Stiam că se va ajunge la 
asta. Fiica lui Flynn era moartă și tatăl nu avea niciun răspuns, 
nicio explicaţie. 

— Înţeleg cum vă simtiti, domnule Flynn, am încercat eu. Dar 
trebuie să așteptăm până când... 

— Cum puteţi să înţelegeţi? mi-a tăiat-o el. Aveţi o fiică? V-a 
fost luată? 

M-a lovit o amintire. O mână care m-a pălmuit peste faţă, eu 
întorcându-mi chipul ca să evit lovitura. Diamantul care m-a 
zgâriat pe obraz. 

— Aveţi dreptate, domnule. Nu ar fi trebuit să spun asta. Nu 
am nicio idee despre durerea pe care o simtiti. Doar că mai am 
nevoie de puţin timp ca să mă ocup de acest caz. Vă promit că 
voi ţine legătura cu dumneavoastră și vă voi informa de orice 
noutate. Dacă găsesc ceva solid, veţi fi prima persoană pe care 
o voi suna. După aceea, vom merge la poliţie, la FBI, la toată 
lumea. Puteţi face asta? Puteţi să-mi daţi acest timp? 

— Cât de mult timp? 

— Nu știu. Nu știu - nu putem merge la FBI și niciunde 
altundeva până nu avem totul clarificat. Nu suntem siguri de 
nimic inca. Înţelegeţi? 

— Cât de mult timp? 

— Probabil o săptămână. 

— Si o Sa mă Sunati? 

— O să va sun. Vă promit. 

Am făcut schimb de numere de telefon și i-am spus din nou 
numele meu pentru că prima data nu îl retinuse. Apoi am închis, 
Flynn promitandu-mi că va sta deoparte până ce îl voi contacta 
eu la sfârșitul săptămânii. 

Telefonul a sunat imediat ce am închis. Era o femeie pe care o 
chema Kinsey Russell. Era una dintre femeile care postase în 


Cartea memorială a lui Charlotte Taggart. O gasisem pe Twitter 
și îi trimisesem un mesaj privat. 

— La ce fel de reportaj lucraţi? m-a chestionat ea. 

— Sincer vă spun că nici eu nu sunt sigur încă, am răspuns. 
Știu că moartea prietenei dumneavoastră, Charlotte, a fost 
clasificată drept un accident, dar sunt alte trei morţi similare, tot 
ale unor femei, care nu au fost declarate accidente. Scriu despre 
acestea trei și voiam să verific ceva despre moartea lui 
Charlotte ca să mă asigur că nu lipsește ceva. 

— Eu cred că a omorât-o cineva. Am zis asta de la început. 

— De ce spuneţi asta? 

— Pentru ca nu s-ar fi dus pe acele stânci, noaptea. Si cu 
siguranţă nu s-ar fi dus singură. Dar poliţia nu e interesată de 
aflarea adevărului. Un accident va arăta mai bine pentru ei și 
pentru școală decât o crimă. 

Nu știam prea multe despre Kinsey Russell. Numele ei apărea 
în cartea memorială și adresase unul dintre mesaje direct către 
prietena ei decedată. 

— De unde o stiati pe Charlotte? 

— De la școală. Aveam ore împreună. 

— Deci a fost vorba despre o petrecere școlară. 

— Da, cu elevii de la școală. 

— Deci cum aţi ajuns de la dispariţia ei de la petrecere la 
faptul că a fost omorâtă după ce a fost aruncată de pe stânci? 

— Pentru că știu că nu s-ar fi dus acolo de una singură. De 
fapt, nu s-ar fi dus acolo deloc. Îi era frică de înălţime. Mereu 
vorbea despre podurile de acolo și despre cum îi era prea frică 
să conducă peste Bay Bridge sau Golden Gate. A fost de foarte 
puţine ori în San Francisco pentru că îi era mult prea frică de 
poduri. 

Nu eram sigur dacă asta era suficient ca moartea să fie 
declarată crimă. 

— Ei bine... o să mă interesez de asta. Am început deja să 
lucrez la cazuri. Pot să vă pun câteva întrebări? 

— Sigur, a spus ea. O sa vă ajut în orice fel pot pentru ca nue 
deloc în regulă. Ştiu că s-a întâmplat ceva atunci. 

— Necrologul care a apărut în ziarul din Berkeley a spus că și- 
au luat rămas-bun de la ea familia ei și câteva rude îndepărtate 
pe care le descoperise în ultimul an. Ştiţi cumva despre ce a fost 
vorba, partea cu rudele îndepărtate? 


— Da, a făcut chestia cu ADN-ul. Amândouă l-am trimis, doar 
că ea era foarte pasionată de asta și a ajuns chiar să-și 
găsească strămoșii din Irlanda și din Suedia. 

— Amândouă l-aţi trimis. Ce companie ati folosit? 

— Se numește GT23. Nu e la fel de cunoscută precum cele 
mari, dar e mai ieftină. 

Asta era. Patru din patru. Patru morţi provocate de DAO, patru 
victime care și-au trimis ADN-ul la GT23. Trebuia să existe o 
legătură. 

l-am mai pus câteva întrebări lui Kinsey Russell, dar nu am 
notat răspunsurile. Treceam mai departe. Aveam avânt. Voiam 
să închei conversaţia și să revin la lucru. În cele din urmă, i-am 
mulţumit pentru ajutor, i-am spus că vom păstra legătura și am 
închis. 

Am ridicat privirea după ce am lăsat telefonul jos și l-am zărit 
pe Myron Levin privindu-mă după peretele biroului meu. În 
mână avea o cană cu cafea, cu logoul Avertizării Juste. A-ul din 
Avertizare era un triunghi roșu străbătut de un fulger. Simteam 
chiar acum puterea acelui fulger. 

— Ai auzit tot? 

— O parte. Ai găsit ceva? 

— Da, am ceva foarte important. Cred. 

— Să mergem în sala de conferinţe. 

A făcut semn spre sală. 

— Nu încă, am refuzat eu. Trebuie să mai dau câteva 
telefoane, poate chiar să merg să mă întâlnesc cu cineva, după 
care voi fi gata să discut. O să-ţi placă treaba asta. 

— OK, a zis Myron. Vorbim când te simţi pregătit. 


* 


Am căutat tot ce s-a putut despre GT23 si m-am cufundat în 
afacerea analizelor ADN. 

Cele mai multe informaţii le-am găsit într-un profil al 
companiei din 2019, care a fost publicat în Stanford Magazine, 
când GT23 a împlinit doi ani și a început să-și vândă acţiunile, 
îmbogăţindu-i pe cei cinci fondatori ai săi. Era o ramură a unei 
companii mai vechi numite GenoType2, care a fost fondată cu 
două decenii în urmă de un grup de profesori de chimie de la 
Universitatea Stanford, care au turnat bani cu găleata într-un 


laborator independent menit pentru secţiile de poliție prea mici, 
care nu puteau să își finanţeze propriile laboratoare pentru a 
conduce analize ADN legiste în cazurile de crimă. Prima 
companie a avut succes la început și a ajuns să aibă cincizeci de 
angajaţi autorizaţi de tribunal, care depuneau mărturii în 
cazurile de crimă din vestul Statelor Unite. Dar ADN-ul a devenit 
leacul lor. A fost folosit din ce în ce mai mult în lumea întreagă 
pentru rezolvarea crimelor noi și vechi, precum și pentru 
eliberarea celor care au fost acuzaţi și condamnaţi pe nedrept. 
Pe măsură ce tot mai multe secţii și departamente de poliţie s- 
au dezvoltat din punct de vedere tehnologic și și-au deschis 
laboratoare ADN sau au finanţat laboratoare comune regionale, 
GenoType2 a avut din ce în ce mai puţin de lucru, profiturile s- 
au micșorat și au început să dea oamenii afară. 

In timp ce compania era în declin, a apărut un nou domeniu al 
analizelor sociale în domeniul ADN care ţinea de completarea 
proiectului genomului uman. Milioane de oameni au început să 
își caute istoricul strămoșesc și de sănătate. Fondatorii s-au 
reorganizat și au deschis GT23, o firmă de analize ADN ieftină. 
Dar preţul mic avea și o latură negativă. În timp ce predecesorii 
săi din domeniu le cereau clienţilor să își ofere ADN-ul voluntar, 
în mod anonim, pentru cercetări, GT23 nu oferea această șansă. 
Trebuiau să compenseze preţul mic prin înmânarea mostrelor 
colectate și a datelor valabile - tot anonime - firmelor de 
cercetare și de biotehnologie, care plăteau pentru toate 
acestea. 

Mișcarea a fost una controversată, dar întreg domeniul era 
inundat de probleme de confidentialitate si de securitate. 
Fondatorii GT23 scăpau de întrebări dând explicaţia de bază 
cum că dacă cineva le trimitea ADN-ul său, se oferea, de fapt, 
voluntar pentru a fi folosit în cercetări, iar ei îl ofereau apoi 
pieţei. Si piaţa a răspuns. Atât de mult încât, în mai putin de un 
an, fondatorii au decis să vândă investitorilor din acţiunile 
firmei. Cei cinci fondatori au dat anunţ la Bursa de Valori New 
York că firma lor vinde acţiuni la preţul, ironic sau probabil 
întâmplător, de 23 de dolari pe acţiune. Fondatorii s-au 
îmbogăţit peste noapte. 

Mai departe am găsit un articol mai recent din Scientific 
American care purta titlul „Cine cumpără ADN-ul de pe GT23?” 
Articolul era un text marginal al unei știri mai mari care explora 


problemele de etică și de intimitate prezente în lumea liberă a 
analizelor ADN. Cel care a scris articolul găsise o sursă din 
interiorul companiei GT23 și obținuse o listă de universităţi si 
firme de cercetări biotehnologice care cumpărau datele obţinute 
prin analiza ADN de la companie. Erau de la laboratoare ale 
Universităţii Cambridge, din Anglia, până la un biolog de la MIT 
și un laborator mic privat din Irvine, California. Articolul spunea 
că ADN-ul provenit de la participanţii GT23 - compania nu 
folosea termenul ,,clienti” - era folosit în studii ce ţineau de 
genetica din spatele bolilor și a afecţiunilor precum dependenţa 
de alcool, obezitatea, insomnia, boala Parkinson, astmul și multe 
altele. 

Varietatea studiilor la care contribuiau datele de pe GT23 și 
binele care ar fi putut să reiasă din toate acestea - ca să nu mai 
punem la socoteală profiturile gigantice pe care le aveau 
universităţile, Big Pharma și companiile care făceau produse de 
sănătate - erau de neimaginat. Articolul identifica un studiu de 
la UCLA care era legat de satietate si de rădăcinile genetice ale 
obezității. O companie cosmetică folosea participanţi de pe 
GT23 pentru a studia îmbătrânirea. O companie farmaceutică 
făcea cercetări despre oamenii care produceau mai multă ceară 
în urechi decât alţii si de ce, în timp ce laboratorul din Irvine 
studia legătura dintre gene și acţiunile riscante cum ar fi 
fumatul, consumul de droguri, dependenţa de sex și chiar 
condusul rapid. Toate aceste studii aveau ca scop înţelegerea 
bolilor umane și dezvoltarea medicamentelor și terapiilor care 
puteau să le trateze și să le vindece. 

Totul părea roz și profitabil, cel puţin pentru fondatorii GT23. 

Dar articolul principal arunca o umbră peste toate veștile 
bune. Declara faptul că regularizarea industriei de analize 
genetice în valoare de miliarde de dolari cădea în mâinile 
Administraţiei pentru Alimente și Medicamente, care până de 
curând uitase că are această responsabilitate. Articolul cita un 
raport recent al Institutului Naţional de Cercetare a Genomului 
Uman: 


Până în ultimii ani, Administrația pentru Alimente și 
Medicamente a ales să aplice o „discreţie a regularizării” 
majorităţii vaste de teste genetice. AAM se poate folosi de o 


astfel de discreţie când are autoritatea de a reglementa testele, 
dar alege să nu o facă. 


În continuare, articolul a raportat că AAM era abia acum în 
procesul de a crea legi și reglementări care aveau să fie, în cele 
din urmă, prezentate Congresului pentru a fi adoptate. Numai 
atunci avea să înceapă vreun fel de regularizare. 


Din cauza creșterii rapide a testării genomului direct de către 
consumator și a grijilor AAM legate de faptul că testele 
necontrolate reprezintă o ameninţare la adresa sănătăţii publice, 
AAM își modifică tactica. In acest caz, AAM a schițat un ghid care 
descrie cum are de gând să reglementeze analizele genetice. 
„Ghidul” încropit de AAM este diferit de legi și reglementări prin 
faptul că reprezintă numai „ceea ce gândește în prezent” AAM 
legat de acest subiect și AAM sau asociaţii săi nu sunt implicaţi 
din punct de vedere legal. 


Am rămas șocat. În concluzie, raportul sublinia faptul că nu 
exista, practic, nicio reglementare guvernamentală a domeniului 
analizelor genetice care se afla în plină dezvoltare. Guvernul era 
rămas cu mult în urmă. 

Am scos la imprimantă știrea ca s-o citească și Myron și apoi 
am intrat pe site-ul GT23 ca să caut vreo menţiune legată de 
faptul că serviciile companiei și securitatea pe care o promite nu 
sunt controlate de guvern în niciun mod. Nu am găsit niciuna. 

Dar am dat în schimb peste o pagină care le explica 
cercetătorilor cum pot solicita date anonime și mostre biologice 
și domeniile de studiu pe care le oferea compania. 


Cancer 

Nutriție 

Comportament Social 

Comportament Riscant 

Dependenţă 

Insomnie 

Autism 

Probleme mentale (tulburare bipolară, schizofrenie, tulburare 
schizoafectivă) 


Pe site, beneficiarii datelor și mostrelor biologice erau numiţi 
colaboratori. Totul era prezentat într-un mod vesel, ceva de 
genul „hai să schimbăm lumea în bine”, astfel încât să fie 
alungate grijile oricărui potenţial partener legate de faptul că își 
trimitea ADN-ul în lumea necunoscută a analizelor genetice și a 
spaţiului de stocare a acestora. 

O altă secţiune a site-ului conţinea o declaraţie de 
confidentialitate și consimtamant informat, ce se întindea pe 
patru pagini, care explica pe scurt anonimatul garantat al 
trimiterii ADN-ului într-un tub de mostră. Aceasta era partea 
plictisitoare, dar am citit fiecare cuvintel. Compania le promitea 
participanţilor multiple straturi de securitate în ceea ce privește 
ADN-ul lor și le cerea colaboratorilor să întrunească aceleași 
niveluri de protecţie fizică și tehnică a datelor. Nicio mostră 
biologică nu avea să fie transferată unui colaborator cu 
identitatea participantului atașată. 

Declaraţia de consimtamant spunea clar că preţul mic cerut 
participanţilor pentru analizele ADN, potrivirea și raportul 
medical erau susţinute datorită companiilor și laboratoarelor 
colaboratoare care plăteau pentru datele anonime. Astfel, 
participantul era de acord cu cererile venite din partea 
colaboratorilor, direcționate prin GT23, pentru menţinerea 
anonimatului. Cererile puteau porni de la informaţii în plus 
legate de obiceiuri personale și ajungeau până la chestionare 
legate de domeniul respectiv de studiu sau chiar o mostră de 
ADN în plus. Dacă se ajungea la asta, participantul putea să 
decidă dacă să răspundă sau nu. Nu era necesară interacțiunea 
directă cu participanţii. 

După trei pagini în care erau prezentate măsurile de 
securitate și promisiunile autoimpuse, ultima parte conţinea 
punctul critic. 


Nu putem garanta că nu va exista niciodată o încălcare a acestei 
declaraţii. 


Era propoziţia cu care începea ultimul paragraf și era urmată 
de o listă cu cele mai rele scenarii care erau „extrem de 
improbabile”. Acestea variau de la încălcări ale securităţii din 
partea colaboratorilor până la furtul sau distrugerea mostrelor 
de ADN în timp ce erau transportate către laboratoarele 


sponsorizate de colaboratori. Era o frază în paragraful de 
atenţionare pe care am citit-o iar și iar, încercând să o înţeleg. 


Este posibil, dar improbabil ca o terță parte să vă poată 
identifica daca are posibilitatea de a combina datele 
dumneavoastră genetice cu alte informaţii pe care le are 
disponibile prin intermediul altor mijloace. 


Am copiat asta de pe ecran și am trecut-o în partea de susa 
notitelor mele. Mai jos am scris: „Ce naiba?” 

Acum puteam să continui cu o primă întrebare. Dar înainte să 
mă ocup de asta, am dat clic pe o casetă din meniu, care se 
numea Aplicarea legii. Pe această pagină apărea declarația 
GT23 de susţinere și cooperare cu FBI și secţiile de poliţie în 
folosirea datelor sale genetice pentru investigaţiile criminale. 
Acesta a devenit un subiect controversat în ultimii ani pe 
măsură ce poliţia folosea analizele genetice pentru a rezolva 
cazuri prin legăturile de familie rezultate din ADN. Cel mai 
faimos caz a fost în California, așa-zisul Golden State Killer’, 
care a fost prins după o serie de violuri și omoruri săvârșite cu 
decenii în urmă, după ce ADN-ul de pe un instrument folosit 
pentru cercetarea unui viol a fost încărcat pe GEDmatch. 
Anchetatorii au putut face rost de potriviri cu diverse rude ale 
presupusului criminal. A fost construit un întreg arbore 
genealogic și, în curând, a fost identificat un suspect și apoi 
confirmat prin intermediul unei analize ADN. Multe alte crime 
mai puţin cunoscute au fost rezolvate într-un mod similar. GT23 
nu încerca să ascundă deloc cooperarea cu agenţiile de aplicare 
a legii, în caz că era întrebată. 

Terminasem cu analiza site-ului GT23 și aveam o întrebare pe 
pagina cu notițe. Nu eram sigur ce am, de fapt, sau ce fac. 
Aveam o legătură între mortile a patru tinere femei. Erau legate 
una de alta datorită sexului, cauzei morţii și testelor de la GT23. 
Am presupus că GT23 are milioane de participanţi, așa că nu 
eram sigur dacă acea ultimă conexiune era un punct comun 
valid. 

M-am ridicat în picioare si am privit peste zidul biroului meu. li 
vedeam doar capul lui Myron, care se afla la el în birou. M-am 


1 Fost ofiţer de poliție american care a comis numeroase crime, violuri și 
spargeri (n.tr.) 


gândit să mă duc la el și să-i spun că e timpul să vorbim. Dar am 
lăsat baltă ideea. Nu-mi plăcea faptul că aveam să merg la 
editorul meu, la șeful meu, și să-i spun că nu știu ce să fac mai 
departe. Un editor are nevoie de încredere. Vrea să audă un 
plan care va duce la o știre. O știre care va atrage atenţia 
asupra firmei Avertizare Justa și asupra lucrurilor pe care le 
facem noi aici. 

Am amânat decizia căutând pe Google numărul de contact de 
la GT23 si sunând la sediul corporației din Palo Alto. Am cerut să 
vorbesc cu cineva de la relaţii cu publicul și în curând am ajuns 
să stau de vorbă cu un specialist în media pe care-l chema Mark 
Bolender. 

— Lucrez pentru un site pentru consumatori care se numește 
Avertizare Justa si mă ocup de un reportaj despre 
confidentialitatea consumatorului în domeniul analizelor ADN, 
am explicat eu. 

Bolender nu a răspuns la început și l-am auzit tastând. 

— Am găsit, a zis el într-un final. Mă uit la site-ul 
dumneavoastră acum. Nu știam de el. 

— De obicei avem parteneriate cu ziare mai recunoscute, cum 
ar fi LA Times, Washington Post, NBC și așa mai departe. 

— Cine este partenerul dumneavoastră de data aceasta? 

— Nu avem un partener deocamdată. Lucrez la ceva 
preliminar și... 

— Adunați crampeie? 

Era o expresie veche folosită în lumea jurnalismului. Mi-am 
dat seama că Bolender era un fost jurnalist care trecuse de 
partea cealaltă. Se ocupa de mass-media acum, în loc să facă 
parte din ea. 

— Numai un reporter ar spune asta, am remarcat eu. Unde ati 
lucrat? 

— A, pe ici, pe colo, a răspuns Bolender. Ultima dată am 
lucrat acum doisprezece ani la Merc ca reporter pe tehnologie, 
și apoi am achiziţionat niște acţiuni și am ajuns aici. 

San Jose Mercury News era un ziar foarte bun. Dacă Bolender 
a fost reporter pe tehnologie în elita elitelor tehnologiei, atunci 
știam că nu am de-a face cu un amator în relaţiile cu publicul. 
Acum trebuia să îmi fac griji ca nu cumva să-și dea seama ce 
pun la cale de fapt și să găsească o modalitate prin care să mă 
blocheze. 


— Deci ce pot face pentru dumneavoastră și pentru 
Avertizare Justă? a întrebat Bolender. 

— Ei bine, în momentul de fata, am nevoie de câteva 
informaţii generale despre securitate. Am intrat pe site-ul GT23 
și scrie acolo că sunt stabilite mai multe straturi de securitate 
pentru protejarea datelor genetice și a materialelor 
participanţilor. Speram să îmi oferiţi câteva detalii în plus. 

— Mi-aș dori să pot face asta, Jack. Dar acestea sunt niște 
chestiuni patentate despre care nu discutăm cu alte persoane. 
Este de ajuns să spun că oricine va trimite o mostră genetică la 
GT23 se poate aștepta la cel mai înalt nivel de securitate din 
industrie. Depășește cerinţele guvernamentale. 

Era un răspuns standard și am observat faptul că partea cu 
„depășește cerinţele guvernamentale” nu însemna, de fapt, 
nimic întrucât nu existau astfel de cerințe. Dar nu voiam să sar 
la gâtul lui Bolender și să mă arăt drept adversar atât de 
devreme. În schimb, am tastat cele spuse de el într-un 
document pentru că urma să am nevoie de ele pentru reportaj - 
dacă avea să fie publicat un reportaj până la urmă. 

— Bine, înţeleg asta, m-am conformat eu. Dar pe site aţi spus 
clar că nu puteţi garanta că nu va exista niciodată o încălcare. 
Având în vedere acest lucru, cum puteți susține ce ati spus mai 
devreme? 

— Ce se găsește pe site este ceea ce ne spun avocaţii să 
punem pe site, a replicat Bolender pe un ton puţin mai tăios. Nu 
există nimic în viata care să fie sută la sută garantat, asa că 
trebuie să punem acea atenţionare. Dar așa cum am spus, 
măsurile noastre de siguranţă sunt pe departe mai presus decât 
oricare altele. Mai aveţi altă întrebare? 

— Da, imediat. 

Am terminat de scris răspunsul său. 

— Aa, ati putea explica ce înseamnă asta? E de pe site: „Este 
posibil, dar improbabil ca o terță parte sa vă poată identifica 
dacă are posibilitatea de a combina datele dumneavoastră 
genetice cu alte informaţii pe care le are disponibile prin 
intermediul altor mijloace”. 

— inseamnă exact asta, a explicat Bolender. Este posibil, dar 
improbabil. Din nou, termeni legali. Trebuie să trecem acest 
lucru în formularul de consimtamant. 


— Ati putea să dezvoltați? De exemplu, ce înseamnă „alte 
informaţii pe care le au disponibile”? 

— Ar putea însemna multe lucruri, dar nu vom da mai multe 
detalii, Jack. 

— A existat vreodată o încălcare a regulilor datelor unui 
participant pe GT23? 

Bolender nu a răspuns imediat. Pauza lui a fost suficient de 
lungă încât să-mi trezească suspiciuni. 

— Sigur că nu, a zis bărbatul. Dacă s-ar fi întâmplat asta, ar fi 
fost raportat către Administrația pentru Alimente și 
Medicamente, agenția care reglementează industria. Puteți 
verifica la ei și veți vedea că nu veți găsi niciun raport pentru că 
nu s-a întâmplat niciodată așa ceva. 

— OK. 

Scriam. 

— O să pui asta într-un articol? m-a întrebat Bolender. 

— Nu sunt sigur. Așa cum ai spus, adun crâmpeie. Vom 
vedea. 

— Vei vorbi și cu ceilalţi? Twenty-Three si Me, Ancestry? 

— Da. 

— Atunci aș aprecia dacă m-ai contacta din nou în cazul în 
care vei publica un articol. Aș dori să îmi verific citatele ca să 
mă asigur că sunt corecte. 

— Aa... nu ai solicitat acest lucru la începutul apelului, Mark. 

De obicei nu fac acest lucru. 

— Păi, la început nu am știut despre ce e vorba. Acum îmi fac 
griji că nu o să fiu citat cum trebuie și în contextul potrivit. 

— Nu trebuie să-ţi faci griji pentru asta. Lucrez ca jurnalist de 
foarte mult timp și nu inventez citate și nici nu le folosesc în 
afara contextului. 

— Atunci cred că s-a terminat conversaţia noastră. 

— Uite ce e, Mark, nu înţeleg de ce ești supărat. Ai fost și tu 
reporter, acum ai de-a face cu reporteri, știi cum merge treaba. 
Nu stabilești reguli după interviu. Ce te supără? 

— Păi, în primul rând, ţi-am căutat în istoric și am văzut cine 
ești. 

— Ti-am spus cine sunt. 

— Dar nu ai menţionat și cărţile pe care le-ai scris despre 
criminali. 


— Acelea sunt niște povești foarte vechi care nu au nimic de-a 
face... 

— Amândouă au fost despre descoperirile tehnologice care 
sunt folosite de oameni rai. Poetul? Sperietoarea de ciori? 
Ucigași în serie care au fost atât de groaznici încât presa le-a 
dat porecle. Așa că nu cred că ai sunat ca să verifici cât de 
sigură este securitatea noastră. E altceva la mijloc. 

Nu se înșela, dar nici nu avea dreptate. Încă nu știam ce am în 
mână, dar atitudinea sa evazivă nu făcea decât să-mi sporească 
bănuiala că s-ar putea să fie ceva aici. 

— Nu e nimic la mijloc, am spus eu. Sunt cu adevărat 
interesat de securitatea ADN-ului care este trimis către 
compania voastră. Dar o să fac ceva pentru tine. Dacă vrei să-ţi 
citesc citatele acum, o s-o fac. Vei vedea că le-am notat exact. 

A urmat liniște, după care Bolender a răspuns pe un ton tăios 
care mi-a dat de înţeles că, de fapt, conversaţia s-a terminat 
asta dacă nu găseam o modalitate s-o fac să continue. 

— Atunci, dacă am terminat, Jack... 

— Aș dori să-ţi mai pun câteva întrebări. Am citit despre cum 
GT23 a crescut atât de rapid și a devenit una dintre cele mai 
mari companii de analize ADN. 

— E adevărat. Care e întrebarea? 

— Ei bine, GT23 se ocupă cu toată munca de laborator, sau a 
crescut atât de rapid și atât de mult încât subcontractează 
munca de laborator? 

— Pai, cred că lucrăm și cu alte laboratoare. Știu că ultima ta 
întrebare este dacă operează cu aceeași siguranţă și aceleași 
măsuri de confidentialitate și răspunsul este da, absolut. Se 
respectă aceleași standarde. Cu mult deasupra cerinţelor 
guvernului. Nu există niciun articol în toată treaba asta și 
trebuie să plec. 

— Ultima întrebare. Ai menţionat că firma și contractorii săi 
au standarde mai presus de reglementările și cerințele federale 
vizavi de securitate, raportează în caz de vreo încălcare a 
confidentialitatii si asa mai departe. Esti conștient de faptul că 
nu există nicio reglementare și nicio cerinţă, iar orice raport cu 
privire la vreo problemă va trebuie să fie făcut de voi pentru voi 
doar? 

— Aaa... Jack, cred ca esti prost informat in cazul acesta. AAM 
reglementeaza testele ADN. 


— E adevărat, se află sub jurisdicția AAM, dar AAM a ales, cel 
puţin până acum, să nu reglementeze. Deci când spui că GT23 e 
mai presus de... 

— Cred că ce încerc să spun este că am terminat, Jack. O zi 
bună. 

Bolender a închis și am pus telefonul în furcă. Mi-am strâns 
mâna pumn și am lovit-o ușor de birou ca pe un ciocan. Lăsând 
la o parte ciondăneala mea cu Bolender, simțeam cum se 
clădește un val de proteste în jurul meu. Bolender avea motive 
întemeiate să fie supărat. Dincolo de eforturile sale de a proteja 
reputaţia companiei care l-a angajat, trebuia să știe că marele 
secret al industriei, ca și întreg, se afla în pericol de a fi expus. 
Testarea genetică era o industrie care se reglementa singură, 
fiind observată de foarte puţine perechi de ochi ale guvernului, 
sau poate chiar de niciuna. 

lar asta era o știre în adevăratul sens al cuvântului. 

Am scos la imprimantă toate notițele obţinute în urma 
cercetării și interviurilor. După ce am luat paginile, am părăsit 
biroul, trecând pe lângă Myron, care era la telefon cu un alt 
potenţial sponsor, căruia îi făcea prezentarea. Asta era șansa 
mea. Nu aveam de ce să explic ce fac și nici unde mă duc. Am 
ieșit pe ușă fără să-mi fie strigat numele. 

Mi-au trebuit patruzeci de minute să ajung până în centru cu 
mașina și să găsesc un loc de parcare. Știam că pot pierde două 
ore din cauza faptului că nu am sunat înainte, dar știam și că 
dacă sunam înainte, riscam ca Rachel Walling să plece de la 
birou până să ajung eu acolo. 

Biroul ei se afla în Mercantile Bank, o clădire veche și 
elegantă, la intersecţia 4th și Main. Se afla în registrul istoric, 
ceea ce garanta faptul că fațada clădirii încă mai arăta ca o 
bancă. Dar interiorul cândva grandios fusese renovat, 
îmbunătăţit și împărţit în birouri private și spaţii creative 
închiriate în mare parte avocaţilor, lobbiștilor și altora care 
aveau afaceri în centrul civic din apropiere. Rachel avea un 
birou format din două camere și un secretar. 

Pe ușă scria RAW Data. RAW de la Rachel Anne Walling. Pe 
secretarul său îl chema Thomas Rivette. Stătea în spatele 
biroului, privind la calculator. Se ocupa de majoritatea muncii pe 
calculator ce tinea de investigaţiile trecutului a diverse 
persoane, activitatea principală a afacerii. 

— Salut, Jack, a zis Thomas. Nu mă asteptam să te vad aici 
azi. 

— Nici eu nu mă asteptam, am răspuns eu. Rachel e înăuntru? 

— Da. Stai sa verific daca e libera. S-ar putea sa aiba biroul 
plin cu chestii ale clientilor. 

A ridicat receptorul si a sunat in camera care se afla cu trei 
metri tn spatele sau. 

— Rachel? A venit Jack McEvoy. 

Am observat ca mi-a spus tot numele. Asta m-a facut sa ma 
întreb daca mai exista un Jack în viata lui Rachel, motiv pentru 
care Thomas a trebuit să spună clar care era cel care venise s-o 
vada. 

A închis și a ridicat privirea, zâmbindu-mi. 

— E liberă. Poţi să intri. 

— Mulţumesc, Thomas. 


l-am ocolit biroul și am intrat pe ușa care se afla în mijlocul 
peretelui din spatele său. Rachel avea un birou lung 
dreptunghiular, cu zona de primit clienţii în partea din fata si 
apoi un birou în formă de L, cu monitoare mari în ambele 
capete, ca să poată lucra la diferite lucruri în același timp pe 
calculatoare diferite cu adrese IP diferite. 

A ridicat privirea dintr-un ecran ca să se uite la mine când am 
intrat. Am închis ușa în urma mea. Nu o mai văzusem de cel 
puţin un an. Se întâmplase să ne vedem tot în biroul acesta 
aglomerat, în ziua când a anunţat că RAW Data operează ca 
firmă. Între timp, am comunicat prin diverse mesaje și e-mailuri, 
dar mi-am dat seama în timp ce i-am zâmbit că probabil nu am 
mai fost singur cu ea de doi ani. 

— Jack, a zis ea. 

Nimic altceva. Nu ce faci aici. Nu nu poti să vii aici oricând ai 
tu chef Nu trebuie să-ţi faci programare înainte să vii aici. 

— Rachel, am răspuns eu. 

M-am apropiat de birou. 

— Poţi vorbi puţin? am întrebat-o. 

— Sigur. la loc. Ce mai faci, Jack? 

Îmi doream să ocolesc biroul si s-o trag într-o îmbrăţișare. 
Încă avea acel efect asupra mea. Simteam atracţia de fiecare 
dată când o vedeam. Nu conta faptul că trecuse atâta timp. 

— Bine, am zis în timp ce m-am așezat. La fel ca întotdeauna. 
Dar tu? Cum merge afacerea? 

— Merge bine. Foarte bine chiar. Nimeni nu mai are încredere 
în nimeni. Asta înseamnă afaceri pentru mine. E prea mult 
pentru doi oameni. 

— Doi? 

— Eu și Thomas. L-am declarat partenerul meu. Merita asta. 

Am dat din cap, neputând să vorbesc. Cu zece ani în urmă, 
am avut același vis de a lucra împreună ca investigatori. Am 
amânat asta deoarece Rachel voia să aștepte până obținea 
dreptul la o pensie FBI. Asa că ea a lucrat în continuare pentru 
Birou, iar eu pentru Ve/vet Coffin. Apoi a apărut cazul cu Rodney 
Fletcher și am pus reportajul despre el mai presus de noi și de 
ceea ce aveam planificat. Rachel mai avea doi ani până la 
pensie când a fost concediată. Și relaţia noastră a fost distrusă. 
Acum se ocupa cu cercetări și investigaţii private fără mine. Si 
eu făceam reportaje pentru consumatori. 


Nu așa trebuia să ajungem. 

În cele din urmă, mi-am recăpătat glasul. 

— Ai de gând să-i treci numele pe ușă? 

— Nu cred. Deja am înregistrat firma sub numele de RAW 
Data și merge așa. Deci, ce te aduce aici? 

— Păi, speram că pot să apelez la creierul tău și să primesc 
niște sfaturi legate de un reportaj la care lucrez acum. 

— Să ne mutăm aici. 

Mi-a făcut semn spre spaţiul pentru clienţi și ne-am așezat 
acolo, eu pe canapea, iar ea pe fotoliul de dincolo de masuta ce 
stătea în faţa mea. Peretele din spatele ei era plin cu poze de pe 
vremea când lucra pentru FBI. Stiam că e o strategie pentru 
afaceri. 

— Să începem, a spus ea odată ce ne-am așezat. 

— Am o știre. Cel puţin cred că am. Voiam să vorbesc și cu 
tine despre ea să vad cum ti se pare. 

l-am povestit totul despre moartea Tinei Portero cat de 
repede am putut, despre legatura cu mortile altor trei femei din 
tara si situatia in care ajunsesem. Am scos colile din buzunarul 
din spate și i-am citit pasajele de pe GT23 legate de 
consimtamant si câteva din cele spuse de Bolender si mama 
Tinei. 

— Mi se pare ca e ceva la mijloc, am concluzionat eu. Dar nu 
stiu ce ar trebui sa fac mai departe. 

— Prima întrebare, a zis Rachel. Stii cumva daca LAPD a luat- 
o pe aceeași rută ca tine? Ei știu ce știi tu? 

— Nu știu, dar mă îndoiesc că au făcut vreo legătură cu 
celelalte trei cazuri. 

— Cum ai aflat de asta, de fapt? Nu pare ceva cu care s-ar 
ocupa noul Jack. Reporterul pentru consumatori. 

Lăsasem deoparte partea cu poliția Los Angeles care venise la 
mine acasă pentru că petrecusem o noapte cu Tina Portero anul 
trecut. Acum nu mai aveam cum să evit subiectul. 

— Păi, am cunoscut-o oarecum pe Tina Portero, așa că au 
venit la mine. 

— Vrei să spui că ești suspect, Jack? 

— Nu, mai de grabă o persoană de interes, dar asta o să se 
clarifice în curând. Le-am dat ADN-ul meu și o să se rezolve. 

— Dar atunci ai un conflict de interese mare. Editorul tau te 
lasă să te ocupi de asta? 


— E aceeași chestie. Odată ce ADN-ul va dovedi că nu am 
avut nimic de-a face cu crima, nu va mai exista niciun conflict. 
Da, o cunoșteam pe Tina, dar asta nu mă împiedică să scriu 
despre cazul respectiv. S-a mai întâmplat asta înainte. Când 
eram în Colorado, am cunoscut un manager asistent care a fost 
ucis. Eu am scris despre caz. 

— Da, dar te-ai și culcat cu ea? 

Asta a fost o replică dură și mi-a dat de înţeles că și Rachel 
avea un conflict de interese în ceea ce mă privește. Deși decizia 
noastră de acum trei ani de a ne despărţi a fost una reciprocă, 
nu cred că am reușit vreunul să trecem peste, și nu cred că vom 
reuși vreodată. 

— Nu, nu m-am culcat cu managerul asistent, am zis. A fost 
doar o sursă. 

Imediat ce mi-au ieșit acele cuvinte pe gură mi-am dat seama 
că a fost o greșeală. Eu si Rachel am avut o relaţie secretă care 
a explodat în mod public când Rachel a recunoscut că ea a fost 
sursa mea care m-a ajutat să dezvălui nelegiuirile lui Rodney 
Fletcher. 

— Scuze, am adăugat rapid. Nu am vrut să... 

— E în regulă, Jack, m-a întrerupt Rachel. E de domeniul 
trecutului. Cred că ai dreptate în legătură cu treaba asta cu 
ADN-ul. E ceva la mijloc și eu în locul tău aș face cercetări. 

— Da, dar cum? 

— Ai spus că e o industrie care se reglementează singură. Îţi 
mai aduci aminte când s-a aflat că Boeing se reglementa 
singură și își dădea rapoarte singură atunci când au avut loc 
acele accidente de avion? Ai putea să ai de-a face cu ceva la fel 
de mare în acest caz. Nu-mi pasă despre cine e vorba - un 
guvern, o birocratie, o companie. Când nu există reguli, atunci 
corupţia e la ea acasă. Asta e perspectiva ta. Trebuie să afli 
dacă GT23 sau vreuna dintre aceste firme a avut vreodată 
încălcări. Dacă s-a întâmplat, atunci s-a zis cu ele. 

— Ușor de zis, greu de făcut. 

— Trebuie să iti pui întrebarea unde se află punctul lor 
vulnerabil? Partea pe care mi-ai citit-o mai devreme. „Nu putem 
garanta că nu va exista niciodată o încălcare a acestei 
declaraţii.” Partea asta e importantă. Dacă nu pot garanta asta, 
atunci știu ei ceva. Găsește punctele vulnerabile. Nu te aștepta 
ca media să ţi le dea mură-n gură. 


Intelegeam la ce se referă, dar eu priveam în interior din 
afară. Slăbiciunile oricărui sistem erau mereu ascunse din 
interior. 

— Știu asta, am răspuns. Dar GT23 e ca o fortăreață. 

— Nu tu ai fost cel care mi-a spus cândva că niciun locnueo 
fortăreață dacă esti un reporter bun? Mereu există o cale de a 
intra. Foști angajaţi, angajaţi actuali cu diverse nemulțumiri. Pe 
cine au dat afară? Cu cine s-au purtat urât? Competiţia lor, 
colegii geloși, mereu există o cale înăuntru. 

— Bine, o să verific lucrurile astea... 

— Colaboratorii. Un alt punct vulnerabil. Uite ce face GT23, 
Jack. Dau datele mai departe - le vând. Acela e punctul în care 
pierd controlul asupra lor. Nu le mai controlează din punct de 
vedere fizic, și nu controlează ce se va face cu ele. Ei își fac 
treaba, trimit datele spre centrele de cercetare și au încredere 
că vor fi cercetate așa cum li s-a spus. Dar revin vreodată 
asupra lor ca să verifice dacă chiar se întâmplă asta? Trebuie s- 
o iei în direcția acesta. Ce a spus mama? 

— Poftim? 

— Mama victimei. Mi-ai citit ce a spus ea. A zis ca Tina nu a 
fost niciodată căsătorită și că nu a vrut niciodată sa fie legată de 
un bărbat, a fost „înnebunită după băieţi” de la început. Ce 
înseamnă toate astea? E un mod frumos de a spune că a fost 
promiscuă. În societatea contemporană, acest aspect este 
considerat o problemă de comportament. Nu-i așa? 

Vedeam cum ies la iveală toate instinctele ei legate de 
profiluri psihologice. Poate că am avut niște motive ascunse 
pentru care am venit să o revăd pe Rachel Walling, dar acum își 
folosea cunoștințele pentru a mă ajuta cu reportajul și era 
frumos să o văd în acţiune. 

— Aă, da, așa cred. 

— Este profilul clasic. Un bărbat vrea să facă sex cu mai multe 
partenere, nu e mare lucru. Dar o femeie? E ușoară. E o tarfa. Ei 
bine, e ceva genetic? 

Am dat din cap, aducându-mi aminte. 

— Dependenţă de sex. Cel puţin unul dintre colaboratorii 
firmei GT23 se ocupă cu studiul comportamentelor riscante și 
originea lor genetică. Am văzut asta într-un articol. S-ar putea 
să mai fie și alţii. 

Rachel a arătat cu degetul spre mine 


— Bingo, a remarcat ea. Dependenţă de sex. Cine studiază 
relaţia genetică legată de dependenţa de sex? 

— Wow, am zis eu. 

— Ce mi-ar fi plăcut să am parte de chestia asta când lucram 
la cazuri pentru FBI, a comentat Rachel. Ar fi fost un caz foarte 
important atât despre victimologie, cât si despre profilurile 
psihologice ale suspectului. 

A spus-o cu nostalgie, aducându-și aminte de munca 
anterioară de la Birou. Mi-am dat seama că ceea ce i-am adus a 
entuziasmat-o, dar i-a și reamintit de ce a avut și de ce a fost 
cândva. Aproape m-am simţit prost din cauza motivelor pentru 
care am venit. 

— A, e fantastic, Rachel, am complimentat-o eu. Foarte tare. 
Mi-ai oferit multe unghiuri din care să privesc situația. 

— Pe care cred că un reporter cu experienţă ca tine le-ar fi 
știut deja, a zis ea. 

M-am uitat la ea. Se pare că motivele mele erau evidente. M-a 
citit la fel cum obișnuia să îi citească pe criminali și scenele 
crimelor lor. 

— Jack, de ce ai venit aici, de fapt? m-a întrebat. 

Am dat din cap. 

— Ei bine, asta e. M-ai citit ca pe o carte deschisă. Pentru asta 
am venit. M-am gândit că poate vei dori să faci o încercare, 
poate să dai un profil ucigașului și victimelor. Am multă 
victimologie, dar în ceea ce-l privește pe ucigaș, am date, 
locaţii, modul în care a plănuit totul - am multe informații. 

Clătina din cap încă dinainte să termin de vorbit. 

— Am deja prea multe pe cap, a zis ea. Săptămâna aceasta 
facem cercetări în cazul celor care candidează pentru Consiliul 
Mulholland, și am și comenzi neonorate fata de clienţii nostri 
regulati. 

— Pai, presupun ca toate astea aduc multi bani, am remarcat 
eu. 

— Si pe langa asta... chiar nu vreau s-o iau din nou pe 
drumul. asta. Tine de domeniul trecutului, Jack. 

— Dar erai buna la asta, Rachel. 

— Eram. Dar dacă mă ocup acum... cred că îmi va aduce 
aminte prea tare de trecut. Mi-a luat ceva timp, dar am trecut 
peste. 


Am privit-o încercând să ghicesc si eu ce se ascunde în 
sufletul său. Dar întotdeauna a fost foarte greu de citit. Nu am 
avut de ales decât s-o cred pe cuvânt, dar m-am întrebat dacă 
trecutul la care nu voia să se întoarcă avea mai mult de-a face 
cu mine, și nu cu slujba pe care a lăsat-o în urmă. 

— Bine, am zis. Presupun că ar trebui să te las să revii la 
treaba ta. 

Ne-am ridicat amândoi în picioare. Masuta care venea până la 
nivelul fluierului piciorului era între noi și m-am întins peste ea 
pentru o imbratisare stânjenitoare. 

— Mersi, Rachel. 

— N-ai pentru ce, Jack. 

Am plecat din birou și mi-am verificat telefonul în drum spre 
strada principală, către locul de parcare unde îmi lăsasem 
maşina. Îl dădusem pe silențios înainte să intru să mă văd cu 
Rachel și acum am văzut că aveam două apeluri pierdute de la 
numere necunoscute și două mesaje vocale noi. 

Primul era de la Lisa Hill. 

— Nu mă mai hartui. 

Scurt și la obiect, după care a închis. Acest mesaj m-a ajutai 
să ghicesc corect de la cine era al doilea mesaj înainte să-l 
ascult. Detectivul Mattson a folosit mai multe cuvinte decât Hill. 

— McEvoy, dacă vrei să deschid un caz de hărţuire pe numele 
tău, tot ce trebuie să faci este să o deranjezi pe Lisa Hill în 
continuare. Las-o. In. Pace. 

Am șters ambele mesaje, faţa arzându-mi de indignare și de 
ruşine. Îmi făceam datoria, dar mă deranja faptul că nici Hill și 
nici Mattson nu vedeau lucrurile astfel. Pentru ei păream un fel 
de intrus. 

Asta m-a determinat și mai mult să aflu ce li s-a întâmplat 
Tinei Portero și celorlalte trei femei. Rachel Walling a zis că nu 
vrea să se aventureze în trecut. Dar eu voiam asta. De foarte 
mult timp nu mai avusesem o știre care să-mi facă inima să 
bată așa de tare și să-mi dea un impuls exaltant. Era plăcut să 
simt din nou asta. 

Avertizare Justă nu avea bugetul necesar pentru motorul de 
căutare legal LexisNexis. Dar William Marchand, avocatul, are se 
afla în consiliul de directori și care verifica toate știrile de la 
Avertizare Justă din punct de vedere juridic, avea acest program 
și îl oferea personalului nostru, fiind unul dintre lucrurile pe care 
le făcea pentru noi gratis. Biroul lui, unde lucra pentru 
majoritatea clienţilor săi care îl plăteau, se afla pe bulevardul 
Victory, în apropiere de centrul civic Van Nuys și de Curțile de 
judecată unde se ducea de obicei ca să își reprezinte clienţii. 
După ce am plecat din centru, am făcut prima oprire la biroul 
său. 

Marchand era la judecătorie, dar asistenta sa, Sacha Nelson, 
era acolo și mi-a permis să stau lângă ea la calculator, în timp 
ce a căutat pe LexisNexis dacă GT23 sau compania sa mamă și 
partenerii fondatori au fost vreodată dati în judecată. Am dat 
peste un proces care era în desfășurare și unul care a fost 
judecat și închis odată ce s-a ajuns la o înţelegere. 

Cazul în desfășurare era despre o concediere nedreaptă, 
intentat de un anume Jason Hwang. Rezumatul cauzei de pe 
prima pagină a procesului declara că Hwang era un specialist în 
chestiunile de reglementare, care a fost dat afară când un alt 
angajat a susţinut că l-a atins în zone intime în cafeneaua 
companiei. Hwang a negat acuzaţiile și a susţinut că a fost dat 
afară fără sa se realizeze o investigaţie interna completa. 
Documentul procesului spunea că plângerea de hărțuire sexuală 
a fost născocită deoarece compania voia să scape de Hwang. 
Motivul ar fi fost faptul că acesta solicitase respectarea strictă a 
protocoalelor companiei în privința analizelor și cercetărilor 
ADN. Procesul mai spunea si că presupusa victimă a hartuirii 
sexuale a fost promovată în funcţia lui Hwang după ce acesta a 
fost concediat, ceea ce a fost o dovadă clară de concediere 
ilegală. 

Ce mi-a atras atenţia a fost faptul că Hwang nu a lucrat direct 
pentru GT23 la laboratorul companiei, în Palo Alto. Era, practic, 
un angajat al Woodland Bio, un laborator independent din 
regiunea Woodland Hills a orașului Los Angeles. Woodland Bio a 
fost descris în proces ca fiind un subcontractor al companiei 
GT23, un laborator care se ocupa de o parte din surplusul de 
cereri ale analizelor genetice pe care le primea compania- 


mamă. Hwang dădea în judecată compania-mamă pentru că 
avea controlul suprem asupra deciziilor legate de personalul 
său, si acolo era momentul în care erau ceruti banii. Hwang 
căuta să obţină 1,2 milioane de dolari pentru daune, spunând că 
reputaţia lui în industrie a fost distrusă de acuzaţia falsă și că 
nici o altă companie nu dorea să îl angajeze. 

Am rugat-o pe Sacha să scoată la imprimantă procesul, care 
includea și pagina de notificări cu numele și informaţiile de 
contact ale avocatului lui Hwang, care era un partener dintr-o 
firmă de avocatură din centrul orașului. Sacha mi-a simţit 
entuziasmul. 

— E de bine? 

— S-ar putea, am răspuns. Dacă reclamantul sau avocatul său 
vor să vorbească cu mine, aș putea ajunge undeva. 

— Să ne uităm și la celălalt caz? 

— Sigur. 

Eu stăteam pe un scaun cu rotile în timp ce Sacha tasta. Era 
trecută puţin de patruzeci de ani, era căsătorită cu Marchand de 
mult timp și știam din conversațiile anterioare că mergea la 
facultatea de drept noaptea, iar ziua lucra la birou. Era 
atrăgătoare în stilul unei persoane studioase și determinate - 
avea o faţă frumoasă, ochii fiind ascunși în spatele ochelarilor, 
nu își dădea niciodată cu ruj și nu părea să petreacă prea mult 
timp în faţa oglinzii machiindu-se. Nu purta cercei și nici inele și 
avea un obicei de care nu era conștientă, acela de a-și da părul 
scurt și castaniu după urechi când se uita la calculator. 

Se pare fondatorii GenoType2 erau șase bărbaţi care au 
absolvit Universitatea Stanford. Aceștia au vrut să răspundă 
nevoilor forțelor de lege care aveau din ce în ce mai multe 
cazuri care necesitau muncă de laborator pe bază de ADN. Dar 
Jenson Fitzgerald a fost „cumpărat” devreme de cei cinci 
parteneri ai săi. Câţiva ani mai târziu, când GT23 a fost fondată, 
Fitzgerald i-a dat în judecată, susţinând că îi datorau o parte din 
acţiunile GT23 deoarece a fost unul dintre fondatorii originali ai 
companiei mame. Răspunsul iniţial al procesului a fost că 
bărbatul nu avea drept la nicio avutie generată de noua 
companie întrucât erau entităţi separate. Dar documentul de pe 
LexisNexis avea la sfârșit o încheiere de comun acord, ceea ce 
însemna că ambele tabere au ajuns la o înţelegere și disputa a 
fost rezolvată. Detaliile înţelegerii erau confidentiale. 


Am rugat-o pe Sacha să printeze documentele care erau 
disponibile, deși nu am crezut că acest al doilea proces putea să 
mă ajute prea mult în cazul meu. M-am gândit că va fi mult mai 
util cazul lui Hwang. 

După ce nu am găsit nicio acţiune juridică legată de 
companie, am pus-o pe Sacha să caute numele celor cinci 
fondatori rămași, ca să văd dacă a existat vreodată un proces 
înaintat de ei sau împotriva lor. A găsit doar unul despre divorţ 
în cazul unuia dintre fondatori, Charles Breyer. Căsătoria lui de 
douăzeci și patru de ani a luat sfârșit odată cu o cerere de divorţ 
întocmită cu doi ani în urmă, de către soţia lui, Anita, care a 
susținut că soţul ei era extrem de crud și un afemeiat. După ce 
a divorțat, femeia a rămas cu o sumă forfetară de 2 milioane de 
dolari și cu casa pe care o împărțeau în Palo Alto, a cărei valoare 
era estimată la 3,2 milioane de dolari. 

— Un alt cuplu iubaret, a comentat Sacha. Să-l printez? 

— Da, ai putea să-l printezi și pe acesta. Ai sunat destul de 
cinică. 

— Banii, a zis ea. Sursa tuturor problemelor. Bărbaţii se 
îmbogăţesc, apoi cred că sunt buricul pământului și se poartă ca 
atare. 

— Spui asta din experienţă personală? am întrebat-o eu. 

— Nu, dar vezi asta des când lucrezi într-o firmă de avocatură. 

— Te referi la cazuri. 

— Da, la cazuri. Cu siguranţă nu la șef. 

S-a ridicat și s-a îndreptat spre imprimantă unde așteptau 
toate foile pe care le cerusem. Le-a aranjat și le-a prins o agrafă 
înainte să mi le ofere. M-am ridicat și am ieșit din spatele 
biroului. 

— Cum merge cu facultatea? am întrebat-o. 

— Totul e în regulă. Am terminat doi ani, mai am unul. 

— Crezi că o să rămâi să lucrezi aici cu Bill, sau o să-ți 
deschizi ceva al tău? 

— Sper că voi rămâne aici, lucrând cu tine si cu Avertizare 
Justa, și cu ceilalți clienţi ai noștri. 

Am incuviintat. 

— Super, am răspuns eu. Păi, ca întotdeauna, iti mulțumesc 
pentru ajutor. Să-i multumesti si lui Bill din partea mea. Voi doi 
aveţi mare grijă de noi. 

— Ne bucurăm să putem face asta. Noroc cu reportajul. 


Când m-am întors la birou, Myron Levin era în sala de 
conferințe. Prin geam l-am văzut vorbind cu un bărbat și o 
femeie, dar nu arătau a polițiști, asa că am presupus că nu are 
nimic de-a face cu cercetările mele. M-am uitat la Emily Atwater 
care stătea la ea în birou, i-am atras atenţia si am făcut semn 
spre ușa sălii de conferinţe. 

— Donatori, a explicat Emily. 

Am dat din cap, m-am așezat la locul meu și am început să 
fac cercetări despre Jason Hwang. Nu am găsit niciun număr de 
telefon si nici conturi pe rețele de socializare. Nu era pe 
Facebook, Twitter sau Instagram. M-am ridicat și m-am dus 
până la Emily. Ştiam că, spre deosebire de mine, ea folosește 
Linkedin, site-ul profesionist pentru afaceri. 

— Caut un tip. Poţi să cauţi repede pe Linkedin? 

— Stai să termin rândul ăsta, a zis ea. 

A tastat în continuare. M-am uitat să văd ce face Myron și 
părea că femeia scria un cec. 

— Se pare că o să fim plătiţi săptămâna asta, am spus eu. 

Emily s-a oprit din scris și a aruncat o privire spre geamul 
camerei de conferinţe. 

— Femeia scrie un cec, am explicat eu. 

— Cu șase cifre sper, a zis Emily. 

Ştiam că cea mai mare susţinere financiară a ziarului 
Avertizare Justa provenea de la oameni care erau pe cont 
propriu și fundaţii familiale. 

— Așa, cum îl cheamă? a întrebat Emily. 

— Jason Hwang, am zis eu pe litere. 

Emily a scris. Avea obiceiul de a se apleca în fata când tasta 
la calculator, ca și cum s-ar fi aruncat cu capul înainte în ceea ce 
scria. Era aproape albinoasă, având ochii de un albastru pal, 
pielea palidă și părul blond deschis la culoare. Era și înaltă, nu 
doar în rândul femeilor, ci și al bărbaţilor, avea cel puţin 1,82 m 
fără tocuri. A ales să își asume aceste aspecte, purtând mereu 
tocuri și niciodată machiaj. Pe lângă asta, era o reporterita a 
naibii de bună; a fost corespondent de război în New York și 
Washington, DC, înainte să de îndrepte spre vest și să ajungă, în 
cele din urmă, la Avertizare Justa. Cele două perioade petrecute 
în Afghanistan au făcut-o să fie dură și imperturbabilă, niște 
atribute grozave pentru un reporter. 

— Cine e? a întrebat ea. 


— A lucrat pentru un laborator care subcontracta compania 
despre care fac cercetări. Apoi a fost dat afară și i-a dat în 
judecată. 

— GT23? 

— Tu de unde știi? 

— De la Myron. Mi-a zis că s-ar putea să ai nevoie de ajutor. 

— Trebuie doar să-l găsesc pe tipul asta. 

Femeia a dat din cap. 

— Păi, am găsit patru de Jason Hwang, a zis ea. 

Îmi aduc aminte cum a fost descris Hwang în proces. 

— Locuiește în LA, am adăugat. Are o diplomă de masterat în 
științe, de la UCLA. 

A început să caute studiile realizate de cei patru Jason Hwang, 
clătinând din cap și zicând „Nu” de fiecare dată. 

— Baza a patra? și ai ieșit din joc. Niciunul nu locuiește în LA. 

— Bine, mersi pentru că ai căutat. 

— Ai putea să încerci pe LexisNexis. 

— Am căutat și acolo. 

M-am întors în biroul meu. Bineînţeles, nu m-am gândit să 
trec numele lui Hwang și prin LexisNexis, așa cum ar fi trebuit 
să fac. Am sunat acum la biroul de avocatură și am rugat-o încet 
pe Sacha Nelson să caute. Am auzit-o tastând. 

— Hmm, îmi apare doar procesul. Îmi pare rău. 

— E în regulă, am răspuns eu. Mai am câţiva ași în mânecă. 

După ce am închis, l-am căutat în continuare pe Jason Hwang. 
Stiam că puteam să-l sun pe avocatul care îl reprezentase pe 
Hwang, dar speram să pot ajunge la el fără avocatul care se 
tinea de el și care ar fi încercat să controleze șirul de informații. 

Dar avocatul a fost util deoarece listase toate calificările și 
experienţa lui Jason, inclusiv faptul că a obţinut o diplomă de 
masterat de la UCLA în anul 2012, înainte să fie recrutat de 
Woodland Bio. Asta mi-a dat de înţeles că Hwang era un bărbat 
tânăr, cel mai probabil avea puţin peste treizeci de ani. A 
început să lucreze la Woodland ca tehnician de laborator, 
înainte să fie promovat în funcţia de specialist în chestiuni 
reglementare, cu doar un an înainte să fie concediat. 

Am căutat organizaţii profesioniste din domeniul ADN-ului și 
am găsit un grup care se numea Societatea Naţională de 
Geneticieni Profesioniști. Pe site se afla o pagină cu titlul „In 


5 Referinţă la jocul de baseball (n.tr.) 


căutare de laborator”, care am crezut că este o secţiune în care 
se caută de lucru. Hwang a susţinut în proces că a devenit un 
paria în industria geneticii din cauza acuzatiei făcute împotriva 
sa. În epoca #MeToo® o simplă acuzaţie era de ajuns ca să îţi fie 
distrusă cariera. M-am gândit că poate Hwang și-a postat CV-ul 
și informaţiile de contact pe undeva, în speranţa de a obţine un 
interviu pentru un loc de muncă. Poate că avocatul său l-a 
instruit să facă asta, ca să-și demonstreze astfel incapacitatea 
de a-și găsi de lucru în domeniu. 

CV-urile erau listate în ordine alfabetică și l-am găsit repede 
pe cel al lui Jason Hwang, fiind ultimul de la litera H. Am dat 
lovitura. Includea adresa de e-mail, numărul de telefon și adresa 
pentru corespondenţă. Secţiunea cu experienţa cuprindea 
responsabilitatile pe care le-a avut la GT23 ca specialist în 
chestiuni reglementare. A fost intermediar între companie și 
multitudinea de companii de reglementare diferite, care se 
ocupau de diversele aspecte ale analizelor ADN. Agenţiile 
principale erau Administraţia Alimentelor și a Medicamentelor, 
Departamentul Serviciilor de Sănătate și Comisia Federală 
pentru Comerţ. Am observat că Hwang a trecut și câteva 
referințe. Majoritatea erau susținători personali sau academici, 
dar era și un bărbat pe care îl chema Gordon Webster, despre 
care scria că e anchetator de la Comisia Federală de Comerţ. 
Am notat numele lui, gândindu-mă că ar fi util să-i iau interviu. 

Am notat și informaţiile de contact ale lui Hwang. Aveam cu 
ce lucra și îmi păstram avântul. Dacă adresa de corespondenţă 
a lui Hwang era adresa lui de acasă, locuia dincolo de deal, în 
West Hollywood. M-am uitat cât era ceasul și mi-am dat seama 
că dacă plecam acum din birou probabil că apucam să trec de 
canionul Laurel înainte să se aglomereze la ora de vârf. 

Mi-am pus un carnetel nou și baterii pentru aparatul de 
înregistrat în rucsac și am plecat. 


5 Mișcare pe rețelele de socializare în care victimele abuzului sexual vorbesc 
despre ce li s-a întâmplat și spun numele celui care le-a abuzat, postările 
fiind făcute sub hashtagul #MeToo (n. tr.) 

Mi-a luat aproape o jumătate de oră să traversez drumul 
șerpuit pe două benzi care reprezenta bulevardul din canionul 
Laurel. Am reinvatat o lecţie despre Los Angeles. Nu exista oră 
de vârf pentru că toate orele erau de vârf. 

Adresa de pe CV-ul lui Wang era a unei case de pe bulevardul 
Willboughby, dintr-un cartier scump, cu garduri vii înalte. Părea 
prea frumos pentru un biolog de treizeci de ani care rămăsese 
fără slujbă. Am parcat și am mers dincolo de o arcadă tăiată 
într-un gard viu cu o grosime de trei metri și am bătut la ușa 
acvamarin a unei case albe cu două etaje. După ce am bătut, 
am sunat și la sonerie, deși ar fi trebuit să fac doar una din 
două. Dar după sonerie, un câine a început să latre înăuntru și 
sunetul a fost întrerupt rapid de cineva care a strigat numele 
câinelui. Tipsy. 

S-a deschis ușa și a apărut un bărbat cu un pudel mic în 
braţe. Câinele era la fel de alb precum casa. Bărbatul era asiatic 
și foarte mic. Nu doar că era doar scund, ci era mic din toate 
punctele de vedere. 

— Bună ziua, îl caut pe Jason Hwang, am anunţat eu. 

— Cine sunteţi? m-a întrebat. De ce îl căutaţi? 

— Sunt reporter. Lucrez la un reportaj despre GT23 și aș dori 
să vorbesc cu el despre asta. 

— Ce fel de reportaj? 

— Sunteţi Jason Hwang? O să-i spun lui despre ce reportaj e 
vorba. 

— Eu sunt Jason. Despre ce e vorba? 

— Aș prefera să nu vorbesc aici la intrate. Putem merge 
undeva să stăm jos și să discutăm? Poate înăuntru sau în altă 
parte, în apropiere? 

Era un sfat pe care mi l-a dat Foley când am început să lucrez 
în domeniu. Să nu iei niciodată interviu la ușa omului. Poate să- 
ti închidă ușa în nas dacă nu-i convine ce îl întrebi. 

— Aveţi o carte de vizită sau un fel de legitimatie? m-a 
întrebat Hwang. 

— Sigur. 

Am scos o carte de vizită din portofel și i-am dat-o. l-am 
arătat și permisul de presă oferit cu șase ani în urmă de 
Departamentul Serifului, când scriam in mod regulat știri despre 
crime pentru Ve/vet Coffin. 


Hwang s-a uitat cu atenţie la ambele, dar nu a menţionat 
nimic despre faptul că permisul era din 2013, sau că bărbatul 
din poză arăta mult mai tânăr decât mine. 

— Bine, a spus el și mi-a dat cartea de vizită înapoi. Puteţi 
intra. 

S-a dat într-o parte ca să pot să trec. 

— Mulţumesc, am zis eu. 

M-a condus într-o sufragerie decorată cu mobilă albă și 
albastră. Mi-a făcut semn să mă așez pe canapea și el a stat pe 
un fotoliu. A pus câinele jos lângă el pe fotoliu. Bărbatul purta 
pantaloni albi și un tricou verde ca spuma mării. Se potrivea 
perfect cu designul și decorul casei, și eram sigur că nu era o 
coincidenţă. 

— Locuiti singur aici? am întrebat eu. 

— Nu. 

Nu mi-a dat alte detalii. 

— Ei bine, așa cum am spus la ușă, scriu un reportaj despre 
GT23 si am dat peste procesul dumneavoastră. Inca este în 
desfășurare, nu-i așa? 

— Da, nu avem o dată a procesului fixată încă. Dar nu pot să 
vorbesc despre asta deoarece cazul este încă activ. 

— Păi, nu scriu neapărat despre cazul acesta. Dacă nu aduc 
vorba de proces, vă pot pune câteva întrebări? 

— Nu, imposibil. Avocatul meu mi-a zis că nu pot să vorbesc 
deloc atunci când m-a contact un alt jurnalist. Eu am vrut, dar el 
nu m-a lăsat. 

Dintr-odată am fost cuprins de cea mai mare temere a unui 
reporter - aceea de a-mi fi furată știrea. S-ar putea ca un alt 
jurnalist să urmărească același drum ca și mine. 

— Cine a fost acel jurnalist? am întrebat. 

— Nu-mi aduc aminte, a zis Hwang. Avocatul meu mi-a spus 
nu, și atât. 

— Si s-a întâmplat de curând? Sau vă referiti la atunci când 
ati intentat procesul? 

— Da, atunci. 

Am simţit un val de ușurare. Procesul a fost intentat cu un an 
în urmă. Probabil a fost un apel de rutină de la an reporter - 
posibil de la LA Times - care a observat că a fost depus un 
proces la tribunal și a sunat ca să afle niște detalii. 


— Si dacă nu vorbim în mod oficial? Nu vă citez si nu va 
folosesc numele. 

— Nu știu ce să zic. Tot sună riscant. Nici măcar nu vă cunosc 
și vreţi să am încredere în dumneavoastră. 

Era un joc cu care mai avusesem de-a face de multe ori 
înainte. Oamenii spuneau adesea că nu pot sau nu vor să 
vorbească. Trucul era să te folosești de avantajul furiei lor și să 
le oferi un umăr sigur pe care să se descarce. Apoi aveau să 
vorbească. 

— Tot ce vă pot spune este că vă voi proteja identitatea. 
Credibilitatea mea este în joc. Dacă o sursă suferă din cauza 
mea, nici o altă sursă nu va mai avea încredere în mine pe 
viitor. O dată am fost la închisoare și am stat acolo șaizeci și trei 
de zile pentru că am refuzat să dau numele sursei. 

Hwang a părut terifiat. Menţionarea acelei experienţe 
funcţiona întotdeauna în cazul oamenilor care aveau dubii în 
privinţa mea. 

— Ce s-a întâmplat? m-a întrebat Hwang. 

— Judecătorul mi-a dat drumul până la urmă. Stia că nu 
aveam de gând să dau numele. 

Totul era adevărat, dar am omis partea cu sursa mea - Rachel 
Walling - care a venit și a recunoscut totul. După aceea, nu a 
mai avut niciun rost să continue ordinul de ultraj și judecătorul 
m-a eliberat. 

— Chestia e că dacă vorbesc, or să știe că eu am fost, a 
comentat Hwang. Or să citească știrea și or să-și spună că nu 
avea de la cine altcineva să vină. 

— Informaţiile dumneavoastră vor fi mai mult de umplutură. 
Nu le voi înregistra. Nici nu va fi nevoie să iau notițe. Încerc doar 
să înţeleg cum funcţionează toate astea. 

Hwang a făcut o pauză și apoi a luat o decizie. 

— Puneti întrebările și dacă nu îmi convin, nu o să răspund. 

— Mi se pare corect. 

Nu m-am gândit la cum voi explica situaţia în cazul în care 
Hwang ar fi fost de acord să vorbească cu mine - în mod oficial 
sau neoficial. Acum a venit timpul. Ca un detectiv bun, nu am 
vrut să ofer subiectului interviului meu toate informaţiile pe care 
le detineam. Nu îl cunoșteam și nu știam cui ar putea să 
transmită acele informaţii mai departe. Nu știa dacă poate să 


aibă încredere în mine, dar nici eu nu știam dacă pot să am în 
el. 

— Permiteti-mi să încep prin a explica cine sunt si ce fac de 
fapt, am început eu. Lucrez pentru un site de știri care se 
numește Avertizare Justă. Conţine reportaje ce ţin de protecţia 
consumatorului. Practic, ne ocupăm de răufăcătorii mici. Și am 
primit misiunea de a verifica securitatea informaţiilor personale 
și a materialelor biologice din domeniul analizelor genetice. 

Hwang a pufnit imediat. 

— Care securitate? a întrebat el. 

Mi-am dorit să notez acea replică deoarece instinctul îmi 
spunea că așa ar putea începe știrea. Era provocatoare și ar fi 
atras cititorul. Dar nu puteam face asta. Am încheiat un târg cu 
Hwang. 

— Se pare că nu ati fost impresionat de securitatea de la 
GT23, am remarcat eu. 

Întrebarea a fost lăsată cu final deschis intenţionat. Putea să 
detalieze dacă voia. 

— Nu cea de la laborator, a zis el. Am lucrat într-un laborator 
strict. Respectam toate protocoalele și voi dovedi asta la 
judecătorie. Problema era ce se întâmpla mai departe. 

— Mai departe? am replicat. 

— Locurile în care ajungeau datele. Compania voia banii. Lor 
nu le păsa unde ajungeau atât timp cât erau plătiţi. 

— Când spuneţi „lor”, vă referiti la GT23? 

— Da, desigur. Au intrat pe piaţa vânzării de acţiuni și aveau 
nevoie de venituri ca să-și susţină stocurile. Așa că erau foarte 
deschiși spre afaceri. Au scăzut nivelul așteptărilor. 

— Dati-mi un exemplu. 

— Sunt prea multe. Trimiteam ADN peste tot în lume. Mii de 
mostre. Compania avea nevoie de bani și nimeni nu se gândea 
de două ori atât timp cât era vorba despre un laborator 
înregistrat la Administraţia Alimentelor și a Medicamentelor, sau 
echivalentul său din alte ţări. 

— Atunci trebuia să fie ceva veridic. Nu a fost ca și cum venea 
un oarecare să zică: „Am nevoie de ADN”. Nu vă înţeleg grijile. 

— E ca în Vestul Sălbatic acum. Cercetările genetice pot s-o ia 
într-o sumedenie de direcţii. Totul ţine de faza lor incipientă. lar 
noi - adică compania - nu controlăm ce se întâmplă cu etapa 
biologică și cum va fi folosit ADN-ul odată ce pleacă de la noi. 


Asta este problema AAM, nu a noastră - aceasta era concepţia. 
Și vă spun sincer că AAM nu a făcut decât să stea cu mâinile în 
sân. 

— Bine, înţeleg asta și nu spun că ar fi un lucru bun, dar nu 
exista siguranţa faptului că totul era anonim? Adică acești 
cercetători au primit ADN-ul, dar nu și identitatea participanţilor, 
nu-i așa? 

— Bineînţeles, dar nu asta e ideea. Vă gândiţi în prezent. Cum 
rămâne cu viitorul? Ştiinţa este foarte tânără. Nu avem noţiunea 
genomului întreg de nici douăzeci de ani. Se descoperă lucruri 
noi în fiecare zi. Oare ceea ce e anonim în ziua de azi va rămâne 
anonim și peste douăzeci de ani? Sau numele de utilizator și 
parolele nu vor mai conta? Dacă ADN-ul este identificatorul tău 
și deja ţi l-ai dat de mult? 

Hwang a ridicat mâna și a arătat cu degetul spre tavan. 

— Până și armata, a zis el. Ştiaţi că, anul acesta, Pentagonul a 
avertizat toţi membrii armatei să nu își facă testare ADN din 
cauza problemelor de securitate pe care le impune? 

Nu am văzut acea știre, dar am înţeles ce voia Hwang să 
spună. 

— Aţi avertizat compania GT23 cu privire la acest lucru? am 
întrebat eu. 

— Normal că i-am avertizat, a răbufnit Hwang. În fiecare zi. Eu 
eram singurul care făcea asta. 

— Am citit procesul. 

— Nu pot să vorbesc despre asta. Nici măcar neoficial. 
Avocatul meu... 

— Nu vă cer să faceţi asta. Dar în proces este menţionat 
faptul că angajatul care a depus plângerea împotriva 
dumneavoastră - David Shanley - v-a înscenat totul ca să obțină 
postul dumneavoastră și compania nu a investigat cazul. 

— Totul a fost o minciună. 

— Știu. Înţeleg asta. Dar motivul. Nu credeţi că a fost ca să va 
facă să taceti în legătură cu asta - să nu mai vorbiti despre lipsa 
controlului și grijile legate de unde se duce ADN-ul? 

— Tot ce știu este că Stanley mi-a obţinut locul de muncă. A 
spus minciuni despre mine și nenorocitul mi-a furat slujba. 

— Aceasta s-ar putea sa fi fost recompensa pentru că v-a dat 
afară din companie. S-au temut că veţi divulga totul. 


— Avocatul meu făcut o citatie pentru toate documentele 
companiei. E-mailuri. Dacă e ceva acolo, vom găsi. 

— Să ne întoarcem la ce spuneati despre ADN-ul vândut de 
companie. Vă mai aduceţi aminte numele laboratoarelor sau ale 
biotehnicienilor cărora le-au fost vândute mostrele? 

— Au fost prea multe ca să-mi aduc aminte. Imbinam pachete 
biologice aproape în fiecare zi. 

— Cine a fost cel mai mare cumpărător al ADN-ului? Vă mai 
aduceţi aminte? 

— Nu chiar. De ce nu-mi spuneţi ce căutaţi, de fapt? 

M-am uitat la el îndelung. Eu eram căutătorul adevărului și al 
informaţiilor. Trebuia să le păstrez bine și să nu le împărtășesc 
până nu era timpul să le pun într-un reportaj. Dar am simţit că 
Hwang știe mai mult decât voia să spună, chiar dacă nu-și 
dădea seama de asta încă. Am simţit că trebuia să-mi încalc 
propria regulă și să dau ca să primesc. 

— Bine. O să vă spun de ce mă aflu aici, de fapt. 

— Vă rog. 

— O tânără femeie a fost ucisă săptămâna trecută în LA - i-a 
fost rupt gâtul. Am făcut cercetări și am descoperit că alte trei 
femei din California, Texas și Florida au fost ucise în același fel. 

— Nu înţeleg. Ce are asta de-a face cu...? 

— Poate ca nu are nicio legătură. Poate ca este doar o 
coincidenţă. Dar toate cele patru femei au fost cliente ale GT23. 
Nu se cunoșteau între ele, dar și-au trimis ADN-ul. Patru femei 
ucise în același fel, patru femei cliente ale aceleiași firme. 
Pentru mine, asta înseamnă mai mult decât o coincidenţă, motiv 
pentru care mă aflu aici. 

Hwang nu a zis nimic. Părea că se gândește la veridicitatea 
celor spuse de mine. 

— Mai e ceva, am zis eu. Nu am făcut multe cercetări legat de 
asta încă, dar s-ar putea să mai fie un aspect comun. 

— Care anume? a întrebat Hwang. 

— Un fel de comportament de dependenţă. Femeia din LA a 
primit tratament pentru alcoolism și droguri. Era genul mai 
petrecareata - se ducea des în cluburi și se întâlnea cu bărbaţi 
în baruri. 

— Dirty four”. 

— Poftim? 

— Dirty four. Unii geneticieni numesc gena DRD4. 

— De ce? 

— A fost identificată ca având legătură cu comportamentul 
riscant și dependenţa, inclusiv dependenţa de sex. 

— Este un genom feminin? 

— Atât feminin, cât și masculin. 

— Să luăm ca exemplu o femeie care frecventează baruri de 
una singură ca să agate bărbaţi pentru sex, vreţi să spuneţi că 
asta e din cauză ca are gena DRD4? 

— Probabil. Dar știința este în fază incipientă și fiecare 
persoană e diferită. Nu cred că putem spune asta în mod sigur. 

— Din câte știți, există colaboratori ai firmei GT23 care 
studiază gena dirty four? 

— E posibil, dar de asta spun că este greșit. Putem vinde ADN 
pentru un scop, dar cine îi va opri dacă ei îl vor folosi pentru alt 
scop? Ce îi oprește să-l vândă din nou unei terţe parti? 

— Am văzut o știre despre companie. Lista unele dintre 
locurile în care se ducea ADN-ul. Mentiona și un studiu legat de 
dependenţă și comportament riscant dintr-un laborator din 
regiunea Irvine. 

— Da. Orange Nano. 

— Așa se numește laboratorul? 

— Da. Sunt cumpărători mari. 

— De cine e condus? 

— Un biolog pe care-l cheamă William Orton. 

— Face parte din UC-Irvine? 

— Nu, e un laborator finanţat privat. Probabil aparţine vreunui 
gigant farmaceutic.  GT23 prefera să vândă ADN-ul 
laboratoarelor private în locul universităţilor. Laboratoarele 
private plăteau mai mult și nu exista o evidenţă publică a 
tranzacţiilor. 

— Aţi vorbit cu Orton? 

— De câteva ori, la telefon. Atât. 

— De ce ati vorbit la telefon? 

— Pentru că mă suna să-mi ceară pachete biologice. Verifica 
să vadă dacă a fost trimisă sau dacă putea să mai adauge ceva 
unei comenzi deja existente. 

— A comandat de mai multe ori? 

— Bineînţeles. 

— Săptămânal? Sau cat de des? 


— Nu, cam o dată pe lună, sau uneori chiar și mai rar. 

— Şi ce includea o comandă? Cât de mult? 

— Un pachet biologic conţine o sută de mostre. 

— De ce trebuia că comande încontinuu pachete biologice? 

— Pentru a continua cu cercetările. Cu toţii fac asta. 

— Orton a vorbit vreodată despre cercetările care au loc în 
laboratorul său? 

— De câteva ori. 

— Şi ce a zis? 

— Nu mare lucru. Doar că acela era domeniul lui de studiu. 
Dependenţa în mai multe forme. Alcoolul, drogurile, sexul. Voia 
să izoleze aceste gene și să dezvolte terapii. Dar așa am aflat de 
dirty four. De la el. 

— A folosit expresia „dirty four”? 

— Da. 

—A mai folosit cineva această expresie de fata cu 
dumneavoastră până acum? 

— Nu din câte îmi amintesc eu. 

— Aţi fost vreodată la Orange Nano? 

— Nu, niciodată. Singurul mod în care am discutat a fost prin 
telefon sau e-mail. 

Am incuviintat. În acel moment, am știut că o să mă duc în 
regiunea Irvine ca să fac o vizită laboratorului Orange Nano. 

Am decis că aș putea să economisesc timp dacă nu m-aș 
băga în aglomeraţia de mașini care traversau muntele ca să 
ajungă în Valley prin una dintre autostrăzile pline sau pe străzile 
montane. Asta mi-ar fi luat vreo nouăzeci de minute. Unul dintre 
lucrurile care făceau Orașul Îngerilor atât de frumos crea și una 
dintre marile sale probleme. Munţii Santa Monica se aflau exact 
în mijlocul orașului, valea San Fernando - acolo unde locuiam și 
munceam eu - fiind în partea de nord, iar restul orașului, 
inclusiv Hollywood și Westside, în sud. Erau două autostrăzi care 
traversau pasajele mari și câteva străzi pe două benzi. Aveai de 
unde să alegi, dar la ora cinci după-amiaza într-o zi de lucru nu 
puteai să mergi nicăieri. M-am dus până la cafeneaua Cofax și 
m-am așezat la o masă cu un cappuccino și laptopul în faţă, sub 
raftul cu jucării cu capete mari și alte accesorii Dodgers. 

l-am trimis mai întâi un e-mail lui Myron Levin în care i-am 
rezumat interviul meu cu Jason Hwang și indiciile pe care le-am 
obţinut în legătură cu Orange Nano. Apoi am deschis un 
document și am încercat să-mi aduc aminte de tot ce mi-a spus 
Hwang, scriind din memorie un rezumat detaliat al interviului. 

Eram la al doilea cappuccino când am primit un apel de la 
Myron. 

— Unde ești? 

— De partea cealaltă a văii. Sunt la o cafenea din Farifax. 
Scriu notițe si aştept să se mai elibereze traficul. 

— E șase acum. Când crezi că te întorci? 

— Aproape că am terminat cu notițele, apoi o să mă arunc in 
trafic. 

— Deci crezi că ajungi pe la șapte? 

— Sper că înainte de șapte. 

— Bine, te aștept aici. Vreau să vorbim despre reportajul ăsta. 

— Păi, n-ai vrea să vorbim acum? Ai primit e-mailul meu? Am 
avut un interviu pe cinste. 

— Am primit e-mailul, dar o să vorbim când ajungi aici. 

— Bine. O să încerc prin canion Nichols. Sper să am noroc. 

— Ne vedem aici. 

După ce am închis, m-am întrebat de ce Myron voia să 
discutăm fata în fata. Am presupus că nu era la fel de convins 
ca mine că exista ceva în toată treaba asta. Nu a comentat 


nimic despre e-mailul meu și se pare că trebuia să-i vând 
povestea din nou. 

Canionul Nichols era o rută fermecătoare. Traficul mergea ca 
uns printre cartierele de pe coasta dealului de deasupra 
Hollywoodului, până în ambuteiajul inevitabil de pe Mulholland 
Drive. Dar odată ce am trecut de el, am mers din nou foarte 
bine până în Valley, am intrat în birou la ora 6:40 și am 
considerat totul o realizare. 

Myron era în sala de conferințe cu Emily Atwater. Mi-am lăsat 
rucsacul pe birou și i-am făcut cu mâna prin geam. Având în 
vedere că mă întorsesem mai devreme decât m-am așteptat, m- 
am gândit că poate e într-o ședință despre o știre cu ea. 

Dar mi-a făcut și el cu mâna și nu a schiţat niciun gest ca 
Emily să plece din cameră când am intrat eu. 

— Jack, a zis el. Vreau să o includ și pe Emily în reportajul tău, 
ca să te ajute. 

M-am uitat la el timp de câteva clipe înainte să răspund. A 
făcut lucrul inteligent. A tinut-o pe Emily în cameră deoarece 
așa mi-ar fi fost mai greu să îi resping planul. Chiar și așa, nu 
puteam accepta această jignire fără să protestez. 

— Cum așa? am întrebat eu. Adică, cred că mă descurc 
singur. 

— Chestia asta cu Orange Nano despre care ai vorbit în e-mail 
pare ceva promiţător, a spus Myron. Nu știu dacă ai aflat de 
experienţa lui Emily, dar înainte să vină să lucreze pentru 
Avertizare justă s-a ocupat de _ lucruri mult mai importante 
pentru Orange County Register. Inca mai are relaţii acolo și m- 
am gândit că ar fi bine pentru voi doi să fiţi parteneri. 

— Sa fim parteneri? Dar e reportajul meu. 

— Bineînţeles că este al tău, dar uneori reportajele devin mai 
extinse și au nevoie de mai multe mâini - mai multe mâini cu 
experienţă. Așa cum am spus, cunoaște oameni acolo. Mai ai 
de-a face și cu problema cu poliţia. 

— Ce problemă cu poliția? 

— Din câte știu eu, încă ești pe lista lor de persoane de 
interes. Ai vorbit cu ei în ultima vreme? i-au procesat ADN-ul? 

— Nu am vorbit cu ei azi. Dar asta nu e o problemă. Imediat 
ce află rezultatul ADN-ului, vor vedea că pic de pe listă. 
Plănuiam să mă duc la Orange Nano mâine la prima oră. 


— Sună bine, dar despre asta vorbesc. Nu vreau să te duci 
acolo nepregătit. Ai făcut cercetări legate de laborator și de 
oamenii săi? 

— Încă nu, dar o să fac. De asta m-am întors la birou, ca să 
mă documentez. 

— Ei bine, vorbește cu Emily. Deja a făcut niște cercetări și 
poate puteţi întocmi împreună un plan de acţiune. 

Nu am răspuns. M-am uitat în jos la masă. Ştiam că nu aveam 
cum să-l fac să se răzgândească, și poate că știam - cu 
ranchiună - că avea dreptate. Doi reporteri erau mai buni decât 
unul. 

În plus, dacă jumătate din personal se ocupa de reportaj, 
Myron ar fi fost și mai implicat în el. 

— Bine, a concluzionat Myron. Atunci o sa vă las să vă ocupați 
de asta. Să mă ţineţi la curent. 

Myron s-a ridicat și a ieșit din sală, închizând ușa în urma lui. 
Înainte să apuc să vorbesc, mi-a luat-o Emily înainte. 

— Îmi pare rău, Jack, a zis ea. Nu eu am venit să cer asta. El 
m-a băgat în proiectul ăsta. 

— Nu-ţi face griji. Nu dau vina pe tine. Doar că am crezut ca 
am lucrurile bine aranjate, știi? 

— Da, dar cât te-am așteptat să vii, m-am documentat despre 
William Orton, tipul care conduce Orange Nano. 

— Si? 

— Cred că e ceva acolo. Orton a plecat de la UC-Irvine ca sa 
deschida Orange Nano. 

— Deci? 

— Chestia e ca nu pleci, pur si simplu, dintr-un post la UC 
unde ti-ai obtinut titularizarea si unde ai un intreg laborator la 
dispozitia ta si doctoranzi in numar nelimitat la care sa apelezi 
mereu. Poti deschide o companie separată sau un laborator, dar 
universitatea este ancora ta. Păstrezi acea afiliere în continuare 
deoarece îţi priește. E mai ușor să obţii fonduri, expunere 
profesională, orice. 

— Deci s-a întâmplat ceva. 

— Exact, s-a întâmplat ceva. Și o să aflăm ce a fost. 

— Cum? 

— Păi, o să mă ocup eu de UCI - încă mai am niște surse acolo 
- și tu de ce ai spus, de comitatul Orange. Nu vreau să te calc 
pe picioare, dar cred că pot să ajut în cazul acesta. 


— Bine. 

— În regulă atunci. 

— Cred că trebuie să lucrăm astfel... 

In următoarea oră i-am povestit fiecare detaliu despre mortile 
celor patru femei și GT23. Emily a pus multe întrebări și 
împreună am pus la cale un plan de acţiune prin care aveam să 
atacăm știrea din două unghiuri. Am trecut de la a fi reticent la 
a fi bucuros pentru că era alături de mine. Nu era la fel de 
experimentată ca mine, dar era impresionantă, și știam că 
probabil a publicat cele mai importante știri pe Avertizare Justa 
în ultimii ani. Am plecat din birou cu convingerea că Myron a 
făcut o alegere bună punându-ne să lucrăm împreună. 

Când m-am întors la jeep și am ajuns acasă era ora opt. După 
ce am parcat în garaj, m-am dus în faţa clădirii de apartamente 
ca să verific corespondenţa. Nu o mai verificasem de o 
săptămână, dar oricum m-am dus mai mult ca să eliberez 
căsuţa de toate porcăriile pe care le primeam. 

Asociaţia clădirii pusese un coș de gunoi lângă șirul de cutii 
poștale astfel încât corespondenţa lipsită de importanţă să fie 
transferată rapid către destinaţia sa finală. Mă uitam prin 
teancul de plicuri, aruncând unul după altul la gunoi, când am 
auzit pași din spate și apoi o voce pe care am recunoscut-o. 

— Domnule McEvoy. Exact omul pe care-l căutam. 

Erau Mattson și Sakai. Mattson continua să îmi pronunţe 
numele greșit. Avea in mână un document închis si mi l-a întins 
când s-a apropiat de mine în lumina difuză a zilei. 

— Ce e asta? am întrebat eu. 

— E un mandat, a anunţat Mattson. Semnat, stampilat și livrat 
de procuratură. Ești arestat. 

— Ce? Arestat pentru ce? 

— Secţiunea 148 din Codul Penal Californian. Obstructionarea 
unui poliţist de a-și face datoria. Polițistul acela sunt eu și 
datoria este investigarea uciderii Christinei Portero. McEvoy, ti- 
am zis să dai înapoi, dar tu nu - continui să ne hartuiesti 
martorii și să minţi în stânga și-n dreapta. 

— Despre ce vorbești? Nu te-am obstructionat nici pe tine, 
nici pe nimeni altcineva. Sunt un reporter care lucrează la un 
reportaj și... 

— Nu, ești o persoană de interes și ţi-am zis să te opresti. Nu 
ai făcut asta, așa că acum s-a zis cu tine. Mâinile sus la perete. 


— E o nebunie. O să vă faceţi de râs departamentul, știți 
asta? Aţi mai auzit vreodată de libertatea presei? 

— Poţi să-i spui asta judecătorului. Acum, întoarce-te și pune 
mâinile sus acolo. O să te caut de arme. 

— Dumnezeule, Mattson, nu are nicio logică. Asta e pentru că 
nu ai descoperit nimic despre Portero și ai nevoie să te distrezi 
puţin? 

Mattson nu a zis nimic. Am făcut cum mi s-a spus și m-am 
apropiat de perete, nevrând să mai adaug la acuzaţia de 
obstructionare și faptul că m-am opus arestării. Mattson m-a 
verificat rapid și mi-a golit buzunarele, dându-i lui Sakai 
telefonul, portofelul și cheile. Am întors capul suficient cât să 
verific ce reacţie are Sakai și nu părea a fi complet de acord cu 
treaba asta. 

— Detective Sakai, ai încercat să-l faci să se răzgândească? 
am întrebat eu. E o greșeală și o să te duci și tu la fund odată cu 
el când o să explodeze totul. 

— Ar fi mai bine să păstrezi liniștea, a spus Sakai. 

— Nu o să pastrez liniștea, m-am răstit eu la el. Toată lumea o 
să afle despre asta. E strigător la cer. 

Mattson mi-a luat mâinile de pe zid pe rând și mi le-a prins în 
cătușe la spate. M-a condus spre mașina lor, care era parcată în 
curbă. 

Tocmai când era să mă urc în mașină, am văzut o vecină 
venind pe trotuar cu câinele său în lesă, holbându-se la umilirea 
mea în timp ce câinele lătra la mine. Am întors privirea, după 
care Mattson mi-a pus mâna pe cap și m-a împins pe bancheta 
din spate. 


HAMMOND 

Hammond era în laborator, la bancul său de lucru, împrăștiind 
nitroceluloză pe o tavă cu gel pe care tocmai o scosese din 
cuptor. A simţit cum îi vibrează ceasul de la încheietură. Ştia că 
era unul dintre avertismente. A fost alertat. 

Dar procesul nu putea fi întrerupt. A continuat să lucreze, 
punând prosoape de hârtie pe tava cu gel, asigurându-se că 
este o presiune uniformă pe toată tava. După ce a terminat, știa 
că poate să ia o pauză. Și-a verificat ceasul și a citit mesajul. 


Hei, Hammer, vrei să mergem la o bere? 


Acesta era un mesaj de acoperire pe care l-a primit de pe un 
telefon mobil codat, de la un tip pe care-l chema Max. 
Bineînţeles, Max nu exista, dar oricine s-ar fi nimerit să vada 
mesajul pe ceasul său, chiar dacă era tocit pe partea interioară, 
nu ar fi avut suspiciuni, deși mesajul fusese trimis la ora 3:14 
noaptea și toate barurile erau închise. 

Hammond s-a dus la masa sa din laborator și și-a scos 
laptopul din rucsac. A verificat în laborator și a văzut că nu se 
uită nimeni la el. Mai erau alti trei tehnicieni care oricum lucrau, 
și erau câteva bancuri goale care îi separa de el. Era o chestie 
de buget. Timpul de așteptare pentru testele de viol și câteva 
omucideri cu sânge-rece se întindea până la câteva luni, când ar 
fi trebuit, de fapt, să dureze câteva săptămâni, sau chiar zile, 
dar stăpânii bugetului din oraș au redus fondurile pentru 
laborator. Hammond se aștepta ca în curând să lucreze ziua din 
nou. 

A deschis laptopul și a pus degetul mare ca să se autentifice. 
A intrat pe programul de supraveghere și a verificat alerta. A 
aflat că unul dintre detectivii pe care îi monitoriza tocmai ce 
arestase și trimisese pe cineva la închisoare. Faptul că a 
completat raportul de arestare a declanșat alarma. Partenerul 
lui Hammond, Roger Vogel, spărsese reţeaua interna a poliţiei 
din Los Angeles și stabilise întregul sistem de alertă. Avea niște 
aptitudini de maestru. 

Hammond a verificat să vadă ce fac ceilalţi tehnicieni, după 
care a revenit la ecran. A deschis raportul completat de 
detectivul David Mattson. Arestase un bărbat pe care-l chema 
Jack McEvoy și l-a dus la închisoarea diviziei Van Nuys a LAPD. 


Hammond a citit detaliile arestării și a băgat mâna în rucsac 
după telefonul pe care-l ţinea într-un buzunar cu fermoar. 
Telefonul pentru apeluri de urgenţă. ` 

A deschis telefonul și a așteptat să pornească. Intre timp, a 
închis raportul despre arest și a intrat pe pagina de acces public 
a sistemului închisorii locale. A introdus numele lui Jack McEvoy 
și în curând a găsit pozele lui de profil. Părea supărat și sfidător. 
Avea o cicatrice pe obrazul stâng, în partea de sus, care ar fi 
putut fi înlăturată cu ușurință cu ajutorul chirurgiei plastice. Dar 
McEvoy a păstrat-o. Hammond s-a gândit că s-ar putea să fie un 
fel de semn al mândriei. 

Telefonul se deschisese. Hammond a sunat la singurul număr 
salvat. Vogel a răspuns cu o voce somnoroasă. 

— Ar fi bine să fie ceva important. 

— Cred că avem o problemă. 

— Ce? 

— Mattson a arestat pe cineva în seara asta. 

— Asta nu e o problemă. E de bine. 

— Nu, nu pentru crimă. E vorba de un jurnalist. A fost arestat 
pentru ca a obstructionat investigația. 

— Si m-ai trezit pentru asta? 

— Înseamnă că s-ar putea să știe ceva. 

— Cum se poate? Poliţia nici măcar... 

— Poti să spui că e o presimtire. 

Hammond s-a uitat din nou la pozele bărbatului arestat. 
Supărat și determinat. McEvoy știa ceva. 

— Cred că trebuie să fim cu ochii pe el, a spus el. 

— Bine, mă rog, a răspuns Vogel. Dă-mi mesaj cu detaliile și o 
să văd ce și cum. Când s-a întâmplat asta? 

— L-au închis în seara asta. Am primit alerta de pe programul 
pe care l-ai instalat. 

— Mă bucur că a mers. Ştii, ar putea să fie bine pentru noi. 

— Cum așa? 

— Încă nu știu. Din mai multe perspective. Lasă-mă să văd ce 
aflu. Vrei să ne vedem maine-dimineata? La lumina zilei? 

— Nu pot. 

— Vampir nenorocit ce ești. Dormi mai târziu. 

— Nu, mâine la prima oră mă duc la judecătorie. Trebuie să 
depun mărturie. 

— Pentru ce caz? Poate vin si eu. 


— Un caz de crimă cu sânge-rece. Un bărbat a omorât o fată 
cu treizeci de ani în urmă. A păstrat cuțitul, s-a gândit că dacă-l 
spală va fi în regulă. 

— Ce idiot. Unde? 

— Sus pe deal. A aruncat-o de pe Mulholland. 

— M-am referit la judecătorie. 

— Aa. 

Hammond și-a dat seama că nici el nu știa. 

— Stai puţin. 

A băgat mâna în rucsac si a scos tnstiintarea. 

— La tribunalul din centru. Departamentul 108, judecătorul 
Riley. Trebuie să fiu acolo la nouă ca să intru primul. 

— Păi, poate ne vedem acolo. Între timp, mă ocup eu de 
reporterul ăsta. Lucrează la Times? 

— Raportul arestului nu a specificat. Spunea ca este jurnalist 
și rezumatul anunţa că a obstructionat investigația hartuind 
martori, fără să recunoască faptul ca era o cunoștință a victimei. 

— Vai de mine, Hammer, ai uitat să-mi spui partea cea mai 
importantă. Cunostea victima? 

— Așa zice. În raport. 

— Bine, mă bag și eu. Ne vedem la judecătorie. 

— OK. 

Vogel a închis. Hammond a închis telefonul de tot și l-a pus 
înapoi în rucsac. A rămas pierdut în gânduri. 

— Hammer? 

A întors capul. Cassandra Nash venise lângă el. 
Supraveghetoarea lui. leșise din biroul ei fără să o observe. 

— Aă, da, ce este? 

— Cum merge cu lotul acesta? Mi se pare că stai degeaba. 

— Nu. Aa, adică am luat doar o pauză. Îl tamponez și am vrut 
să-l las un minut, după care să încep hibridizarea. 

— Bine, deci o să termini până la sfârșitul turei? 

— Sigur. Absolut. 

— Si maine-dimineata te duci la judecătorie, nu? 

— Da, am totul stabilit. 

— Bun. Atunci te las sa-ti vezi de treaba ta. 

— Ai auzit ceva despre următoarea etapa? 

— Din cate stiu, inca suntem la tura a treia. O sa te anunt 
cand e sa aflu ceva. 


Hammond a incuviintat și a privit-o cum îi verifică si pe ceilalţi 
tehnicieni, făcându-și datoria de supraveghetor. O ura pe 
Cassandra Nash. Nu pentru că era șefa lui. Ci pentru că era rece 
și falsă. Isi cheltuia banii pe genţi și pantofi de firmă. Vorbea 
despre restaurantele scumpe în care ea și soțul ei netot se 
duceau să guste preparate ale chef-ilor. In mintea lui, Hammond 
i-a dat porecla de Cash pentru că o credea motivată în totalitate 
numai de bani și de avere, la fel ca toate femeile. Să se ducă 
dracului, s-a gândit el privind-o pe Nash cum vorbește cu ceilalţi 
tehnicieni. 

A revenit la gelul pe care îl pregătea. 

La ora nouă dimineaţa, Hammond stătea pe o bancă de 
marmură din holul de la etajul nouă al clădirii tribunalului din 
centru. | s-a spus să aștepte acolo până când venea momentul 
să depună mărturie. Pe banca de lângă el se aflau notițele si 
graficele legate de caz și un pahar cu cafea neagră de la barul 
cu gustări de lângă lift. Cafeaua era groaznică. Nu era genul de 
cafea de calitate cu care era el obișnuit. Avea nevoie de ea 
pentru că făcuse o tură de opt ore noaptea trecută, dar 
stomacului său îi era greu să accepte lichidul dur și se temea să 
nu aibă dureri mai târziu, în banca martorilor. Nu termină 
cafeaua. 

Pe la ora 9:20, detectivul Kleber a ieșit pe jumătate din sala 
de judecată și i-a făcut semn lui Hammond. Kleber era 
detectivul principal al acestui caz. 

— Scuze, au trebuit să se ocupe de o moţiune înainte să fie 
adus juriul, a explicat el. Dar acum suntem gata. 

— Si eu sunt gata, a zis Hammond. 

A mai depus mărturie de multe ori înainte și acum făcea parte 
din rutină. Cu excepţia satisfactiei de a sti ca el era ciocanul. 
Mărturia lui întotdeauna punea capac și, din punctul de vedere 
al martorului, el avea cel mai bun unghi al „momentului” 
secunda în care până și acuzatul era convins de mărturia lui 
Hammond și speranţa îi pierea din ochi. 

A stat în faţa băncii martorilor, a ridicat o mână și a depus 
jurământul de a spune adevărul. Și-a spus pe litere numele mic 
și numele de familie - Marshall Hammond -, după care s-a dus 
să ocupe locul martorului, aflat între judecătorul Vincent Riley și 
juriu. S-a uitat la jurati și a zâmbit, fiind pregătit pentru prima 
întrebare. 

Procurorul se numea Gaines Walsh. S-a ocupat de multe 
dintre cazurile serioase ale LAPD, așa că Hammond a depus 
mărturie de multe ori în cazurile de care se ocupa Walsh. 
Practic, știa întrebările înainte de a fi puse, dar se purta de 
parcă fiecare era una nouă la care trebuia să se gândească bine 
înainte să răspundă. Hammond era un bărbat nu foarte solid - 
nu a practicat niciun sport când era mic -, cu un barbișon 
profesionist, ale cărui fire roșcate erau în contrast cu părul șaten 
închis. Pielea lui era albă ca varul după ce petrecuse un an în 


tura de noapte. Vogel a avut dreptate când l-a tachinat la 
telefon. Arăta ca un vampir prins la lumina zilei. 

— Domnule Hammond, puteţi spune juriului cu ce vă ocupați? 
a întrebat Walsh. 

— Sunt tehnician pe probe ADN, a spus Hammond. Lucrez la 
laboratorul de biocriminalistică al Departamentului de Poliţie din 
Los Angeles, cu locaţia în LA, California. 

— De cât timp ocupați acest post? 

— Douazeci si una de luni cu LAPD. Inainte de asta am lucrat 
opt ani pentru laboratorul de biocriminalistica al 
Departamentului Serifului Comitatului Orange. 

— Puteţi spune doamnelor și domnilor din juriu care sunt 
responsabilitatile dumneavoastră din cadrul laboratorului LAPD? 

— Responsabilitatile mele includ procesarea analizelor ADN în 
cazurile de  criminalistică, generarea rapoartelor pe baza 
concluziilor acelor analize și apoi depunerea mărturiilor legate 
de concluziile trase. 

— Ne puteţi spune putin mai multe despre educaţia 
dumneavoastră în domeniul ADN-ului și al geneticii? 

— Da, am o diplomă de licenţă în biochimie de la 
Universitatea Southern California și o diplomă de masterat în 
știința organismelor, cu specializare pe genetică, de la 
Universitatea California, din Irvine. 

Walsh a zâmbit fals, așa cum făcea întotdeauna în acest 
moment al procesului. 

— Stiinta organismelor, a repetat el. Asta numeam noi cei 
bătrâni simpla biologie? 

Hammond a zâmbit și el fals drept răspuns, la fel cum făcea la 
fiecare proces. 

— Da, a răspuns el. 

— Puteţi descrie în termeni generici ce este ADN-ul și ce face 
el? a întrebat Walsh. 

— Pot încerca, a zis Hammond. ADN-ul înseamnă acid 
dezoxiribonucleic. Este o moleculă compusă din două straturi 
care se îmbină unul în jurul celuilalt, formând o spirală dublă, 
care poartă codul genetic al unei fiinţe vii. Prin cod mă refer la 
instrucţiunile necesare dezvoltării acelui organism. La fiinţele 
umane, ADN-ul conţine toate informaţiile moștenite și, așadar, 
determină totul în cazul nostru, de la culoarea ochilor până la 
funcţiile creierului. Nouăzeci și nouă la sută din ADN este identic 


la toate ființele umane. Acel unu la sută și multitudinea de 
combinaţii din cadrul său este ceea ce ne face cu adevărat 
unici. 

Hammond a dat răspunsul la fel ca un profesor de biologie din 
liceu. A vorbit lent și a recitat informaţiile pe un ton admirativ. 
Walsh a trecut mai departe și l-a ghidat rapid prin informaţiile 
de bază ale acestui caz. Această parte devenise o adevărată 
rutină, încât Hammond putea să intre pe pilot automat și să 
arunce câteva priviri acuzatului. Era prima dată când îl vedea în 
persoană. Robert Earl Dykes, un sudor în vârstă de cincizeci și 
nouă de ani, fusese suspectat de mult timp că și-a omorât fosta 
logodnică, Wilma Fournette, în anul 1990, înjunghiind-o până a 
murit, după care i-a aruncat cadavrul de pe un deal pe șoseaua 
Mulholland. Acum era, în sfârșit, adus în fata Curţii. 

Stătea la masa acuzaților într-un costum care nu-i venea 
deloc bine și pe care i-l dăduse avocatul său. Avea o coală 
galbenă în fata în cazul în care i-ar fi venit în minte vreo 
întrebare ingenioasă pentru avocatul de lângă el. Dar Hammond 
a văzut că era goală. Nu avea să scrie nicio întrebare și avocatul 
său nu ar fi putut face nimic ca să repare daunele pe care urma 
să le provoace Hammond. El era ciocanul și era pe punctul să 
lovească. 

— Acesta este cuțitul de pe care ati prelevat sânge pentru 
probele ADN? a întrebat Walsh. 

Tinea în mână o pungă transparentă care conţinea un briceag 
deschis. 

— Da, acesta e, a răspuns Hammond. 

— Ne puteţi spune cum a ajuns la dumneavoastră? 

— Da, a fost păstrat drept dovadă încă de la prima 
investigaţie a cazului, în 1990. Detectivul Kebler a redeschis 
cazul și mi l-a adus. 

— De ce dumneavoastră? 

— Ar trebui să mentionez că l-a adus unităţii de teste ADN și 
eu am fost cel care l-a primit, prin rotaţie. 

— Ce aţi făcut cu el? 

— Am deschis ambalajul și am examinat cuțitul vizual pentru 
urme de sânge și apoi l-am pus sub lupă. Cutitul a părut să fie 
curat, dar am văzut că mânerul are un mecanism de deschidere, 
asa că am chemat un expert în cuțite de la unitatea de 
instrumente să vină la laborator ca să dezasambleze arma. 


— Cine a fost acel expert? 

— Gerald Lattis. 

— Si a deschis cuțitul pentru dumneavoastră? 

— L-a desfăcut și apoi am examinat mecanismul sub o lupă 
de laborator. Am văzut ceea ce am crezut că este o cantitate 
mică de sânge uscat pe arcul briceagului. Apoi am început 
protocolul de extragere a ADN-ului. 

Walsh l-a ghidat pe Hammond în timpul explicatiilor științifice. 
Aceasta era partea tehnică și plictisitoare în care pericolul era 
ca juratilor să le zboare gândul la altceva. Walsh își dorea ca ei 
să fie foarte interesaţi de descoperirile făcute cu ajutorul 
testelor ADN și a pus întrebări rapide și scurte, care necesitau 
răspunsuri rapide și scurte. 

Proveniența cutitului a fost deja stabilită dinainte de Kleber. 
Cuţitul a fost confiscat de la Dykes când a fost interogat prima 
dată în cadrul investigaţiei. Detectivii iniţiali au examinat să 
vadă dacă sunt urme de sânge într-un laborator care folosea 
metode și materiale învechite și li s-a spus că era curat. Când 
Kleber a decis să redeschidă cazul la rugăminţile surorii victimei, 
a aruncat din nou o privire cutitului și l-a dus la laboratorul ADN. 

In cele din urmă, Walsh a ajuns în punctul în care Hammond i- 
a relatat descoperirile sale conform cărora ADN-ul extras din 
cantitatea mică de sânge de pe mecanismul de deschidere a 
briceagului se potrivea cu ADN-ul victimei, Wilma Fournette. 

— Profilul ADN obţinut în urma materialului de pe cuţit se 
potrivește cu profilul obţinut din sângele victimei în timpul 
autopsiei, a explicat Hammond. 

— Cât de bună este potrivirea? a întrebat Walsh. 

— Este o potrivire unică. Una perfectă. 

— Puteţi spune juratilor dacă există vreo statistică asociată cu 
acea potrivire perfectă? 

— Da, generăm statistici pe baza populaţiei de pe Pământ 
pentru a oferi greutate potrivirii. În acest caz, victima a fost 
africano-americană. In baza de date africano-americană, 
frecvența acestui profil de ADN este de unu la treisprezece 
cvadrilioane de indivizi fără nicio legătură. 

— Când spuneţi unu la treisprezece cvadrilioane, despre câte 
zerouri vorbim? 

— Ar veni treisprezece urmat de cincisprezece zerouri. 


— Există o cale mai simplă de a explica semnificaţia acestei 
frecvenţe? 

— Da. Populaţia curentă de pe planeta noastră este în jur de 
șapte miliarde. Acel număr este eclipsat de treisprezece 
cvadrilioane. Astfel, reiese faptul că nu mai este nimeni pe 
Pământ și nu a existat nimeni nici în ultimii o sută de ani care ar 
fi putut să aibă acest ADN. Numai victima din acest caz. Numai 
Wilma Fournette. 

Hammond i-a aruncat o privire lui Dykes. Ucigașul stătea 
nemișcat, privind în jos și concentrându-se pe pagina galbenă 
din fata sa. Acela era momentul. Ciocanul a căzut si Dykes știa 
că s-a terminat. 

Hammond era mulţumit de partea pe care o juca în domeniul 
juridic. El era martorul-vedeta. Dar îl și durea faptul că vedea 
cum un om este doborât pentru ceva ce Hammond nu considera 
a fi o crimă prea serioasă. Nu a avut niciun dubiu că Dykes a 
făcut ceea ce a trebuit să facă, iar logodnica sa a primit ce a 
meritat. 

A trebuit să rămână până examinarea lua sfârșit, dar știa la 
fel de bine ca avocatul apărării că era blindat. Stiinta nu minte. 
Stiinta este ciocanul. 

A privit rândurile publicului și a văzut o femeie plângând. Era 
sora care l-a rugat pe Kleber să redeschidă cazul după aproape 
trei decenii. Hammond era acum eroul ei. Era Superman pentru 
ea. Cu un S pe piept de la Stiinta, a doborât răufăcătorul. Ce 
păcat că lacrimile ei nu l-au impresionat. Nu simţea nicio 
simpatie pentru ea și pentru durerea pe care o îndurase de 
atâta timp. Hammond credea că femeile meritau toată durerea 
pe care o primeau. 

Apoi, cu două rânduri mai în spatele femeii plângăcioase, 
Hammond l-a văzut pe Vogel. Se strecurase în sala de judecată 
pe nevăzute. Acum, Hammond și-a adus aminte de răul și mai 
mare care exista pe lume. Sfrânciocul. Și și-a adus aminte și de 
faptul că munca sa și a lui Vogel era acum în pericol. 

Vogel aștepta în hol după ce Hammond terminase de răspuns 
la examinarea fără niciun rost la care l-a supus avocatul 
apărării, după care a fost lăsat să plece. Vogel era de o vârstă 
cu el, dar nu avea aceeași aura. Hammond era omul de știință, 
„pălăria albă”, iar Vogel era hackerul, „pălăria neagră”. Vogel 
era un tip care avea doar blugi albaștri și tricouri în garderobă. 
Si asta nu s-a schimbat de când erau colegi la facultate. 

— Bravo, Hammer! a zis Vogel. S-a zis cu tipul ăla! 

— Nu vorbi asa de tare, l-a avertizat Hammond. Ce cauţi aici? 

— Am vrut să te văd cum îi faci praf acolo. 

— Prostii! 

— Bine, hai cu mine. 

— Unde? 

— Nici măcar nu trebuie să părăsim clădirea. 

Hammond l-a urmat pe Vogel în josul holului până în faţa 
liftului. Vogel a apăsat pe buton și s-a întors spre Hammond. 

— E aici, a zis Vogel. 

— Cine? a întrebat Hammond. 

— Tipul. Reporterul. 

— McEvoy? Cum adică e aici? 

— E adus în faţa instanţei de judecată. Sper că nu l-am ratat. 

Au luat liftul în jos până la etajul trei și au intrat într-o sală de 
judecată mare și aglomerată în care prezida judecătorul Adam 
Crower. Și-au găsit loc în băncile aglomerate de public. 
Hammond nu a mai văzut niciodată partea aceasta a sistemului 
din care făcea și el parte. Câţiva avocaţi stăteau în picioare și 
așteptau să fie strigate numele clienţilor lor. Era un tarc din 
lemn și sticlă în care acuzaţii erau aduși câte opt pentru a 
discuta prin niște ferestre înguste cu avocaţii lor, sau cu 
judecătorul atunci când era strigat cazul lor. Părea un haos 
organizat, un loc în care nu ai vrea să te afli decât dacă nu ai de 
ales sau dacă ești plătit să fii acolo. 

— Ce facem aici? a soptit Hammond. 

— O să vedem dacă McEvoy a fost adus, i-a răspuns Vogel. 

— Cum o să știm? 

— Privește oamenii pe care îi aduc. Poate o să-l vedem. 

— Bine, dar care e faza? Nu înţeleg de ce îl căutăm pe tipul 
asta. 

— Pentru ca avem nevoie de el. 


— Cum? 

— După cum știi, detectivul Mattson a depus raportul său 
despre caz în arhivele on-line ale departamentului. Am aruncat 
o privire. Ai dreptate, reporterul o știa pe Portero, victima. 
Detectivii l-au interogat și și-a oferit ADN-ul în mod voluntar ca 
să dovedească faptul ca nu a fost el. 

— Deci? a întrebat Hammond. 

— Deci ADN-ul lui e undeva în laboratorul tău. Și știi ce ai de 
făcut. 

— Despre ce vorbești? 

Hammond și-a dat seama că a vorbit prea tare. Oamenii de 
pe băncile din faţa lor s-au întors să se uite la ei. Ceea ce sugera 
Vogel era un lucru care depășea orice altceva mai făcuseră 
până atunci. 

— În primul rând, a șoptit el, dacă nu îmi este înmânat, nu voi 
putea să mă apropii de el - procedurile sunt diferite fata de 
comitatul Orange. În al doilea rând, știm amândoi că nu el este 
Sfrânciocul. Nu aș înscena niciodată nimic unui bărbat 
nevinovat. 

— Haide acum, nu e la fel cu ce ai făcut în Orange? a șoptit 
Vogel. 

— Ce? Aia a fost complet altceva. Am salvat pe cineva de la a 
merge la închisoare pentru ceva ce nu ar trebui să fie considerat 
o crimă. Nu eu l-am trimis acolo. Și aici vorbim despre crimă. 

— A fost o crimă în ochii legii. 

— Ai mai auzit vorba aia care spune că e mai bine să scape o 
sută de oameni vinovaţi decât să sufere unul inocent? Benjamin 
Franklin a spus-o. 

— Mă rog. Tot ce spun eu e că am putea să ne folosim de tipul 
ăsta ca să mai obţinem timp. Timp ca să-l găsim pe Sfrâncioc. 

— Si apoi ce facem? Să le spunem, aa, am schimbat ADN-ul? 
Poate că asta ar funcţiona pentru tine, dar nu și pentru mine. 
Trebuie să ne oprim. Acum. 

— Nu încă. Trebuie să continuăm încercările de a-l găsi pe tip. 

Groaza care crescuse în sufletul lui Hammond atinsese o cotă 
maximă. Ştia că ura și lăcomia l-au adus aici. Era un coșmar din 
care nu vedea scăpare. 

— Hei, a soptit Vogel. Cred că ele. 

Vogel a dat discret din bărbie spre tarcul din fata sălii de 
judecată. Un rând nou de arestaţi a fost condus înăuntru. 


Hammond s-a gândit că al treilea bărbat arăta precum cel din 
poza de care a făcut rost Vogel noaptea trecută. Arata ca 
reporterul, Jack McEvoy. Arata obosit și sleit de puteri dupa 
noaptea petrecută în închisoare. 


JACK 

Sala de judecată era portul aglomerat de intrare în sistemul 
criminal de justiţie, un loc în care cei care erau prinși în gura 
mașinăriei legale stăteau în fata unui juriu pentru prima data 
pentru a se citi acuzaţiile împotriva lor. Apoi avea să fie stabilită 
data iniţială a procesului, primul pas pe drumul lung și 
întortocheat prin mlaștina care avea să-i transforme în niște 
oameni oprimati și însângeraţi, dacă nu chiar condamnaţi si 
închiși. 

L-am văzut pe Bill Marchand ridicându-se de pe un scaun 
dintre rânduri și fugind către zona din faţă a sălii, îndreptându- 
se spre mine. A fost o noapte nedormită și fiecare mușchi al 
corpului părea să mă doară din cauza orelor pe care le-am 
petrecut încordat ca un pumn și temându-mă de cei din celula 
comună. Am mai fost la închisoare înainte și cunoșteam 
pericolul care putea să vină din orice colţ. Era un loc în care 
bărbaţii se simțeau tradati de propriile vieţi si de lumea 
înconjurătoare, și asta îi făcea să devină disperaţi și periculoși, 
pregătiţi să atace pe oricine și orice părea vulnerabil. 

Când Marchand a ajuns în dreptul locului în care puteam să 
discutăm, am început cu cele mai urgente cuvinte din 
perspectiva mea. 

— Scoate-mă de aici. 

Avocatul a dat din cap. 

— Asta e planul, a zis el. Deja am vorbit cu procuroarea și i- 
am explicat că detectivii ei au dat peste un stup de viespi și o sa 
declare principiul oportunității în cazul acesta. O să te scoată de 
aici în câteva ore. 

— Procurorul o să retragă acuzaţiile? am întrebat eu. 

— De fapt, e vorba despre avocatul administraţiei orașului, 
pentru că este o acuzaţie de contraventie. Dar nu au cum sa 
susțină asta. Tu ţi-ai făcut datoria și te-ai aflat sub protecţia 
Primului Amendament. Myron e și el aici și e pregătit pentru 
război. l-am spus procuroarei, daca îl trimiti pe reporterul acesta 
la închisoare pentru acuzaţia asta, bărbatul de acolo o să ţină o 
conferinţă de presă în fata tribunalului în cel mult o oră. Si nu va 
fi genul de publicitate pe care și-ar dori-o procuratura. 

— Unde e Myron acum? 

Am scanat rândurile din public. Nu l-am văzut pe Myron, dar 
mi-a atras atenţia o mișcare și mi s-a părut că am văzut pe 


cineva cum se apleacă în spatele unui persoane ca și cum ar fi 
vrut să ridice ceva de jos. Când s-a ridicat din nou, m-a privit și 
apoi s-a așezat în spatele persoanei care stătea în fata lui. Nu 
avea început de chelie și nici ochelari. Nu era Myron. 

— E pe aici pe undeva, a zis Marchand. 

In acel moment mi-am auzit numele strigat când judecătorul 
Crower a anunţat cazul meu. Marchand s-a întors spre bancă și 
s-a prezentat ca fiind avocatul apărării. O femeie s-a ridicat de 
la masa aglomerată de procurori și s-a identificat ca fiind Jocelyn 
Rose, avocat adjunct al administraţiei. 

— Onorată instanţă, de data acesta facem demersuri pentru a 
retrage acuzațiile, a anunţat ea. 

— Sunteţi sigură? a întrebat Crower. 

— Da, domnule judecător. 

— Prea bine atunci. Cazul a fost anulat. Domnule McEvoy, 
sunteţi liber să plecaţi. 

Doar că nu eram. Nu eram liber să plec decât după o 
așteptare de doua ore ca să ma urc într-un autobuz si să fiu dus 
la închisoarea comitatului, unde aveau să mi se înapoieze 
lucrurile și să fiu eliberat. Dimineaţa se dusese, ratasem și micul 
dejun, și prânzul la închisoare și nu aveam nici mijloc de 
transport să ajung acasă. 

Dar când am ieșit pe poarta închisorii, Myron Levin mă 
aștepta acolo. 

— Scuze, Myron. Ai așteptat mult? 

— E în regulă. Am avut telefonul la mine. Ești bine? 

— Acum, da. 

— Ti-e foame? Sau vrei să mergi acasă? 

— Amândouă. Dar mor de foame. 

— Hai să mâncă 

— Myron, mulţumesc pentru că ai venit sa ma iei. 

Ca să ajungem mai repede să mâncăm, ne-am dus în 
Chinatown și am comandat sandviciuri po’boy la Little Jewel. Am 
ocupat o masă și am așteptat să fie pregătite. 

— Deci ce ai de gând să faci? am întrebat eu. 

— In legătură cu ce? a întrebat Myron. 

— Cu faptul ca LAPD a încălcat flagrant Primul Amendament. 
Mattson nu poate să scape cu una cu două. Ar trebui să tii totuși 
o conferinţa de presă. Pun pariu că cei de la Times ar fi 
înnebuniși după asta. Mă refer la New York. 


— Nu e atât de simplu. 

— Ba este foarte simplu. Eu mă ocupam de un reportaj, lui 
Mattson nu i-a plăcut asta. Așa că m-a arestat ilegal. Nu e vorba 
doar despre Primul Amendament, ci și despre Al Patrulea. Nu au 
avut nicio cauză probabilă ca să mă reţină. Îmi făceam doar 
datoria. 

— Știu asta, dar acuzaţiile au fost retrase si acum ai revenit la 
reportaj. Nu s-a întâmplat nimic rău. 

— Ce? Am petrecut o noapte într-o închisoare unde am stat 
într-un colţ cu ochii deschiși toată noaptea. 

— Dar nu s-a întâmplat nimic. Esti bine. 

— Nu, nu sunt bine, Myron. Încearcă si tu asta data viitoare. 

— Uite ce e, îmi pare rău pentru ce s-a întâmplat, dar cred că 
ar trebui să o lăsăm baltă, nu să punem paie pe foc, și să ne 
întoarcem la reportaj. Apropo de asta, am primit un mesaj de la 
Emily. A zis că a aflat niște informaţii utile de la UC-Irvine. 

M-am uitat peste masă la Myron timp îndelungat, încercând 
să-l citesc. 

— Nu schimba subiectul, am zis eu. Despre ce e vorba? 
Donatori? 

— Nu, Jack, ţi-am mai zis înainte, donatorii nu au nimic de-a 
face cu asta, a negat Myron. Nu aș lăsa donatorii să ne dicteze 
ceea ce facem și despre ce facem reportaje la fel cum nu aș lăsa 
industria tutunului sau industria automobilelor să ne dicteze ce 
să facem. 

— Atunci de ce să tacem mâlc? Tipul ala Mattson trebuie sa 
aibă de suferit. 

— Bine, dacă vrei să știi adevărul, cred că dacă facem scandal 
în privinţa asta, s-ar putea să se întoarcă împotriva noastră. 

— De ce să se întâmple asta? 

— Din cauza ta. Si a mea. Tu esti o persoană de interes în 
acest caz, cel puţin până nu vom ști sigur că nu este așa. Și eu 
sunt editorul care nu te-a scos din treaba asta atunci când a 
trebuit. Dacă pornim la război, o să se afle lucrurile astea șinuo 
să fie prea grozav pentru noi, Jack. 

M-am lăsat pe spate și am clătinat din cap în semn de protest. 
Ştiam că are dreptate. Poate că Mattson a știut că poate să facă 
asta deoarece eram compromisi. 

— La naiba, am rasuflat eu. 


Myron a fost strigat deoarece trebuia să plătească pentru 
prânz. S-a ridicat și a adus sandviciurile. Când s-a întors, mi-era 
prea foame ca să mai continui să vorbesc despre problemă. 
Trebuia să mănânc. Am halit jumătate din po'boy înainte să mai 
zic ceva. Între timp, fără foamea care îmi tntetea furia, dorinţa 
mea de a purta o bătălie constituțională cu LAPD se evaporase. 

— Chestia e că simt că la asta s-a ajuns, am spus. Stiri false, 
inamicul oamenilor, președintele care anulează abonamentele la 
Washington Post și New York Times. LAPD nu dă doi bani pe 
faptul că aruncă un reporter în închisoare. Când o să facem și 
noi ceva? 

— Păi, nu ar fi momentul potrivit. Dacă vrem să facem ceva, 
va trebui să fim sută la sută „curaţi”, astfel încât poliţia să nu 
aibă cu ce riposta, și nici politicienii care adoră să vadă cum 
jurnaliștii ajung în închisoare. 

Am clătinat din cap și am lăsat-o baltă. Nu puteam să câștig 
dezbaterea și adevărul era că voiam mai mult să revin la 
reportaj decât să mă răzbun pe poliţia din Los Angeles. 

— Bine, dă-o dracului, am zis. Ce a spus Emily că are? 

— Nu a spus. A zis doar că are niște informaţii utile și că se 
întoarce la birou. Mă gândeam ca după ce terminăm aici să ne 
întoarcem în Valley ca să vorbim cu ea. 

— Poţi să mă lași la apartamentul meu mai întâi? Mașina mea 
e acolo și vreau să fac un duș înainte de orice altceva. 

— Sigur. 

Telefonul, portofelul și cheile mi-au fost confiscate în timpul 
procesului. După ce mi-au fost înapoiate, le-am băgat în grabă 
în buzunare întrucât voiam să plec de acolo cât mai repede. A 
fost clar că ar fi trebuit să mă uit mai atent la chei când m-a 
lăsat Myron în faţa clădirii de pe strada Woodman. Aveam cheia 
de la poarta din faţă, la fel și pe cea de la jeep, de la un depozit 
din garaj și de la un lacăt de bicicletă. Dar lipsea cheia de la 
apartament. 

Numai după ce l-am trezit pe managerul proprietăţii dintr-o 
siestă de după-amiază și am împrumutat o copie după cheie am 
intrat în apartament. Odată ce intrat, am găsit o copie după 
mandatul de arestare pe masa din bucătărie. Cât timp am fost 
în închisoare noaptea trecută, Mattson și Sakai mi-au cercetat 
casa. Cel mai probabil s-au folosit de invenţia cu 
obstructionarea ca să poată să facă perchezitia. Mi-am dat 


seama că acela a fost scopul lor în tot acest timp. Stiau că 
probabil cazul meu va fi anulat, dar s-au folosit de el ca să intre 
în casa mea. 

Furia mi-a revenit imediat și din nou am luat acţiunile lor ca 
pe un atac direct asupra drepturilor mele. Am scos telefonul și 
am sunat la Divizia de Jafuri și Omucideri din cadrul LAPD și am 
cerut să vorbesc cu Mattson. Mi s-a făcut transferul. 

— Detectivul Mattson, cu ce vă pot ajuta? 

— Mattson, ai face bine să speri că nu voi rezolva problema 
înaintea ta pentru că atunci o să te fac să arăţi ca ultimul ratat 
jegos. 

— McEvoy? Am auzit că ai fost eliberat? De ce ești atât de 
supărat? 

— Pentru că știu ce ai făcut. M-ai închis ca să poţi să-mi 
perchezitionezi apartamentul, pentru că ești atât de depășit de 
cazul ăsta încât ai vrut să vezi ce am eu. 

M-am uitat pe mandatul de arestare și am văzut că nu au 
trecut niciun lucru la obiectele luate. 

— Îmi vreau cheia înapoi. Si orice altceva ati mai luat de aici. 

— Nu am luat nimic, a ripostat Mattson. Și am cheia ta chiar 
aici. Ești bine-venit să vii să o iei oricând dorești. 

Am înlemnit dintr-odată. Mi-am dat seama că nu știam unde 
mi-era laptopul. L-a luat Mattson? M-am gândit rapid la ce s-a 
întâmplat aseară și mi-am dat seama că am lăsat rucsacul în 
jeep când am decis să mă duc să-mi verific corespondenţa. Am 
fost interceptat acolo de Mattson și Sakai. 

Am luat mandatul de arestare și am verificat repede dacă era 
autorizată perchezitionarea casei și a vehiculului meu. Laptopul 
meu era protejat de logarea prin amprentă și parolă, dar am 
presupus că era ușor pentru Mattson să pună pe cineva de la 
echipa de cibernetică să intre pe el. 

Dacă Mattson intra pe laptop, ar fi avut acces la tot ce aveam 
cu și ar fi știut totul despre investigaţie. _ 

Mandatul de arestare era numai pentru apartament. In 
următoarele treizeci de secunde aveam să aflu dacă exista un al 
doilea mandat și în mașină. 

— McEvoy, mai ești acolo? 

Nu m-am mai deranjat să răspund. Am închis si am ieșit pe 
ușă. Am coborât scările de beton până în garaj și m-am dus 
repede până la jeep. 


Rucsacul era pe scaunul pasagerului acolo unde îmi aduceam 
aminte că l-am pus cu o zi în urmă. M-am întors în apartament 
cu rucsacul pe umăr și am vărsat conţinutul său pe masa din 
bucătărie. Laptopul era acolo și se pare că Mattson nu a ajuns la 
el, nici la notițele cazului. Restul conţinutului rucsacului părea să 
fie neatins, de asemenea. 

Usurarea pe care am simtit-o văzând că e-mailurile mele nu 
au fost descoperite de poliție a venit și cu un val de extenuare, 
fără îndoială din cauza nopţii nedormite petrecute în închisoare. 
Am decis să desfac canapeaua si să trag un pui de somn o 
jumătate de oră înainte să mă duc la birou să vorbesc cu Myron 
și Emily. Am pus o alarmă și am adormit în câteva minute, 
ultimul gând fiind legat de bărbaţii cu care am fost dus la 
judecătorie în acea dimineaţă, dintre care probabil că toţi erau 
înapoi în celule, într-un loc în care și simplul fapt că închideai 
ochii te făcea să fii vulnerabil. 

Când m-am trezit, mă simţeam foarte dezorientat. Mă făcuse 
să tresar dintr-un somn adânc sunetul unui aparat de strâns 
frunze care venea de afară. Am verificat telefonul, dar era mort, 
având în vedere ca petrecusem noaptea în închisoare și nu îl 
încărcasem. Fără îndoială am dormit mai mult de cele treizeci 
de minute alo cate. Nu purtam ceas deoarece mereu verificam 
ora pe telefon. M-am ridicat și am mers împleticit spre chicinetă, 
unde am văzut pe cuptor că era ora 4:20. Am dormit mai bine 
de două ore. 

A trebuit să-mi bag telefonul la încărcat și să aștept să se 
încarce suficient ca să se activeze ecranul. Apoi le-am dat mesaj 
lui Myron și Emily și le-am explicat de ce am întârziat. l-am 
întrebat dacă era prea târziu să ne vedem și am primit răspuns 
imediat: Vino la birou. 

Ne-am întâlnit douăzeci și cinci de minute mai târziu. Mesajul 
pe care Emily i l-a trimis lui Myron era unul corect. Avea multe 
informaţii utile despre William Orton de la UC-Irvine. Ne-am 
întâlnit în sala de conferințe de la Avertizare Justa si ne-a 
explicat ce a descoperit. 

— In primul rând, nimic nu este oficial, a început ea. Dacă 
vrem să folosim informaţiile acestea, va trebui să găsim alt mod 
de verificare independent - care cred că va exista la 
Departamentul de Poliţie Anaheim, dacă reușim să găsim o 
sursă acolo. 

— Cât de bună e sursa ta de la universitate? a întrebat Myron. 

— Este asistenta decanului acum, a răspuns Emily. Dar acum 
patru ani, când totul s-a dus la fund, era asistenta 
coordonatorului de la unitatea Title IX. Ştii ce este Title IX, Jack? 

— Da, am spus. Este protocolul de violenţă sexuală si hărţuire 
pentru toate școlile care primesc bani federali. 

— Corect, a zis Emily. Deci sursa mea mi-a spus în mod 
confidential, dupa multe cercetări, ca William Orton a fost 
suspectat ca fiind un violator în serie al elevilor săi, dar nu au 
reușit niciodată să-l prindă. Victimele erau intimidate, martorii 
își retrăgeau acuzaţiile. Nu au obţinut niciodată un caz solid 
împotriva lui până nu a apărut Jane Doe. 


5 Nume folosit pentru persoanele de sex feminin a căror identitate nu este 
cunoscută sau trebuie păstrată secret din diverse motive; la persoanele de 
sex masculin se folosește numele John Doe (n.tr.) 


— Jane Doe? am întrebat eu. 

— Era o studentă - specializarea ei principală era biologia - 
care primea lecţii de la Orton și care a susţinut că drogat-o și 
apoi a violat-o după ce s-au întâlnit din întâmplare într-un bar 
din Anaheim. S-a trezit dezbrăcată într-o cameră de motel și 
ultimul lucru de care și-l mai amintea era faptul i-a dat ceva de 
băut. 

— Ce nebun, a spus Myron. 

— Vrei să spui ce criminal, l-a corectat Emily. 

— Si asta, a zis Myron. Si ce s-a întâmplat? Jane Doe s-a 
răzgândit? 

— Nu, chiar deloc, a continuat Emily. Era tare. Si inteligentă. 
A sunat la poliție în acea noapte și au făcut un test de viol și de 
sânge. Orton a folosit prezervativ în timpul violului, dar au 
obţinut salivă de pe sfârcurile ei. Au creat un caz solid împotriva 
acestui tip. Toxina din Jane s-a dovedit a fi flunitrazepam, 
cunoscută și sub numele de Rohypnol, drogul folosit în cazul 
violurilor. Victima era un martor credibil și erau pregătiţi să 
continue cu procesul. Așteptau doar rezultatul ADN. 

— Si ce s-a întâmplat? am întrebat eu. 

— Testul ADN a fost făcut de Laboratorul Departamentului 
Serifului din Comitatul Orange, a spus Emily. Se pare că saliva 
obţinută nu s-a potrivit cu ADN-ul lui Orton. 

— Glumesti, a zis Myron. 

— As vrea eu, a raspuns Emily. Asta a distrus cazul. Povestea 
ei a inceput sa fie suspecta deoarece la interogari a declarat ca 
nu fusese împreună cu alt bărbat în ultimele șase zile. Un 
investigator de la Biroul de Avocatură al Districtului de acolo a 
găsit câţiva dintre partenerii sexuali cu care fusese implicată 
Jane Doe. Procurorul districtului a zis pas. Nu voiau să se atingă 
de caz fără o legătură directă prin ADN. 

M-am gândit la ce a zis Jason Hwang despre gena DRD4. 
Procurorul districtului comitatului a declarat-o pe Jane Doe ca 
fiind promiscuă și, așadar, nu suficient de credibilă pentru a se 
susține un proces. 

— Ai spus că s-au întâlnit din întâmplare, am reluat eu. S-a 
mai menţionat ceva despre asta? Cum au știut că a fost din 
întâmplare? 

— Nu am întrebat asta. Au zis doar că a fost întâmplător. Au 
dat unul peste altul într-un bar. 


— Saliva s-a potrivit cu ADN-ul altcuiva? am întrebat-o. 

— E necunoscut. La vremea respectivă s-a zvonit că Orton, 
fiind cercetător pe ADN, și-a modificat cumva ADN-ul ca să 
prevină potrivirea. 

— Sună ca ceva stiintifico-fantastic, a remarcat Myron. 

— Intr-adevar, a fost de acord Emily. Potrivit sursei mele, au 
făcut testul la laboratorul Departamentului Serifului a doua oară 
și din nou a reieșit că cele două exemplare nu se potrivesc. 

— Dar dacă testul a fost falsificat? a întrebat Myron. 

— S-a sugerat această posibilitate, dar Departamentul 
Serifului a susţinut laboratorul, a explicat Emily. Cred că 
indicatia că ar exista probleme de integritate a dovezilor ar 
putea să pună în pericol și sub îndoială celelalte rezultate de la 
acel laborator, și nu voiau să se ajungă la asta. 

— Si Orton a scăpat basma curată, am spus eu. 

— Până într-un punct. Nu a fost un caz criminal, dar s-a făcut 
suficient scandal din cauza poveștii ferme a lui Jane Doe, chiar si 
în ciuda testului ADN, iar universitatea a trebuit să se ocupe de 
Orton potrivit politicilor de angajare. Mandatul lor nu a fost 
criminal. Trebuiau să-i protejeze pe ceilalți studenţi. Asa ca au 
negociat în secret plecarea lui. Și-a păstrat pensia și s-a 
așternut liniștea peste toată treaba asta. 

— Şi ce s-a întâmplat cu Jane Doe? am întrebat. 

— Nu știu asta, a zis Emily. Am întrebat sursa cu cine a avut 
de-a face la Departamentul de Poliţie Anaheim și nu a putut să- 
și aducă aminte decât că detectivul care s-a ocupat de caz a 
avut un nume perfect pentru un detectiv - Dig’. 

— Numele mic sau de familie? 

— A zis că numele mic. L-a descris ca fiind latino, așa că 
presupun că numele mic ar fi Digoberto sau ceva asemănător. 
N-ar trebui să fie prea greu de aflat. 

Am dat din cap. 

— Deci, a zis Myron, Orton este dat afară de la UC-Irvine și își 
deschide un laborator privat. A scăpat ușor. 

— Da, a spus Emily. Dar așa cum mi-a spus sursa, cea mai 
mare grijă a lor a fost să-l scoată din universitate. 

— Si legat de zvonul cum că și-a modificat ADN-ul? am 
întrebat. Este posibil așa ceva? 


° To dig - a săpa (n.tr.) 


— Cât timp am așteptat să vii, m-am documentat putin, a 
spus Emily. Tehnologiile de editare genetică avansează pe zi ce 
trece, dar în momentul acesta - și cu siguranţă nu în următorii 
patru ani - nu sunt la nivelul la care să-ţi poţi schimba întregul 
cod. Ceea ce s-a întâmplat în cazul lui Jane Doe este un mister. 
Potrivit sursei, Jane Doe avea un avocat pregătit să-l dea în 
judecată pe Orton și universitatea. Biroul lui a realizat aceleași 
analize pe mostra de ADN și rezultatul a fost același. Până la 
urmă nu a fost intentat un proces. 

Toţi trei am rămas tacuti până ce Myron a vorbit în cele din 
urmă. 

— Deci ce urmează? 

Era știrea mea și voiam să fiu protector față de ea, dar trebuia 
să recunosc că Emily Atwater a făcut un progres mare. 

— Ei bine, trebuie să ţinem minte faptul ca William Orton este 
o persoană dubioasă, dar ceea ce urmărește Jack nu îl va afecta 
- deocamdată. Este nevoie de reportaje în plus, dar haideţi să 
ne uităm la ce avem. Cele patru victime despre care știm că au 
fost participanţi pe GT23. Este posibil, dar încă nu s-a dovedit, 
că ADN-ul lor a fost vândut laboratorului lui Orton în scopuri de 
cercetare. Acum adăugăm și faptul că Orton pare a fi un 
prădător sexual și totul devine mai interesant. Dar nu avem 
nimic concret care să lege aceste lucruri. 

— Exact, a concluzionat Myron. Mă întreb cât de departe vom 
merge cu asta fără o conexiune puternică. 

_ Myron s-a uitat la mine, ceea ce mi s-a părut un semn bun. 
Incă era știrea mea și voia să audă ce am de spus. 

— Cred că face parte din aruncarea plasei. Trebuie să vedem 
cu ce ne alegem. Cred că ce trebuie făcut este să încercăm să 
ajungem la Orange Nano și să vorbim cu Orton. Poate să aflăm 
mai multe despre el cu ajutorul unui contact direct. Dar nu sunt 
sigur cum să facem asta. Nu cred că putem sa sunăm si să 
zicem că cercetăm moartea a patru femei. Avem nevoie de o 
altă cale. 

— Mă gândeam și eu la asta. Cât timp l-am așteptat azi pe 
Jack, am căutat tot ce am putut despre Orton și l-am găsit în 
raportul anual al Corporatiei Rexford. Este membru al consiliului. 

— Cu ce se ocupă Rexford? am întrebat. 

— In principal, cu produse de păr pentru bărbaţi. Pune accent 
pe alopecie, căderea părului. Este o industrie în creștere pentru 


ambele sexe și se așteaptă ca în cinci ani să valoreze patru 
miliarde de dolari. 

— Orton încearcă să vindece alopecia, am zis eu. 

— Asta am ghicit și eu, a zis Emily. Dacă poate să descopere 
sau să creeze o terapie genetică care să o vindece sau să o 
încetinească, atunci gândește-te cât va valora asta. Este în 
consiliul firmei Rexford deoarece compania îi finanţează 
cercetările și asta ar putea fi șansa noastră. 

— Să spunem că suntem interesaţi de căderea părului? am 
întrebat eu. 

— Suntem după bani, a explicat Emily. Se cheltuiesc miliarde 
în fiecare an, dar nu există niciun leac - nu deocamdată. Vom 
porni din unghiul consumatorului: câte dintre aceste tratamente 
sunt inutile și în ce stadiu al leacului genetic ne aflăm? Ne vom 
juca cu mândria lui Orton, vom spune că dacă va fi cineva care 
să facă această descoperire, trebuie să fie el. 

Era un plan bun, singurul lucru care nu-mi convenea era că nu 
mă gândisem eu primul la asta. Nu am zis nimic și Myron s-a 
uitat la mine. 

— Ce crezi, Jack? m-a întrebat el. 

— Păi, cercetările astea pe alopecie sunt ceva nou pentru 
mine, am recunoscut eu. Jason Hwang mi-a zis că Orton se 
ocupa cu studiul dependenţei și al comportamentelor riscante. 
Chelirea nu are nicio legătură cu astea, cel puţin din câte știu 
eu. 

— Așa lucrează cercetătorii de genul acesta, a spus Emily. 
Primesc un bilet în lumea farmaceuticelor mari ca să facă 
cercetări într-un domeniu, și astfel au fonduri pentru celelalte 
cercetări, chestiile de care sunt, de fapt, interesaţi. Rexford 
plătește pentru cercetările pe care le vor, dar sponsorizează și 
cercetările pe care le vrea Orton. 

Am dat din cap. 

— Atunci cred ca este o idee buna. Asta e calea noastră de a 
intra. Poate vom merge la Rexford mai întâi. Să-i facem pe 
oamenii de la relaţii cu publicul să pregătească terenul, ca să fie 
mai greu pentru Orton să refuze - mai ales dacă se întâmplă 
ceva dubios acolo. 

— E o idee bună, a afirmat Emily. Eu... 

— O să sun mâine la primă oră, am anunţat eu. O să încerc să 
fac o programare. 


— Spune-le că veţi fi două persoane la interviu, a zis Myron. 

— Cum adică? 

— Vreau să mergeţi acolo amândoi. 

— Cred că mă descurc singur. 

— Sunt sigur că te descurci, a spus Myron. Dar din motive de 
securitate, vreau să mergeţi amândoi. Emily, să iei aparatul de 
fotografiat ca să faci poze. 

— Nu sunt fotograf, a protestat Emily. 

— Fă cum îţi zic eu. 

— Si cum rămâne cu Departamentul de Poliţie Anaheim? a 
întrebat Emily. Vrei să mergem în echipă și acolo? 

— Aveam de gând să mă duc acolo mâine, am intervenit eu. 
Să-l găsesc pe detectivul Dig. 

Emily nu a spus nimic. Mă așteptam la un protest, să susţină 
că ea aflase despre el, dar a rămas tăcută. 

— Bine, te duci tu, Jack, a zis Myron. Dar, ascultați, nu vreau 
ca asta sa fie o competiţie. Lucrati împreună. Folosesc jumătate 
din personal pentru asta. Nu putem pierde timp. Descoperiti 
dacă e ceva de descoperit, și dacă nu, treceţi mai departe la 
altă știre. 

— Am înţeles, a zis Emily. 

— Bine, am spus și eu. 

Întrunirea s-a terminat și ne-am întors la birourile noastre. 
Primul lucru pe care l-am făcut a fost să sun la DP Anaheim și să 
încerc să dau de „Dig”. S-a dovedit a fi ceva ușor. Am cerut să 
vorbesc la biroul detectivului și am întrebat-o pe femeia care mi- 
a răspuns: 

— Pot să vorbesc cu Dig? 

— Îmi pare rău, detectivul Ruiz nu lucrează astăzi. Doriţi să 
lăsaţi un mesaj? 

— Nu, mulţumesc. Mâine lucrează? 

— Da, dar are programat să meargă la judecătorie toată ziua. 
Doriţi să lăsaţi un mesaj? 

— Nu, cred că o să îl întâlnesc la judecătorie. Este vorba 
despre cazul cu violul? 

Am făcut această presupunere pe baza faptului că Ruiz a 
lucrat la cazul Jane Doe/Orton. 

— Da, Isaiah Gamble. Cine să îi spun că l-a sunat? 

— E în regulă. O să ma văd cu el mâine. Mulţumesc. 


După ce am închis, am intrat pe site-ul Biroului de Avocatură 
al Comitatului Orange si am căutat numele Isaiah Gamble. Am 
ajuns la un extras al cazului - răpire și viol - și am aflat unde se 
găsea tribunalul în care se desfășura procesul. Era în Santa 
Monica. Maine-dimineata eram pregătit să merg acolo. 

În timp ce notam informaţiile pe un carnetel, am fost întrerupt 
de un mesaj de la Rachel Walling. 


Vrei să mergem să bem ceva în seara asta? 


A venit asa, dintr-odată. Am fost la ea neanuntat pentru prima 
dată după un an și ziua următoare vrea să mergem să bem 
ceva. Nu am mai pierdut timpul și i-am răspuns. 


Sigur. Unde? La ce oră? 


Am așteptat, dar nu am primit un mesaj imediat. Am început 
să-mi strâng lucrurile, îndesând tot ce aș fi putut să am nevoie 
în comitatul Orange în rucsac. Tocmai voiam să mă ridic și să 
plec când am primit răspunsul lui Rachel. 


Sunt în Valley. Aș putea acum sau mai târziu. Ce zici de locul 
acela în care ai întâlnit-o pe Christina. Vreau să văd și eu cum e 
acolo. 


M-am holbat la ecranul telefonului. Ştiam ca se referă la 
Mistral. Părea puţin ciudat, dar poate că întâlnirea avea să 
însemne ceva mai mult. Poate că Rachel s-a răzgândit în 
legătură cu propunerea mea. l-am dat mesaj cu numele și 
adresa localului și i-am zis că sunt pe drum. 

În drum spre ieşire, m-am dus până la biroul lui Emily 
Atwater. A ridicat privirea din calculator. 

— L-am găsit pe Dig, am anuntat-o. Numele lui de familie e 
Ruiz. O să fie la judecătorie mâine cu alt caz. 

— Perfect, a zis Emily. Ar trebui să reușești să te întâlnești cu 
el acolo. 

— Da, la asta m-am gândit si eu. Si voiam să-mi cer scuze 
dacă am părut nesimtit. 

— Nici vorbă. Era reportajul tău, înţeleg. 

Am incuviintat. 


— Mulţumesc pentru înţelegere. Deci dacă vrei să mergem 
împreună să-l găsim pe Ruiz, e în regulă. A fost indiciul pe care 
l-ai găsit tu. 

— Nu, e mai bine dacă rămân aici, de fapt, a zis ea. Mă 
gândeam că în timp ce tu te ocupi de asta, o sa vad ce pot să 
găsesc în cazul federalilor. O să încep cu AAM. 

— AAM nu face nimic în privinţa asta. Încă sunt în stadiul „ne 
gândim la asta”. 

— Da, dar trebuie să aflăm asta oficial și să îi întrebăm de ce 
se întâmplă asta și când o să se schimbe. Guvernul e rămas în 
urmă și asta reprezintă o parte importantă a reportajului. 

— Așa e. 

— Așa că mă ocup eu de asta și tu de duci și rezolvi în 
comitatul Orange. 

— O să încerc să stabilesc ceva cu Orton prin Rexford. Te 
anunţ când o să reușesc. 

Mi-a zâmbit. Într-un fel, tot mi s-a părut că sunt un nesimtit. 

— Deci e totul OK? am întrebat-o. 

— Sigur. Vedem cum merg lucrurile mâine. 

Am dat din cap și când am dat să plec, a adăugat: 

— Eu nu mi-aș cere niciodată scuze pentru că am fost 
protectoare fata de știrea mea, Jack. 

M-am întors să mă uit la ea. 

— Ai văzut ceva și ai pornit în urmărirea sa. Ai tot dreptul să o 
tii pentru tine. 

— Bine, am răspuns. 

— Ne vedem mâine. 

Rachel era deja la barul Mistral când am ajuns acolo, cu 
paharul de martini pe jumătate gol. Nu m-a văzut când am 
intrat, așa că m-am oprit și am privit-o preţ de câteva clipe. Se 
uita în jos la un document. A întins mâna după paiul din băutură 
fără să se uite și a luat o înghiţitură. Interacțiunile mele cu ea s- 
au întins pe aproape douăzeci și cinci de ani și au fost fierbinţi și 
reci, intense și distante, intime și strict profesionale, iar în cele 
din urmă sfasietoare. Încă de la început, mi-a lăsat un gol în 
inimă care nu s-a umplut niciodată la loc. Puteam să stau ani de 
zile fără să o văd, dar nu puteam niciodată să încetez să mă 
gândesc la ea. Să mă gândesc unde e, ce face, cu cine e. 

Stiam că în momentul în care am decis s-o vizitez cu o zi în 
urmă mai făceam rost de o rundă de speranţă și de suferinţă. 
Dar așa le este scris unor oameni, sunt predestinati să cânte 
aceeași muzică iar și iar, ca un disc stricat. 

Momentul a fost întrerupt când barmanita m-a văzut stând în 
ușă și m-a strigat pe numele pe care-l folosea doar ea. 

— Jacques, ce faci acolo? Hai, intră. 

Elle, al cărei nume de familie nu îl știam, vorbea cu un accent 
franțuzesc. Mă cunoștea deoarece eram un vechi client și îmi 
pronunţa numele în mod franțuzesc. Dar tot a sunat suficient de 
aproape de numele meu real încât Rachel să ridice privirea și să 
mă vadă. Si astfel momentul meu de reverie si de speranţă a 
luat sfârșit. 

M-am dus până la bar și m-am așezat lângă Rachel. 

— Hei, ai ajuns de mult? am întrebat-o. 

— Nu, mai adineaori, a răspuns Rachel. 

Elle a venit și mi-a luat comanda. 

— Ca de obicei, Jacques? a întrebat ea. 

— Da. 

Elle s-a întors la bar unde se afla sticla de Ketel One și a 
început să-mi pregătească băutura. 

— „Ca die obișei”? a soptit Rachel în batjocură. Ştii că 
accentul ăla e fals, nu? 

— E actriţă, am spus eu. Localul e francez. 

— Numai în Los Angeles găsești așa ceva. 

— Sau poate la Paris. Deci, ce te aduce dincolo de deal, în 
Valley? 


— Încerc să obţin un client nou și azi am avut prezentarea de 
promovare. 

— Cercetări legate de trecut? 

— Pâinea noastră. 

— Deci te duci acolo, iti arăţi fostul certificat de la FBI și le zici 
ce poţi să faci și apoi lasă afacerea pe mâna ta? 

— E puţin cam simplist, dar, da, așa funcţionează. 

Ella mi-a adus martiniul și l-a pus pe un servetel de cocktail. 

— Voila, a zis ea. 

— Merci, am raspuns. 

Elle s-a indepartat ca sa ne ofere intimitate. 

— Deci si ea e prietena cu tine? a tntrebat Rachel. Barmanita 
cu accent frantuzesc fals? 

— Locuiesc la câteva străzi de aici. Pot să merg pe jos pana 
acasa daca e vreo problema. 

— Sau daca ai noroc de vreo partenera. Trebuie sa o duci 
acasă înainte să se răzgândească, nu-i asa? 

— E o lovitură sub centură, și mi-aş fi dorit să nu-ţi fi spus 
asta ieri. A fost singura dată când mi s-a întâmplat asta aici. 

— Sunt sigură de asta. 

— E adevărat, dar începe să sune ca și cum ai fi geloasă. 

— Când or zbura porcii. 

Am întrerupt amândoi conversaţia timp de câteva clipe și am 
simţit că ne aducem aminte de istoria noastră comună, 
întotdeauna păream să fiu eu cel care stricam totul. O dată s-a 
întâmplat în timpul investigaţiei Poetului, când nesiguranța m-a 
făcut să mă îndoiesc de ea în cadrul relaţiei noastre, și ultima 
dată când am pus munca mai presus de ceea ce exista între noi 
și am pus-o într-o situaţie intolerabilă. 

Acum am ajuns să ne întâlnim într-un bar și să avem un 
schimb de replici evazive. Mă omora ceea ce ar fi putut să se 
întâmple cu relația noastră. 

— Trebuie să recunosc că sunt geloasă dintr-un motiv, a spus 
Rachel. 

— Pentru că locuiesc în Valley acum? am spus eu. 

Încă nu puteam să scap de remarcile evazive. Dumnezeule! 

— Nu, pentru că te ocupi de cazul acesta. Un caz adevărat. 

— Despre ce vorbești? am întrebat. Ai propria ta afacere. 

— Care înseamnă nouăzeci la sută să stau la un calculator și 
să mă ocup de cercetări ale trecutului oamenilor. Nu am mai 


lucrat la ceva real... Jack, nu îmi folosesc aptitudinile. Si dacă nu 
le folosești, le pierzi. Faptul că ai venit ieri la mine mi-a adus 
aminte de ceea ce nu mai fac acum. 

— Îmi pare rău, știu că e numai vina mea. Faptul că ţi-ai 
pierdut insigna, totul. Am distrus totul pentru o știre. Am fost 
atât de orb și îmi pare rău. 

— Jack, nu am venit aici pentru ca am nevoie să-ţi ceri scuze. 
Trecutul e trecut. 

— Atunci de ce, Rachel? 

— Nu știu. Eu doar... 

Nu a terminat propoziţia. Dar știam că nu aveam să stăm să 
bem ceva repede și apoi să plecăm. Am ridicat două degete 
spre Elle care stătea la capătul celălalt al barului. Incă două 
băuturi. 

— Ai făcut ceva în legătură cu ce am vorbit ieri? m-a întrebat 
Rachel. 

— Da. Am obţinut niște lucruri grozave și aș fi continuat și azi, 
dar am ajuns să petrec toată noaptea în închisoare. 

— Ce? De ce? 

— Pentru că tipului de la LAPD îi e frică. Îi e teamă că i-am 
luat-o înainte, așa că aseară m-a închis pe motiv că i-am 
obstructionat activitatea si am stat toată noaptea în celulă, apoi 
o jumătate de zi la judecătorie și plimbându-mă cu autobuzul de 
colo colo. 

Mi-am terminat martiniul exact când Elle imi mai aducea unul. 

— Je vous en prie!?, a zis ea. 

— Merci, am spus eu. 

— Gracias“, a zis Rachel. 

Elle a plecat. 

— Hei, am uitat. 

Am ridicat paharul. 

— În cinstea teoriei singurului glonţ? am spus eu. 

Poate că mergeam prea departe, dar Rachel nu s-a împotrivit. 
A ridicat paharul și a dat din cap. Era o referinţă legată de ceva 
ce mi-a spus ea cu ani în urmă: ea credea că toată lumea avea 
pe cineva în lume care ar fi putut să le străpungă inima ca un 
glonţ. Nu toată lumea avea norocul de a întâlni acea persoană, 
și nu toată lumea putea să o ţină aproape în caz că o întâlnea. 

Pentru mine nu a existat niciodată nicio îndoială. Rachel era 
acea persoană. Numele ei a fost glontul care m-a străpuns. 

Am ciocnit paharele. Dar apoi Rachel a trecut mai departe și 
nu a mai pomenit nimic despre acel subiect. 

— Ai fost acuzat? a întrebat ea. 

— Avocatul adjunct a respins cazul imediat ce a auzit de el. E 
doar o nouă formă de hărţuire în epoca în care reporterii sunt 
văzuţi ca fiind mai prejos decât orice altceva. Poliţiștii ăștia cred 
că pot să scape cu orice. 

— Chiar crezi că ești înaintea lor în acest caz? 

— Da. Te-ai răzgândit în legătură cu... 

— Ce piste ai? 

Am petrecut următoarele douăzeci de minute povestindu-i 
despre Jason Hwang, William Orton și cum tipa cu care 
colaboram la scrierea reportajului, Emily Atwater, a făcut 
progrese cu ajutorul unei surse de la UC-Irvine. Rachel a pus 
câteva întrebări și mi-a dat câteva sfaturi. Era clar că simte că 
ceea ce am se află exact în zona ei de interes. Inainte a vânat 
criminali în serie alături de FBI; acum se ocupa de investigaţii 
despre candidaţii pentru locuri de muncă. Am mai băut 
împreună un rând de martini si când conversaţia s-a încheiat, 
trebuia să fie luată o decizie. 

— Deci îţi lași mașina aici? a întrebat Rachel. 

— Da, mă cunosc. Le dau cheile și vin dimineaţa înapoi ca s-o 
iau. 

— Păi, nici eu nu artrebui să conduc. 

— Poti să mergi pe jos până la mine. Si ne întoarcem dupa 
mașina ta când vei putea să conduci. 

lat-o. O invitaţie amărâtă. Mi-a oferit un mic zâmbet în 
schimb. 

— Si dacă nu o să tina tocmai până dimineaţă? a întrebat ea. 

— Trei martini... Cred că o dureze cel puţin până atunci, am 
spus. 

Am plătit nota cu un card platinum American Express. Rachel 
l-a observat. 

— Încă mai primești drepturi de autor, Jack? 

— Uneori. Din ce în ce mai puţin în fiecare an, dar cărţile încă 
se tipăresc. 

— Am auzit că de fiecare dată când este prins un ucigaș în 
serie, acesta are un exemplar al Poetu/ui undeva printre 


bunurile sale. E o carte populară în toate închisorile în care am 
fost. 

— E bine de știut. Poate ar fi trebuit sa tin o lansare cu 
autograf în Metro noaptea trecută. 

A râs zgomotos și am știut că a exagerat cu băutura. De 
obicei se controla foarte bine și nu izbucnea în râs astfel. 

— Hai să mergem înainte să picăm lati amândoi, am zis eu. 

Am coborât de pe scaunele înalte și ne-am îndreptat spre ușă. 

Alcoolul a continuat să-i dea frâu liber limbii pe drumul 
parcurs până la mine acasă. 

— Vreau să știi că menajera mea e în vacanţă de un an. 

A râs din nou. _ 

— Nu mă astept la nimic mai putin, a remarcat ea. Imi aduc 
aminte de unele dintre apartamentele în care ai locuit. E clar că 
aparţin unui burlac. 

— Da, păi, presupun că unele lucruri nu se schimbă niciodată, 
am spus. 

— Vreau să ma bag. 

Am făcut câţiva pași nesiguri fără să răspund. M-am întrebat 
daca se referă la relaţia noastră sau la reportajul meu. Dar a 
clarificat fără să fie nevoie să răspund. 

— Fac tone de bani, dar... nu fac nimic, s-a plâns ea. 
Obișnuiam să... aveam aptitudini, Jack. Acum... 

— De asta am venit la tine ieri. M-am gândit că vei... 

— Ştii ce am făcut azi? O prezentare unei companii care 
produce mobilă de plastic. Vor să se asigure că nu angajează 
nicio persoană ilegală, așa că vin la mine și ghici ce? Eu le iau 
banii, dacă vor să mi-i dea. 

— Păi, despre asta e vorba în afacerea asta. Ştiai asta când... 

— Jack, vreau să fac ceva. Vreau să ajut. Pot să te ajut cu 
reportajul. 

— Aă... da, m-am gândit că ai vrea să-i faci un profil 
individului - oricine ar fi în spatele acestor crime. Și al 
victimelor. Avem nevoie... 

— Nu, vreau mai mult de atât. Vreau să mă ocup și eu de 
asta. La fel cum am făcut cu Sperietoarea de ciori. 

Am dat din cap. Am lucrat împreună la acel caz. 

— Păi, aici e puţin diferit. Tu erai agentă pe atunci și eu nu 
aveam partener... 


— Dar pot să te ajut. Încă mai am legături la guvernul federal. 
Pot să fac rost de chestii. Să aflu lucrurile pe care tu nu poţi să 
le afli. 

— Ce lucruri? 

— Încă nu ştiu. O să văd, dar am cunoștințe în toate agenţiile. 

Am incuviintat. Am ajuns la clădirea mea. Nu puteam să-mi 
dau seama cât de mult influenţa alcoolul vorbele ei, dar părea 
să vorbească din toată inima. M-am fâstăcit cu cheile, încercând 
să deschid poarta. 

— Hai să intrăm și sa stam jos. O să mai vorbim despre asta. 

— Nu mai vreau să vorbesc în noaptea asta, Jack, a zis ea. 

Nu mai fusesem niciodată la judecătoria din Santa Ana, și nici 
nu mai condusesem de la San Fernando Valley până în comitatul 
Orange într-o dimineaţă dintr-o zi de lucru. Am plecat la ora 
șapte ca să mă asigur că ajung acolo înainte de nouă. Asta după 
ce am făcut de două ori drumul până la Mistral ca să iau jeepul 
și apoi BMW-ul lui Rachel. L-am parcat pe al ei în fata clădirii, în 
același loc în care m-au arestat Mattson și Sakai. Apoi i-am lăsat 
cheia pe masuta de lângă patul în care a dormit. l-am scris un 
biletel rugand-o să mă sune cand se trezește și i-am lăsat două 
pastile Advil pe noptieră. 

Rachel poate că avea să se supere pentru că urma să se 
trezească într-un apartament gol, dar eu voiam să ajung la 
detectivul Digoberto Ruiz înainte să înceapă procesul. 

Dar socoteala de acasă nu se potrivește cu cea din târg. După 
ce am fost prins în ambuteiaje pe autostrăzile 101 și 5, am intrat 
în parcarea tribunalului din Santa Ana la ora 9:20. Procesul lui 
Isaiah Gamble deja începuse. M-am strecurat pe rândurile din 
spate pentru public și am așteptat. Am avut noroc. Mi-a luat 
doar câteva minute să-mi dau seama că detectivul Ruiz era 
bărbatul de la banca martorilor, care depunea mărturie. 

Rândurile pentru public erau goale, cu excepţia mea și a unei 
femei care stătea în primul rând în partea acuzării. Se pare că 
acest caz nu atrăsese deloc atenţia populaţiei și a mass-mediei. 
Procuroarea era o femeie care stătea la un pupitru aflat între 
mesele de acuzare și de apărare. Juriul se afla în stânga ei: 
doisprezece jurati si doi de rezervă, tot în alertă, care erau 
atenţi la acea primă oră a zilei. 

Acuzatul, Isaiah Gamble, stătea la o masă lângă o altă femeie. 
Ştiam că face parte din manualul prădătorului sexual să meargă 
la proces cu o avocată. Astfel, juriul este forțat să-și pună 
întreba rea: dacă bărbatul ăsta chiar a făcut ceea ce se spune 
că a făcut, l-ar mai reprezenta o femeie? 

Ruiz părea aproape de vârsta pensionării. Avea un smoc de 
păr care se întindea pe capul lui chel și ochi veșnic triști. Văzuse 
prea multe de-a lungul carierei sale. Acum povestea doar un alt 
episod dintr-o serie lungă. 

— M-am întâlnit cu victima la spital, a zis el. Primea tratament 
pentru răni și au fost strânse dovezi. 


— Si a putut să vă ofere alte dovezi sau informaţii? a întrebat 
procuroarea. 

— Da, a memorat numărul de înmatriculare pe care l-a văzut 
când era în portbagaj. 

— Nu era pe mașină? 

— Nu, fusese scos. 

— De ce fusese scos? 

— Probabil pentru ca suspectul să nu fie identificat în caz că 
ar fi văzut cineva răpirea. 

Avocatul apărării a obiectat la răspunsul detectivului, spunând 
că a fost o conjunctură. Judecătorul a declarat că Ruiz avea 
experienţa necesară acumulată în investigarea a nenumărate 
cazuri de viol, ceea ce îl califica să facă o astfel de afirmaţie. 
Apoi a permis ca răspunsul să rămână valabil. Astfel, 
procuroarea a fost determinată să ducă întrebarea mai departe. 

— Aţi mai văzut asta înainte în alte cazuri? a întrebat ea. 
Îndepărtarea plăcuței de înmatriculare. 

— Da, a răspuns Ruiz. 

— Ca detectiv experimentat, ce vă indică acest lucru? 

— Premeditare. A avut un plan și a pornit la vânătoare. 

— Vânătoare? 

— A căutat o victimă. O pradă. 

— Deci revenind la victima din portbagaj, nu era prea 
întuneric acolo ca să se poată vedea placuta? 

— Era întuneric, dar de fiecare dată când răpitorul frâna, 
farurile din spate luminau o parte din interiorul portbagajului și 
putea să vadă. A memorat numărul de înmatriculare. 

— Si ce ati făcut cu această informatie? 

— Am cautat placuta de inmatriculare pe calculator si am 
gasit numele proprietarului inregistrat. 

— Pe numele cui era inregistrata? 

— Isaiah Gamble. 

— Acuzatul. 

— Da. 

— Ce ati facut mai departe, detective Ruiz? 

— Am scos poza lui Gamble din permisul de conducere, am 
pus-o într-un pachet de șase fotografii și i-am arătat-o victimei. 

— Vă rog să explicati juratilor ce este un pachet de șase. 

— Este o serie de poze. Am pus șase fotografii, inclusiv cea cu 
Isaiah Gamble, alături de alti cinci bărbaţi de aceeași rasă și 


vârstă și constituţie apropiată, păr și ten asemănător. Apoi i-am 
arătat-o victimei și am întrebat-o dacă bărbatul care a răpit-o și 
a violat-o era unul dintre acei bărbați. 

— Şi a identificat vreunul dintre bărbaţi? 

— Fără nicio ezitare, a identificat poza lui Isaiah Gamble ca 
fiind bărbatul care a răpit-o, a violat-o și a bătut-o. 

— Aţi pus-o să-și scrie numele sub poza bărbatului pe care l-a 
identificat? 

— Da. 

— Si ati adus setul de șase astăzi? 

— Da. 

Procuroarea a introdus pachetul de șase ca fiind o probă 
incriminatorie și judecătorul a acceptat. 

Douăzeci de minute mai târziu, Ruiz și-a încheiat mărturia și 
judecătorul a declarat pauza de dimineaţă, înainte să înceapă 
reexaminarea apărării. Le-a spus juratilor și ambelor tabere să 
se întoarcă în cincisprezece minute. 

L-am privit fix pe Ruiz să văd dacă pleacă din sală ca să se 
ducă la baie sau să bea o cafea, dar la început a rămas pe 
banca martorilor și a făcut conversaţie cu funcţionarul din sala 
de judecată. Dar apoi funcţionarul a primit un telefon și nu i-a 
mai acordat atenție detectivului. După încă un minut, Ruiz s-a 
ridicat și i-a zis procuroarei că se duce la toaletă și se va 
întoarce imediat. 

L-am privit pe Ruiz ieșind pe ușă și l-am urmat. l-am dat un 
minut în baie și apoi am intrat. Era la chiuvetă și se spăla pe 
mâini. M-am dus la o altă chiuvetă și am făcut la fel. Ne-am 
văzut în oglindă și am dat din cap amandoi. 

— Probabil că vă simtiti foarte bine, am început eu. 

— În legătură cu ce? 

— Faptul că îi inchideti pe prădătorii sexuali pentru perioade 
lungi. 

Ruiz s-a uitat la mine ciudat. 

— Am fost în sala de judecată, am explicat eu. V-am văzul 
depunând mărturie. 

— Aa. Nu sunteţi în juriu, nu-i asa? Nu pot să am contact cu... 

— Nu. De fapt, sunt reporter. Vin din centrul Los Angelesului 

— Pentru acest caz? 

— Nu, pentru altul. Un alt caz de care v-aţi ocupat. Mă 
numesc Jack McEvoy. 


Am aruncat servetelul pe care mă stersesem în coșul de gunoi 
și am întins mâna. Ruiz era rezervat în gesturi. Nu știam dacă 
din cauza a ce am spus sau pentru că era oarecum stânjenitor 
să dai mâna cu cineva într-o baie. 

— Care caz? a întrebat Ruiz. 

— Cred că este cel care a scăpat. William Orton. 

l-am privit chipul ca să observ ce reacţie are si mi s-a părut că 
am surprins o urmă de furie înainte să revină la o mină stoică. 

— De unde stiti de acest caz? m-a întrebat. 

— Am surse. Știu ce a făcut la UCI. Nu l-aţi trimis la 
închisoare, dar cel puţin l-aţi îndepărtat de studenţii de acolo. 

— Uitaţi, nu pot să vorbesc cu dumneavoastră despre caz. 
Trebuie să mă întorc în sală acum. 

— Nu puteţi sau nu vreţi? 

Ruiz a deschis ușa și s-a întors să se uite din nou la mine. 

— Faceţi un reportaj despre Orton? a întrebat el. 

— Da, am spus eu. Chiar dacă veţi vorbi cu mine sau nu. Aș 
prefera să se întâmple după ce am vorbit cu dumneavoastră și 
după ce îmi veţi explica de ce nu a fost închis niciodată. 

— Ce credeţi că știți despre el sau despre caz? 

— Ştiu că s-ar putea să își continue practicile. E de ajuns? 

— Trebuie să mă întorc în sală. Dacă veţi mai fi aici după ce 
termin, poate o să discutăm. 

— O să... 

A plecat și ușa s-a închis ușor în urma lui. 

Inapoi în sala de judecată, am urmărit cum avocatul apărării îl 
reexaminează pe Ruiz, fără să reușească să obţină nimic din ce 
mi-am putut eu da seama și făcând și o greșeală mare printr-o 
întrebare care i-a permis lui Ruiz să declare că ADN-ul colectat 
la spital după răpire și viol se potrivea cu cel al clientului ei. 
Normal că lucrul acesta ar fi fost adus în discuţie, sau poate că 
deja fusese menţionat de alt martor, dar nu era niciodată un 
lucru bun pentru avocatul apărării să facă referinţă la dovada 
principală împotriva clientului său. 

După douăzeci de minute de întrebări care nu l-au ajutat cu 
nimic pe clientul ei, a renunţat și detectivul a fost lăsat să plece. 

Am ieșit din sala de judecată și m-am așezat pe o bancă în 
hol. Dacă Ruiz avea de gând să vorbească cu mine, urma să 
iasă. Dar când a ieșit, s-a dus, de fapt, la următorul martor, care 
aștepta pe hol pe o bancă alăturată. Am auzit că Ruiz a chemat- 


o pe doamna doctor Sloan si a anuntat-o ca a venit timpul. A 
condus-o în sălă și când a deschis ușa pentru femeie, s-a întors 
să se uite la mine și a dat din cap. Prin asta am înţeles că avea 
să vină la mine după. 

Au mai trecut zece minute și Ruiz a ieșit, în cele din urmă, din 
sală și s-a așezat pe bancă lângă mine. 

— Ar trebui să fiu acolo înăuntru, a menţionat el. Procuroarea 
nu cunoaște cazul la fel de bine ca mine. 

— Acea doctoră, este expertul în ADN? am întrebat eu. 

— Nu, ea conduce centrul de tratamente în caz de viol de la 
spital. A strâns dovezile. Expertul în ADN o să vină după aceea. 

— Cât va dura procesul? 

— O să terminăm mâine-dimineaţă, și apoi o să vină si 
apărarea cu ceva - se pare că nu prea va avea cu ce. 

— Dacă era o cauză pierdută, de ce nu a pledat vinovat, de ce 
nu s-a ajuns la o înţelegere? 

— Pentru că nu negociem cu un tip ca ăla. De ce sunteţi aici? 

— Lucrez la un reportaj și am ajuns și la Orton. Am aflat 
despre cazul UCI și m-am întrebat de ce nu a fost rezolvat. 

— Răspunsul e simplu: ADN-ul nu s-a potrivit. Aveam 
declaraţia victimei care îl identifica pe vinovat, martori care 
certificau faptele declarate, dar ADN-ul ne-a tăiat picioarele. 
Avocatul apărării a câștigat. Ce legătură are Orton cu reportajul 
la care lucraţi? 

Imi dădeam seama ce încearcă să facă. Un târg. Dădea 
informaţii dacă primea informaţii. Dar până acum nu-mi spusese 
nimic în plus fata de ceea ce știam deja. 

— Cercetez moartea unei femei, am zis eu. Nicio legătură 
directă cu cazul lui Orton, dar cred că ADN-ul ei a trecut prin 
laboratorul său. 

— La UCI? a întrebat Ruiz. 

— Nu, asta s-a întâmplat după ce a plecat de acolo. 
Laboratorul lui actual, Orange Nano. 

— Nu înţeleg care e legătura. 

— Victima mea a fost omorâtă de un prădător sexual. Din 
câte am aflat despre Orton, și el este unul. 

— Nu pot face această afirmaţie. Nu a fost niciodată acuzat. 

— Dar ati vrut să faceţi asta. Doar că procurorul nu a mers 
mai departe cu cazul. 


— Si pe bună dreptate. ADN-ul lucrează în ambele moduri. Ori 
condamnă, ori salvează pe cineva. 

Am scos carnetelul ca să notez replica lui. Ruiz s-a speriat. 

— Nu puteţi folosi nimic din ceea ce va spun. Nu vreau sa ma 
dea în judecată. Nu a existat niciun caz. ADN-ul l-a absolvit de 
orice acuzaţie. 

— Dar aţi avut povestea victimei. 

— Nu contează. ADN-ul a dat totul peste cap. Cazul a devenit 
imposibil de susţinut. Nu am continuat. Povestea s-a încheiat. 
Sunteţi... lucraţi la Times? 

— Lucrez pentru un website care, din când în când, este 
partener cu Times. Cât de surprins aţi fost când a venit 
rezultatul ADN-ului și nu s-a potrivit cu William Orton? 

— Neoficial: foarte surprins. Oficial: nu comentez. 

Am lăsat carnetelul jos ca să nu îl vadă ca pe o ameninţare. 

— Aveţi vreo teorie legată de ADN și de locul de unde a venit? 
am întrebat eu. 

— Niciuna. Ştiu doar că a distrus cazul. Nu a contat cât de 
credibilă a părut victima noastră. ADN-ul unui alt bărbat găsit pe 
corpul ei a pus capăt cazului. 

— Dar posibilitatea unei falsificări? 

— Nu vad cum s-ar fi putut face asta. Am luat mostra de la 
Orton printr-un ordin judecătoresc. Am livrat-o laboratorului. Ma 
acuzaţi de ceva? 

— Nu, chiar deloc. Întrebam doar. Mai este și a doua mostră 
care a fost comparată. A avut loc vreun fel de investigație 
internă în privinţa asta? 

— Nimic altceva în afară de faptul că s-au repetat analizele și 
rezultatul a fost același. Vorbiti despre un subiect foarte 
sensibil. Stiti ce ar face avocaţii apărării din aceasta Curte 
judecatoreasca cu asta? Am fi ingropati in contestatii legate de 
toate rezultatele care au iesit vreodata din acel laborator. 

Am incuviintat. Era vorba de a privi situația, dar nu chiar cu 
prea multă atenţie. 

— Cum a reacţionat victima cand i-ati sous? am întrebat. 

— A fost mai surprinsă decât mine, vă spun sincer. A insistat 
și atunci și încă mai insistă că nu a fost un alt bărbat. Numai 
Orton. 

— Aţi vorbit vreodată cu el? Mă refer dacă l-aţi interogat. 
Poate când aţi luat mostra? 


— Nu. A stat cu avocatul dupa el încă din prima zi. Să știți că 
ati avut dreptate. Ce ati spus mai adineaori. 

— Ce am spus? 

— Că e cel care mi-a scăpat printre degete. Nenorocitul este 
un violator. Știu asta. Și ADN-ul nu schimbă lucrurile cu nimic. 
Asta rămâne tot confidential. 

Ruiz s-a ridicat în picioare. 

— Trebuie să mă întorc, a anunţat el. 

— Mai am două întrebări rapide, am sărit eu. 

Mi-a făcut semn să întreb. M-am ridicat și eu. 

— Avocatul lui Jane Doe, cine a fost? 

— Hervé Gaspar, eu i l-am recomandat. 

— Care e numele real al lui Jane Doe? 

— Ar trebui să reusiti sa aflaţi asta de la sursa dumneavoastră 
de la școală. 

— Bine, atunci cum rămâne cu raportul de la laborator legat 
de ADN? De unde pot să fac rost de el? 

— Nu puteţi. Totul a fost distrus când cazul a fost închis. 
Raportul de la laborator, înregistrările. Cazierul lui a fost curăţat 
după ce avocatul lui a obţinut un ordin judecătoresc. 

— Fir-ar să fie. 

— Mie-mi spuneţi! 

Ruiz s-a întors spre sala de judecată și a făcut câţiva pași, dar 
apoi s-a oprit și s-a întors către mine. 

— Aveţi o carte de vizită sau ceva? Pentru orice eventualitate. 


— Sigur. 

Am deschis buzunarul, am scos cartea de vizită și i-am 
înmânat-o. 

— Puteţi să mă sunati oricând, am zis eu. Si succes cu cazul 
acesta. 


— Mulţumesc. Dar nu avem nevoie de asta. O să se ducă la 
fund. 

L-am privit întorcându-se în sala de judecată ca să-și facă 
datoria. 

Când mi-am pornit telefonul după ce am plecat de acolo, am 
văzut că am un mesaj de la Randall Sachs, șeful relaţiilor cu 
publicul de la corporatia Rexford. Având avantajul diferenţei de 
fus orar de două ore dintre LA și Indianapolis, îl sunasem în 
drum spre tribunal. Era devreme la mine, dar la el era amiază, și 
îi spusesem că trebuia să ajung la Orange Nano și să-i iau 
interviu lui William Orton. fi subliniasem că dacă îmi refuză 
cererea, aveam să mă întreb ce ascund ei la Rexford, o 
companie publică, dacă mă împiedicau să vorbesc cu un 
membru al consiliului și cercetător de top. li mai zisesem că mă 
voi afla în vecinătatea comitatului Orange mai târziu și că aș 
dori să le fac o vizită atunci. 

Mesajul de la Sachs spunea că eu și fotograful meu aveam un 
interviu la ora două cu Orton care urma să se încheie la ora trei. 
L-am sunat imediat pe Sachs înapoi ca să confirm și mi-a zis la 
cine să mă duc odată ce ajung și mi-a reamintit că interviul avea 
să dureze maximum o oră. A sugerat că Orton era împotriva 
interviului, dar Sachs reușise să-l convingă. 

— Suntem o companie transparentă, m-a asigurat Sachs. l-am 
mulţumit, am închis și am sunat-o imediat pe Emily Atwater. 

— Cât de repede poţi să ajungi aici? am întrebat-o eu. Avem 
interviu la două cu Orton. 

— Plec chiar acum si ar trebui să ajung la timp ca să punem la 
punct un plan de întrebări, a zis ea. 

— Bine atunci. Să nu uiţi camera. Esti fotografa si eu sunt 
intervievatorul. 

— Nu fi nesimtit. Știu ce trebuie să fiu. 

— Scuze. Ai obţinut ceva de la federali? 

— Mi-a mers bine cu CFC. iti povestesc când ne vedem. 

— Acum cine e nesimtit? 

— Touché, Plec acum. 

A închis. 

Aveam timp de pierdut, așa că m-am dus să iau prânzul la 
Taco Maria din Costa Mesa. În timp ce am mâncat tacos cu vită, 
m-am gândit la cum ar fi cel mai bine să-l abordăm pe Orton. 
Stiam că s-ar putea să fie singura dată când aveam să obţinem 
un interviu el. Oare era mai bine ca eu și Emily să păstrăm 
povestea pe care le-o spusesem celor de la relaţiile cu publicul, 
sau să-l confruntăm direct? 


judecând după ce am auzit de la detectivul Ruiz, eram destul 
de sigur că Orton nu avea să se sperie dacă ar fi fost confruntat. 
Era posibil ca o abordare directă să ne scoată afară pe ușă. 
Totuși, ar fi fost util să vedem cum reacţionează și cum se apără 
împotriva acuzațiilor aduse împotriva sa cât timp a fost profesor 
la UCI. Sau ce ar fi răspuns dacă îl întrebam dacă ADN-ul celor 
patru femei moarte din centrul poveștii noastre ajunsese în 
laboratorul Orange Nano. 

Tacos au fost excelenți și după ce i-am terminat, mai aveam 
nouăzeci de minute la dispoziţie înainte de interviul cu Orton. 

În timp ce mergeam prin parcare, mi-a vibrat telefonul. Era 
Rachel. 

— Acum te-ai trezit? am întrebat. 

— Nu, sunt la serviciu, mulţumesc. 

— Păi, m-am gândit că o să suni mai devreme. Ai văzut 
biletelul meu? 

— Da, l-am văzut. Voiam să ajung la serviciu si să încep ziua. 
Ești în comitatul Orange? 

— Da. Am vorbit cu detectivul care s-a ocupat de cazul lui 
Orton. 

— Si ce ai aflat? 

— Nu prea multe, dar cred că voia să vorbească. Mi-a cerut 
cartea de vizită și de obicei nu se întâmplă asta. Rămâne de 
văzut. 

— Si acum? _ 

— Mă vad cu Orton la ora două. In calitate de sponsor 
coorporativ. 

— Mi-aș dori să fiu acolo. L-as citi dintr-o privire. 

— Păi, vine cealaltă colegă. Trei am fi prea mulţi, și nu sunt 
sigur cum aș putea explica cine... 

— Ziceam si eu, Jack. Știu că nu e reportajul meu si nici cazul 
meu. 

— E bine, ai putea să-mi dai diseară o „citire” la mâna a doua. 

— La Mistral? 

— Sau aș putea să vin eu în zona ta, dincolo de deal. 

— Nu, îmi place la Mistral. O să fiu acolo. După muncă. 

— Bine. Ne vedem atunci. 

M-am urcat în mașină și am stat acolo pierdut în gânduri. Deși 
sentimentele și senzațiile de noaptea trecută au fost incetosate 
din cauza alcoolului, tot au fost minunate pentru mine. Am fost 


împreună cu Rachel din nou și nu exista loc mai bun pe pământ. 
Dar întotdeauna era vorba despre speranţă și suferință. 
Speranta și suferinţă. Cu ea, nu a fost niciodată posibilă una din 
două, și trebuia să mă pregătesc pentru acest ciclu din nou. 
Eram în culmea bucuriei acum, dar istoricul și legile fizicii erau 
clare. Ce urcă va cobori întotdeauna. 

Am setat adresa laboratorului pe aplicaţia GPS și am condus 
prin Orange până am ajuns pe bulevardul MacArthur, și am 
folosit difuzorul ca să sun la biroul lui Herve Gaspar, avocatul 
care a reprezentat-o pe Jane Doe. M-am identificat ca fiind un 
reporter care trebuie să vorbească cu avocatul în legătură cu un 
reportaj ce avea să fie publicat până la sfârșitul zilei. Majoritatea 
avocaţilor își doreau ca numele să le apară în media. Era 
publicitate gratis. Cum era de așteptat, mi s-a făcut legătura cu 
el și mi-am dat seama că îl nimerisem într-un restaurant, luând 
masa. 

— Herve Gaspar la telefon. Cu ce vă pot ajuta? 

— Numele meu este Jack McEvoy. Sunt reporter la Avertizare 
Justă, din centrul orașului LA. 

— Ce naiba e aia Avertizare Justa? 

— Bună întrebare. Este un site de știri pentru protecţia 
consumatorului. Ne ocupăm de oamenii rai mai putin importanți. 

— Nu am mai auzit de el. 

— E în regulă. Mulţi au auzit, mai ales șarlatanii pe care îi 
deconspirăm în fiecare zi. 

— Si ce legătură are asta cu mine? 

Am decis să sar peste introducere. 

— Domnule Gaspar, sună ca si cum luaţi masa, asa că o să 
trec direct la subiect. 

— Taco Maria, ati mai fost aici? 

— Da, cu douăzeci de minute în urmă. 

— Serios? 

— Serios. Și acum am un interviu la ora două cu William 
Orton. Dacă ati fi în locul meu, ce l-aţi întreba? 

A urmat o pauză lungă înainte ca Gaspar să răspundă. 

— L-aş întreba câte vieţi a distrus. ÎI știți pe Orton? 

— Știu de cazul legat de clienta dumneavoastră. 

— Cum? 

— Am surse. Ce îmi puteţi spune despre el? 

— Nimic. A fost închis și toată lumea a semnat un AN. 


Acorduri de nedivulgare, pacostea vieţii unui reporter. 

— Am crezut că nu a fost intentat niciun proces, am spus. 

— Nu a fost, pentru că am ajuns la o înţelegere. 

— Si nu puteţi să-mi dati detalii. 

— Nu, nu pot. 

— Există vreun loc în care a fost înregistrată această 
înțelegere? 

— Nu. 

— Puteţi să-mi daţi numele clientei dumneavoastră? 

— Nu fără permisiunea ei. Dar nici ea nu poate să vorbească 
cu dumneavoastră. 

— Ştiu asta, dar puteţi s-o întrebaţi? 

— Da, dar știu că răspunsul va fi negativ. Vă găsesc la 
numărul acesta? 

— Da, e numărul meu de mobil. Ascultati-ma, nu vreau să îi 
fac numele public. Doar ca mă va ajuta să știu. li iau interviu lui 
Orton. Va fi greu să mă iau de el dacă nici măcar nu știu numele 
victimei. 

— Înţeleg și o să o întreb. 

— Mulţumesc. Revenind la prima mea întrebare. Ati spus că l- 
ati întreba câte vieţi a distrus. Credeţi că a mai fost și altcineva 
în afară de clienta dumneavoastră? 

— Să spunem așa, cazul de care m-am ocupat nu a fost o 
aberaţie. Si asta rămâne confidential. Nu pot să vorbesc nici 
despre caz, nici despre el. 

— Atunci dacă rămâne confidential, ce credeţi despre raportul 
ADN-ului? Detectivul Ruiz a recunoscut că a fost destul de șocat. 

— Aţi vorbit și cu Ruiz, nu? Da, a fost un șoc imens. 

— Cum a reușit Orton să scape? 

— Când aflaţi, să mă anunţaţi și pe mine. 

— Aţi încercat să aflaţi? 

— Bineînţeles, dar nu am ajuns nicăieri. 

— A fost implicată falsificarea? 

— Cine poate ști? 

— Poate cineva să-și modifice ADN-ul? 

Gaspar a început să râdă. 

— Asta-i bună. 

— Nu am spus-o ca glumă. 

— Păi, să zicem că dacă Orton a inventat o cale de a modifica 
ADN-ul, ar fi cel mai bogat nenorocit din California, pentru că 


mulţi oameni ar plăti sume mari pentru asta. Aţi putea începe cu 
Golden State Killer și să vedeţi ce obţineţi. 

— Ultima întrebare, am zis. Acordurile de nedivulgare pe care 
le-aţi semnat dumneavoastră și clienta acoperă și înregistrările 
investigaţiei, sau aș putea să mă uit peste ce aveţi în dosare? 

A râs din nou. 

— Draguta încercare. 

— Asta m-am gandit si eu. Domnule Gaspar, oricum as 
aprecia daca mi-ati putea da numele si numarul de telefon al 
clientei dumneavoastră. Poate să discute cu mine în mod 
confidential. Îi promit asta. 

— O să o anunţ. Dar o voi avertiza de riscurile încălcării 
acordului. 

— Înţeleg. 

Am închis și m-am urcat în mașină, reflectând. Până acum, 
drumul meu până în comitatul Orange nu dăduse niciun rezultat 
și nu obtinusem nicio legătură între cele patru morţi pe care le 
investigam, William Orton sau Orange Nano. 

Mi-a vibrat telefonul. Era Emily. 

— Tocmai am ieșit de pe 405. Unde ești? 

l-am explicat cum să ajungă în locul in care am parcat și mi-a 
zis că va sosi în cinci minute. Am primit un mesaj înainte să 
vină. Era de la un număr cu prefixul 714, comitatul Orange. 


Jessica Kelley 


Am presupus că numele a venit de la Gaspar și folosise un 
telefon codat ca să nu poată fi detectat. Asta îmi spunea multe 
lucruri. În primul rând, își făcea suficiente griji din cauza lui 
Orton încât să nu rupă acordul, ci să facă ceva în așa fel încât să 
fie protejat. Și în al doilea rand, era genul de avocat care folosea 
telefoane codate, și asta ar fi putut să fie ceva util pe viitor. 

l-am dat mesaj cu mulțumesc si am adăugat ca vom păstra 
legătura. Nu am primit răspuns. Am adăugat numărul în lista de 
contacte, dându-i numele „Deep Throat”. Eram reporter datorită 
lui Woodward și Bernstein, perechea de la Washington Post care 
a dat jos un președinte cu ajutorul unei surse confidentiale 
căreia i-au dat acel nume. 

Am văzut mașina lui Emily venind spre mine. Era un SUV mic 
Jaguar, mai frumos decât jeepul meu. Am ieșit cu rucsacul în 


spate și m-am așezat pe scaunul de lângă ea. Am verificat 
telefonul și am văzut că mai aveam timp la dispoziţie. 

— Deci, am început eu, povestește-mi despre federali. 

— Am vorbit cu un tip cu care am mai lucrat pe alte știri. E de 
la Comisia Federală pentru Comerţ, care supraveghea înainte 
industria ADN până să devină prea mare și să i-o paseze 
Administraţiei pentru Alimente și Medicamente. 

— Care, practic, nu face nimic. 

— Exact. Dar omul meu tot poate să intre în înregistrările 
atestate și în baza de date. 

— Si? 

— Si, efectiv, aceste laboratoare de ADN trebuie sa primeasca 
o licență, dar, dupa cum știi, nu există o supraveghere și nici 
controale. Dar AAM trebuie să accepte plângeri, și omul meu mi- 
a zis că s-a primit una pentru Orton. 

— Asta e oficial? 

— Da, dar nu pentru atributie. 

— De la cine a venit reclamatia? 

— Nu a putut sa afle, dar eu cred ca e de la UCI din cauza a ce 
s-a întâmplat acolo. 

Si mie mi se părea că asa ar fi cel mai probabil. 

— În regulă. Altceva? 

— Încă ceva, a adăugat Emily. Licenţa laboratorului Orange 
Nano are un articol prin care permite împărtășirea datelor 
anonime cu alte facilități de cercetare care au licenţă de 
funcţionare. Așa că datele pe care le obţine de la GT23 pot să 
treacă prin laborator și Orange Nano și să ajungă în altă parte. 

— Este necesară o aprobare pentru astfel de tranzacţii? 

— De data aceasta, nu. Se pare că o să facă parte din legile și 
reglementările pe care AAM nu se grăbeşte deloc sa le 
stabilească. 

— O să vedem în curând. Dar Jason Hwang, fostul angajat 
nemulțumit al companiei-mamă? Poate că știe ceva și o Sa ne 
spună și nouă. 

— Poate. Dar el făcut doar o parte din această tranzacţie. A 
trimis ADN către Orange Nano. Nu ar avea niciun control și 
probabil nicio cunoștință legată de ce se întâmplă după. Dar 
tipul de la Comisia Federală de Comerţ? 


— O să încerc la el, dar CFC s-a spălat pe mâini de industria 
ADN când AAM a preluat controlul. Tot ce poate obţine el e de 
acum doi ani, sau mai de mult. 

— Păi, merită o încercare. 

— O să-l sun mai târziu. Ce ai obţinut de la polițistul cu cazul 
de la UCI? m-a întrebat. 

— Am vorbit cu el la judecătorie și apoi l-am sunat pe 
avocatul care a reprezentat victima de la UCI. 

— Jane Doe. 

— De fapt, o cheamă Jessica Kelley. 

— De unde ai aflat? 

— Cred că de la Gaspar, avocatul. 

l-am explicat mesajul pe care l-am primit. 

— Foarte bine. Dacă mai e în zonă, poate dăm de ea. 

— A semnat un AN, asa că s-ar putea să fie un punct mort. 
Dar faptul că avem numele ne va ajuta cu Orton, dacă va veni 
vorba de caz. 

— O, cred ca va veni vorba. Suntem gata? 

— Da. 

Orange Nano se afla într-un parc industrial curat de pe 
MacArthur, nu departe de UCI. Era o clădire de beton cu un 
singur nivel, fără ferestre și fără placuta de identificare în fata. 
Ușa de la intrare ducea într-o recepţie mică în care am găsit-o 
pe Edna Fortunato, femeia despre care cei de la relaţiile cu 
publicul de la Rexford mi-au spus că ne va conduce la William 
Orton. 

Ne-a escortat într-o cameră în care ne așteptau doi bărbaţi, 
unul direct în spatele unui birou, și celălalt în stânga sa. Biroul 
era simplu aranjat: o masă plină cu dosare și documente, 
diplome înrămate pe perete, rafturi cu cărţi medicale de 
cercetare și o sculptură înaltă de trei metri într-un colt, un helix 
dublu, abstract, făcut din alamă poleită. 

Evident că bărbatul de la birou era Orton. Părea să aibă în jur 
de cincizeci de ani, și avea un corp înalt și suplu. S-a ridicat și s- 
a întins ușor peste masă ca să dea mâna cu noi. Deși căuta 
neîncetat leacul pentru chelie, avea un păr șaten bogat, lins pe 
spate și dat cu mult fixativ. Sprâncenele lui dese și neîngrijite îi 
dădeau aspectul iscoditor al unui cercetător. Purta un halat de 
laborator, cu numele ţesut deasupra buzunarului de la piept, și 
încălțări de un verde pal. 

Celălalt bărbat era un mister. Era îmbrăcat într-un costum 
elegant. Nu s-a ridicat. Orton l-a prezentat. 

— Eu sunt doctorul Orton, a spus el. lar acesta este avocatul 
meu, Giles Barnett. 

— Întrerupem ceva ce nu aţi terminat de discutat? am 
întrebat eu. 

— Nu, l-am rugat pe Giles să ni se alăture, a răspuns Orton. 

— De ce? Acesta e doar un interviu general. 

Am observat o ușoară nervozitate la Orton, pe care am mai 
vazut-o inainte la oamenii care nu erau obisnuiti sa aiba de-a 
face direct cu mass-media. Si mai avea si grija legata de 
plecarea sa discretă de la UCI. Se pare că își adusese avocatul 
ca să se asigure că interviul nu o lua pe drumul pe care 
intentionam eu si Emily să o ia. 

— Trebuie sa va spun de la inceput ca nu imi doresc aceasta 
intruziune, a anuntat Orton. Ma bazez pe corporatia Rexford 
pentru sponsorizarea muncii mele și cooperez cu ei în cazul 
solicitărilor lor. Aceasta este una dintre ele. Dar, așa cum am 


spus, nu îmi place, și mă simt mai confortabil dacă este și 
avocatul meu prezent. 

M-am uitat la Emily. Era clar că planurile noastre pentru 
interviu au fost făcute degeaba. Schema de a-l conduce ușor pe 
Orton pe drumul discuţiei despre problemele din trecut avea să 
fie întreruptă clar de Giles Barnett. Avocatul avea un gât 
puternic și corpul solid al unui înaintaș în ofensivă. Uitându-mă 
la Emily, am încercat să-mi dau seama ce crede, dacă ar trebui 
să abandonăm totul sau să continuăm. Ea vorbi înainte să îmi 
dau seama. 

— Am putea începe cu laboratorul? l-a întrebat ea pe Orton. 
Avem nevoie de câteva poze cu dumneavoastră în elementul 
dumneavoastră. Putem să terminăm cu asta și apoi să trecem la 
interviu. 

Continua cu planul. Fă poze mai întâi, deoarece interviul avea 
să ducă la o confruntare. E greu să mai faci rost de poze după 
ce ţi s-a ordonat s-o ștergi de acolo. 

— Nu puteţi intra în laborator, a zis Orton. Sunt probleme de 
contaminare și protocolul este strict. Dar sunt geamuri prin care 
se poate vedea înăuntrul său. Puteţi face pozele de acolo. 

— E bine și așa, a zis Emily. 

— Care laborator? a întrebat Orton. 

— Aa, să ne spuneţi dumneavoastră, am zis eu. Ce fel de 
laboratoare există? 

— Avem unul de extractii. Laboratorul RPL si pe cel de 
analize. 

— RPL? 

— Reacţia de Polimerizare în Lant. Acolo sunt amplificate 
mostrele. Putem să facem milioane de copii după o singură 
moleculă de ADN în doar câteva ore. 

— Îmi place cum sună asta, a zis Emily. Poate câteva poze cu 
dumneavoastră în timpul acestui proces. 

— Prea bine. 

S-a ridicat și ne-a făcut semn să ieșim pe ușă într-un hol care 
ne ducea la capătul clădirii. Emily a rămas în spate pentru ca 
Orton să meargă la câţiva metri înaintea noastră, cu halatul de 
laborator fluturând în spate ca o pelerină. l-a făcut poze in timp 
ce mergeam. 

Eu am mers lângă Barnett și l-am rugat să-mi dea o carte de 
vizită. A băgat mâna în buzunarul de la piept și mi-a dat o carte 


de vizită gofrată. l-am aruncat o privire înainte să o pun în 
buzunar. 

— Ştiu ce aveţi de gând să întrebaţi, a zis Barnett. De ce are 
nevoie de un avocat de apărare criminală? Răspunsul este că e 
doar una dintre specialităţile mele. Eu mă ocup de toate 
aspectele juridice pentru domnul Orton. De aceea mă aflu aici. 

— Am înţeles, am zis eu. 

Am făcut o cotitură și am ajuns pe un hol de treisprezece 
metri, cu câteva geamuri mari pe ambele laturi. Orton s-a oprit 
în dreptul primul set de geamuri. 

— Aici în stânga mea este RPL. În dreapta este laboratorul de 
analize SSR. 

— SSR? 

— Succesiunea Scurtă și Repetată reprezintă evaluarea unui 
centru specific. Aici are loc vânătoarea. Locul în care căutăm 
lucruri comune în ceea ce privește identitatea, comportamentul 
și atributele ereditare. 

— Cum ar fi chelirea? am întrebat eu. 

— Aceea este cu siguranţă unul dintre ele, a zis Orton. Și unul 
dintre punctele noastre principale de studiu. 

Mi-a făcut semn spre geam către un aparat care arăta ca o 
mașină de spălat vase, cu un raft ce conţinea zeci de tuburi de 
test. Emily a mai făcut o poză. 

— De unde provine ADN-ul pe care îl folosiţi pentru studii? am 
întrebat eu. 

— Îl cumpărăm, desigur. 

— De la cine? Probabil că aveţi nevoie de multe mostre. 

— Sursa noastră primară este o companie care se numește 
GT23. Sunt sigur că aţi auzit de ea. 

Am dat din cap și am scos un carnetel din buzunarul din spate 
ca să scriu replica sa exactă. In timp ce făceam asta, Emily își 
continua rolul de fotograf. 

— Doctore Orton, știu că nu putem intra în laborator, a 
început ea. Dar ati putea intra dumneavoastră și să 
interactionati oarecum cu ceea ce se vede acolo ca să pot face 
câteva poze. 

Orton s-a uitat la Barnett pentru aprobare și avocatul a 
tncuviintat. 

— Pot face asta, a raspuns Orton. 


— Si nu văd pe nimeni în laboratoare, a adăugat Emily. Nu 
aveţi personal care să vă ajute cu cercetările? 

— Normal că am, a zis Orton pe un ton iritat. Preferă să nu fie 
fotografiati, așa că au oră liberă. 

— S-au făcut patruzeci de minute de când au pauză, a 
adăugat Barnett repede. 

Orton a folosit o cheie ca să descuie ușa laboratorului SSR. A 
intrat într-un spaţiu unde un ventilator puternic a prins viaţă și 
apoi s-a oprit. A folosit cheia ca să deschidă ușa următoare și să 
intre în laborator. 

Emily s-a apropiat de geam și l-a urmărit pe Orton prin 
lentilele camerei. Barnett a profitat de moment ca să se apropie 
de mine. 

— Ce faceţi aici, de fapt? a întrebat el. 

— Mă scuzati? am răspuns. 

— Vreau să știu ce se ascunde în spatele acestei șarade. 

— Lucrez la un reportaj. Este despre ADN si despre cum este 
folosit și protejat, și despre cei care lucrează cu el în domeniul 
științei. 

— Astea-s bazaconii. De ce aţi venit, de fapt? 

— Uite, n-am venit aici să vorbesc cu dumneavoastră. Dacă 
doctorul Orton vrea să mă acuze de ceva, n-are decât s-o facă. 
Chemati-l aici și o să discutăm despre asta. 

— Nu până nu știu... 

Inainte să apuce să răspundă, a fost întrerupt de zgomotul 
ventilatorului din spaţiu. Ne-am întors și l-am văzut pe Orton 
ieșind afară. Se citea îngrijorarea pe chipul său, întrucât ori 
văzuse confruntarea, ori auzise discuţia noastră aprinsă prin 
geamul laboratorului. 

— E vreo problemă? a întrebat el. 

— Da, i-am luat-o eu înainte lui Barnett. Avocatul 
dumneavoastră nu vrea să vă iau interviu. 

— Nu până nu știu despre ce e vorba în interviu, a ripostat 
Barnett. 

Deodată am știut că planul unei abordări subtile ieșea din 
discuţie. Era acum ori niciodată. 

— Vreau să aflu despre Jessica Kelley. Vreau să știu cum ati 
modificat ADN-ul. 

Orton s-a holbat la mine. 

— Cine v-a dat numele ei? a întrebat Barnett. 


— O sursă pe care nu o voi divulga. 

— Vreau să iesiti amândoi de aici, a poruncit Orton. Chiar 
acum. 

Emily a întors camera spre Orton și spre mine surprinzându- 
ne certându-ne. 

— Fără poze! a urlat Barnett. Lasă aia deoparte imediat! 

Vocea lui era atât de furioasă, încât m-am gândit că o să se 
năpustească asupra lui Emily. M-am băgat în spaţiul dintre cei 
doi și am încercat să salvez o situaţie fără speranţă. Dincolo de 
umărul lui Barnett, l-am văzut pe Orton arătând cu degetul spre 
ușa pe care am intrat. 

— Plecati de aici, a zis el, vorbind din ce în ce mai tare. Afară! 

Stiam că întrebările mele nu aveau să primească răspuns nici 
de la Orton, nici de la avocat, dar voiam să le am înregistrate. 

— Cum ai făcut-o? Al cui ADN a fost? 

Orton nu a răspuns. A ţinut mâna ridicată, arătând spre ușă. 
Barnett a început să mă împingă. 

— Ce se petrece, de fapt, aici? am tipat eu. Doctore Orton, 
spune-mi despre dirty four. 

Barnett m-a împins și mai tare și m-a trântit cu spatele de 
ușă. Dar am văzut ce impact au avut cuvintele mele asupra lui 
Orton. Dirty four l-a făcut să reacționeze și o clipă am văzut cum 
faţada furiei i-a picat. În spatele ei... era trepidatie? Teamă? 
Groază? Era ceva acolo. 

Barnett m-a împins pe hol și a trebuit să mă întorc ca să-mi 
păstrez echilibrul. 

— Jack! a tipat Emily. 

— Nu pune mana pe mine, Barnett, am zis eu. 

— Atunci ieși naibii de aici, a mârâit avocatul. 

Am simţit mâna lui Emily pe umăr în timp ce venea lângă 
mine. 

— Jack, haide. Trebuie să plecăm. 

— Ai auzit-o, a spus Barnett. E timpul să plecaţi. 

Am urmat-o pe Emily pe hol în direcţia din care am venit. 
Avocatul a venit după noi ca să se asigure că nu ne oprim. 

— Şi vă zic ceva, a anunţat el. Dacă publicaţi un singur cuvânt 
despre doctorul Orton sau o singură poză, o să vă dăm în 
judecată și ziarul vostru o să dea faliment. M-ati înţeles? O sa va 
facem praf. 


Douăzeci de secunde mai târziu, am intrat în mașina lui Emily 
și am privit ușa. Barnett stătea la intrarea principală a clădirii și 
ne urmărea. L-am văzut uitându-se la numărul de înmatriculare 
al mașinii lui Emily. Odată ce ne-a văzut în mașină, s-a întors și 
a dispărut înăuntru. 

— Dumnezeule, Jack! a tipat Emily. 

Mâinile îi tremurau în timp ce pornea motorul. 

— Știu, știu, am spus. Am distrus totul. 

— Nu la asta mă refer. Nu ai distrus nimic, pentru că 
nenorocitii știau de ce am venit. Nu am fi putut obţine nimic. Au 
scăpat de tot personalul din zonă, după care au pus în scenă un 
spectacol. Incercau să scoată informaţii de la noi, nu să ofere 
informații. 

— Păi, am obţinut ceva. Ai văzut ce fata a făcut când i-am zis 
de dirty four? 

— Nu, eram prea ocupată să mă feresc să nu fiu dată de 
perete. 

— Păi, l-a afectat. Cred că l-a speriat faptul că știm despre 
asta. 

— Dar ce știm, de fapt? 

Am clătinat din cap. Era o întrebare bună. Dar eu mai aveam 
una. 

— De unde au știut ce facem aici? Am stabilit întâlnirea prin 
angajatul de la relaţiile cu publicul. 

— Cineva din cei cu care am vorbit. 

Emily a ieșit din parcul industrial și a pornit spre jeepul meu. 

— Nu, am ripostat eu. Nici gând. Tipii cu care am vorbit azi, 
detectivul și apoi avocatul îl urau din toată inima pe Orton. Si 
unul dintre ei mi-a dat numele fetei. Nu poţi face asta și apoi să 
te sucești și să-l avertizezi pe Orton că vine cineva după el. 

— Păi, au știut de undeva, a insistat Emily. 

— Dar tipul de la Comisia Federală de Comerț? 

— Nu știu. Nu văd cum ar fi putut să facă asta. Nu i-am zis 
nimic despre faptul că vom veni aici. 

— Poate doar le-a dat un pont, i-a anunţat că un reporter își 
bagă nasul în treburile lor. Apoi Orton este sunat de la 
corporatia din Indianapolis ca să mă lase să intru. Îşi sună 
paznicul avocat și ne așteaptă. 

— Dacă a fost el, o să aflu. Apoi o să-l fac bucățele. 


Tensiunea confruntării s-a transformat în ușurare acum că 
eram în mașină, departe de Orange Nano. Fără să vreau, am 
început să râd. 

— A fost o nebunie, am zis eu. O clipă mi s-a părut ca 
avocatul o să sară pe tine. 

Emily a început să clatine din cap și să zâmbească, scăpând 
de tensiune. 

— Si eu am crezut la fel. Dar a fost drăguţ din partea ta să te 
bagi între noi doi. 

— Ar fi fost destul de nașpa dacă ai fi fost atacată din cauza a 
ceva ce am spus eu. 

O mașină de patrulă a trecut în viteză pe lângă noi, cu farurile 
făcând fleșuri, dar fără sirena pornită. 

— Crezi că era pentru noi? a întrebat Emily. 

— Cine știe? Poate. 


22 

Myron Levin s-a încruntat și ne-a zis că trebuie să oprească 
reportajul. 

— Ce? am spus. De ce? 

Stăteam în sala de conferinţe - eu, Emily și Myron - după ce 
eu și Emily ajunseserăm la birou, fiecare în mașina sa. Tocmai 
petrecuserăm treizeci de minute relatând tot ce se petrecuse în 
districtul Orange. 

— Pentru că, de fapt, nu este un reportaj, a zis Myron. Si nu 
pot să-mi permit să vă las să alergati după ceva atât de mult 
timp fără niciun rezultat. 

— O să avem rezultate, am promis eu. 

— Nu după ce s-a întâmplat azi, s-a plâns Myron. Orton și 
avocatul lui au fost pregătiţi pentru venirea voastră și au închis 
de tot acea pistă. Încotro vreţi s-o luaţi acum? 

— O să continuăm să insistam, am spus. Cele patru morţi sunt 
legate. Știu sigur asta. Ar fi trebuit să-i vezi fata lui Orton când 
am rostit „dirty four”. E ceva acolo. Avem nevoie doar de încă 
puţin timp ca să punem lucrurile cap la cap. 

— Ascultă, a început Myron. Știu că e fum, și acolo unde e 
fum, e și foc. Dar în momentul de faţă, nu putem vedea prin fum 
și dăm numai în fundături. V-am lăsat să vă ocupați de asta, dar 
am nevoie să reveniti la producţia de știri. Nu am fost niciodată 
convins ca asta e o știre pentru Avertizare Justa. 

— Bineînţeles că este, am insistat eu. Tipul ăla are ceva de-a 
face cu toate aceste morţi. Știu asta. O simt. Si noi avem 
obligaţia... 

— Avem o obligaţie fata de cititorii și misiunea noastră 
reportajele pentru consumatori. Poţi oricând să te duci cu aceste 
suspiciuni și cu ce ai descoperit până acum la poliţie, și astfel te 
vei ocupa de orice obligaţie pe care simţi ca o ai. 

— Nu o să mă creadă. Ei cred că eu sunt vinovatul. 

— Nu o data ce o să vină rezultatul ADN-ului tău, a zis Myron. 
să vorbesti cu ei atunci. Între timp, reveniti la birourile voastre, 
faceţi liste cu reportajele posibile și să ne întâlnim mâine- 
dimineaţă să discutăm individual. 

— La naiba, am răbufnit eu. Si daca Emily se întoarce la știrile 
ei și eu rămân să mă ocup de Orton? Atunci nu vei mai avea 
jumătate de personal pe treaba asta. 

— Bravo ca mă arunci pe mine-n foc, tampitule! 


Am întins mâinile. 

— E reportajul meu. Care e alternativa? Să te ocupi tu și eu să 
revin la știri? Nu o să se întâmple asta. 

— Dar nici ce vrei tu n-o să se întâmple, a concluzionat Myron. 
Amândoi o să reveniti la știrile normale. 

Myron s-a ridicat și a plecat din sala de conferinţe, lăsându-ne 
pe mine și pe Emily să ne holbăm unul la celălalt. 

— Nu a fost deloc frumos, mi-a reproșat ea. 

— Ştiu, am răspuns. Am crezut că ne apropiem. 

— Nu, mă refer la faptul că mă arunci pe mine-n foc. Eu sunt 
cea care ajută la continuarea reportajului, și tu ai fost cel care a 
distrus șansa noastră. 

— Recunosc că am dat-o-n bară cu avocatul și cu Orton, dar 
tu insati ai zis că nu aveam să obţinem nimic. Si probabil 
contactul tau de la CFC i-a dat pontul. Dar chestia asta cum ca 
tu ajuţi la continuarea reportajului e o prostie. Amândoi am 
lucrat în același timp și am avansat. 

— Mă rog. Cred că acum nu mai contează. 

S-a ridicat și a plecat din cameră. 

— Fir-ar să fie, am spus. 

Am contemplat tot ce s-a întâmplat timp ce câteva minute și 
apoi am scos telefonul și am compus un mesaj pentru contactul 
pe care îl trecusem sub numele de Deep Throat. 


Nu sunt sigur cine ești, dar dacă mai ai ceva care m-ar putea 
ajuta, acum este momentul. Tocmai am fost retras din acest 
reportaj pentru că nu făceam progrese. Cu Orton a fost un 
fiasco. M-a așteptat și a fost pregătit. De fapt, nu am niciun 
reportaj propriu-zis. Am nevoie de ajutorul tău. Ştiu ca se 
întâmplă niște lucruri rele acolo și Orton este cheia. Te rog să 
răspunzi. 


Am citit mesajul de două ori și suna ca și cum mă plângeam. 
Până la urmă, am șters ultima propoziţie și l-am trimis așa. M- 
am ridicat și m-am întors la biroul meu, trecând pe lângă Emily. 
M-am simţit prost pentru ce spusesem mai devreme și pentru 
cum s-a încheiat discuţia noastră în sala de conferinţe. 

Ajuns la birou, am deschis laptopul și am intrat pe câteva 
foldere cu știri la care lucrasem înainte ca Mattson și Sakai să 
apară în faţa blocului meu. În fruntea listei se afla reportajul cu 


Regele Sarlatanilor, pe care îl scrisesem deja și pe care îl 
predasem, dar care nu fusese publicat încă deoarece nu am 
avut timp să stau să-l discut cu Myron și să-l editez. Ar fi fost 
reportajul cu prioritate. După asta, m-am uitat la lista cu 
articolele următoare, dar nu mă mai entuziasma nimic după ce 
fusesem prins în acea cursă plină de adrenalină. 

Mai departe m-am uitat la fișierul cu articole care necesitau o 
continuare. Continea știri pe care le scrisesem deja și pe care le 
publicasem, dar asupra cărora știam că trebuie să revin ca să 
văd dacă s-a schimbat ceva - dacă companiile sau agenţiile 
guvernamentale au rezolvat problemele pe care le scoseseră la 
iveală reportajele mele. Deși orice reporter de la Avertizare 
Justa ar putea să se ocupe de o știre din industria pe care o 
alege el, mie mi-a fost oferită, în mod informai, industria auto. 
Am postat câteva articole despre problemele bruște de 
acceleraţie, cipuri de control electronice care au dat eroare, 
rezervoare de gaze periculoase și componente aflate sub 
standarde, de la asamblări integrale externalizate până la 
producători străini neregularizati. Statele Unite reprezintă o 
societate bazată pe automobile și aceste articole atrăgeau 
atenţia. Se publicau în mai multe ziare si de câteva ori am 
apărut la Today Show, precum și la CNN, Fox și alte câteva 
canale de știri locale, inclusiv LA, Detroit și Boston, îmbrăcat la 
costum și la cravată - Avertizare Justă asumându-și toate 
creditele. Era o regulă generală conform căreia dacă scriai un 
articol negativ despre un producător de mașini japonez, aveai să 
apari la televizor în Detroit. 

Ştiam că puteam să mă ocup de unul dintre aceste reportaje 
și probabil că mă voi alege cu o știre de genul „nu s-a schimbat 
nimic”. Asta s-ar putea să-l mulțumească pe Myron și să mă 
ajute să mă îndepărtez de știrea cu ADN-ul. 

Aveam un dosar fizic într-un sertar de la birou cu toate 
documentele și informaţiile de contact pe care le acumulasem 
de-a lungul reportajelor despre industria auto. L-am scos și l-am 
băgat în ghiozdan ca să pot să îmi reîmprospătez gândurile, în 
timp ce îmi beam cafeaua de dimineaţă. 

Dar terminasem pe ziua de azi. Nu puteam, pur și simplu, să 
trec de la o poveste neterminată cu Christina Portero și William 
Orton la ceva complet diferit și lipsit de importanţă. Aveam 
nevoie de timp pe care urma să mi-l ofer acum. 


Dar încă eram deranjat de cum au decurs lucrurile cu Emily. 
Am închis ghiozdanul, m-am ridicat în picioare și m-am dus până 
la biroul ei. 

— Hei, am zis. 

— Hei, ce? mi-a tăiat-o ea. 

— Am greșit adineaori. Nu ar fi trebuit să fac asta, bine? Dacă 
se întâmplă ceva, suntem amândoi implicaţi în asta. Tocmai i- 
am trimis un mesaj sursei mele Deep Throat și i-am zis că 
reportajul merge prost și trebuie să mă ajute. O să vedem. 
Probabil am sunat ca cu nesimtit care se plânge. 

— Probabil. 

Dar a ridicat privirea și mi-a zâmbit după ce am spus asta. l- 
am întors zâmbetul. 

— Ei bine, mersi pentru că mi-ai înţeles deficienţele. 

— Nicio problemă. Deci... 

Și-a întors ecranul ca să pot vedea. 

— Uite ce am primit. 

Pe ecran am văzut un document care părea să aibă ștampila 
Comisiei Federale de Comerţ. 

— Ce este? am întrebat. 

— l-am trimis un e-mail tipului de la CFC și l-am întrebat direct 
dacă i-a dat un pont lui Orton, a spus ea. Am exagerat și i-am zis 
că dacă a făcut asta, aproape că m-a omorât. 

— Si? 

— Si a negat. Chiar m-a sunat ca sa nege asta. Si apoi mi-a 
trimis asta in semn de buna-credinta. E ultima lista pe care a 
trimis-o Orange Nano la CFC, cu laboratoarele carora le-a 
distribuit ADN-ul. E veche de aproape trei ani, dar s-ar putea sa 
merite să ne uităm peste ea - adică daca încă mai suntem 
implicaţi în reportajul acesta. 

Pentru că era o poză a documentului, scrisul era mic și greu 
de citit din unghiul meu. 

— Păi, ţi-a atras ceva atenţia la prima vedere? am întrebat eu. 

— Nu chiar. Sunt doar cinci companii și toate erau înregistrate 
la CFC la vremea respectivă. Trebuie să le caut profilurile ca să 
le aflu numele, adresele și alte chestii. 

— Si când ai de gând să faci asta? 

— În curând. 


A privit peste peretele biroului în direcţia lui Myron. Îi vedeam 
doar creștetul capului, dar avea căștile la urechi. Vorbea la 
telefon, nu era cu ochii pe noi. Emily s-a corectat. 

— Acum. 

— Pot să te ajut? m-am oferit eu. Tocmai voiam să plec, dar 
pot să mai stau. 

— Nu, ar fi prea evident așa. Pleacă. O să fac asta de acasă și 
te sun dacă descopăr ceva. 

Am ezitat înainte să plec. Nu îmi plăcea că mingea era în 
terenul lui Emily. Ea și-a dat seama de asta. 

— Îţi promit că te sun, bine? Si tu o să mă suni dacă te 
contactează Deep Throat. 

— Așa facem. 


23 

Am ajuns la Mistral devreme și m-am așezat pe același scaun 
pe care stătusem cu o seară în urmă. Mi-am pus ghiozdanul pe 
scaunul de lângă mine ca să-i păstrez loc lui Rachel și după un 
schimb de „bonsoir” cu Elle, am comandat o Stella, alegând să 
merg pe ceva mai slab în acea seară. Mi-am pus telefonul pe bar 
și am văzut că tocmai primisem niște mesaje de la Deep Throat. 
Le-am deschis și am văzut că mi-a trimis două atașamente. Unul 
era cu titlul ADN, celălalt cu titlul Transcriere. 

L-am deschis pe primul și am văzut că sursa mea secretă mi-a 
trimis poze cu un document. Mi-am dat imediat seama că era 
raportul de analiză de acum patru ani, de la laboratorul de 
criminalistică al Departamentului Serifului Districtului Orange, 
care nu a găsit nicio potrivire între mostra de ADN a lui William 
Orton și ADN-ul colectat de pe corpul Jessicăi Kelley. Am scanat 
raportul și mi-am dat seama că voi avea nevoie de un 
genetician care să-mi traducă ce însemnau graficele, procentele 
și abrevierile. Dar rezumatul era clar. Mostra de salivă luată de 
pe sfârcurile victimei după ce a fost violată nu-i aparţinea lui 
William Orton. 

Atasamentul din al doilea mesaj era o transcriere a unui 
interviu foarte scurt cu Orton, realizat de detectivul Digoberto 
Ruiz. Avea cinci pagini și, încă o dată, atașamentul consta din 
poze după paginile documentului. 

Am trimis ambele atașamente pe e-mailul meu, după care mi- 
am scos laptopul ca să pot să le descarc și să le văd pe un ecran 
mai mare. Mistral nu oferea clienţilor sai WiFi gratuit, așa că a 
trebuit să îmi folosesc telefonul pentru o conexiune hotspot. 
Așteptând ca totul să se încarce și să se conecteze, m-am 
gândit la cel care mi-a trimis mesajele. Îl rugasem pe Ruiz să-mi 
dea raportul ADN-ului, nu pe avocatul Hervé Gaspar. 
Suspiciunile mele s-au reorientat și m-am gândit acum că 
detectivul îmi trimisese, de fapt, mesajele. Desigur, Gaspar ar fi 
putut să obţină raportul ADN și transcrierea din interviu în 
timpul pregătirii procesului împotriva lui Orton, dar faptul că 
atașamentele constau din poze ale documentelor m-a făcut să 
mă gândesc la Ruiz. Trimiterea fotografiilor în loc de scanări sau 
documente fizice îi oferea o măsură în plus de protecţie în cazul 
în care ar fi putut fi vreodată identificat ca fiind sursa mea dacă 


s-ar fi făcut vreo investigaţie internă. Scannerele și 
imprimantele din birouri păstrau înregistrări digitale. 

Concluzia mea a fost spulberată când am reușit, în sfârșit, să 
deschid transcrierea din interviu pe laptop. Am observat că 
documentul avea câteva editări scurte și am determinat din 
context că numele victimei a fost scos. Era ceva ciudat pentru 
mine deoarece Deep Throat îmi dăduse deja numele victimei. 
Uitase asta? 

Am lăsat întrebarea la o parte și am continuat să citesc 
interviul. Erau, practic, cinci pagini în care Orton nega totul. Nu 
a violat victima, nu a văzut-o pe victimă în afara orelor predate 
de el și nu a fost împreună cu victima. Când Ruiz a început să 
discute despre noaptea cu pricina în detaliu, Orton a refuzat că 
coopereze și a cerut un avocat. Transcrierea se încheia acolo. 

Am închis laptopul și l-am pus deoparte. M-am gândit la 
transcriere. Pe lângă editări, erau și câteva parti în care 
răspunsurile lui Orton erau îngălbenite. Din moment ce am vrut 
să continui conversaţia cu Deep Throat, m-am folosit de asta 
drept motiv ca să-i dau mesaj din nou și să-l întreb ce înseamnă 
părțile îngălbenite. Răspunsul lui a venit rapid, dar mi-a indicat 
că Deep Throat nu era la fel de interesat de conversaţie ca 
mine. 


Afirmatii verificabile 


A spus doar atât, dar a fost de ajuns ca să mă convingă în 
continuare că sursa mea era detectivul Ruiz. Afirmatii 
verificabile era un termen folosit de detectivi. Un interviu cu un 
suspect al unei crime este realizat în așa fel încât să se obţină 
răspunsuri care pot fi confirmate sau disputate prin martori, 
filmuleţe, urme digitale, triangulări telefonice, sisteme GPS și 
alte mijloace. Acest interviu nu era diferit și cineva - cel mai 
probabil Ruiz - a accentuat lucrurile pe care le-a spus Orton și 
care puteau fi verificate sau nu. 

Bineînţeles, nu am obţinut rapoartele care au urmat în 
legătură cu aceste afirmaţii verificabile, așa că transcrierea din 
interviu nu făcea decât să mă intrige. Voiam mai mult. Ruiz 
demonstrase sau nu declaraţia lui Orton cum că ar fi fost în altă 
parte în noaptea în care Jessica Kelley a fost violată? Sau 
afirmaţia lui Orton cum că a fost victima unei campanii de 


defăimare la UCI, organizată de un alt profesor care voia să se 
răzbune din cauza unei dispute legate de titularizare? 

Eram pe punctul de a scrie un alt mesaj pentru Deep Throat 
prin care să-l anunţ că am nevoie de mai multe informaţii, când 
Rachel s-a așezat pe scaunul de lângă mine, și nu pe cel pe care 
i-l păstrasem eu. 

— Ce e asta? m-a întrebat ea în semn de salut. 

— Am primit mesaje de la cineva care cred că este polițistul 
care s-a ocupat de cazul lui Orton, am spus. Am vorbit cu el azi 
și nu voia să-mi spună nimic. Dar apoi am început să primesc 
aceste ponturi. E o transcriere dintr-un interviu scurt pe care i l- 
a luat lui Orton înainte să-și aducă avocatul. A negat totul, dar 
sunt câteva lucruri înregistrate care ar putea fi verificate. 
Tocmai voiam să-i dau mesaj și să-l întreb dacă a făcut asta. 

— O transcriere? Sună ca și cum ar fi venit de la un avocat. 

— Păi, s-ar putea. Am vorbit și cu avocatul victimei. A zis că el 
și clienta sa nu pot vorbi din cauza unui Acord de Nedivulgare. 
Dar cred că a fost polițistul. El mi-a trimis și raportul analizei 
ADN care l-a disculpat pe Orton. Nu știu dacă altcineva ar fi 
putut să aibă asta în afară de Ruiz. 

— Procurorul care a închis cazul ar fi putut să-l aibă. Si poate 
că l-a dat avocatului victimei. 

— E adevărat. Poate că ar trebui să-l întreb pe Deep Throat 
direct cine e de fapt. 

— Deep Throat. Ce drăguţ. 

Am ridicat privirea din telefon spre Rachel. 

— Apropo, buna, am salutat-o. 

— Buna. 

Faptul că am început întâlnirea cu o discuţie despre sursa 
mea a eclipsat faptul că petrecuserăm noaptea împreună - și 
aveam să facem la fel și în noaptea aceasta dacă niciunul nu-și 
schimbase intenţia. M-am întins și am sărutat-o pe obraz. A 
acceptat sărutul și nu s-a crispat. 

— Deci, ai fost aici în zonă iar sau a trebuit să traversezi 
muntele? am întrebat-o. 

— Am fost aici, încheiam afacerea de ieri. Am programat-o 
astfel încât să mă întâlnesc cu tine. 

— Felicitări! Sau nu? 

— Știu că m-am plâns ieri. Mă îmbătasem. Si nu a fost 
singurul lucru greșit pe care l-am spus. 


A urmat un tremur. 

— Serios? am întrebat. Ce altceva a mai fost? 

Rachel nu a răspuns imediat pentru că a venit Elle, barmanita 
»trantuzoaica”. 

— Bonsoir, a zis ea. Ati dori ceva de baut? 

— Un martini Ketel One, fără gheaţă. S'il vous plaît.” 

— Bien sûr”. Imediat. 

Elle s-a dus sa pregateasca cocktailul. 

— Accentul ala e groaznic, a remarcat Rachel. 

— Ai zis asta și ieri. Vrei să-ţi revii dupa mahmureala? 

— De ce nu? Am semnat cu un client nou azi. Pot să 
sărbătoresc. 

— Deci, ce altceva ai mai zis greșit ieri? 

— A, nimic. Nu mai contează. 

— Nu, vreau să știu. 

— N-am vrut să spun asta. Să nu te gândești la altceva. 

Noaptea trecută, această femeie mi-a șoptit patru cuvinte în 
întunericul camerei care m-au dat peste cap. /ncă te mai iubesc. 
Și eu i-am răspuns la fel fără nicio ezitare. Acum mă întrebam 
dacă își retrăgea cuvintele. 

Elle s-a apropiat si a așezat băutura lui Rachel pe un servetel. 
Paharul cu martini era plin până la refuz și îl pusese prea 
departe pe bar, iar Rachel nu putea să se aplece și să soarbă din 
el la acel nivel înainte să încerce să-l ridice. O mână care nu era 
prea stabilă l-ar fi vărsat dacă l-ar fi mișcat. Mi-am dat seama că 
Elle auzise ce spusese Rachel despre accentul ei și asta era 
răzbunarea ei de barmanita. Elle s-a îndepărtat, făcându-mi cu 
ochiul fără ca Rachel să vadă. Un bărbat s-a așezat la mijlocul 
barului și Elle s-a apropiat de el să-i ia comanda. 

Mi s-a aprins ecranul telefonului. Mă suna Emily Atwater. 

— Trebuie să răspund, am anunţat eu. 

— Sigur, a zis Rachel. E iubita ta? 

— O colegă. 

— Răspunde. 

Rachel a ridicat paharul cu o mână echilibrată, l-a dus la buze 
și a băut. Nu am văzut nicio picătură varsata. 

— les până afară ca să aud. 

— Te astept aici. 


12 Vă rog - din lb. franceză (n.tr.) 
13 Bineînţeles - din lb. franceză (n.tr.) 


Am luat telefonul de pe bar și am răspuns. 

— Emily, stai puţin. 

Am scos carnetelul din ghiozdan, dupa care am ieșit din bar și 
m-am oprit în faţa intrării, unde muzica nu avea să-mi deranjeze 
convorbirea. 

— Bun. Ai găsit ceva. 

— Poate, a spus ea. 

— Povestește-mi. 

— Deci, în primul rând, iti aduci aminte că ceea ce are CFC 
datează de acum doi ani. Dinainte să fie preluată de AAM? 

— Da. 

— Așadar, după ce s-a făcut mutarea la AAM, a fost un 
document în care era trecut că Orange Nano a vândut coduri de 
ADN și mostre biologice altor cinci laboratoare. Se pare că trei 
au fost niște tranzacţii ce au avut loc doar o dată, iar celelalte 
două au fost clienţi care au revenit, deci cred că putem 
presupune că afacerea continuă. 

— OK. Care au fost cei doi clienţi? 

— Cred că mai întâi trebuie să vedem lucrurile clar. Orange 
Nano s-a ocupat de aceste tranzacţii, nu Orton însuși. Da, este 
laboratorul lui, dar are angajaţi și aceștia au realizat tranzacţiile. 
Numele lui nu apare pe niciun document peste care m-am uitat. 

— Bine. Deci ai văzut ceva suspect? 

— Suspect? Nu chiar. Mai de grabă curios. Cei doi clienţi sunt 
din apropiere - Los Angeles și Ventura. Ceilalţi erau de mai 
departe. 

— În privinţa căruia esti curioasă? 

— Celui din LA. 

Am auzit fosnete de hârtie. ` 

— În cazul lui mi-au atras atenția trei aspecte. În primul rând, 
l-am căutat pe Google și nu are o adresă comercială. Este o 
reședință. În Glendale, de fapt. Cred că tipul ăsta are un 
laborator în garaj sau ceva pe lângă casă. 

— Bine, asta e puţin cam ciudat. Ce altceva? 

— Afacerea este înregistrată la CFC ca Dodger DNA Services, 
și cred că proprietarul este un tehnician ADN din cadrul 
laboratorului de criminalistică al LAPD. L-am căutat pe Google și 
numele lui a apărut într-o știre din LA Times de anul trecut, care 
a fost despre un proces de crimă în care a depus mărturie 
despre ADN-ul care se potrivea cu pistolul acuzatului. 


— Si cu ce se ocupă pe lângă asta? 

— Declaraţia depusă la CFC spune că... 

Alte foșnete. Am așteptat. 

— Am găsit. „Testarea aplicaţiilor ADN în laboratoarele de 
criminalistică”. Asta e. 

— OK, dar asta nu e chiar atât de bătător la ochi, am zis. E 
munca lui. Poate încearcă să inventeze un instrument sau ceva 
care să-i ușureze treaba și să se îmbogăţească. 

— Poate. Până ajungem la al treilea aspect care mi-a stârnit 
curiozitatea. 

— Si care e acela? 

— A cumpărat numai ADN feminin de la Orange Nano. 

— Bine, am înţeles. Cum îl cheamă pe tip? 

— Marshall Hammond. 

— Stai să notez. 

l-am repetat numele pe litere în timp ce îl scriam, cu telefonul 
pe umăr. Emily mi-a confirmat că așa se scrie. 

— Trebuie să facem cercetări despre el. 

— Am încercat, dar nu am găsit nimic, a spus Emily. Mă 
gândeam că poate încerci tu la relaţiile tale de la LAPD, să vezi 
dacă poţi să afli ceva despre el. 

— Da, nicio problemă. O să dau niște telefoane. Mai ești la 
birou? 

— Nu, sunt acasă. Nu am vrut ca Myron să vadă toate 
chestiile astea pe birou. 

— Corect. 

— Ai primit ceva de la Deep Throat? 

— Da. Mi-a dat mesaj cu transcrierea interviului cu Orton și cu 
raportul ADN-ului care l-a disculpat. Cred că Deep Throat este 
detectivul Ruiz. 

— Mi-ar plăcea să citesc și eu acel interviu. 

— O să ţi-l trimit când plecăm de aici. 

— Unde ești? 

— Am ieșit cu o prietenă să bem ceva. 

— Bine, ne vedem mâine. 

— Să mai încercăm o dată la Myron. Să vedem dacă mai 
obţinem măcar câteva zile. 

— Sunt de acord. 

— Bine, ne vedem mâine. 


M-am întors în bar și am văzut că Rachel și-a terminat 
băutura. M-am așezat la loc pe scaun. 

— Ești pregătită pentru încă unul? am întrebat-o. 

— Nu, vreau să-mi păstrez capul pe umeri în seara asta. 
Termin-o pe a ta și să mergem la tine. 

— Da? Și cum facem cu cina? 

— Putem să comandăm ceva acasă. 


SFRÂNCIOCUL 

A așteptat până s-a lăsat întunericul. 

Adora liniștea din Tesla. Mașina era la fel ca el. Se mișca rapid 
și pe furiș. Nu l-a auzit nimeni venind. A tras în curbă, la o stradă 
de casa de pe Capistrano și a ieșit închizând ușa încet. Și-a tras 
pe cap gluga de la hanoracul negru de nailon. Deja purta o 
mască de plastic transparentă care îi distorsiona trăsăturile 
faciale pentru a-și proteja mai bine identitatea în caz că ar fi fost 
vreo cameră prin cartier care să-l zărească. În ziua de azi, toată 
lumea avea camere cu senzori de mișcare. Și asta îi îngreuna 
treaba. 

S-a furișat cu grijă în josul străzii, ascuns în umbră și evitând 
luminile stâlpilor. Purta o geantă neagră mică pe care o ţinea 
lipită de corp. In cele din urmă, ajunse la gardul casei-tinta și se 
strecură în grădină printr-o poartă neincuiata. 

In casă era întuneric, dar piscina ovală era luminată - cel mai 
probabil avea temporizator - și arunca o strălucire difuză asupra 
casei printr-un rând de uși glisante de sticlă. Nu erau perdele. A 
verificat fiecare ușă glisantă și le-a găsit încuiate. Apoi a folosit 
o rangă mică pe care a scos-o din geantă, în partea de jos din 
centrul ușii, ca să o ridice și să o scoată de pe șine. A ridicat-o 
ușor și a lăsat-o în jos pe suprafaţa de beton. S-a produs un 
pocnet ușor. A rămas nemișcat, stând pe vine lângă ușă și 
așteptând să vadă dacă zgomotul a declanșat o alarmă sau a 
alertat pe cineva. 

Nu s-a aprins nicio lumină. Nu a verificat nimeni sufrageria. S- 
a ridicat și a deschis ușa pe suprafaţa de beton aspră, intrând în 
casă. ` 

Nu era nimeni acasă. In urma unei cercetări în fiecare cameră 
a casei a aflat că erau trei dormitoare în care nu dormea nimeni. 
Gândindu-se că a trezit totuși pe cineva când a deschis ușa și că 
persoana se ascundea undeva, a cercetat și mai amănunţit și, 
din nou, nu a găsit pe nimeni. 

Dar a doua căutare l-a dus în garaj, care fusese transformat 
într-un laborator. Și-a dat seama că ceea ce găsise acolo era, de 
fapt, laboratorul pentru Dirty4. A început să examineze 
echipamentul și carnetelele lăsate în urmă pe masa de lucru, 
precum și datele marcate pe panourile albe agatate pe pereţi și 
pe calendar. 


A găsit și un calculator. Când a apăsat pe tasta space, a văzut 
că era protejat prin amprentă. 

A băgat mâna în geantă după niște bandă adezivă pe care o 
purta mereu la el alături de celelalte instrumente ale sale. A 
ieșit din garaj, a trecut printr-o cameră unde se afla un televizor 
și a găsit camera perfectă - cea mai apropiată baie de lângă 
laborator. A apăsat întrerupătorul și a desfăcut două bucăţi de 
cinci-șase centimetri de bandă. Una a așezat-o pe robinetul 
chiuvetei cu partea lipicioasă în sus și apoi a pus-o cu grijă și pe 
a doua pe mânerul de tras apa. A dezlipit banda și s-a uitat la ea 
dintr-un unghi oblic. Obţinuse o amprentă. Părea să aparţină 
unui deget mare. 

A pus apoi banda deasupra celeilalte bucăţi, prinzând 
amprenta în foliile de plastic. S-a întors în laborator și s-a așezat 
la calculator. Și-a dat jos mănușa de cauciuc și și-a înfășurat 
degetul cu bucata de plastic ce conţinea amprenta. A apăsat 
degetul pe cititorul pătrat al desktopului și ecranul calculatorului 
s-a activat. Reușise să intre. 

Și-a pus manusa la loc si a început să se uite printre fișierele 
de pe desktop. Nu avea habar unde se afla proprietarul casei în 
acel moment, dar erau multe lucruri pe calculator pe care să le 
verifice și pe care să încerce să le înţeleagă. Cercetările lui au 
ţinut ore întregi și a terminat numai după răsărit, când a auzit o 
mașină trăgând pe alee, dincolo de poarta garajului. 

Era în alertă, dar nu s-a deranjat să se ascundă. S-a pregătit 
rapid pentru sosirea proprietarului casei, după care a stins 
luminile în laborator și a așteptat. 

Peste puţin timp a auzit pași în casă și apoi zgomotul unui set 
de chei aruncate pe o masă. A reţinut acest zgomot, gândindu- 
se că s-ar putea să aibă nevoie de acele chei și de mașina 
parcată afară. Detesta să se despartă de Tesla, dar s-ar putea 
să nu poată să riște să se întoarcă la ea prin cartier, în lumina 
zilei. Nu plănuise să stea în acea casă până după răsărit și acum 
o evadare rapidă ar putea fi cea mai bună cale de scăpare. 

Luminile s-au aprins în laborator și un bărbat a făcut cinci pași 
înăuntru până s-a oprit brusc atunci când a observat intrusul 
care stătea la masă. 

— Cine dracului ești tu? a întrebat el. Ce vrei de la mine? 

Bărbatul așezat a arătat cu degetul spre el. 

— Tu ești cel care-și spune Ciocanul, nu-i așa? a întrebat. 


— Ascultă, a zis Hammond. Lucrez pentru Departamentul de 
Poliţie Los Angeles și nu știu cum ai intrat aici, dar trebuie să 
ieși imediat. 

Hammond a scos un telefon din buzunar. 

— Sun la poliţie, l-a avertizat. 

— Poţi să faci asta și vor afla totul despre mica ta afacere de 
vânzare a datelor feminine pe reţeaua întunecată, a zis intrusul. 
Anumite date feminine. Nu ai vrea să se întâmple asta, așa-i? 

Hammond și-a pus telefonul la loc în buzunar. 

— Cine ești? a întrebat din nou. 

— Mi-ai trimis un e-mail. O metodă de comunicare arhaică. A 
fost o atenţionare despre un reporter de la Avertizare Justa, Jack 
McEvoy? 

Hammond a început să pălească, înțelegând în cele din urmă 
situaţia. 

— Tu ești Sfrânciocul, a spus el. 

— Da, și trebuie să vorbim. Vreau să te așezi pe scaunul ăla 
de acolo. 

A arătat spre un scaun pe care-l pregătise pentru Hammond. 
Era un scaun de lemn pe care-l luase dintr-un capăt al mesei din 
bucătărie. L-a ales pentru că avea braţe pe care erau atașate 
două legături de plastic. 

Hammond nu s-a mișcat din loc. 

— Te rog, a spus intrusul. Nu o să-ţi mai zic a doua oară. 

Hammond s-a dus spre scaun și s-a așezat. 

— Baga mâinile prin legături și apoi strânge-ţi încheieturile 
bine. 

— Nu o să fac asta, a zis Hammond. Dacă vrei să vorbesti, 
putem să vorbim - sunt de partea ta. Ti-am trimis un e-mail ca 
să te avertizăm. Dar nu o să mă leg în propria mea casă. 

Sfrânciocul a zâmbit în fata rezistenţei lui Hammond si a 
vorbit pe un ton care sugera că Hammond îl cam deranja. 

— O s-o faci, dacă nu vrei să-ţi rup gâtul ca pe o rămurică, a 
zis el. 

Hammond l-a privit, a clipit o dată și a băgat mâna stângă 
prin bucla din dreptul braţului. 

— Acum, strânge. 

Hammond a strâns legătura și nu a fost nevoie să i se spună 
să o strângă mai tare. 

— Acum, și cealaltă. 


Hammond și-a pus și mâna dreaptă. 

— Cum o strâng? Nu am cum să ajung la ea. 

— Apleacă-te și foloseste-ti dinţii. 

Hammond a făcut cum i s-a zis și apoi a ridicat privirea spre 
temnicerul său. A mișcat mâinile ca să arate că era legat bine 
de scaun. 

— Bine, acum, ce? 

— Crezi că te-aș lega dacă aș vrea să-ţi fac rau? 

— Nu știu ce ai face. 

— Gandeste-te. Dacă as fi vrut să-ţi fac rău, aș fi făcut-o deja. 
Dar acum putem discuta în mod confortabil. 

— Eu nu mă simt deloc confortabil. 

— Ei bine, eu da. Așa că acum putem discuta. 

— Despre ce? 

— E-mailul despre reporter pe care mi l-ai trimis - cum ai 
ajuns să faci asta? 

— Vezi, asta e chestia. De asta nu trebuie să-ţi faci griji 
pentru mine. Nu știu cine ești. Noi am avut doar e-mailul pe care 
l-ai folosit ca să te înscrii pe site. Nimic mai mult. Nu avem cum 
să știm cine ești, așa că asta... 

A dat din braţele prinse în plastic. | 

— ...nu este deloc necesar. Serios. Iti spun sincer. 

Sfrânciocul l-a privit fix câteva clipe lungi, după care s-a 
ridicat și s-a dus la imprimanta care era pe masa din colt. A scos 
un teanc de documente din ea. De-a lungul nopţii, a printat mai 
multe lucruri care i-au atras atenţia pe calculatorul din 
laborator. 

S-a întors la locul său și a ţinut teancul în poală. 

— Nu înţelegi ideea, a zis fără să ridice privirea din 
documente. Cum ai ajuns la decizia de a-mi trimite un e-mail? 

— Ei bine, ai fost singurul care le-a descărcat pe cele care au 
murit. 

— La Dirty4. 

— Da, de pe site. 

— Asta e o problemă. Site-ul vostru promite anonimatul 
complet, dar acum spui că m-ai identificat prin intermediul 
acţiunilor mele de pe site. Asta e dezamăgitor. 

— Nu, stai, nu te-am identificat. Asta încerc să-ţi spun. În 
momentul de faţă, nu aș putea să spun care e numele tău nici 
dacă viaţa mea ar depinde de asta. Am căutat toate persoanele 


care au descărcat detaliile despre târfele astea care au fost 
omorâte. Era un singur client. Tu. Ti-am trimis un e-mail în semn 
de buna-credinta. Ca să te avertizam că un reporter se tine 
dupa tine. Asta e tot. 

Sfranciocul a dat din cap ca si cum ar fi acceptat explicatia. 
Observase ca Hammond devenea din ce in ce mai animat pe 
măsură ce îi creștea teama, si asta era o problema deoarece 
încheieturile lui puteau să se zgârie în legăturile de plastic si ar 
fi rămas cu urme. 

— Am o curiozitate, a spus criminalul. 

— Ce e? a întrebat Hammond. 

— Operaţiunea ta este magnifică. Modul în care reușești să iei 
mostrele DRD4 și să faci legătura cu identitatea fiecărei femei, 
înţeleg cam orice altceva în afară de asta - și asta reprezintă 
frumuseţea întregii chestii. 

Hammond a dat din cap aprobator. 

— Ei bine, e ceva patentat, dar o să-ţi explic. Suntem 
proprietarii deplini ai bazei de date GT23, numai că ei nu știu 
asta. Am avut acces complet. 

— Cum? 

— Am virusat o mostră ADN cu un troian și am trimis-o la fel 
ca oricine altcineva. Odată ce a intrat, mostra a fost redusă la 
un cod și s-a activat, și noi am ajuns în serverul lor central. E 
ușa din spate care ne oferă accesul asupra tuturor datelor lor. 
Sunt un cumpărător la mâna a doua al ADN-ului lor. Îl cumpăr, 
izolez purtătorii de DRD4 pe care îi căutăm și potrivesc numărul 
seriei de pe fiecare mostră cu carnea și sângele târfei pe care o 
listăm apoi pe site. 

— E genial. 

— Așa zicem și noi. 

— Cine sunteţi „voi”, totuși? 

Hammond a ezitat, dar numai o secundă. 

— Aă, am un partener. Eu sunt cu ADN-ul și el e cu partea 
digitală. El se ocupă de site. Îi dau ceea ce are nevoie. Impartim 
banii pe care îi obţinem. 

— Sună ca un parteneriat perfect. Cum îl cheamă? 

— Aa, nu vrea să... 

— Roger Vogel, nu-i asa? 

— De unde știi? 


— Știu multe pentru că am stat aici toată noaptea. 
Înregistrările tale nu sunt codate. Securitatea calculatorului tău 
e de râsul curcilor. 

Hammond nu a răspuns. 

— Deci unde pot să-l găsesc pe acest Roger Vogel ca să-i cer 
mai multe detalii legate de operaţiunea voastră? 

— Nu știu. Vine și pleacă. E un tip rezervat și ducem oarecum 
vieţi separate. Am fost colegi de cameră cândva. La facultate. 
Dar de atunci nu ne vedem fata în fata prea des. De fapt, nici nu 
știu unde locuiește. 

Sfrânciocul a incuviintat. Refuzul lui Hammond de a-și divulga 
partenerul era ceva admirabil, dar nu reprezenta o problemă. 
Noaptea trecută citise numeroase e-mailuri șterse, încă rămase 
în memoria calculatorului. Dându-se drept Hammond, i-a trimis 
un mesaj lui Vogel, stabilind o întâlnire pentru mai târziu. Vogel 
i-a răspuns și a fost de acord. 

Acum era timpul să încheie. S-a ridicat și a pornit spre 
Hammond. A văzut cum braţele captivului său se încordează și 
împing în legăturile de la încheieturi. 

Sfrânciocul a ridicat o mână ca să-l calmeze în timp ce s-a 
apropiat. 

— Relaxează-te, a zis el. Nu ai de ce să te îngrijorezi. Nu 
acum. 

A mers până în spatele lui Hammond, întrebându-se cât de 
diferit avea să fie de data asta. Nu mai făcuse asta unui bărbat 
niciodată. S-a aplecat repede și și-a pus braţele puternice în 
jurul capului și gâtului lui Hammond, mâna stângă acoperindu-i 
gura ca să nu facă zgomot. 

Hammond a urlat înfundat: 

— Nu! 

A strâns până nu a mai putut și în curând s-a auzit pocnetul 
satisfăcător al oaselor, al cartilajului și al mușchilor întinși până 
la maximum. Hammond și-a dat ultima rasuflare fierbinte printre 
degetele ucigașului. 


JACK 

M-am trezit devreme, dar am rămas în pat privind-o pe Rachel 
cum doarme, nevrând să o deranjez. Am luat laptopul de pe 
masuta de lângă pat și mi-am verificat e-mailurile, găsind doar 
unul nou de la Emily Atwater. Fusese trimis noaptea trecută și 
mă întreba unde erau documentele de la Deep Throat pe care 
am promis că i le trimit după apelul nostru. Apoi a sugerat că le- 
am ţinut doar pentru mine intenţionat. 

l-am scris repede un e-mail prin care îmi ceream scuze pentru 
întârziere și am atașat documentele. Le-am mai citit o dată 
repede astfel încât să știu bine conţinutul lor când avea să mă 
sune Emily mai târziu ca să discutăm. Scanând raportul ADN 
primit de la laboratorul din districtul Orange, am văzut un nume 
pe care l-am recunoscut. 

— Fir-ar să fie! 

Rachel s-a mișcat și a deschis ochii. Sărisem din pat și mă 
dusesem la rucsac ca să scot carnetelul pe care-l folosisem 
noaptea trecută când am vorbit cu Emily la telefon. M-am întors 
în pat și l-am deschis repede la pagina pe care scrisesem un 
nume. Se potrivea. 


Marshall Hammond 


— Ce e, Jack? a întrebat Rachel. 

— E Elvis în sicriu. 

— Ce? _ 

— E o expresie veche din jurnalism. Inseamna_ chestia, 
nebunia, poza pe care o vrea toată lumea. Doar ca astanueo 
poză. E un nume. 

— Nu are logică ce spui. 

— Uită-te aici. 

Am întors ecranul laptopului ca să poată vedea. 

— E raportul ADN primit de la Biroul Serifului din Districtul 
Orange care l-a scăpat pe Orton de acuzaţii în cazul de viol. Iti 
mai aduci aminte că mi l-a trimis Deep Throat? Acum, uită-te 
aici jos unde scrie numele tehnicianului ADN care a comparat 
ADN-ul lui Orton cu mostra luată de pe victimă. 

— Bine. M. Hammond. Și ce înseamnă asta? 

— Marshall Hammond lucrează acum pentru laboratorul de 
criminalistică al LAPD și locuiește în Glendale. Partenera mea la 


reportaj a cercetat laboratoarele care au cumpărat ADN de la 
laboratorul lui Orton. Si tipul ăsta, Hammond, e unul dintre 
cumpărători. Și mai e și asta, cumpără numai ADN feminin. 

— Nu prea pot să te urmăresc. Am nevoie de o cafea. 

— Nu, ascultă, e ceva important. Tipul ăsta, Hammond, l-a 
scăpat pe Orton, a zis că ADN-ul nu se potrivește. Și acum, 
patru ani mai târziu, face afaceri cu el. În documentele pentru 
CFC spune că face cercetări despre aplicarea legistă a ADN-ului, 
dar cumpără numai ADN feminin de la Orton. De ce numai ADN 
feminin daca face cercetări pe aplicare în domeniul 
criminalisticii? Intelegi? Eu si Emily eram deja interesaţi de omul 
ăsta și acum am descoperit că e biletul lui Orton spre libertate. 
Nu e nicio coincidenţă. 

M-am ridicat din pat din nou ca să mă îmbrac. 

— Ce ai de gând să faci? m-a întrebat Rachel. 

— O să mă duc la el acasă și la așa-zisul lui laborator ca să 
vad ce e acolo. 

— Nu ar trebui sa faci asta singur, Jack. 

— Nu o s-o fac singur. O sa o sun si pe Emily. 

— Nu, ia-mă pe mine. Vreau să merg. 

M-am uitat la ea. 

— Aa... 

— Pot să te ajut cu o citire a acestui bărbat daca e acolo. 

Stiam ca poate face asta. Dar dacă o implicam direct în 
reportaj, Emily Atwater nu ar fi fost prea mulţumită. Și nici 
Myron Levin. 

— Haide, Jack, a insistat Rachel. Am mai făcut asta înainte. 

Am dat din cap. 

— Atunci, imbraca-te. Hai să-l prindem pe tipul ăsta înainte sa 
se ducă la serviciu. Putem să bem cafeaua după. 

Patruzeci de minute mai târziu, am ajuns pe strada pe care 
Hammond o trecuse la CFC ca fiind adresa laboratorului său. Era 
un cartier rezidenţial, așa cum descoperise Emily Atwater după 
harta Google. 

— Hai să trecem cu mașina prin zonă mai întâi. Să vedem 
cam cum arată locul. 

Am trecut pe lângă o casă cu două niveluri, cu garaj pentru 
două mașini și un SUV BMW parcat pe alee. 

— E puţin ciudat că BMW-ul nu e parcat în garaj, a observat 
Rachel. 

— Înseamnă că probabil e cineva acasă, am comentat eu. 

— Stai, Jack, cred că ușa de la intrare e deschisă. 

— Poate că vrea să plece de acasă. Să ne întoarcem. 

M-am folosit de aleea vecinului ca să fac manevra și apoi m- 
am întors la casa lui Hammond. Am tras mașina în spatele BMW- 
ului. Era un truc al reporterilor. Ar fi fost greu pentru Hammond 
să sară direct în mașină și să fugă atunci când aveam să-l lovesc 
cu întrebările dificile. 

Am coborât din mașină și am văzut-o pe Rachel atingând 
capota BMW-ului când am trecut pe lângă el. 

— E caldă încă, a zis ea. 

Ne-am apropiat de usa din fata, care fusese partial ascunsă 
de stradă de o verandă mică cu plante stufoase în ghiveci, de-o 
parte și de alta a intrării. 

Observatia lui Rachel a fost confirmată rapid. Usa era 
deschisă vreo treizeci de centimetri. Înăuntru era întuneric. 

Pe marginea ușii era o sonerie luminată. Am apăsat pe ea și s- 
a auzit un gong solitar în toată casa. Am așteptat, dar nu a venit 
nimeni. Rachel și-a tras mâneca peste palmă și a deschis ușor 
ușa și mai mult. Apoi a venit din spatele meu și a privit în casă. 
În fata noastră se afla o intrare mică cu un perete și intranduri 
curbate către holuri în stânga și în dreapta. 

— Alo! am strigat. Domnul Hammond? E cineva acasă? 

— Ceva e în neregulă, a șoptit Rachel. 

— De unde știi? 

— Simt asta. 

Am sunat din nou la sonerie, de data asta apăsând pe ea în 
mod repetat, dar a răsunat numai gongul solitar. M-am uitat din 
nou la Rachel. 


— Ce facem acum? am întrebat-o. 

— Intrăm, a zis ea. E ceva în neregulă. Motorul mașinii e cald, 
ușa e deschisă, nu răspunde nimeni. 

— Da, dar nu suntem polițiști. Ar trebui să sunăm la poliţie. 

— N-am nicio problemă cu asta, dacă așa vrei să procedăm. 
Dar poţi să-ţi iei la revedere de la reportaj dacă poliţia o să 
interzică accesul. 

Am dat din cap. Bună observaţie. Am tras de timp, strigând 
din nou. 

Nu a răspuns nimeni, nu a venit nimeni. 

— E ceva în neregulă, a repetat Rachel. Trebuie să verificăm. 
Poate că cineva are nevoie de ajutor. 

Ultima parte a zis-o pentru binele meu, oferindu-mi o scuză 
pe care s-o folosesc mai târziu în caz că lucrurile mergeau prost 
odată ce intram. 

— Bine. După tine. 

A trecut pe lângă mine înainte să termin ce aveam de zis. 

— Bagă mâinile în buzunare, a zis ea. 

— Ce? am întrebat-o. 

— Fără amprente. 

— Am înţeles. 

Am urmat-o pe hol la dreapta. Am ajuns într-o sufragerie care 
era mobilată în stil contemporan, cu un tablou în gen Warhol al 
unui Volkswagen Beetle deasupra unui șemineu protejat de un 
panou de sticlă. Între canapeaua maro și două scaune asortate 
se afla o masă cu o carte groasă pe ea, The Broad Collection. Nu 
părea să fie nimic nelalocul său și nicio problema. Arata ca o 
cameră care nu era folosită niciodată. 

— Suntem în casa potrivită? a întrebat Rachel. 

— Da, am verificat adresa. De ce? 

— LAPD cred că-și plătește tehnicienii ADN mai bine decât am 
crezut. 

— În plus, probabil că nu e ieftin să cumperi ADN de la Orange 
Nano. 

Am trecut mai departe prin bucătăria modernă, cu un blat 
mare care despartea spaţiul dintre o zonă cu un televizor imens 
cu vedere la piscină. Nu părea să lipsească nimic. Pe frigider era 
un magnet cu o poză colorată printată cu o imprimantă ieftină, 
în care se vedea o femeie dezbrăcată cu o bilă mare în gură. 

— Ce frigider drăguţ, am comentat eu. 


— Trebuie să verificăm sus, a zis Rachel. 

Am găsit scările mergând înapoi alegând celălalt hol. Sus erau 
trei dormitoare, dar numai unul părea a fi folosit - patul era 
nefăcut și lângă el era un teanc de haine murdare. Ne-am uitat 
rapid în acele camere și nu am găsit pe nimeni și nici semne că 
ar fi vreo problemă. : 

Am coborât înapoi pe scări. In capătul holului erau două uși. 
Rachel le-a deschis cu mâna ei acoperită de mânecă. Prima 
ducea într-o spălătorie. Nu era nimic acolo. A doua ducea în 
garaj, și acolo am descoperit laboratorul lui Hammond. 

Tot acolo l-am găsit pe Hammond atârnând într-un ștreang 
făcut dintr-un cablu industrial. 

— La naiba, am spus eu. 

— Nu pune mâna pe nimic, m-a avertizat Rachel. 

— Mâinile în buzunare. Am priceput. 

— Bine. 

Dar am scos afară o mână cu telefonul pregătit. Am tastat 
911. 

— Ce faci? m-a întrebat Rachel. 

— Sun ca să raportez asta. 

— Nu, nu încă. 

— Ce vrei să spui? Trebuie să sunam la poliţie. 

— Mai așteaptă puţin. Hai să vedem ce avem aici. 

— Avem un tip mort care atârnă de grindă. 

— Știu, știu. 

N-a mai zis nimic și s-a apropiat de cadavru. Sub el se afla un 
scaun de lemn împins într-o parte, și am presupus că Marshall 
Hammond a făcut asta. 

Cadavrul era suspendat complet nemișcat în fata lui Rachel. 

— Inregistreaza asta, a spus ea. 

Am deschis camera telefonului și am început să înregistrez. 

— Înregistrez, am anuntat-o eu. Zi. 

A făcut înconjurul cadavrului o dată înainte să vorbească. 

— Presupun că mașina de afară e a lui, a spus ea. Asa că 
trebuie să presupunem că a mers undeva, a venit acasă și apoi 
a intrat aici și a aruncat cablul peste grindă. 

Garajul avea un tavan unde se aflau niște scânduri în dreptul 
unui spaţiu de depozitare. Grinda de susţinere din centru a fost 
folosită de Hammond drept loc de spânzurare. 


Corpul era suspendat la aproape șaizeci de centimetri 
deasupra podelei de beton din laborator. Rachel a continuat să 
se miște încet prin jur fără să atingă nimic. 

— Unghiile nu au nicio rană, a remarcat ea. 

— De ce să existe rani? 

— În cazul în care s-a răzgândit. Adesea, oamenii se 
răzgândesc în ultima secundă și trag de streang. Isi rup unghiile. 

— Am înţeles. Cred că știam asta. 

— Dar ambele încheieturi au ușoare julituri. Cred că a fost 
legat ori în momentul în care a murit, ori la scurt timp înainte. 

S-a uitat în jur și a văzut un recipient de carton în care se 
aflau mânuși de cauciuc, care cel mai probabil au fost folosite 
de Hammond în timpul procesării ADN-ului. Și-a pus o mânușă și 
apoi cu mâna aceea a îndreptat scaunul care fusese răsturnat în 
timpul spânzurării. S-a urcat pe el ca să se uite mai de aproape 
la ștreang și la gâtul omului mort. L-a studiat câteva momente 
înainte să-mi zică să-mi pun și eu mănuși. 

— A, de ce? 

— Pentru că vreau să ţii scaunul stabil. 

— De ce? 

— Fă cum îţi spun, Jack. 

Am lăsat telefonul pe masă, dupa care mi-am pus manusile. 
M-am întors la scaun și l-am ţinut stabil în timp ce Rachel s-a 
urcat pe braţele scaunului ca să se uite în jos la ștreang și la 
nodul din spatele capului bărbatului. 

— Nu funcţionează așa, a zis ea. 

— Vrei să mă uit de o scară? 

— Nu, nu mă refer la asta. Cred că gâtul lui e rupt, dar nu 
funcţionează așa. 

— Ce vrei să spui cu asta? Am crezut că asta se întâmplă 
dacă te spanzuri. 

— Nu, nu se întâmplă des la sinuciderile prin spânzurare. 

A pus mâna fără mânușă pe capul meu ca să se echilibreze în 
timp ce s-a dat jos de pe braţele scaunului. A coborât, a întors 
scaunul pe o parte și l-a poziţionat exact așa cum fusese când 
am intrat în garaj. 

— Ai nevoie de o cădere de proporţii ca să-ţi rupi gâtul. 
Majoritatea celor care se sinucid așa mor din cauza strangulării. 
În timpul execuțiilor prin spânzurare de pe vremuri te alegeai cu 
un gât rupt. Deoarece cădeai printr-o trapă în podea, trei sau 


patru metri, și apoi impactul iti rupea gâtul, provocând moartea 
imediat. Ai mai auzit de expresia „pune-mi ștreangul sus”? Cred 
că era o carte sau un film, sau ceva asemănător. Ori cine a zis 
asta a vrut ca totul să se termine repede. 

Am ridicat mâna, arătând spre bărbatul mort. 

— Bine, deci cum s-a ales cu un gât rupt? 

— Ei bine, asta e chestia. Cred că murise înainte și apoi a fost 
agăţat acolo ca să pară că s-a sinucis. 

— Deci cineva i-a rupt gâtul și apoi l-a urcat... 

Si atunci mi-am dat seama: cineva i-a rupt gâtul la fel cum s-a 
întâmplat cu cele patru victime care au suferit de DAO. 

— Dumnezeule, am spus. Ce se întâmplă aici? 

— Nu știu, dar trebuie să fie ceva în acest laborator care să ne 
ajute să explicăm ce s-a întâmplat. Uită-te prin jur. Trebuie să 
ne grăbim. 

Am cercetat, dar nu am găsit nimic. Era un calculator în 
laborator, dar era protejat prin amprentă. Nu existau dosare sau 
registre de laborator. Două table albe de pe pereţi fuseseră 
șterse. Devenea destul de clar că oricine l-a agăţat pe 
Hammond de grindă - dacă bărbatul mort era Hammond - s-a 
asigurat ca orice făcea tehnicianul cu ADN-ul feminin cumpărat 
de la Orange Nano să fie șters complet. 

Într-un frigider se aflau rânduri de eprubete, care cel mai 
probabil conţineau mostre de ADN. Am scos un tub din slotul 
său și am citit ce scria pe hârtia pusă pe capacul de cauciuc. 

— Chestiile astea sunt de la GT23, am zis eu. Scrie aici pe tub. 

— Nu-i de mirare, a spus Rachel. 

— Nu mai e nimic altceva aici. Un om mort și atât. 

— Mai avem de verificat și restul casei. 

— Nu avem timp. Trebuie să ieșim de aici. Cine a făcut asta 
probabil a petrecut toată noaptea cercetând casa. Orice o fi fost 
aici a dispărut și probabil la fel se va întâmpla și cu reportajul 
meu. 

— Nu mai e vorba despre reportajul tau, Jack. Asta e mult mai 
presus de el. Verifică imprimanta. 

A arătat spre ceva din spatele meu. M-am întors și m-am dus 
la imprimanta care stătea într-un dulap împins într-una din ușile 
din garaj. Tavita imprimantei era goală. 

— Nu e nimic aici, am zis. 

— Putem să printam ultima comandă. 


A venit lângă mine și s-a uitat la imprimantă. Cu manusa încă 
pe mână, a apăsat pe butonul meniului de pe ecranul de control. 

— E un lucru pe care nu-l știe prea multă lume, a zis ea. 
Aproape toate imprimantele moderne printează din memorie. 
Trimiţi comanda de pe calculator, intră în memoria imprimantei 
și apoi începe să scoată. Înseamnă că ultima comandă rămâne 
în memorie până când este dată una nouă. 

A apăsat pe butonul Opţiuni Dispozitiv și a ales opţiunea cu 
Memorie imprimantă. Mașinăria a început imediat să zumzăie și 
să scoată coli. 

Am privit-o. Ultima comandă a fost una mare. Multe pagini au 
început să alunece pe tavita. 

— Întrebarea e cine a printat asta, a comentat Rachel. Tipul 
ăsta sau ucigașul. 

În cele din urmă s-a oprit. Erau cel puţin cincizeci de pagini pe 
tavita. Nu am schiţat niciun gest să ridic teancul. 

— Ce e? a întrebat Rachel. la colile. 

— Nu, nu vreau să le iau, am refuzat eu. 

— Despre ce vorbești? 

— Sunt reporter. Nu pot să vin, pur și simplu, în casa unui om 
mort și să iau niște coli printate din calculatorul sau. Dar tu poți. 
Nu trebuie să trăiești după standardele mele. 

— Oricum ar veni, tot este un delict care îţi încalcă etica de 
jurnalist. 

— Poate. Dar tot la fel ai putea să iei tu paginile și să mi le dai 
drept sursă. Apoi pot să le folosesc - furate sau nu - pentru un 
reportaj. 

— Te referi la ce am făcut data trecută când mi-am pierdut 
locul de muncă? 

— Uite ce e, poţi să iei colile și să vorbim mai târziu despre 
asta? Vreau ori să sun la poliţie, ori să ieşim naibii de aici. 

— Bine, bine, dar așa o să fac și eu parte din caz. 

A scos grămada de coli de pe tavita. 

— Nu e un caz, am corectat-o eu. E un reportaj. 

— Ti-am spus că e mai mult de atât acum. Si eu sunt 
implicată. 

— În regulă. Plecăm sau sunăm poliţia? 

— Mașina ta a stat afară cel puţin jumătate de oră. Cel mai 
probabil a văzut-o un vecin și dacă nu, probabil sunt camere la 


fiecare casă. E prea riscant. Eu zic să securizăm documentele și 
să chemam poliţia. 

— Si le spunem totul? 

— Nu știm totul. Apelul o să ajungă la departamentul de 
poliţie Burbank, nu LA, asa ca nu o să facă legătura cu celelalte 
morţi. Nu la început. Cred că poţi să spui că te ocupai de 
reportajul original legat de protecţia datelor în cazul cercetărilor 
ADN și ai urmat un drum care te-a adus la tipul ăsta și la 
laboratorul lui. 

— Şi tu? 

— Eu sunt iubita ta care a venit cu tine până aici. 

— Serios? lubita mea? 

— Putem discuta despre asta mai târziu. Trebuie să găsim un 
loc în care să ascundem colile printate. Dacă sunt pricepuţi, o să 
caute și în mașina ta. 

— Glumesti. 

— Eu asa as face daca as fi in locul lor. 

— Da, dar tu esti mai buna decât toţi. Am atât de multe 
dosare si alte prostii pe bancheta din spate incat nici nu o sa 
stie la ce se uita. 

— Cum vrei tu. 

Mi-a înmânat teancul cu documente. 

— Așadar, drept sursă a ta, iti ofer oficial aceste hârtii. 

Am luat teancul. 

— Iti mulțumesc, sursă, am spus eu. 

— Dar asta înseamnă că sunt ale mele si o să le vreau înapoi, 
a anunţat Rachel. 


27 

După ce am ascuns paginile printate în harababura de hârtii 
care pusese stăpânire pe bancheta din spate a jeepului meu, am 
sunat la 911 de pe telefonul meu și am raportat poliţiei din 
Burbank că am găsit un cadavru. Zece minute mai târziu, a sosit 
o mașină de poliție, urmată de o ambulanţă. Am lăsat-o pe 
Rachel în mașină și am ieșit afară. După ce am arătat permisul 
de conducere și legitimatia de presă unui ofițer pe care-l chema 
Kenyon, l-am asigurat ca nu este nevoie de ambulantieri și de 
aparatele lor. 

— Răspund la toate apelurile legate de morţi, a spus Kenyon. 
Pentru orice eventualitate. Aţi intrat în casă? 

— Da, i-am spus și dispecerului asta. Ușa era deschisă și 
părea ceva în neregulă. Am strigat, am sunat, dar nu a răspuns 
nimeni. Așa că am intrat, m-am uitat prin casă și am continuat 
să-l strig pe Hammond. În cele din urmă i-am găsit cadavrul. 

— Cine e Hammond? 

— Marshall Hammond. Locuiește aici. A locuit aici mai bine 
spus. Trebuie să identificaţi corpul, desigur, dar sunt destul de 
sigur că el e. 

— Dar femeia din mașină? A intrat și ea? 

— Da. 

— Va trebui să vorbim și cu ea. 

— Știu. Si ea știe. 

— O să lăsăm detectivii să se ocupe de asta. 

— Care detectivi? 

— Se ocupă și ei de toate cazurile de crimă. 

— Cât credeţi că va trebui să astept? 

— Trebuie să ajungă în orice moment. Să discutăm despre ce 
s-a întâmplat. De ce ati venit aici? 

l-am dat versiunea curată: lucram la un reportaj despre 
securitatea mostrelor de ADN trimise companiilor de analize 
genetice și astfel am ajuns să vreau să stau de vorbă cu 
Marshall Hammond deoarece avea un laborator privat și făcea 
parte și din forţele de ordine. Nu era o minciună. Doar ca nu era 
explicația completă. Kenyon a notat câteva lucruri în timp ce 
vorbeam. Am aruncat o privire către jeep să văd dacă Rachel 
mă vedea vorbind cu el. Rachel privea în jos ca și cum ar fi citit 
ceva. 


O mașină de poliţie neinscriptionata a sosit la locul crimei si 
din ea au ieșit doi bărbaţi îmbrăcaţi la costum. Detectivii. Au 
vorbit puţin între ei și apoi unul s-a îndreptat spre ușa de la 
intrare a casei, în timp ce celălalt a venit către mine. Avea în jur 
de patruzeci și cinci de ani, era alb și avea alură de militar. S-a 
prezentat ca fiind detectivul Simpson, fără să-mi dea numele 
mic. l-a zis lui Kenyon că se ocupă el de aici înainte și să depună 
documentele înainte de „ultimul apel”!*. A așteptat ca Kenyon 
să plece înainte să mi se adreseze. 

— Jack McEvoy - de ce mi se pare că am mai auzit numele 
ăsta? m-a întrebat el. 

— Nu sunt sigur, am răspuns. Nu prea am mai venit în 
Burbank până acum. 

— O să-mi aduc eu aminte. Ce ar fi să începem cu faptul că 
ati venit aici și astfel ati descoperit cadavrul dinăuntru. 

— Tocmai i-am povestit ofițerului Kenyon totul. 

— Știu, și va trebui să-mi povestiti și mie acum. 

l-am zis exact aceleași lucruri, dar Simpson m-a întrerupt de 
mai multe ori ca să îmi pună întrebări detaliate despre ce am 
făcut și ce am văzut. Dar exista un motiv pentru care el era 
detectiv, iar Kenyon ofiţer de patrulă. Simpson știa ce întrebări 
să pună și în curând m-am trezit că mint poliţia. Nu e un lucru 
bun pentru un reporter - și pentru nimeni altcineva, de fapt. 

— Ati luat ceva din casă? m-a întrebat el. 

— Nu, de ce aș face asta? am răspuns. 

— Dumneavoastră să-mi spuneţi. Reportajul acesta la care 
lucraţi, erati în căutarea vreunui fel de comportament 
inacceptabil în ceea ce-l privește pe Marshall Hammond? 

— Nu cred că trebuie să relev toate detaliile știrii mele, dar 
vreau să cooperez. Așa că o să vă spun că răspunsul e nu. Știu 
foarte puţin lucruri despre Hammond, doar că e un cumpărător 
la mâna a doua de mostre ADN și date, și asta m-a făcut să fiu 
interesat de el. 

Am arătat spre casă. 

— Adică, tipul avea un laborator ADN la el în garaj. Mi s-a 
părut ceva destul de ciudat. 


14 Ceremonie realizată după moartea unui poliţist, indiferent care a fost 
cauza morţii, în care secţia de poliţie din care a făcut parte îl sună pentru 
ultima dată prin staţia radio, după care încă o dată, și la sfârșit se anunţă că 
persoana a murit la datorie. (n.tr.) 


Simpson a făcut ceea ce făceau toţi detectivii buni. Sărea de 
la o întrebare la alta astfel încât conversaţia să fie incoerenta și 
să pară a nu avea nicio logică. Dar, de fapt, nu-mi dădea voie să 
mă relaxez. Voia să agite lucrurile și să vadă dacă îmi scapă 
ceva sau mă contrazic singur în răspunsuri. 

— Si persoana cealaltă? a întrebat el. 

— Persoana cealaltă? 

— Femeia din mașină. Ea ce caută aici? ` 

— Ei bine, e detectiv privat și mă ajută cu munca uneori. Intr- 
un fel e și iubita mea. 

— Într-un fel. 

— Păi, știți cum e... nu sunt sigur cum stau lucrurile, dar ce 
legătură are... 

— Ce aţi luat din casă? 

— V-am zis, nimic. Noi am găsit cadavrul și am sunat la 
poliție. Atât. 

— „Noi” am găsit cadavrul? Deci iubita dumneavoastră a 
intrat de la început? 

— Da, am spus asta. 

— Nu, ati indicat că ati chemat-o după ce ati găsit cadavrul. 

— Dacă am spus așa, am greșit. Am intrat împreună. 

— Bine, ce ar fi să ramaneti aici în timp ce eu mă duc sa 
vorbesc cu ea? 

— Bine. Puteţi merge. 

—Va deranjează dacă arunc o privire în vehiculul 
dumneavoastră? 

— Nu, puteţi face asta dacă trebuie. 

— Deci îmi daţi permisiunea să vă cercetez vehiculul? 

— Aţi spus să aruncaţi o privire. Asta e în regulă. Dacă asta 
înseamnă să puneţi sechestru pe mașina mea, atunci nu. Am 
nevoie de ea. 

— De ce să punem sechestru pe ea? 

— Nu știu. Nu e nimic în ea. Chiar mă faceţi să regret că v-am 
sunat. Faci ceea ce trebuie și te alegi cu asta. 

— Ce înseamnă „asta”? 

— Interogare. Nu am greșit cu nimic. Nici măcar nu aţi intrat 
în casă și deja vă purtaţi ca și cum am făcut eu ceva rău. 

— Ramaneti aici cât timp vorbesc cu „iubita” dumneavoastră. 

— Vedeţi, la asta ma refer. Tonul ăsta e naşpa. 


— Domnule, după ce terminăm aici, o să vă explic cum să 
faceţi plângere la departament din cauza tonului meu. 

— Nu vreau să fac plângere. Vreau doar să termin aici odată 
ca să mă întorc la serviciu. 

M-a lăsat acolo pe stradă privind cum o interoghează pe 
Rachel, care coborâse din jeep. Erau prea departe de mine ca să 
aud ce vorbesc și să pot confirma că îi spune aceeași poveste pe 
care i-am spus-o eu. Dar mi-a crescut pulsul puţin când am zărit 
că ţine în mână teancul de coli din laboratorul lui Hammond, în 
timp ce vorbea cu Simpson. La un moment dat, i-a făcut semn 
spre casă cu teancul și m-am întrebat dacă nu cumva i-a zis că 
acolo găsise documentele. 

Dar conversaţia dintre cei doi s-a terminat când a venit și 
celălalt detectiv dinăuntrul casei și i-a făcut semn partenerului 
său să vină la el. Simpson s-a îndepărtat de Rachel și a discutat 
cu partenerul său în șoaptă. M-am dus cu nonsalanta până la 
Rachel. 

— Ce naiba, Rachel? Ai de gând să le dai, pur și simplu, 
chestiile alea? 

— Nu, dar mi-am dat seama că o să-i dai permisiunea să-ţi 
caute prin mașină. Am anumite protectii când vine vorba de 
clienții mei, asa că eram pregătită să-i zic că erau niște 
materiale de lucru pe care le aveam la mine și că nu făceau 
parte din investigația lor. Din fericire, nici nu m-a întrebat ce e 
cu ele. 

Nu eram convins că era cea mai bună tehnică de a proteja 
teancul de hârtii luate din laborator. 

— Trebuie să plecăm de aici. 

— Păi, o să aflăm chiar acum dacă putem face asta, a spus 
ea. 

M-am întors și l-am văzut pe Simpson venind spre noi. Eram 
pregătit să spună că a fost un caz care necesita investigații 
criminalistice, că vehiculul meu avea să fie pus sub sechestru și 
că eu și Rachel vom fi duși până la secţie pentru alte întrebări. 

Dar nu a făcut asta. 

— Bine, oameni buni, apreciem cooperarea voastră, a anunţat 
Simpson. Avem datele voastre de contact și vom păstra legătura 
dacă mai avem nevoie de ceva. 

— Deci putem pleca? am întrebat eu. 

— Puteţi pleca. 


— Si cadavrul? a întrebat Rachel. A fost sinucidere? 

— Așa se pare, da. Partenerul meu a confirmat asta. Apreciem 
faptul că ne-ati chemat. 

— In regulă atunci, am zis eu. 

M-am întors spre jeep împreună cu Rachel. 

— Mi-am adus aminte cine sunteţi, a zis Simpson. 

M-am întors spre el. 

— Poftim? 

— Mi-am adus aminte cine sunteţi, a repetat el. Am citit 
despre Sperietoarea de ciori acum câţiva ani. Sau poate s-a dat 
la una dintre emisiunile Date/ine. O poveste pe cinste. 

— Mulţumesc, am zis eu. 

Ne-am urcat în jeep și am plecat. 

— Tipul ăla nu a crezut o iota din ce i-am spus, am zis eu. 

— Păi, s-ar putea să mai aibă o șansă cu tine. 

— Ce vrei să spui? 

— In primul rând, partenerul lui e un idiot pentru ca a declarat 
moartea drept sinucidere. Dar medicul legist probabil că o să 
clarifice lucrurile și va deveni un caz de crimă. O să revină la noi 
după aceea. 

Asta m-a făcut să simt o senzaţie de groază. M-am uitat în jos 
și am văzut că Rachel avea colile în poală. Mi-am adus aminte 
când i-am aruncat o privire în timp ce i se puneau întrebări și 
am văzut că se uita în jos. A citit din ele. 

— Ai găsit ceva interesant acolo? am întrebat-o. 

— Cred că da. Cred că încep să se clarifice lucrurile. Dar 
trebuie să citesc în continuare. Să mergem mai întâi să bem 
cafeaua aia pe care mi-ai promis-o. 

Stateam în sala de conferinţe alături de Myron Levin si de 
Emily Atwater. Prin geam am văzut-o pe Rachel așteptând în 
biroul meu. M-a rugat sa o las sa-mi foloseasca laptopul, asa ca 
știam că încă făcea cercetări, în timp ce eu încercam să o 
menţin și pe ea implicată în reportaj. M-am gândit că cel mai 
bine ar fi să le explic lui Myron și lui Emily înainte ca Rachel să 
intre în sală. 

— Dacă mi-ati citit vreodată cărțile sau știți ceva despre mine, 
știți cine e Rachel, am zis. M-a ajutat cu unul dintre cele mai 
mari reportaje ale carierei mele. S-a lăsat deoparte pe sine și m- 
a protejat când am fost la Ve/vet Coffin, și asta a costat-o slujba 
ei de agent FBI. 

— Credeam că din cauza asta s-a si închis Ve/vet Coffin, a 
comentat Myron. 

— E puţin cam prea simplificat, dar, da, și asta s-a întâmplat. 
Ea nu a avut nimic de-a face cu asta. A 

— Si vrei să o adaugi în reportaj, a rostit Emily. In reportajul 
nostru. 

— Când veţi afla ce a obţinut ea, veţi vedea că nu avem de 
ales. Si aduceti-va aminte că a fost reportajul meu înainte să fie 
reportajul nostru. 

— Wow, nu trece nicio zi fără să-mi arunci asta-n faţă, nu? a 
replicat Emily. 

— Emily, a zis Myron, încercând să menţină atmosfera calmă. 

— Nu, e adevărat, a ripostat ea. Am contribuit mult la această 
știre, dar el vrea să ia ce am adus eu și să-și vadă de treaba lui. 

— Nu, nu vreau asta, am insistat. Încă este reportajul nostru. 
Așa cum am spus, nu Rachel o să-l scrie. Nu își va trece 
semnătura pe reportaj. Ea e o sursă, Emily. Are informaţii 
despre Marshall Hammond pe care trebuie să le avem și noi. 

— De ce nu putem să le obţinem noi direct de la Marshall 
Hammond? a întrebat Emily. Adică aveam impresia că noi 
suntem reporterii. 

— Pentru că e mort. A fost ucis în dimineaţa aceasta... și eu și 
Rachel i-am găsit cadavrul. 

— Tu glumești? a izbucnit Emily. 

— Ce? a exclamat Myron. 

— Dacă am fi ajuns la el acasă puţin mai devreme, poate că 
am fi dat nas în nas cu un criminal. 


— Acum ne spui, a zis Myron. De ce nu ai spus asta de la 
început? 

— Va spun acum ca să intelegeti de ce este atât de 
importanta Rachel. Lasati-ne sa va povestim ce s-a intamplat si 
o să vă explice ce a descoperit și în ce stadiu ne aflăm. 

— Du-te s-o chemi. Adu-o aici. 

M-am ridicat, am ieșit din sală și m-am dus până la birou. 

— Bine, Rachel, sunt gata, am anuntat-o eu. Hai să intrăm și 
să le spunem ce avem. 

— Ăsta-i planul. 

S-a ridicat si a început să-și strângă hârtiile împrăștiate pe 
birou. Tinea documentele sub laptopul meu deschis, deci avea 
ceva pe ecran ce voia să ne arate și nouă. 

— Ai găsit ceva? am întrebat-o eu. 

— Am găsit multe. Dar simt că ar trebui să prezint lucrurile 
astea poliției sau FBI, nu editorului unui site web. 

— Ti-am zis că nu încă. Odată ce publicăm, poţi să le dai cui 
vrei tu. 

M-am întors și m-am uitat la ea în timp ce am deschis ușa de 
la sala de conferinţe. 

— E timpul pentru spectacol, am șoptit. 

Myron se mutase pe un scaun de lângă Emily, de pe o parte a 
mesei. Eu și Rachel ne-am așezat vizavi de ei. 

— Ea este Rachel Walling. Rachel, ei sunt Myron Levin și Emily 
Atwater. Să începem cu ce s-a întâmplat azi-dimineata. 

Am început să le povestesc cum am dat peste legătura dintre 
William Orton și Marshall Hammond și cum am ajuns la casa lui 
Hammond unde l-am găsit atârnând de grinda din laboratorul 
din garaj. 

— Si a fost sinucidere? a întrebat Myron. 

— A fost destul de clar că poliţia a crezut asta, am zis. Dar 
Rachel e de altă părere. 

— Avea gâtul rupt, a explicat ea. Dar am estimat că a căzut 
maximum treizeci de centimetri. Nu era un bărbat mare sau 
gras. Nu cred că o astfel de cădere i-ar fi rupt gâtul, și de vreme 
ce aceea este cauza morții din cazurile pe care le cercetaţi voi, 
aș declara moartea lui cel puţin suspectă. 

— Ai vorbit despre asta și cu poliția când au zis că s-a sinucis? 
a întrebat Myron. 

— Nu, am răspuns eu. Nu erau interesaţi de ce credeam noi. 


M-am uitat la Rachel. Voiam să trec mai departe, peste 
detaliile morții. A înţeles mesajul. 

— Gâtul rupt nu e singurul lucru care dă de bănuit, a spus ea. 

— Ce mai e? a întrebat Myron. 

— Documentele recuperate din imprimanta laboratorului... 

— Recuperate? Ce mai înseamnă și asta? 

— Cred că ucigașul a petrecut ceva timp pe computerul lui 
Hammond, ori înainte, ori după ce l-a omorât. Acolo a găsit 
informaţii despre tot ce s-a desfășurat în laborator. A scos la 
imprimantă acele informaţii. Dar memoria imprimantei a păstrat 
ultimele cincizeci și trei de pagini printate. Eu am scos aceste 
coli și asta le-am studiat în tot acest timp. Acum avem o bună 
parte din documentele din laborator. 

— Le-ati furat? 

— Eu le-am luat. Dacă asta înseamnă furt, as susține că le-am 
furat de la ucigaș. El a fost cel care le-a printat. 

— Da, dar nu știi sigur dacă s-a întâmplat asta. Nu poţi face 
asta! 

În momentul în care am început întrunirea, am știut că acesta 
avea să fie punctul în care problemele de etică puteau să 
distrugă cea mai bună și cea mai importantă știre a carierei 
mele. 

— Myron, trebuie să știi ce am aflat din aceste pagini, am 
intervenit eu. 

— Nu, nu trebuie să știu. Nu-mi las reporterii să fure 
documente, indiferent cât de importante ar fi pentru reportaje. 

— Nu reporterul tău le-a furat, am zis. Le-am obţinut de lao 
sursă. De la ea. 

Am arătat spre Rachel. 

— Nu merge așa, a negat Myron. 

— A mers pentru New York Times, când au publicat hârtiile de 
la Pentagon, i-am reamintit. Erau documente furate care au fost 
date ziarului de o sursă. 

— Acolo erau hârtiile Pentagonului, aici vorbim despre o știre 
cu totul și cu totul diferită. 

— Nu dacă mă întrebi pe mine, am zis. 

Stiam că era o replică slabă. Am mai încercat o dată. 

— Uite, avem datoria de a raporta asta, am spus. 
Documentele relevă faptul că există un ucigaș care se folosește 
de ADN pentru a identifica și a face rost de victime. Femei 


nebănuitoare care au crezut că ADN-ul și identitățile lor erau în 
siguranţă. Așa ceva nu s-a mai văzut până acum și publicul 
trebuie să afle despre asta. 

Tirada mea a creat un moment de liniște, până ce Emily m-a 
salvat. 

— Sunt de acord. Transferul documentelor a fost curat. Ea eo 
sursă și avem nevoie să facem public ceea ce știe - chiar dacă a 
intrat în posesia documentelor pe o cale... cam neortodoxă. 

M-am uitat la ea și am dat din cap, deși „neortodoxă” nu era 
cuvântul pe care l-aș fi folosit eu. 

— Nu sunt de acord cu nimic deocamdată, a anunţat Myron. 
Dar haideţi să auzim și să vedem ce aveţi. 

M-am întors spre Rachel și am dat din cap. 

— Nici nu am reușit să mă uit peste toate, a spus ea. Dar sunt 
multe chestii aici. În primul rând, Hammond era un bărbat foarte 
furios. De fapt, era un /nce/. Ştie toată lumea ce e asta? 

— Celibatar involuntar, a răspuns Emily. Bărbat care urăște 
femeile. Psihopati în adevăratul sens al cuvântului. 

Rachel a incuviintat. 

— Făcea parte dintr-o reţea, si acea furie si ură l-au 
determinat să creeze asta, a spus Rachel. 

A întors laptopul spre Emily și Myron. A întins mâna ca să 
apese pe tastatură. Pe ecran se vedea o pagină roșie de logare. 


Dirty4 


Pagina avea casete pentru numele de utilizator și parola. 

— Pe baza a ceea ce am citit în aceste pagini, am reușit să 
găsesc numele și parola, a zis Rachel. Numele lui on-line era 
„Ciocanul” - asta a fost ușor -, cât despre parolă, am început să 
folosesc diverse cuvinte-cheie din glosarul on-line al incelilor. 
Parola era Lubitz. 

— Ce ai spus? a întrebat Emily. 

— Lubitz. E numele unui erou din mișcarea incelilor. Un pilot 
de avion german care a provocat prăbușirea unui avion despre 
care el a spus că era plin de târfe și asasini. 

— Asasini? a întrebat Myron. 

— Așa le spun incelii bărbaţilor normali care duc vieţi sexuale 
normale. Îi urăsc aproape la fel de mult ca pe femei. Oricum, 


există un întreg vocabular în cadrul mișcării incel, cei mai mulţi 
fiind misogini, și se găsește pe forumuri on-line, cum ar fi Dirty4. 

Rachel a tastat numele de utilizator și parola lui Hammond, și 
a intrat pe site. 

— Sunt în reţeaua întunecată acum, a zis ea. Si este un site 
pe bază de invitaţie care identifică femeile cu un model genetic 
specific care se numește DRD4, sau dirty four. 

— Ce înseamnă asta? a întrebat Myron. De la ce vine? 

— E o succesiune genetică despre care se crede că este 
asociată cu comportamentele riscante și de dependenţă. 
Dependenţa de sex numărându-se printre ele. 

— Hammond a cumpărat numai ADN feminin de la GT23, a zis 
Emily. Probabil a identificat femei cu DRD4 din laboratorul sau. 
Femei care și-au trimis ADN-ul pe GT23 și care nu s-au gândit 
niciodată că ar putea fi vândut cuiva ca el. 

— Exact, a spus Rachel. 

— Dar nu era ceva anonim? a întrebat Myron. 

— Așa trebuia să fie, a răspuns Rachel. Dar odată ce se 
determina că mostrele aveau succesiunea DRD4, se folosea de 
niște mijloace de anulare a anonimatului. A reușit să identifice 
femeile si să le posteze identitățile, detaliile și adresele pe site- 
ul Dirty4. Câteva profiluri aveau numere de telefon, adrese de 
acasă, poze, orice. Le-a vândut clienţilor săi, care puteau să 
caute femeile după locație. Dacă ești unul dintre nebunii ăștia si 
stai în Dallas, o să cauţi femei din Dallas. 

— Si apoi ce se întâmplă? a întrebat Myron. Se duc și găsesc 
femeile astea? Eu nu... 

— Exact, am spus. Christina Portero s-a plans fata de prietena 
sa că a întâlnit un tip ciudat într-un bar, care știa lucruri despre 
ea pe care nu ar fi trebuit să le știe. S-a gândit că era urmărită 
digital. 

— Dirty4 le-a oferit membrilor săi un avantaj, a continuat 
Rachel. Femeile identificate prin analiza ADN de către Hammond 
erau cel mai probabil promiscue, precum și predispuse la 
consum de droguri, de alcool și alte comportamente riscante. 

— Tinte ușoare, a remarcat Emily. Le spunea clienţilor sai 
exact cine sunt ele și unde pot fi găsite. Și unul dintre acești 
clienţi este un ucigaș. 

— Întocmai, a aprobat-o Rachel. 


— Si noi credem că același client a fost cel care l-a omorât pe 
Hammond, am adăugat. 

— Din paginile imprimate se pare că Hammond a avut și un 
partener, a zis Rachel. Si au aflat cumva de faptul că femeile 
listate pe Dirty4 ajungeau să moară - să fie omorâte. Cred că s- 
au uitat în baza de abonaţi și și-au dat seama ca era cel putin 
unul care a cumpărat și a descărcat detaliile celor patru femei. 
In momentul de fata, totul e o supoziţie, dar eu cred că l-au 
avertizat sau i-au zis să se oprească. 

— Si așa a fost omorât Hammond? a întrebat Myron. 

— Probabil, a zis Rachel. 

— Cine era clientul? 

— Sfrânciocul. 

— Ce? 

— E reţeaua întunecată. Oamenii folosesc alte nume, nume 
de utilizator. Dacă vrei să descarci nume de pe un site de genul 
acesta, nu poţi să-ţi pui numele adevărat si nu plătești cu un 
card de credit. Folosești o poreclă și plătești cu o monedă 
digitală. Clientul pe care l-au identificat ca fiind cel care a 
descărcat numele celor patru femei moarte purta porecla 
„Sfrânciocul”. 

— Aveţi vreo idee ce înseamnă asta? a întrebat Myron. 

— E o pasăre, a răspuns Emily. Tatăl meu a fost ornitolog. Îmi 
aduc aminte că mi-a vorbit despre sfrancioci. 

Rachel a dat din cap. 

— Am căutat eu pe internet. Urmărește pe furiș ţinta și atacă 
din spate, prinzând-o de gât și rupându-i-l cu forță. Este 
considerat a fi unul dintre cei mai formidabili prădători ai naturii. 

— Toate femeile au avut gâturile rupte, a spus Myron. La fel și 
tipul ăsta, Hammond. 

— Si mai e ceva, a reluat Rachel. Credem că a spart 
calculatorul lui Hammond sau l-a făcut pe el să-l deschidă 
înainte să îl omoare. Apoi a început să scoată la imprimantă. Am 
repetat ultima comandă pe care a dat-o imprimantei. Era un 
fișier care conţinea toate datele femeilor. 

— Câte nume? a întrebat Myron. 

— Nu le-am numărat. Dar par a fi în jur de o sută. 

— Ai verificat să vezi dacă cele patru victime pe care le știm 
se află între ele? am întrebat-o. 


— Da, dar nu sunt aici. Poate au fost șterse când s-a aflat că 
au murit. 

— Deci îl omoară pe Hammond și cu se alege? a întrebat 
Myron. O sută de nume de potenţiale victime? 

A urmat o pauză lungă. 

— De ce să printeze numele dacă este deja client și poate să 
acceseze aceleași nume de pe site? a întrebat Myron. 

— Cred că probabil anticipează să site-ul se va închide în 
curând, a răspuns Rachel. Poate știe despre Jack și Emily sau 
poate crede că forţele de ordine or să-l închidă. 

— Asta schimbă lucrurile, a declarat Emily. Nu putem să stam 
degeaba și să le punem pe aceste femei în pericol. Trebuie să 
publicăm. 

— Nici măcar nu avem reportajul complet încă, am zis. 

— Nu contează asta, a spus Rachel. Voi puteţi să scrieţi știrea 
în timp ce eu o să duc asta la FBI. 

— Nu, am ripostat. Ti-am zis ca asta trebuie... 

— Si am fost de acord. Dar înainte sa văd ce contin paginile. 
Trebuie sa ma duc la FBI si Biroul trebuie sa se duca la politie. 
Ucigașul are toate aceste nume. Femeile trebuie să fie 
protejate. Nu putem aștepta. 

— Are dreptate, a fost de acord Myron. 

— E mai bine așa, Jack, a intervenit Emily. Putem spune că 
FBl-ul face investigaţii, așa reportajul o să capete credibilitate 
imediat. FBl-ul o să ne dea undă verde. 

Mi-am dat seama că cei trei aveau dreptate și că eu am picat 
destul de prost punând reportajul mai presus de siguranţa a zeci 
de femei. Am văzut dezamăgirea din ochii lui Rachel și ai lui 
Emily. 

— Bine, am zis. Dar cu două condiţii. Le spunem clar FBl-ului, 
polițiștilor și oricui va mai fi implicat că pot să facă ce trebuie să 
facă, dar fără conferinţe de presă și anunţuri până nu publicăm 
reportajul. 

— Şi cât o să dureze asta? a întrebat Rachel. 

M-am uitat la Myron și am spus primul număr care mi-a venit 
în minte. 

— Patruzeci si opt de ore. 

Rachel s-a gândit și a dat din cap. 

— Pot să încerc să fac asta. În mod realist, probabil că le va 
lua cam tot atât timp să poată confirma ce le dăm noi. 


— Myron, ești OK cu asta? am întrebat. Dar tu, Emily? 
Au dat amândoi din cap și m-am uitat la Rachel. 
— E în regulă, am anunţat. 


SFRÂNCIOCUL 

A așteptat în zona de restaurante, exact lângă balustradă. De 
acolo putea să vadă direct magazinele de la etajul doi, din 
partea de nord a mallului. Era o zonă circulară, având canapele 
pentru soţii care așteptau ca soțiile lor să facă cumpărături. Nu 
știa cum arată Vogel. Partenerul lui Hammond a reușit să-și tina 
fotografiile și adresele în afara internetului. Felicitări pentru 
asta. Dar hackerii aveau un stil al lor. Bărbatul care-și spunea 
Sfrânciocul a sperat că va putea să-l identifice printre clienţii din 
mall. 

Sfrânciocul alesese locul, menţionând mallul drept scuză ca 
fiind locul în care „Hammond” avea de gând să meargă. Nu era 
cea mai bună locaţie pentru ce plănuise el, dar nu voia să-i 
trezească nicio suspiciune lui Vogel. Prioritatea era să-l 
determine să vină. 

Avea o tavă întreagă cu mâncare la pachet pe masă drept 
camuflaj. Pe scaunul din faţă se afla o sacoșă de cumpărături cu 
două cutii împachetate în folie de cadou, dar care erau goale. 
Făcea o mișcare foarte riscantă și cel mai important era să se 
piardă în mulţime. 

Nu s-a atins de mâncare deoarece, după ce a comandat-o, i s- 
a părut că miroase dezgustător. In plus, s-a gândit și că s-ar 
putea să atragă atenţia dacă observa cineva că poartă mânuși. 
Asa că și-a ţinut mâinile în poală. 

S-a uitat iar în jos și a văzut o femeie care stătea pe o 
canapea. Privea spre unul dintre copiii care se jucau în terenul 
de joacă Kiddie Korner. Niciun semn de cineva care ar fi putut fi 
Vogel. 

— Pot să strâng aici? 

S-a întors și a văzut un chelner care venise în dreptul mesei. 

— Nu, mulţumesc, a zis el. Nu am terminat. 

A așteptat până ce a plecat angajatul înainte să verifice din 
nou. Acum, femeia dispăruse și un bărbat îi luase locul. Părea 
trecut putin de treizeci de ani. Purta blugi și un pulover subţire. 
Verifica împrejurimile într-un mod relaxat, dar cu un scop 
anume. Purta ochelari de soare deși era înăuntru și acesta a fost 
aspectul decisiv. Era Vogel. Ajunsese putin mai devreme, dar 
era în regulă. Insemna că s-ar putea să se sature de așteptat 
destul de curând și va pleca atunci când va crede că întâlnirea 
nu avea să mai aibă loc. 


Și în acel moment, Sfrânciocul avea să-l urmărească. 


JACK 

În cadrul oricărui reportaj realizat de o echipă, mereu se 
ajunge la această decizie stânjenitoare: cine îl scrie și cine oferă 
informaţiile celui care îl scrie? Niciodată nu merge să fie scris 
împreună. Nu pot sta doi oameni la un calculator. Cel care scrie 
de obicei controlează tonul știrii și modul în care sunt 
prezentate informaţiile, și de obicei este trecut primul ca 
jurnalist. Aceasta era știrea mea și decizia mea, dar eram 
suficient de deștept încât să-mi dau seama că Emily Atwater era 
o scriitoare mai bună, iar eu un investigator mai bun. Ea știa 
cum să-și aleagă cuvintele mai bine decât mine. Eu eram primul 
om care ar fi recunoscut ca cele două cărți pe care le-am 
publicat au fost editate atât de mult încât au fost, practic, 
reorganizate și rescrise. Toate meritele merg către editorii mei, 
dar banii pentru drepturile de autor tot la mine ajung. 

Emily era o scriitoare „subţire”, genul de persoană care 
consideră că mai putin înseamnă mai mult. Propoziţiile scurte 
ofereau avânt știrilor ei și nu eram orb ca să nu văd asta. Stiam 
și faptul că dacă era trecut numele ei primul nu ar fi fost în 
dezavantajul meu. Ar fi părut că rolurile noastre au fost la fel de 
importante deoarece am fi fost trecuţi în ordine alfabetică: 
Atwater și McEvoy. l-am zis că poate să scrie ea știrea. A fost 
surprinsă că am decis asta și apoi recunoscătoare. Mi-am dat 
seama că era de părere că luasem cea mai bună decizie. Doar 
că era surprinsă că decisesem astfel. M-am gândit că momentul 
acesta m-a ajutat să mai repar din greșelile pe care le-am făcut 
faţă de ea în ultima vreme. 

Decizia de a o pune pe scaunul scriitorului mi-a permis să fac 
și mai multe cercetări și să revizuiesc ceea ce am raportat deja. 

Mi-a oferit și timp să îi contactez pe oamenii care m-au ajutat 
cu acest reportaj și cărora le-am promis că voi ţine legătura cu 
ei. Mama Christinei Portero și tatăl lui Jamie Flynn erau în capul 
listei. 

Am încercat să vorbesc cu ei la telefon, și apelurile au fost 
mai emotionante decât am anticipat. Walter Flynn, din Fort 
Worth, a izbucnit în lacrimi când l-am anunţat că FBI a făcut 
acum legătura dintre moartea fiicei sale și un ucigaș în serie 
care era încă în libertate. 

După ce am terminat cu asta, am început să-mi scot toate 
notițele si să fac o listă cu ceilalți oameni pe care trebuia să-i 


sun pentru prima dată sau din nou, ca să aflu și alte informaţii. 
Practic, noi puteam să finalizăm în douăzeci și patru de ore, deși 
îi spusesem lui Rachel că avem nevoie de dublu. Era un truc al 
jurnaliștilor să spui mereu că o știre necesită mai mult timp de 
fapt, sau că va fi publicată mai târziu. Ne oferea un avantaj în 
cazul in care investigația ar fi fost descoperită și ne-ar fi fost 
furat reportajul. Nu eram naiv. Rachel ducea povestea la sediul 
FBI din Los Angeles. Probabil că nu exista agent în acea clădire 
care să nu aibă o înţelegere cu vreun reporter de genul „dacă 
mă ajuţi, te ajut și eu pe tine”. M-am ars din cauza FBl-ului de 
mai multe ori și încă mai aveam cicatrice. 

În fruntea listei celor pe care trebuia să-i găsesc și cu care să 
vorbesc era partenerul necunoscut al lui Hammond. Pe paginile 
printate erau e-mailuri împrăștiate peste tot de la casa lui 
Hammond, care indicau că avea un partener la Dirty4 care se 
ocupa de aspectele digitale ale proiectului lor de pe reţeaua 
întunecată, în timp ce el se ocupa de partea cu laboratorul. E- 
mailul partenerului era al unui RogueVogueDRD4 și folosea un 
cont de Gmail. Același nume era trecut si pe site-ul DRD4 în 
dreptul administratorului. Rachel a zis înainte să plece că era 
sigură că cei de la FBI vor reuși să-l găsească, dar eu nu eram 
sigur de asta și nu voiam să stau după FBI. M-am gândit dacă 
să-l contactez pe RogueVogue printr-un mesaj. Si după ce am 
discutat și cu Emily, i-am scris. 


Bună. Numele meu e Jack. Trebuie să vorbesc cu tine despre 
Marshall Hammond. Nu a fost sinucidere Si ai putea fi în pericol. 
Trebuie să vorbim. Pot să te ajut. 


Am apăsat pe butonul de trimitere și mesajul a plecat. Erau 
slabe șanse, dar tot trebuia să încerc. Mai departe, am organizat 
ceea ce aveam să-i transfer lui Emily pentru reportaj. Nu 
începuse să scrie la el și o auzeam vorbind la telefon la ea în 
birou cu agenţii responsabili si alti observatori ai industriei 
analizelor genetice pentru comentarii generale legate de ce 
înseamnă aceasta ramura. Fiecare reportaj trebuia să aibă un 
citat de început - o replică a unei surse credibile care să rezume 
furia, tragedia sau ironia, implicatia mai importantă a 
conţinutului știrii. Acest reportaj avea să vândă toate aceste 
elemente și ne trebuia un citat care să spună totul: nimeni nu 


era în siguranţă în fata acestei intruziuni și acestei orori. Asta ar 
oferi articolului o rezonanţă mai profundă decât o știre comună 
despre o crimă și ar fi preluat de ziare mari și de posturi de 
televiziune. Myron ar face bine să poată aduce reportajul în 
vizorul celor sus-pusi din lumea jurnalismului, cum ar fi 
Washington Post sau New York Times. 

Am auzit-o pe Emily făcând rezumatul celor descoperite și a 
ceea ce vom publica. Când venea vorba de scris, metoda ei era 
să spună totul scurt și la obiect. Dar tot aveam emoţii ascultând- 
o. Paranoia mea începea să-mi dea târcoale. Trebuia să fim 
atenţi de la cine cerem aceste comentarii pentru că fiecare 
dintre acești experţi și observatori ai industriei puteau să se 
ducă și să-i vândă un pont unui reporter pentru care erau o 
sursă. Trucul era să le oferim suficiente informaţii cât să 
răspundă cu un citat util, fără să le spunem prea multe astfel 
încât să comunice mai departe unui alt reporter. 

Am încercat să nu o mai bag în seamă și să îmi văd de treaba 
mea, revizuind stadiul incipient al investigaţiei mele înainte să fi 
știut în ce urma să mă bag. M-am gândit să-i sun pe detectivii 
de la LAPD și să-i întreb dacă am fost achitat prin analizele ADN 
și dacă au avansat cumva în acel caz. Dar am ajuns la concluzia 
că ar fi o pierdere de timp deoarece Mattson și Sakai, practic, 
mă urau. 

Apoi mi-am adus aminte de causeofdeath.net și mi-am dat 
seama că nu am verificat site-ul de când am primit acele 
răspunsuri iniţiale la întrebare. A fost un punct de pornire grozav 
care m-a ajutat să fac legătura între cazuri și - am crezut eu - 
Sfrânciocul, și acum am pornit să verific din nou. 

M-am dus la lanţul de mesaje pornit de întrebarea mea 
despre dislocarea atlanto-occipitală și am văzut că au mai fost 
postate încă trei mesaje. Primul era un răspuns continuare al 
doctoritei Adhira Larkspar, care în prima sa postare mi-a cerut 
să mă identific. 

Vreau să reamintesc faptul că acest forum este deschis numai 


examinatorilor medicali și investigatorilor legiști. 


Acest avertisment nu i-a oprit pe încă doi să posteze. Cu o zi 
în urmă, un examinator medical din Tucson, Arizona, a raportat 
că a existat un caz de DAO la o victimă de sex feminin, atribuit 


unui accident de motocicletă. Cazul data de șase luni și nu au 
mai fost oferite alte detalii. 

Am copiat postarea și i-am trimis-o lui Emily pe e-mail, 
alertând-o că s-ar putea să mai avem un al cincilea caz. 
Răspunsul ei a venit repede. 


Asta ar putea face parte din continuare. Acum trebuie să dăm 
înainte cu ce avem confirmat și să publicăm știrea. 


Nu i-am răspuns. Ultimul mesaj de pe forum mi-a atras toată 
atenţia. Fusese postat cu douăzeci de minute în urmă. 


Wow, tocmai am avut parte de două astfel de cazuri în aceeași 
zi! O persoană spânzurată în Burbank și alta care a căzut în 
Northridge. Să fie o coincidenţă? Nu prea cred - GTO 


Am fost uimit de acest mesaj și l-am citit de câteva ori înainte 
să respir din nou. Era evident că persoana spânzurată din 
Burbank era Hammond și am observat că GTO nu a numit-o 
sinucidere. Nu aveam nicio îndoială că presupunerea lui Rachel 
legată de moartea lui Hammond a fost corectă. Poate că și 
medicul legist și-a dat seama de asta. 

A doua moarte a fost cea care mi-a atras atenţia. O cădere 
fatală în Northridge. Declararea unei morţi ca fiind o cădere 
fatală nu elimină posibilitatea unei omucideri. Trebuia să aflu 
mai multe detalii. 

Northridge era un cartier din Valley. Am sunat la sediul LAPD 
din Valley, m-am prezentat ca fiind jurnalist și am cerut să 
vorbesc cu locotenentul. Am așteptat mai mult de cinci minute, 
dar am refuzat să închid, fiind mai bun la jocurile de așteptare 
decât majoritatea oamenilor care nu vor să discute cu mine. 

Într-un sfârșit, mi s-a făcut legătura. 

— Locotenent Harper la telefon, cu ce vă pot ajuta? 

— Domnule locotenent, sunt Jack McEvoy. Lucrez pentru un 
site de protecţie a consumatorului care se numește Avertizare 
Justă și... 

— Cu ce va pot ajuta? 

— În regulă, caut informaţii legate de căderea fatală care a 
avut loc azi in Northridge. Așa cum am zis, avem grijă de 


consumatori și acordăm atenţie rănilor și accidentelor de muncă 
etcetera. Speram să-mi spuneţi ce s-a întâmplat. 

— Un tip a căzut de pe acoperișul unei parcări. Atâta tot. 

— Ce parcare? De unde? 

— Era la mall acolo sus si când s-a dus să-și ia mașina, ori a 
sărit, ori a căzut pe de acoperișul parcării. Nu suntem siguri 
încă. 

— Aţi identificat victima? 

— Da, dar nu-i putem dezvălui numele. Nu am găsit nicio rudă 
de-a sa. Va trebui să obţineţi numele de la medicul legist. 

— Bine. Dar vârsta? 

— Din câte am înţeles, avea treizeci și unu de ani. 

Am observat că avea aceeași vârstă ca Hammond. 

— Nu a lăsat niciun biletel, nimic? 

— Nu am găsit nimic. Trebuie să... 

— Incă două întrebări, domnule locotenent. Au existat camere 
de luat vederi care au surprins căderea lui și care ar putea să 
arate ce s-a întâmplat, de fapt? 

— Analizăm înregistrările video, dar până acum nu am găsit 
nimic. 

— Cine este anchetatorul care se ocupă de acest caz? 

— Lefferts. El este principalul. 

— Multumesc, domnule locotenent. 

— Nicio problema. 

O asteptare de cinci minute pentru niste informatii aflate in 
mai putin de un minut. Am intrat apoi pe site-ul oficial al 
examinatorului medical al districtului si am accesat meniul cu 
angajati. Am incercat sa aflu cine ar putea fi GTO. Niciunul 
dintre examinatorii medicali nu se potrivea cu acea prescurtare, 
dar cand am verificat lista numelor anchetatorilor, am ajuns la 
Gonzalo Ortiz. Mi-am dat cu presupusul ca avea un nume 
mijlociu care incepea cu T. 

Uneori, cel mai bine e sa dai telefon - ca atunci cand incerci 
sa ajungi la LAPD. Dar in cazul unui medic legist am vrut sa ma 
duc acolo personal. Voiam sa stau fata in fata cu GTO deoarece 
simteam dupa mesajul de pe causeofdeath ca ar putea fi genul 
de om care vrea sa vorbeasca. Poate ca imi incercam norocul, 
dar voiam sa profit de sansa asta. Am inchis calculatorul si m- 
am îndreptat spre biroul lui Emily. Tasta niște notite pe care le-a 
luat în timpul unui apel. 


— Cred că l-am găsit pe partenerul lui Hammond. 

S-a oprit imediat din tastat și s-a uitat la mine. 

— Cine e? 

— Nu știu. Încă nu am obţinut un nume. 

— Deci unde e? 

— La sediul de Medicină legală. A căzut de pe acoperișul unei 
parcări acum câteva ore și și-a rupt gâtul. Trebuie să mă duc 
acolo să vorbesc cu investigatorul. 

— Vrei să spui că și-a rupt gâtul la fel cum s-a întâmplat aici? 

A arătat spre ecran, referindu-se la întreg cazul. Am 
tncuviintat. 

— E un medic legist care cred ca a pus lucrurile cap la cap. A 
postat pe forumul cu mesaje acum o ora. Vreau să mă duc să 
vad dacă vrea să vorbească. Cei de la LAPD nu vor să-mi zică 
nimic. 

— Dar nu crede că ești medic legist după prima ta postare? 

— Nu știu. Examinatorul medical șef m-a cam dat de gol, dar 
el tot a postat. 

— Atunci nu pierde vreme. Avem multe de făcut. 

— Să pierd vremea? Nu e stilul meu. Te sun după ce ajung 
acolo. 


31 

Nu mai intrasem într-o clădire de Medicină legală de cel puţin 
patru ani. Înainte era o oprire frecventă când scriam stiri despre 
crime pentru Times și apoi pentru Coffin. Dar la Avertizare Justa 
nu am avut de-a face cu morţi până acum. Complexul de morţi, 
așa cum îi spuneam eu, se afla pe strada Mission, în apropiere 
de centrul medical USC din Boyle Heights. Cele două centre 
medicale - unul pentru morţi, celălalt pentru vii - erau legate 
printr-un tunel care permitea cândva mutarea cadavrelor dintr- 
un loc în altul. Clădirea principală se afla aproape de stradă, o 
structură de cărămidă sinistră care avea cel puţin o sută de ani 
și care acum era folosită mai mult ca magazin de suvenire și loc 
de întruniri. Făceau afaceri vânzând turiștilor etichete de picior, 
pături de acoperit morţii și alte obiecte morbide. 

În spatele clădirii vechi se afla una modernă, într-o nuanţă 
frumoasă de bej, cu dungi. Am intrat pe ușa de sticlă și m-am 
oprit la recepţie. Am cerut să vorbesc cu investigatorul Gonzalo 
Ortiz. Receptionera m-a întrebat care e motivul vizitei mele. 

— Aă, poliția mi-a zis să vorbesc cu medicul legist ca să aflu 
informaţii despre o moarte, am spus. A avut loc azi, în Valley. 

Era un răspuns meșterit cu atenţie care nu conţinea ceva fals, 
dar care nu spunea tot adevărul. Am sperat că acel răspuns în 
combinaţie cu atitudinea mea sumbră aveau s-o determine să 
creadă că eram apropiatul cuiva căruia urma să i se facă 
autopsie. Nu voiam să sune la departamentul de investigații și 
să anunţe că era un reporter în hol. Dacă GTO refuza să 
vorbească cu mine, voiam să mi-o spună în fata. 

Receptionera mi-a cerut numele și apoi a dat un telefon. A 
vorbit putin cu cineva si apoi a ridicat privirea spre mine. 

— Numele persoanei decedate? a întrebat ea. 

Intrasem într-o înfundătură. Dar știam cum să ies din ea. 
Burbank era considerat parte din Valley, așa că tot puteam să 
răspund fără să mint. 

— Marshall Hammond. 

Receptionera a repetat numele și a ascultat răspunsul. A 
închis fără să mai rostească nimic. 

— E într-o ședință si va veni imediat ce termină, a spus ea. 
Este o sală pentru membrii familiei pe care o găsiţi pe acel hol, 
la dreapta. 

A arătat în spatele meu. 


— În regulă, mulțumesc. 

Am pornit pe hol, sperând că nu va fi nimeni în sala, dar n- 
aveam eu asemenea noroc. Eram în Los Angeles, orașul în care 
trăiesc peste zece milioane de locuitori. Și mor. Unii pe 
neașteptate, alții dintr-un accident, iar alţii fiind uciși. Ştiam ca 
medicina legală avea o întreagă flotă de dubiţe de un albastru 
pal în spate, pregătite pentru a ridica mai multe cadavre în 
același timp. Nu exista nicio șansă ca sala pentru membrii 
familiei să fie goală. 

De fapt, încăperea era aproape plină, cu un grup mic de 
oameni care jeleau în tăcere, sperând probabil că a fost o 
greșeală si că nu cel iubit era cel pe care au fost chemaţi să-l 
identifice, sau pentru care să facă aranjamentele pentru transfer 
și înmormântare. 

Nu m-a deranjat să ocolesc adevărul de fata cu receptionera, 
dar aici mă simţeam ca un intrus, un impostor despre care ei 
presupuneau că a pierdut pe cineva și care acum suferă. Am 
fost în locul lor o dată, când a murit fratele meu, și am mai bătut 
la ușile caselor oamenilor care au pierdut pe cineva drag din 
cauza violenţei, dar era ceva în camera asta ce părea sacru. M- 
am simţit groaznic și m-am gândit să fac cale întoarsă și să-l 
aștept pe Gonzalo Ortiz pe hol, dincolo de ușă. In schimb, am 
ocupat primul loc aproape de ușă. Ultimul lucru pe care mi-l 
doream era să interactionez cu cineva care suferea și care spera 
să mă consoleze printr-un zâmbet intelegator. Asta ar fi fost 
prea mult. 

Așteptarea mi s-a părut că a durat o oră, cât timp am ascultat 
rugi șoptite și vaietele unei femei. Dar realitatea a fost că au 
trecut doar cinci minute de când ajunsesem și am fost salvat din 
sala cu familii de un bărbat latino trecut de cincizeci de ani, 
închis la ten și cu o mustață străbătută de fire albe, care a intrat 
și m-a întrebat dacă sunt domnul McEvoy. Am sărit de pe scaun 
înainte să apuc să zic da. M-a condus afară pe hol. 

— Să o luăm pe scurtătură, azis el. 

Mi-a arătat spre direcţia opusă fata de recepţie. L-am urmat. 

— Sunteţi investigatorul Ortiz? am întrebat eu. 

— Da. Si am pregătit o sala de întâlniri private. 

Am decis să aștept până ajungem în acea cameră privată 
înainte să-i explic cine sunt și ce voiam. Ortiz a folosit un card ca 
să deschidă usa pe care scria Doar personal autorizat, si am 


intrat în aripa clădirii care se ocupa de patologie. Stiam asta din 
cauza mirosului care m-a lovit imediat ce am intrat. Era mirosul 
de mort combinat cu dezinfectant industrial, un miros dulce- 
acrișor care știam că îmi va rămâne în nări mult timp după ce 
voi părăsi locul. M-a determinat să-mi aduc aminte de ultima 
dată când am fost în acest loc. S-a întâmplat acum patru ani, 
când examinatorul medical șef de pe atunci s-a plâns în mod 
public de problemele de sănătate și de siguranţă din clădire și 
de problemele de buget care afectau personalul și serviciile. A 
raportat că autopsiile se realizau pe cincizeci de cadavre în 
același timp și testele de toxicologie durau luni, nu săptămâni. A 
făcut această mișcare pentru a-i convinge pe comisarii 
districtului să îi ofere bugetul pe care îl cerea, dar a ajuns să fie 
dat afară. 

Mă îndoiam că se schimbaseră prea multe de atunci și chiar 
mă gândeam să aduc vorba de asta ca să sparg gheaţa odată ce 
îl informam că sunt jurnalist. Puteam să mentionez articolele pe 
care le-am scris pentru Ve/vet Coffin despre deficienţe, în 
speranţa că îl voi convinge să vorbească cu mine despre 
cazurile de dislocare atlanto-occipitală. 

Dar așa cum s-a dovedit, nu avea să fie nevoie să-i zic că sunt 
jurnalist sau să-mi fac griji cum să sparg gheaţa. Deja fusese 
spartă. Ortiz m-a condus într-o cameră pe care scria Sala de 
întâlniri B. A bătut o dată și a deschis ușa, ţinând braţul întins ca 
să intru primul. Când am intrat, am văzut o masă 
dreptunghiulară cu șase scaune în centrul încăperii. În capătul 
îndepărtat al mesei stăteau detectivii Mattson și Sakai. 

Probabil că mi-am arătat surprinderea deoarece am ezitat 
puţin, dar apoi am continuat să înaintez și am intrat în cameră. 
Am făcut tot posibilul să-mi ascund surpriza printr-un zâmbet 
slab. 

— la te uită, cei mai buni detectivi de la LAPD, am început eu. 

— la loc, Jack, a zis Mattson. 

De data asta nu s-a mai deranjat sa-mi pronunte numele 
gresit in mod intentionat. Am luat asta ca pe un semn ca poate 
a înţeles ceva din faza pe care mi-a făcut-o cu arestul. 
Surprinderea mea s-a transformat în nedumerire. Mă urmăreau? 
De unde știau că aveam să vin la cabinetul medicului legist? 

M-am așezat exact vizavi de Mattson, iar Ortiz a luat loc lângă 
mine. Mi-am pus ghiozdanul pe podea, lângă scaun. A urmat o 


pauză în care ne-am uitat unii la alţii. Am decis să încep în forță 
și să vad ce obțin. 

— Aţi venit să mă arestaţi iar? am întrebat. 

— Nicidecum, a răspuns Mattson. Să lăsăm asta în urmă. Hai 
să încercăm să ne ajutăm reciproc. 

— Serios? am făcut eu. Ce schimbare! 

— Tu esti cel care a făcut postarea de pe site-ul 
causeofdeath? a întrebat Ortiz. 

Am dat din cap. 

— Da, eu am fost. Și presupun că tu ești GTO. 

— Așa e. 

— Jack, recunosc că ai pus lucrurile cap la cap, a zis Mattson. 
De asta am venit, ca să ne ajutăm reciproc... 

— Ultima dată când am vorbit eram suspect de crimă. Acum 
vreţi să lucrăm împreună. 

— Jack, ai fost achitat. ADN-ul a fost curat. 

— Mersi ca mă anunti. 

— Ai știut asta. Ai știut în tot acest timp. Nu cred că m-ai 
așteptat pe mine să-ţi zic. 

— Dar ce zici de asta, le-ai anunţat pe mama Christinei 
Portero și pe prietena ei că nu sunt nebun așa cum le-ai spus tu 
că sunt? 

— E în capul listei mele. 

Am clătinat din cap. 

— Uite, domnule McEvoy, a intervenit Sakai, pronuntandu-mi 
numele corect. Putem sta aici să ne scoatem ochii pentru 
greșelile din trecut. Sau putem colabora. Tu o să ai reportajul, și 
noi îl prindem pe tipul care omoară oameni. 

M-am uitat la Sakai. Cred că era prima dată când îl auzeam 
vorbind. Era evident că primise rolul de împăciuitor. Bărbatul 
care era mai presus de orice altercatie si care era interesat 
numai de adevăr. 

— Mă rog, am spus. FBl-ul o să preia frâiele. Maine-dimineata 
o să le predati lor cazul. 

Mattson a părut uimit. 

— Dumnezeule, te-ai dus la Birou cu treaba asta? a exclamat 
el. 

— De ce nu? Am venit la voi și voi m-ati băgat la pușcărie. 

— Ascultă, pot să zic și eu ceva? s-a băgat Ortiz, ridicând 
mâinile în aer ca să ne liniștească. Trebuie neapărat să... 


— Nu, l-a întrerupt Mattson. La cine te-ai dus mai exact? 

— Nu știu. Altă persoană cu care lucrez la asta s-a dus acolo, 
în timp ce eu am venit aici. 

— Spune-le să anuleze. Nu e cazul lor. 

— Nu e nici cazul vostru. Au avut loc crime de aici până în 
Florida și pe coasta Santa Barbara. 

— Vezi, ţi-am zis eu ca el e cel care a făcut legătura dintre 
toate astea, a spus Ortiz, uitându-se la Mattson. 

— Deci de ce mă aflu aici? am întrebat. Vreti să știți ce știu 
eu? Atunci trebuie să încheiem un târg convenabil și să existe 
exlusivitate, altfel eu ies din joc. Prefer să-mi încerc norocul cu 
FBl-ul. 

N-a zis nimeni nimic. După câteva secunde, am dat să mă 
ridic. 

— Bine atunci, am spus. 

— Stai calm, m-a oprit Mattson. la loc și hai să ne linistim. Să 
nu uităm că e un nebun nenorocit în libertate care omoară 
lumea. 

— Da, să nu uităm de asta, am replicat. 

Mattson s-a întors ușor să se consulte cu partenerul său. Au 
avut un fel de mesaj nonverbal, după care s-a întors iar spre 
mine. 

— În regulă, o să facem un schimb. Informaţii pentru 
informații. 

— Bine. Începeţi. 

Mattson și-a desfăcut mâinile. 

— Vrei să știi ce știu eu? 

— Cum ati ajuns aici? am întrebat. M-ati urmărit? 

— Eu i-am invitat, a intervenit Ortiz. Am văzut postarea. 

— E o coincidenţă, Jack, a spus Mattson. Eram aici într-o 
întrunire cu Gonzo, când ai apărut tu. 

— Spuneti-mi de ce. 

— E simplu. Gonzo a început sa facă si el cercetări după ce a 
văzut postarea ta și a făcut conexiunea dintre cazuri la fel ca 
tine. Stia că eu și Sakai ne ocupam de cazul lui Portero și cand 
au apărut două astfel de cazuri de DAO în aceeași zi, ne-a sunat 
și ne-a zis că s-ar putea să fie legate între ele. Şi iată-ne aici. 

Mi-am dat seama că eram cu ani-lumină înaintea lor în cadrul 
investigaţiei. Puteam să spun o parte din ce știam eu și să îi dau 
peste cap - și tot reușeam să păstrez detaliile pentru mine și 


pentru reportajul meu. Mai aveam și paginile luate din 
laboratorul lui Hammond, de care trebuia să am grijă. 

— E rândul tău, a zis Mattson. 

— Nu încă. Nu mi-ati spun nimic din ceea ce nu știam deja. 

— Atunci ce vrei? 

— Tipul care a căzut de pe acoperișul parcării azi, cine era? 
am întrebat. 

— Gonzo? s-a adresat Mattson. 

— Numele lui era Sanford Tolan, a răspuns Ortiz. Avea treizeci 
și unu de ani, locuia în North Hollywood și lucra la un magazin 
de băuturi alcoolice. 

Nu la asta m-am așteptat. 

— Un magazin de băuturi alcoolice? am întrebat. Unde? 

— În Sunland, pe Sherman Way, a zis Ortiz. 

— Ce legătură are asta cu Hammond? am întrebat. 

— Din câte știm noi, niciuna, a spus Mattson. 

— Deci vreţi să spuneţi că e o coincidenţă? am întrebat. Cele 
două morţi nu au nicio legătură. 

— Nu, nu spunem asta, a replicat Mattson. Nu încă. Abia am 
aflat de chestia asta. 

S-a uitat la Ortiz ca și cum i-ar fi pasat lui mingea. 

— Autopsia nu a fost programată încă, a anunţat 
anchetatorul. Dar notițele preliminare de pe teren indică faptul 
că era deja mort când a căzut. 

— Cum pot să-și dea seama de asta? am întrebat. 

— Avem martori, a zis Ortiz. Nu a tipat și nici nu a încercat sa 
se oprească din cădere, ceea ce ar fi fost evident dacă ar fi 
existat rani. In plus, în astfel de cazuri, nu are loc DAO. Un gât 
rupt e ceva comun, dar nu DAO. Într-o asemenea cădere nu se 
poate răsuci gâtul la maximum. 

— Aţi spus că a lucrat într-un magazin de băuturi alcoolice, 
am zis. Vreti să spuneţi că a fost vânzător? 

— Exact. 

— Ce altceva mai știți? am insistat. 

— Avea cazier criminal, a adăugat Ortiz. 

Ortiz s-a uitat la Mattson ca și cum i-ar fi cerut permisiunea. 

— Pica toată afacerea dacă îmi ascundeti ceva, am anunţat 
eu. 

Mattson a dat din cap. 


— Era pedofil, a zis Ortiz. A făcut patru ani de închisoare în 
Corcoran pentru că și-a violat nepotul vitreg. 

Din nou, informaţiile nu se potriveau. Mă așteptam la un tip 
care le avea cu internetul, un fel de expert care se ocupa de 
reţeaua întunecată în cadrul Dirty4. Un incel care urăște 
femeile. Pedofilia nu făcea parte din profilul pe care îl 
stabilisem. 

— Bine, a zis Mattson. Acum e rândul tău să ne dai informații. 
Zi-ne ceva ce nu știm deja, Jack. 

Am încuviinţat si, ca să mai câștig timp, m-am întins după 
ghiozdan, l-am desfăcut si am scos carnetelul pe care scrisesem 
informaţiile despre reportaj. Am frunzărit paginile în văzul lumii 
și apoi am ridicat privirea spre Mattson. 

— Bărbatul pe care-l căutaţi își spune Sfrânciocul, am spus. 

Am stat în jeep în parcarea de la Medicină legală și am dat 
telefoane. Nu voiam să conduc în timpul acestor conversații. Si, 
în plus, voiam să văd ce fac Mattson și Sakai. Au mai rămas cu 
Ortiz după întrunirea noastră și eram curios să văd cât timp 
urmau să rămână înăuntru. Nu știu ce voiam să obțin cu asta, 
dar, oricum, voiam să știu. 

Mai întâi am sunat-o pe Emily Atwater ca să verific în ce 
stadiu se afla. 

— Am început să scriu, a raportat ea. Până acum e bine. 
Avem multe informaţii, așa că mă joc cu echilibrul. Ce să includ, 
ce să las deoparte. Ştii că lui Myron nu-i plac textele marginale. 
Așa că va trebui să avem un reportaj și apoi continuări în zilele 
următoare. Tu ce faci? 

— M-am înșelat în privința celui de-al doilea caz, nu era 
partenerul lui Hammond, am zis. Ei cred că Sfrânciocul a făcut o 
eroare și a omorât tipul greșit. Așa că va trebui să-l căutăm în 
continuare. 

— Ei? 

— Da, poliţia era aici. Mattson și Sakai. Cu ajutorul unui 
investigator legist deștept, au pus cazurile cap la cap. 

— La naiba. 

— Ei bine, am făcut un târg cu ei. Le-am dat informaţii pe 
baza exclusivitatii. 

— Putem avea încredere în ei? 

— Deloc. Nu am încredere nici în ei, nici în FBI. Așa că m-am 
abținut. Le-am spus de Dirty4, dar nu și de GT23, sau Orange 
Nano, sau legătura lui Hammond cu cazul lui Orton. Cred că au 
multe de recuperat înainte să ne facem griji că vor spune ceva 
mai departe. 

Am văzut un bărbat și o femeie ieșind de la Medicină legală, 
ţinându-se unul pe altul de mijloc. l-am recunoscut, au fost în 
sala pentru membrii familiei mai devreme. Bărbatul avea șiroaie 
de lacrimi pe faţă. Femeia nu. Ea îl susţinea mai mult decât o 
susţinea el. L-a condus până la scaunul de lângă șofer al unei 
mașini și l-a ajutat să urce înainte ca ea să se așeze la volan. 
Am văzut un bărbat într-o altă mașină urmărindu-i și el. 

— Jack, ești acolo? 

— Da. 

— De ce crezi că Sfrânciocul a omorât tipul greșit? 


— Pentru că avea profilul greșit. Lucra într-un magazin de 
băuturi și era un pedofil care a făcut pușcărie. Nu se potrivea. 
Ne-am dat cu presupusul și am ajuns la concluzia că Sfrânciocul 
a încercat să-l ademenească pe RogueVogue la o întâlnire în 
mallul Northridge și cumva a crezut că omul ăsta - se numea 
Sanford Tolan - era RogueVogue. Tolan era acolo singur, 
probabil că se uita la copiii din mall. Sfrânciocul l-a urmărit până 
la mașină, i-a rupt gâtul și l-a aruncat de pe acoperiș. 

— E oribil. Crezi că Sfrânciocul știe că a făcut o greșeală? 

— Vrei să spui dacă și-a dat seama că nu era tipul pe care-l 
căuta, dar tot l-a omorât. Probabil. E greu de zis. Toată ideea cu 
stabilirea unei întâlniri e doar o presupunere. 

— Dar FBl-ul? Ai auzit ceva de la Rachel? 

— Urmează să o sun acum. Voiam să verific cum stai tu mai 
întâi. 

— În regulă, atunci mă întorc la lucru. Să mă anunti când mai 
afli ceva. 

= Sigur. 

Inainte sa o sun pe Rachel, am intrat pe mail sa vad daca am 
mesaje noi. Mi-a crescut pulsul cand am vazut ca am primit 
răspuns de la RogueVogue la mesajul pe care-l trimisesem mai 
devreme. 


Nu înţeleg despre ce e vorba. Cine ești? De ce mi-ai trimis asta? 


Am verificat ora mesajului și am văzut că a fost trimis cu mult 
după ce a fost aruncat corpul lipsit de viaţă al lui Sanford Tolan 
de la etajul patru al parcării mallului. Era o dovadă în plus că 
Sfrânciocul a omorât tipul greșit. Mesajul era scurt și simplu și, 
cel mai important, inocent. Nicio confirmare, nicio recunoaștere, 
voia doar să știe mai multe. 

M-am gândit cum să-i răspund astfel încât să nu-l sperii. 

Pot să te păzesc... 

Pot să spun povestea ta... 

Pot să fiu intermediarul tău... 

Am decis să am o abordare directă, care să reflecte realitatea 
situaţiei lui. Din când în când, ridicam privirea să văd dacă 
ieșeau detectivii, în timp ce compuneam un e-mail care speram 
că îl va determina pe RogueVogue să aibă încredere în mine cu 
povestea și siguranţa sa. 


Sunt scriitor. Am scris cărți despre ucigași cum ar fi Poetul și 
Sperietoarea de ciori. Acum scriu despre Sfrânciocul. Ești în 
pericol. L-a omorât pe Hammond si a omorât un bărbat despre 
care credea că ești tu. Pot să te ajut. Pot să te ajut să fii în 
siguranţă si să iti spun povestea mai departe. Știu că tu si 
Hammond nu aveati nimic de-a face cu Sfrânciocul. Nu ati 
plănuit niciodată să se întâmple asta. Includ și numărul meu de 
telefon. Sună-mă și ne putem ajuta reciproc. 


L-am citit de două ori și mi-am trecut numărul la sfârșit 
înainte să trimit e-mailul. Am sperat că RogueVogue il va citi si 
va reacţiona imediat. 

Am verificat parcarea și partea din faţă a clădirii de Medicină 
legală încă o data, dar nu am văzut nici urmă de detectivii de la 
LAPD. Mi-am dat seama că probabil au parcat la centrul medical 
USC și au luat-o prin tunelul de la Medicină legală. Poate că i-am 
ratat. Dar am decis s-o sun pe Rachel în timp ce rămâneam 
vigilent. Mi-a răspuns în șoaptă. 

— Jack, ești bine? 

— Da. Voiam să verific ce faci. Te-ai întâlnit cu cineva până 
acum? 

— Da, chiar acum eram într-o ședință. Am ieșit până afară ca 
să-ţi răspund. 

— Si? 

— Pai, lucreaza la asta. Sunt in cautare de alte cazuri si 
încearcă să-l găsească pe partenerul lui Hammond. Ar trebui sa 
obţin ceva în curând. 

— S-ar putea să fie un caz în Tucson. Dar cel mai important e 
că a mai fost omorât cineva azi în LA. Am crezut că era 
partenerul lui Hammond, dar nu a fost asa. Se pare ca a fost o 
greșeală. Sfrânciocul probabil a crezut că era partenerul lui 
Hammond. 

— Cum ai aflat de asta? 

l-am povestit despre postarea de pe causeofdeath care m-a 
adus la medicina legală. l-am zis că FBl-ul avea competiție acum 
deoarece LAPD făcuse legătura dintre aceleași cazuri ca și 
Avertizare Justa. Am sugerat ca poate Biroul ar trebui să-și 
unească forțele cu LAPD în loc să facă investigaţii separat. 


— O să le sugerez asta, dar să nu-ţi faci speranţe prea mari, a 
zis Rachel. Asta nu a funcţionat niciodată când am lucrat eu 
acolo și nu prea cred că și-au schimbat atitudinea prea mult. 

— Ei bine, nu o să dea bine când va apărea reportajul și se va 
afla că lucrează la investigaţii diferite, am spus. 

— Jack, mai e ceva. 

— Ce? 

— Nu vor să publici reportajul încă. 

— Dumnezeule, știam că o să se ajungă la asta. Poţi să le spui 
să uite de asta. E reportajul nostru. Noi l-am dus lor din 
bunăvoință. O să dăm înainte. 

— Ei consideră - și eu sunt de acord cu ei - că ar fi mai bine 
dacă tipul ăsta nu știe că vin după el. Dacă tu publici știrea, 
probabil o să se dea la fund și noi n-o să mai reușim niciodată 
să-l prindem. 

— Voi? Te-ai întors la ei acum? 

— Ştii ce vreau să spun. Imediat ce-și dă seama că suntem pe 
urmele lui, o să dispară și o să-și schimbe tactica. 

— Si dacă nu publicăm și nu avertizăm publicul în legătură cu 
el, o să continue să omoare oameni până când poate că o să fie 
prins. 

— Știu că ai și tu dreptate... 

— A omorât doi oameni într-o singură zi. Şi a făcut asta ca să- 
și ascundă urmele. Probabil știe deja că se petrece ceva și că 
vine cineva după el. 

— Dar nu FBI-ul, Jack. 

— Uite cum facem, o sa vorbesc eu cu Myron si cu Emily 
despre asta, dar o sa votez pentru publicarea reportajului. 
Lumea trebuie sa stie ca tipul asta e in libertate si face lucrurile 
astea. Trebuie să afle despre cum sunt identificate si apoi 
urmărite aceste victime. 

— Si trebuie să ai grijă să nu-ţi fure cineva știrea. 

— Bine, nu neg asta. Sunt jurnalist și asta e știrea mea și, da, 
vreau să mă asigur că sunt primul care o publică. Dar acum că 
atât FBl-ul, cât și poliția din LA știu de asta, e doar o chestiune 
de timp până când vreun imbecil o să i-o vândă unui alt reporter 
ca să obţină ceva la schimb. Lucrul acesta mă face să vreau să 
public, dar motivul cel mai important este alertarea publicului cu 
privire la omul ăsta periculos care circulă liber. 


— Bine, Jack, o să le spun. Cât timp să le zic că mai au până o 
să publici? 

Am privit pe geam și i-am văzut pe Mattson si Sakai mergând 
pe trotuarul care dădea în parcare. Am pus telefonul pe difuzor 
ca să pot să le fac o poză. Lui Myron îi plăcea să includă poze în 
cazul articolelor lungi, ca să ofere pauze vizuale. Atât timp cât 
aveau, oarecum, legătură cu știrea, asta era tot ce conta. 

Detectivii s-au urcat într-o mașină neinscriptionata. 

— O zi, am răspuns. O să încercăm să publicăm până mâine- 
seară. 

— Nu poţi să-l mai amâni măcar douăzeci și patru de ore, 
Jack? Nu au cum să facă prea multe până mâine-seară. 

— Dacă mai omoară pe cineva în ziua aia în plus? Vrei să ai 
asta pe conștiință, Rachel? Eu, unul, nu. 

Am auzit un bâzâit în ureche și m-am uitat la ecranul 
telefonului. Mă suna un număr necunoscut. 

— Rachel, trebuie să răspund la un apel, am zis repede. S-ar 
putea să fie el. 

— Cine? a întrebat Rachel. 

— RogueVogue. Te sun eu după. 

— Jack... 

Am închis si am răspuns la celălalt apel. 

— Jack McEvoy la telefon. 

Nu s-a auzit nimic. Am privit cum Mattson si Sakai ies din 
parcare si fac dreapta pe strada Mission. 

— Alo? Sunt Jack. 

— Mi-ai trimis un mesaj... 

Vocea se auzea printr-un modulator digital care îl făcea să 
sune ca un robot. 

— Da... așa este. Esti în pericol. Aș vrea sa te ajut. 

— Cum mă poţi ajuta tu? 

Am desfăcut ghiozdanul încet și am scos un carnetel și un pix 
ca să scriu ce spune. 

— In primul rând, pot relata povestea din perspectiva ta. Cand 
va fi publicată știrea, vor exista victime și criminali. Vrei ca 
povestea ta să apară înainte să o publice alti oameni pentru 
tine. Oameni care nu te cunosc. 

— Cine ești? 

— Ti-am zis. Sunt scriitor. Urmăresc ucigași. Îl urmăresc pe 
Sfrâncioc. 


— De unde știi de el? 

— A omorât o cunoștință de-a mea. l-a obţinut numele si 
detaliile de pe Dirty4. 

A urmat liniște și am început să cred că l-am pierdut. Voiam 
să-l conving să vorbească. Dar nu aveam de gând să închid ochii 
în fata a ceea ce au complotat el si Hammond. Din câte știam 
eu, RogueVogue era clar un tip rău în cazul acesta. Nu era la fel 
de vinovat ca Sfrânciocul, dar se apropia. 

— Nu trebuia să se întâmple asta. 

Am scris fraza cuvânt cu cuvânt înainte să răspund. Stiam că 
avea să fie inclusă undeva la începutul reportajului. 

— Ce trebuia să se întâmple? 

— Noi... trebuia doar să facem bani din asta. Am găsit o nișă. 

— Care era această nișă? 

— Ştii tu, să-i ajutăm pe bărbaţi... unor bărbaţi le e greu sa 
întâlnească femei. Nu era atât de diferit de Tinder” sau alte 
chestii asemănătoare. 

— Cu excepţia faptului că femeile ale căror profiluri le 
vindeati nu știau acest lucru, nu-i așa? 

Am spus-o pe un ton neacuzator, dar a urmat o pauză. Am 
aruncat o întrebare ca să-i distrag atenţia înainte să-l pierd. 

— Cum v-aţi întâlnit tu și Hammond? 

După o pauză, a răspuns: 

— Am fost colegi de cameră la facultate. 

— Unde? 

— La UC-Irvine. 

S-a asezat o piesa din puzzle. 

— ÎI stiati pe William Orton? 

— Marshall îl știa. 

O posibilitate îmi incoltise în minte. 

— El e Sfrânciocul? 

— Nu. 

— De unde știi asta? 

— Pentru că știu. Ce s-a întâmplat cu Marshall? 

— Sfrânciocul i-a rupt gâtul, dupa care a încercat să facă sa 
pară că s-a spânzurat în laboratorul de la el de acasă. De unde 
știi că Orton nu e Sfrânciocul? Ştii cine e Sfrânciocul? 

— Mi-am dat seama. 


15 Aplicaţie folosită pentru găsirea unui partener (n.tr.) 


Am notat acele cuvinte. Stiam că ce aveam sa spun în 
continuare s-ar putea să fie cea mai importantă parte a 
conversatiei. 

— Bine, asculta. Pot sa te ajut, daca vrei asta. 

— Cum? 

— Spune-mi cine e Sfrânciocul. FBl-ul trebuie să-l oprească. 

— FBl-ul? 

Mi-am dat imediat seama că am spus o prostie. Nu știa că 
totul a intrat sub atenţia FBl-ului. Am simţit că trebuie să-l ţin la 
telefon luând-o într-o altă direcţie. Am aruncat o întrebare: 

— Cum crezi că l-a găsit Sfrânciocul pe Marshall? 

A urmat o pauză, după care a vorbit din nou. 

— L-a contactat. 

— Cine? Marshall? 

— Da. Ştiam despre tipele care au murit. Clienţii ne-au spus 
că... unele dintre femeile din profilurile prezentate de noi... erau 
decedate. Marshall s-a interesat. A verificat descărcările și a 
găsit o legătură între ele. El a fost. Marshall l-a contactat. l-a zis 
că trebuie să se oprească. 

Asta a fost singura explicaţie pe care mi-a dat-o, dar, din nou, 
m-a ajutat să pun piese noi în tot puzzle-ul acesta. 

— Si așa l-a găsit Sfrânciocul? l-a depistat locaţia? 

— Cam așa ceva. Am fost precauti, dar cumva tot l-a găsit. 

— Voi? 

— Am fost de acord amândoi să trimitem mesajul. Marshall l-a 
trimis. 

— Să revenim la Orton. Marshall i-a aranjat cazul, nu-i așa? Cu 
ADN-ul. 

— Nu vreau să vorbesc despre asta. 

— Atunci Orton i-a rămas dator. V-a dat ADN-uri. 

— Ti-am zis că... 

— Bine, bine, lasă asta. Să ne întoarcem la Sfrâncioc. Ai spus 
că știi cine e. Dă-mi un nume. Poti face asta și nu vei fi 
răufăcătorul în toată treaba asta. Vei fi cineva care a încercat 
să-l oprească. Așa cum ai zis și tu, nu trebuia să se întâmple 
asta. 

— Si apoi vei da numele celor de la FBI? 

— Pot să o fac eu sau poţi s-o faci tu. Nu contează, atât timp 
cât tu ești cel care-i dă numele. 

— O să mă mai gândesc. Asta e tot ce am. 


Cred că s-a referit că numele adevărat al Sfrânciocului era tot 
ce avea de dat la schimb ca să nu fie judecat. 

— Păi, să nu te gândești prea mult. Dacă tu ai reușit să îl 
descoperi, nu va mai dura mult și o să-l afle și FBl-ul și atunci nu 
vei mai avea nimic de dat la schimb. 

Nu a răspuns. Mi-am dat seama că cer numele Sfrânciocului 
când eu, de fapt, nici nu aveam numele real al sursei. 

— Dar tu? Poţi să-mi dai un nume ca să știu cu cine stau de 
vorbă? 

— Rogue. 

— Nu, numele tău adevărat. Tu știi cum mă cheamă - de ce 
nu-mi spui și tu numele tau? 

Am așteptat. Apoi s-a întrerupt conexiunea. 

— Alo? 

Mi-a închis. 

— Fir-ar să fie. 

Interviul se terminase. 


SFRÂNCIOCUL 

Privea la reporterul din parcare. Părea să treacă de la un apel 
la altul. Şi le-a făcut o poză celor doi bărbaţi care au ieșit de la 
Medicină legală. Era evident că erau polițiști - detectivi de 
omucideri, având în vedere că acesta era locul în care îi 
aduceau pe morţi. Era foarte ciudat. Cât de mult știa reporterul? 
Cât de multe știa poliţia? 

Îl urmărise de la birou până aici, identificându-l cu ajutorul 
pozei de pe site-ul Avertizare Justa. Reporterul fusese în grabă 
atunci, trecând pe galben la semafor și luând-o pe banda rapidă 
a autostrăzii deși era singur pe drum. Acum încetinise ritmul și 
stătea în jeep, dând telefoane. Sfrânciocul s-a întrebat ce aflase 
înăuntrul clădirii de Medicină legală. 

A bătut cu degetele pe consola centrală. Era agitat. Lucrurile 
au mers prost și îi scăpau de sub control. Încă era frustrat și 
furios din cauza lui Vogel. Odată ce începuse să interogheze 
bărbatul din mall, își dăduse seama că nu era Vogel, dar tot a 
trebuit să-l omoare. Acum se întreba cine îl avertizase pe Vogel 
sau cum de știuse că era o capcană. Poate că Vogel a fost cel 
care i-a întins o capcană. 

În cele din urmă, reporterul a ieșit din parcare și s-a îndreptat 
spre ieșire. Sfrânciocul a dat și el înapoi ca să poată ieși ușor și 
să nu-și piardă ţinta. De la Medicină legală a făcut stânga pe 
strada Mission și apoi din nou stânga pe Marengo. Sfrânciocul s- 
a ţinut după el și l-a urmărit pe autostrada 5. 

În următoarele treizeci de minute, l-a urmărit pe reporter pe 
autostrăzi care mergeau spre nord și apoi spre vest, în San 
Fernando Valley. Și-a dat până la urmă seama că se îndrepta 
spre mallul în care fusese Sfrânciocul în acea dimineaţă. 

Din nou, se pare că știa lucruri. 

Reporterul a intrat în parcare și a continuat pe rampă până la 
ultimul etaj. A parcat și a mers până la faţa locului, trecând fără 
nicio ezitare pe sub banda galbenă pe care o pusese poliţia. A 
privit balustrada de beton. A făcut niște poze cu telefonul. S-a 
îndepărtat de margine și a mai făcut niște poze. 

Sfrânciocul și-a dat seama de câteva lucruri. Omordrea 
bărbatului de aici fusese deja identificată ca fiind opera sa. 
Reporterul știa asta, ceea ce însemna că avea surse în cadrul 
departamentului de poliție si al Medicinei legale. Întrebările 


ţineau de Vogel. Ce știa și cui i-a împărtășit informaţiile? Vorbea 
cu poliţia sau cu reporterul? 

Concluzia finală: eliminarea reporterului în momentul de fata 
ar fi fost o greșeală deoarece poate că era cea mai bună șansă 
de a ajunge la Vogel. 

Sfrânciocul și-a schimbat planurile și a decis să-l lase pe 
reporter în viata. Deocamdată. 


JACK 

M-am întors la birou spre sfârșitul după-amiezii și am început 
să-i ofer lui Emily noi citate și informaţii oferite de RogueVogue. 
Deja scrisese un articol de trei mii de cuvinte, care reprezenta, 
în general, punctul în care cititorul începea să obosească. Dar 
lucrurile noi erau vitale. RogueVogue era unul dintre bărbaţii 
care au creat Dirty4 și care adusese un ucigaș pe drumul morţii 
și al distrugerii. 

— Va trebui să mai scurtez alte parti, a zis ea. 

— Putem păstra o parte din aspectele mai puţin importante 
pentru articolele ce vor urma, am propus eu. Sunt sigur că vor 
mai fi multe. 

Stăteam amândoi la biroul ei. 

— E adevărat, a zis ea. Dar dacă avem niște lucruri 
importante acum, nu are niciun rost să nu le includem. 

— Crezi că lui Myron nu o să-i convină că avem doar numele 
pe care îl folosește on-line? 

— Probabil. Suntem sută la sută siguri că el e? 

M-am gândit o clipă și am dat din cap. 

— Mi-a răspuns la e-mailul pe care l-am trimis pe adresa ce 
aparținea clar partenerului lui Hammond. Și a știut multe lucruri 
despre site și despre ce se întâmplă, așa că am putut verifica că 
e el. Nu avem numele lui, dar el e. Sunt sigur de asta. 

Emily nu a dat din cap aprobatoare și nu a zis nimic. Asta mi-a 
dat de înţeles că tot nu se simţea în largul ei cu faptul că își 
punea numele pe un reportaj cu informaţii de care nu era sută 
la sută sigură. 

— În regulă, am zis. Speram să pot evita asta, dar va trebui s- 
o sun pe Rachel și să văd dacă FBl-ul a făcut progrese în 
identificarea acestui tip. 

— De ce sperai să eviti s-o suni? a întrebat Emily. 

Mi-am dat seama că am spus o prostie. Va trebui să-i explic și 
lui Emily de neintelegerea pe care a provocat-o asta între mine 
și Rachel. 

— A fost de partea Biroului cu o chestie, am zis. 

— Ce chestie? Avem nevoie de ea, Jack. Ea e legătura noastră 
cu FBl-ul. Odată ce explodează bomba, vom avea nevoie de ea. 

— Problema e că FBl-ul nu vrea să publicăm deoarece așa il 
vom alerta pe tipul ăla ca sunt pe urmele lui. Se tem ca o să 
dispară. Din perspectiva mea, ne numim Avertizare Justa dintr- 


un motiv și trebuie să avertizăm publicul cu privire la omul ăsta. 
A omorât doi oameni numai azi, și mai are cel puţin o jumătate 
din lista de femei identificate de Dirty4. 

Emily a incuviintat. 

— Sunt de acord cu tine. Trebuie să o facem acum. Sa i-l 
prezentăm și lui Myron înainte să plece? 

— Lasă-mă să văd dacă pot s-o contactez pe Rachel mai întâi. 
Apoi vom fi la curent cu ce avem. 

— Deci... ce s-a întâmplat între voi doi în trecut? 

— Noi... eu am dat-o în bară și ea a avut de suferit din cauza 
asta, asta s-a întâmplat. 

— Cum adică? 

Trebuia să decid dacă vreau să intru în amănunte. M-am 
gândit că dacă vorbesc despre asta, mă voi descărca. Dar eram 
în goană după o știre. 

— M-ar ajuta daca as ști, a adăugat Emily. De vreme ce a 
devenit și ea parte din asta. 

Am dat din cap. Am înţeles ce voia să spună. 

— Lucram pentru Ve/vet Coffin. Si eram împreună cu Rachel. 
Era secret. Ne păstram fiecare locuinţele separat, dar asta era 
numai de dragul aparentelor. Şi lucram la un reportaj despre un 
poliţist de la LAPD despre care auzisem că federalii îl cercetau 
de corupţie. Aveam o sursă care mi-a spus că tipul a fost acuzat 
de un juriu federal, dar nu s-a întâmplat nimic. Cazul a fost 
anulat deoarece ţinta știa niște secrete murdare ale procurorului 
general. 

— Si i-ai cerut ajutor lui Rachel? a întrebat Emily. 

— Da. A făcut rost de transcrierile judecătorești și am publicat 
știrea. Procurorul general ne-a dat în judecată și judectorul-șef 
s-a supărat și m-a târât în judecată. Nu am vrut să dau numele 
sursei mele, așa că judecătorul m-a trimis la pușcărie pentru 
sfidarea Curţii. Între timp, polițistul cu pricina s-a sinucis, lăsând 
în urma lui o scrisoare în care a susţinut că era inocent si că a 
fost batjocorit de presă - adică de mine. Nu am câștigat multă 
simpatie din cauza asta, așa că două luni mai târziu eram încă în 
închisoare. 

— Atunci Rachel a ieșit la lumină. 

— Da. A recunoscut că ea a fost sursa. Am fost eliberat și ea 
și-a pierdut locul de muncă. Sfârșitul poveștii și sfârșitul nostru. 

— Wow! Ce dur. 


— Înainte urmărea criminali în serie si teroriști. Acum se 
ocupă cu investigaţii pentru corporaţii. Si totul e numai din vina 
mea. 

— Nu e ca și cum tu ai fortat-o să o facă. 

— Nu contează asta. Ştiam ce s-ar putea întâmpla dacă luam 
transcrierile. Și tot le-am luat. 

Emily a rămas tăcută. Si eu la fel. M-am ridicat, mi-am dus 
scaunul înapoi la birou și am sunat-o pe Rachel. Mi-a răspuns 
imediat. Mi-am dat seama că se afla în mașină. 

— Jack. 

— Bună. 

— Unde ești? 

— La birou. Lucrez la articol. Ai plecat de la FBI? 

— Da. Tocmai voiam să te sun. 

— Te duci acasă? 

— Nu, nu încă. Ce e? 

— Mă întrebam dacă tu și prietenii tăi de la FBI aţi reușit să-l 
identificați pe Rogue. 

— Aă, nu chiar. Incă lucrează la asta. 

Dintr-odată, am devenit suspicios. 

— Rachel, nu vă duceti după el acum, nu? 

— Nu. Ti-as spune asta, Jack. 

— Atunci ce se intampla? N-am auzit nimic de la tine toata 
dupa-amiaza si acum te duci undeva, dar nu-mi spui unde. 

— Ti-am zis, tocmai voiam sa te sun. Mersi pentru că ai 
încredere în mine. 

— Îmi pare rău, dar mă cunoști. Devin bănuitor când nu știu 
ceva. De ce voiai să mă suni? 

— Ti-am zis că încearcă să determine dacă au mai fost și alte 
victime, nu? Tu aveai numai cazurile care au fost menţionate pe 
site-ul de medici legiști. FBl-ul face săpături mai adânci. 

— Bun, asta e bine. Au găsit ceva? 

— Da. Mai sunt și alte cazuri, alte femei cu gâturile rupte. Dar 
nu o să-ţi zică mai multe dacă publici reportajul înainte ca ei să 
fie gata. Or să vină la tine mâine ca să încerce să încheie un 
târg. Tu mai tragi de timp, și ei iti vor da mai multe cazuri. 

— La naiba. Despre câte cazuri e vorba? 

— Cel puţin trei victime decedate - inclusiv cazul din Tucson 
pe care l-ai menţionat ieri. 

Am făcut o pauză. Ce însemna asta? 


— Vrei să spui că există și victime nedecedate? 

— Păi, s-ar putea să fie una. Mă duc acolo chiar acum. Au 
identificat un atac în care a fost rupt gâtul unei femei într-un 
mod similar. Dar nu a murit. E paralizată de la gât în jos. 

— Dumnezeule! Unde este? 

— E un caz din Pasadena. Am găsit dosarul și se pare că se 
potrivește. Există un portret-robot al atacatorului, și se pare că l- 
a întâlnit pe tip într-un bar. 

— Ce s-a întâmplat? Cum au găsit-o? 

— Probabil că el a crezut că femeia a murit. A aruncat-o pe 
niște scări de pe dealuri. Ai mai auzit de Scările Secrete din 
Pasadena? 

— Nu. 

— Cred că sunt niște scări care străbat tot cartierul acesta. 
După ce i-a rupt gâtul, i-a dus corpul până la scări și a aruncat-o 
în jos ca să pară că a fost un accident. Dar un tip care alerga pe 
acolo a găsit-o și încă mai avea puls. 

— Asta înseamnă că Sfrânciocul cunoaște Pasadena? Poate că 
locaţia e un indiciu important. 

— Ei bine, se numesc Scările Secrete, dar nu sunt chiar atât 
de secrete. Sunt recenzii pe Yelp și fotografii peste tot pe 
internet. Sfrânciocul nu a trebuit decât să caute „Scările din 
Pasadena” pe internet și le-ar fi găsit imediat. 

— Dar ADN-ul? A apelat si ea la GT23? 

— Nu știu asta. Nu făcea parte din dosarul cazului. De aceea 
mă duc acum să stau de vorbă cu ea. 

— Singură? 

— Da, singură. Agenţii nu o să se ocupe de asta decât mâine. 
Au prea multe pe cap acum. 

Mi-am adus aminte de cercetările mele de la început legate 
de dislocarea atlanto-occipitală. Nu era întotdeauna fatală. 

— Unde? am întrebat. Vin și eu. 

— Nu știu dacă e cea mai bună idee, Jack. Eu mă duc în 
calitate de anchetator. S-ar putea să nu vrea să discute cu un 
reporter - dacă poate să vorbească măcar. 

— Nu-mi pasă. Tu poţi să pui întrebările, dar vreau să fiu si eu 
acolo. Care e adresa? 

A urmat o pauză și am simţit că tot ce mai rămăsese din 
relaţia noastră fragilă era în joc. 


— Centrul de reabilitare Altadena, a răspuns Rachel în cele 
din urmă. Să cauţi pe Google adresa. O cheamă Gwyneth Rice. 
Are doar douăzeci și unu de ani. 

— Plec acum, am anuntat-o. Sa mă aștepți. 

Am închis și m-am întors la biroul lui Emily ca s-o informez că 
mai erau și alte victime și acum mă duceam să întâlnesc una 
care era încă în viata. l-am zis si de planul FBl-ului de a încheia 
un târg: informaţii despre alte victime în schimbul întârzierii 
publicării. 

— Tu ce părere ai? m-a întrebat. 

— Nu știu. Mai avem timp să ne gândim până mâine. Ce-ar fi 
să vorbești cu Myron despre asta în timp ce eu încerc să fac rost 
de interviul cu victima? 

— Sună bine. 

— Apropo. Au un portret-robot a Sfrânciocului. 

— Asta e inclus în târg? 

— Osa facem noi astfel încât să fie. 

Am plecat din birou, mi-am luat cheile și am ieșit în fugă. 

Rachel mă aștepta în holul centrului de reabilitare Altadena. 
Se comporta profesionist. Nicio îmbrăţișare, niciun salut, doar: 

— Ţi-a luat mult să ajungi. 

S-a întors și s-a îndreptat spre cele două lifturi, iar eu a trebuit 
să o prind din urmă. 

— Tatăl ei a fost de acord să se întâlnească cu mine, a zis ea 
după ce am intrat in lift și a apăsat pe trei. E cu ea acum. Să te 
tii tare. 

— De ce? 

— Nu o să fie o scenă plăcută. S-a întâmplat acum patru luni 
și victima - Gwyneth - nu stă bine nici fizic, nici mental. E 
conectată la aparatul de respirat. 

— Bine. 

— Si lasă-mă pe mine sa mă ocup de prezentări. Ei nu știu 
despre tine încă. Să nu fii evident. 

— In legătură cu ce? 

— Cu faptul că ai venit aici pentru o știre. Poate ar fi mai bine 
dacă aș lua eu notițe. 

— Eu aș putea să înregistrez. 

— Nu e nimic de înregistrat. Nu poate să vorbească. 

Am dat din cap. Liftul se mișca încet. Erau doar patru etaje. 

— Sunt aici pentru mai mult de atât, nu doar pentru știre, am 
zis eu ca să-mi înţeleagă intenţiile. 

— Serios? Când am vorbit mai devreme, mi s-a părut că 
numai de asta iti păsa. 

S-au deschis ușile și a ieșit înainte să mai apuc să mă apăr. 

Am mers pe un hol și Rachel a bătut ușor la ușa camerei 309. 
Am așteptat și un bărbat a deschis ușa și a ieșit pe hol. Părea să 
aibă în jur de șaizeci de ani, și avea o expresie de om extenuat. 
A închis ușa în urma lui. 

— Domnul Rice? a întrebat Rachel. 

— Da, eu sunt. Tu ești Rachel? 

— Da, am vorbit la telefon. Va mulţumesc pentru că ati 
acceptat să ne vedem. După cum v-am spus, m-am pensionat 
de la FBI, dar... 

— Pari prea tânără ca să fi pensionară. 

— Ei bine, încă mai colaborez cu Biroul din când în când. Cum 
ar fi și acest caz. Si vreau să vi-l prezint pe Jack McEvoy. 


Lucrează la Avertizare Justă și este jurnalistul care a făcut 
legătura dintre toate cazurile și a adus cercetările sale la FBI. 

Am întins mâna și domnul Rice mi-a strâns-o. 

— Mă bucur să te întâlnesc, Jack, a zis Rice. Ce bine ar fi fost 
dacă exista cineva ca tine acum patru luni ca s-o poată avertiza 
pe Gwynny în privinţa acestui tip. În fine, intraţi. l-am zis că o să 
aibă companie și că, în sfârșit, se va face ceva. Trebuie să vă 
avertizez că va merge încet. Are un ecran și ceva ce se numește 
peniță digitală pentru gură care îi permite să comunice. 

— Nicio problemă, am zis. 

— E extraordinar într-un fel. Îi transformă dinţii și cerul gurii 
într-o tastatură. Și în fiecare zi devine din ce în ce mai bună la 
asta. Dar obosește repede, și o să se oprească la un moment 
dat. Dar să vedem ce putem obţine. 

— Mulţumim, a zis Rachel. 

— Si încă ceva. Copila asta a trecut prin iad. Nu o să fie deloc 
ușor. l-am zis că nu trebuie să facă asta, dar ea își dorește. Vrea 
să fie prins acest bărbat malefic și speră că voi puteţi s-o ajutaţi. 
Dar în același timp e atât de fragilă. Ce încerc să vă spun este s- 
o luaţi ușor, bine? 

— Intelegem, a confirmat Rachel. 

— Desigur, am adăugat eu. 

Acestea fiind spuse, Rice a deschis ușa și a intrat în cameră. 
M-am uitat la Rachel și am dat din cap ca să intre ea prima. 

Încăperea era luminată slab de o lustră ce se afla deasupra 
unui pat de spital cu șine. Gwyneth Rice era ridicată la un unghi 
de 45 de grade pe pat și avea în jur echipamente și tuburi care 
o monitorizau, respirau pentru ea, o hrăneau și se ocupau de 
nevoile ei fiziologice. Avea capul ţinut stabil de un cadru care 
semăna cu un eșafod și cred că era prins de craniul ei în cel 
puţin două locuri. Per total, era o imagine terifiantă și primul 
meu instinct a fost să întorc privirea, dar știam că avea să-mi 
înregistreze reflexul și să refuze interviul înainte să înceapă. Așa 
că am privit-o și i-am zâmbit dând din cap. 

Un brat de metal era atașat de tăblia patului si se întindea în 
jurul și în fata lui Gwyneth la nivelul ochilor. Două ecrane plate 
mici erau atașate de el, puse spate în spate astfel încât ea să 
vadă unul și ceilalţi pe celălalt. 

Primul lucru pe care l-a făcut tatăl lui Gwyneth a fost să ia un 
servetel scoate de pe masuta si să o șteargă la colţurile gurii 


unde se strânsese salivă. Am văzut un fir foarte subţire și 
transparent care ieșea din partea dreaptă a gurii, mergea pe 
obraz și se conecta la cablurile și tuburile atașate de ansamblul 
electronic. 

Tatăl ei a lăsat servetelul deoparte și ne-a prezentat. 

— Gwynny, ea este Rachel Walling despre care ţi-am vorbit, a 
spus el. Ea e cea care lucrează la FBI pe cazul tau si al celorlalte 
fete. Si el e Jack. El este jurnalistul care a descoperit întreaga 
poveste și care a sunat-o pe Rachel. Au câteva întrebări despre 
bărbatul care ţi-a făcut asta, așa că să răspunzi acolo unde poţi, 
bine? Nu te presăm deloc. 

Am văzut cum Gwyneth își mișcă mandibula și limba. Apoi au 
apărut literele ,OK” pe ecranul care stătea cu fata spre noi. 

Deci așa funcţiona. 

Rachel s-a îndreptat spre o parte a patului și domnul Rice i-a 
adus un scaun pe care să se așeze. 

— Gwyneth, știu că s-ar putea să fie foarte dificil pentru tine și 
apreciem că ești dornică să ajuţi, a început ea. Cred că cel mai 
bine ar fi ca întrebările să vină de la mine și tu să încerci să 
răspunzi cât de bine poţi. Si dacă e vreo întrebare căreia nu vrei 
să-i răspunzi, e OK. 


OK 


Astfel am rămas drept spectator la propriul meu reportaj, dar 
eram dispus s-o las pe Rachel să înceapă. Dacă simţeam că mai 
trebuie pusă o întrebare, aveam s-o bat ușor pe umăr și puteam 
să ne consultăm afară. 

— Vreau să încep prin a spune că ne pare foarte rău pentru ce 
ti s-a întâmplat, a zis Rachel. Bărbatul care a făcut asta e un 
diavol și facem tot posibilul ca să-l găsim și să-l oprim. Ajutorul 
tau va fi foarte important. Poliţia din Pasadena pare să se fi 
ocupat de asta cand parea doar un caz izolat. Acum credem ca 
un singur barbat a ranit mai multe femei la fel cum te-a ranit pe 
tine si ce vreau să facem azi este să ne concentrăm asupra lui. 
Cine e el, cum te-a ales pe tine, lucruri de genul acesta. Ne va 
ajuta să îi construim un profil după care va fi identificat. Așa că 
unele dintre întrebări s-ar putea să ţi se pară puţin ciudate. Dar 
toate au un scop. Este în regulă, Gwyneth? 


DA 


Rachel a dat din cap și apoi ne-a privit pe mine și pe domnul 
Rice să vadă dacă aveam ceva de adăugat. Noi nu am zis nimic. 
S-a întors din nou spre Gwyneth. 

— Bine, să începem deci. Este foarte important să aflăm cum 
și-a ales acest criminal victimele. Avem o teorie și vreau să te 
întreb despre asta acum. În trecut ai făcut vreodată vreun fel de 
analize medicale sau genetice prin ADN? 

Am văzut cum mandibula lui Gwyneth începe să se miște. 
Părea de parcă ar mânca ceva. Literele apăreau mereu cu 
majuscule si pe măsură ce interviul progresa, singura 
punctuație părea să vină din verificarea automată. 


DA 


L-am văzut pe domnul Rice cum ridică capul surprins. Nu știa 
că fiica sa a făcut cercetări despre ADN-ul său. Mă întreb dacă 
era un subiect sensibil în familie. 

— Ce companie ai folosit? a întrebat Rachel. 

Pentru mine asta era confirmarea că a fost o victimă a 
Sfrânciocului. Dar cumva a reușit să supraviețuiască și să 
povestească despre asta, chiar dacă ducea acum o viaţă 
restricționată teribil de rănile sale. 

— Bine, să începem cu noaptea în care s-a întâmplat, a spus 
Rachel. Erai într-o condiţie extrem de critică atunci când a avut 
loc prima investigaţie. Detectivii au încercat mai mult să lucreze 
cu o înregistrare video neclară, din fata barului. Odată ce ai 
putut să comunici, un alt detectiv s-a ocupat de caz, care se 
pare că nu ţi-a pus prea multe întrebări despre cine... 


ÎI ERA FRICĂ 


— Îi era frică, a citit Rachel de pe ecran. Cui îi era frică? Te 
referi la detectiv? 


DA. NU VOIA SĂ FIE AICI SĂ MĂ VADĂ 


— Ei bine, nouă nu ne este frică, Gwyneth, a zis Rachel. Te 
asigur de asta. O să îl găsim pe bărbatul care ţi-a făcut asta și o 
să plătească pentru crimele sale. 


SĂ NU-L PRINDETI ÎN VIAŢĂ 


Rachel a făcut o pauză când a apărut mesajul pe ecran. În 
ochii căprui ai lui Gwyneth se vedea un licăr întunecat. 
Momentul mi s-a părut sacru. _ 

— O să-ţi spun ceva, Gwyneth, a continuat Rachel. Iti înţeleg 
sentimentele și vreau să știi că o să îl găsim și se va face 
dreptate. Știu că e obositor pentru tine, așa că să revenim la 
întrebări. Ţi-ai adus aminte o parte din ce s-a întâmplat în acea 
noapte? 


FRÂNTURI SUB FORMA DE COSMARURI 
— Poti să vorbesti despre ele? Ce iti aduci aminte? 


MI-A CUMPĂRAT CEVA DE BĂUT 
AM CREZUT CĂ E DE TREABĂ 


— În regulă. Si iti mai aduci aminte ceva legat de felul în care 
vorbea? 


NU 
— Ţi-a povestit ceva despre el? 
NUMAI MINCIUNI, NU? 
— Nu neapărat. E mai greu să porţi o conversaţie pe baza 
unor minciuni decât una care este mai aproape de adevăr. S-ar 
putea sa fie un amestec de adevăr și minciună. Ţi-a spus de 


exemplu cu ce se ocupă? 


A ZIS CĂ FACE CODURI 


— Bine, asta se potrivește cu ceea ce știam deja despre acest 
bărbat. Deci asta ar putea fi adevărat și ne-ar putea fi de folos, 
Gwyneth. Ţi-a zis unde lucrează? 


NU-MI ADUC AMINTE 
— L-ai mai văzut acolo înainte? 


NU, A ZIS CĂ E VENIT DE CURÂND ÎN ORAȘ 
ÎȘI CĂUTA APARTAMENT 


Am admirat felul în care Rachel realiza interviul. Vocea ei era 
liniștitoare și stabilea o relaţie. Am citit asta în ochii lui Gwyneth. 
Voia s-o mulţumească pe Rachel dându-i informaţii pe care nu le 
avea. Nu am simţit nevoia să intervin cu vreo întrebare. Am 
avut încredere că Rachel va ajunge la toate întrebările relevante 
- asta dacă nu obosea Gwyneth. 

A mai tinut-o asa un sfert de oră, Rachel obţinând mici detalii 
despre comportamentul și caracterul bărbatului care a ranit-o 
pe Gwyneth atât de tare. Si apoi Rachel s-a uitat în spate la 
tatăl lui Gwyneth. 

— Domnule Rice, acum o să-i pun lui Rachel câteva întrebări 
personale, a anunţat ea. Cred că ar fi mai bine ca 
dumneavoastră si Jack să iesiti pe hol câteva minute. 

— Ce fel de întrebări? a zis Rice. Nu vreau să se supere. 

— Nu vă faceţi griji. Nu voi permite să se întâmple asta. Cred 
că i-ar veni mai ușor să răspundă dacă am fi doar între noi, 
fetele, ca să zic așa. 

Rice s-a uitat la fiica sa. 

— Ești bine, scumpo? a întrebat el. 


SUNT BINE TATI POŢI SĂ IEȘI 
Si apoi: 
VREAU SĂ FAC ASTA 
Nu-mi plăcea faptul că trebuia să plec, dar am înţeles de ce. 


Rachel va obţine mai multe dacă rămânea singură. M-am 
îndreptat spre ușă și Rice m-a urmat. Pe hol l-am întrebat dacă e 


vreo cantină acolo, dar a zis că e doar un aparat de cafea într-un 
capăt al holului. 

Am mers în direcţia aceea și i-am luat un pahar de cafea 
groaznică. Am stat acolo bând încet amândoi din pahare înainte 
să încercăm să o luăm înapoi pe hol. Am decis să fac ce făcea 
Rachel: să discut unu la unu. 

— Probabil e incredibil de greu pentru dumneavoastră să vă 
vedeţi fiica așa, am început eu. 

— Nici nu știu de unde să încep. E un coșmar. Dar sunt alături 
de ea. Pentru orice are nevoie și orice va ajuta la prinderea 
nenorocitului care i-a făcut asta. 

Am dat din cap. 

— Lucrati? l-am întrebat. Sau... 

— Am fost inginer la Lockheed, a zis Rice. M-am pensionat 
devreme ca să pot avea grijă de ea. E tot ce contează pentru 
mine. 

— Dar mama ei? 

— Soţia mea a decedat acum șase ani. Am adoptat-o pe 
Gwynny de la un orfelinat din Kentucky. Cred că chestia aia cu 
ADN-ul a fost încercarea ei de a-și găsi mama biologică și 
familia. Dacă spuneţi că asta a avut vreo legătură cu ce i s-a 
întâmplat... Dumnezeule. 

— E un unghi din care privim lucrurile. 

Am pornit pe hol. Nu am mai vorbit până când am ajuns la 
ușa camerei 309. 

— Există vreun tratament care să poată ameliora situaţia 
fiicei dumneavoastră? l-am întrebat. 

— Stau pe internet în fiecare dimineaţă și caut. Am vorbit cu 
doctori, cercetători, Proiectul Miami de Vindecare a Paraliziei, 
orice. Dacă există ceva, o să găsim. Si nu e ceva atât de 
imposibil pe cat ati crede. Copila mea a reușit cumva sa 
supravieţuiască. El a crezut că a murit și a aruncat-o pe scări. 
Dar era în viaţă și acel ceva care a salvat-o și a ajutat-o să 
continue să respire e încă acolo. 

Nu puteam decât să dau din cap. Nu eram deloc în elementul 
meu acolo. 

— Sunt inginer. Întotdeauna am privit problemele din 
perspectiva unui inginer. Identifici problema și o rezolvi. Dar 
aici, identificarea... 


S-a deschis ușa de la cameră și Rachel a ieșit afară. S-a uitat 
la Rice. 

— Începe să obosească și aproape am terminat, a spus ea. 
Dar vreau să îi arăt ceva ce am păstrat până la sfârșit deoarece 
s-ar putea să o tulbure. 

— Ce anume? a întrebat Rice. 

— E un portret-robot al suspectului care a fost realizat cu 
ajutorul oamenilor care au fost în bar în acea noapte și care au 
văzut-o cu el. Trebuie să ne spună dacă se potrivește cu 
amintirile ei. 

Rice a făcut pauză o clipă, gândindu-se la reacţia fiicei sale. 
Apoi a dat din cap. 

— Osa fiu acolo pentru ea. Să i-o arătăm. 

Mi-am dat seama că nici eu nu văzusem schiţa. Când am 
intrat în cameră, am văzut că Gwyneth avea ochii închiși și m- 
am gândit că s-ar putea să doarmă. Dar când m-am apropiat, 
mi-am dat seama că ţinea ochii închiși pentru că plângea. 

— Oo, Gwynny, e în regulă, a consulat-o Rice. O să fie bine. 

A luat din nou servetelul și a șters lacrimile de pe chipul fiicei 
sale. Era un moment atât de sfâșietor! Simteam cum imi vine să 
urlu. În acel moment, Sfrânciocul a trecut de la un subiect 
abstract al unei știri la un răufăcător în carne și oase pe care 
voiam să-l găsesc. Voiam să-i rup gâtul, dar să-l las în viaţă ca 
să trăiască așa cum trăia această fată acum. 

— Gwyneth, trebuie să te mai rog ceva, a zis Rachel. Vreau să 
te uiţi la o poză, un portret-robot realizat cu ajutorul oamenilor 
care au fost în bar în acea noapte. Vreau să-mi spui dacă arată 
ca bărbatul care te-a atacat. 

A făcut o pauză. Nu a apărut nimic pe ecran. 

— E în regulă, Gwyneth? 

A mai urmat o pauză și apoi tânăra a răspuns: 


ARATATI-MI 
Rachel a scos telefonul din buzunarul din spate si a deschis 
galeria. A gasit fotografia si i-a aratat-o victimei. Ochii lui 
Gwyneth s-au mișcat dintr-o parte în alta în timp ce studia 
desenul. Apoi a început să dea din mandibulă. 


DA 


ELE 


— Bărbatul din schiță pare ca are cam treizeci și cinci de ani, 
a spus Rachel. Așa îţi aduci și tu aminte? 


DA 


Au început să curgă din nou lacrimi pe chipul lui Gwyneth. 
Tatăl ei s-a dus să i le șteargă. Rachel s-a ridicat să se dea 
înapoi și a băgat telefonul în buzunar. 

— E în regulă, Gwynny. Ești bine acum, a consolat-o Rice. 
Totul o să fie bine, scumpa mea. ` 

Rachel s-a uitat la mine și apoi înapoi la pat. In acel moment, 
am văzut suferinţa din ochii ei și am știut că nu era un lucru 
obișnuit nici pentru ea. 

— Mulţumesc, Gwyneth, a zis ea. Ne-ai fost de mare ajutor. O 
să îl prindem pe tipul ăsta și o să mă întorc ca să te anunt. 

După ce Rice s-a dat la o parte, Rachel s-a apropiat din nou 
de pat și s-a uitat în jos la Gwyneth. Formaseră o legătură. 
Rachel a întins mâna și a atins-o ușor pe obraz cu dosul palmei. 

— Iti promit asta, a spus. O să-l prindem. 

Mandibula lui Gwyneth s-a mișcat din nou și a repetat același 
mesaj pe care l-a spus la începutul conversatiei. 


SĂ NU-L PRINDETI ÎN VIAŢĂ 

Nu am vorbit deloc până nu am ieșit din clădire și am început 
să mergem spre parcare. Se întunecase. 

Văzusem BMW-ul albastru al lui Rachel când venisem și 
parcasem lângă el. Ne-am oprit în dreptul mașinilor. 

— A fost intens, a conchis Rachel. 

— Da. 

— Cum era tatăl când aţi ieșit pe hol? 

— Aa. Niciodată nu știu ce să zic în astfel de situaţii? 

— A trebuit să fac asta, Jack. Să-l scot din cameră. Am vrut să 
vorbească liber pentru că e important să cunoaștem detaliile. 
Putem presupune că ce i s-a întâmplat ei li s-a întâmplat și 
celorlalte victime cu care nu mai putem vorbi. Gwyneth ne-a 
oferit un șablon. 

— Si care este sablonul? 

— În primul rând, nu a fost violată. Ea l-a invitat în 
apartamentul ei, ca să-i arate locul și să facă o comparaţie de 
vreme ce își căuta o locuință. Au făcut sex consensual - ela 
folosit prezervativ - dar nu a terminat. Nu a putut să-și păstreze 
erecţia. Atunci a început cosmarul. A fortat-o să se dea jos din 
pat si a pus-o să stea dezbrăcată în fata oglinzii din baie. A 
făcut-o să se privească în timp ce-i sucea gâtul. 

— Vai de mine! 

— Si el era dezbrăcat si ea a simţit cum îi revine erecţia când 
a crezut că o omoară. 

— Nenorocitul e excitat când le omoară. 

— Asta se întâmplă cu toţii criminalii în serie. Dar este 
important faptul că nu a avut loc un viol. Probabil de asta are ca 
ţintă femeile care au gena DRD4. Crede că îi oferă un avantaj în 
faptul că face sex cu victimele. Se pare că e un joc psihologic. 
Nu vrea să fie violator. Nu îi place să fie definit de acest termen. 

— Dar omorârea femeilor e în regulă, numai să nu le violeze 
înainte. 

— E ciudat, dar nu e un caz unic. Ai mai auzit de Sam Little? 

— Da, criminalul în serie de top al FBl-ului. 

— A fost prins aici în LA și a omorât nouăzeci de femei din 
toată ţara. A început să mărturisească crimele în faţa 
anchetatorilor numai când nu l-au mai numit violator - ceea ce 
în cazul lui era adevărat. Putea să recunoască faptul că a 


omorât femei, dar niciodată nu ar fi recunoscut că a violat pe 
cineva. 

— Ce nebunie! 

— Dar, așa cum am spus, nu e un caz unicat. Face parte din 
profilul nostru, ar putea fi util pentru a pune ceva strategic în 
reportajul tău sau în ce va publica presa pe viitor, pentru a-l 
motiva pe criminal. 

— Vrei să spui să vină dupa mine, sau dupa Emily, sau dupa 
Avertizare Justa? 

— Mă gândeam la posibilitatea să intre în contact cu tine. 
Sunt multe cazuri în care criminalii în serie contactează 
jurnaliștii ca să corecteze ce s-a scris despre ei. Dar își va lua cu 
siguranţă măsuri de precauţie. 

— Păi, va trebui să mă gândesc la asta, și să vorbesc cu Emily 
și cu Myron. 

— Bineînţeles. Nu am face nimic fără ca toată lumea să fie de 
acord. Doar că e ceva ce trebuie luat în considerare în stadiul 
acesta al cazului. 

Am incuviintat. 

— Ce altceva ai mai aflat? Ceva ce ţi-a atras atenţia si ca 
psiholog criminalist? 

— Păi, e evident că a îmbrăcat-o după. Toate victimele, cu 
excepţia lui Portero, au fost îmbrăcate. Toate înainte de ea au 
fost îmbrăcate și apoi s-a descotorosit de ele prin acţiuni 
elaborate în încercarea de a-și se ascunde crima. Va trebui să 
mă uit cu atenţie la celelalte locaţii și unde locuiau femeile, dar 
Portero s-ar putea să reprezinte o schimbare. Nu a scos-o 
niciodată din apartament. 

— Poate cu celelalte nu a făcut sex la ele acasă. Au fost în 
locul în care locuia el, sau în mașina lui. Așa că a trebuit să le 
îndepărteze. 

— Poate, Jack. O să te facem și pe tine psiholog criminalist. 

Rachel a scos cheile și a deschis mașina. 

— Și acum? am întrebat. Unde te duci? Înapoi la Birou? 

Şi-a scos telefonul ca să verifice cât e ceasul. 

— O să-l sun pe Metz - e agentul care se ocupă de asta - și o 
să-i spun că am vorbit cu Gwyneth Rice și că nu va mai fi nevoie 
să vină ei mâine. Probabil nu o să se bucure că i-am luat-o 
înainte, dar așa oamenii săi vor putea să se ocupe de alte 
lucruri. După asta cred că termin pe ziua de azi. Tu? 


— Cred că o să văd ce face Emily și dacă încă mai scrie. 

Am ezitat înainte să ajung la întrebarea pe care voiam 
neapărat să o pun. 

— Vii la mine sau te duci acasă? am întrebat-o. 

— Vrei să vin la tine acasă, Jack? Mi s-a părut că ești supărat 
pe mine. 

— Nu sunt supărat. Doar că se întâmplă atâtea lucruri. Vad 
cum diferiţi oameni din diferite direcţii trag de chestia asta pe 
care am început-o eu. Așa că sunt neliniștit. 

— Te referi la reportaj. 

— Da, și mai avem și neintelegerea aia: dacă să publicăm sau 
nu. 

— Ei bine, partea bună e că nu trebuie să decidem asta decât 
maine-dimineata, nu? 

— Da. 

— Asa ca ne vedem la tine. 

— Da. Super. Ar trebui sa vii dupa mine ca sa poti intra in 
garaj si sa folosesti al doilea loc de parcare pe care-l am. 

— Îmi dai al doilea loc de parcare al tău? Esti sigur că esti 
pregătit pentru un pas atât de important? 

Mi-a zâmbit, iar eu i-am întors zâmbetul. 

— Hei, o să-ţi dau și o telecomandă, și o cheie daca vrei, am 
zis. 

Mingea fiind inapoi in terenul ei, a dat din cap. 

— Osa fiu chiar în spatele tău, a spus. 

S-a îndreptat spre ușa mașinii și a scos telefonul din 
buzunarul din spate ca să-l sune pe agentul Metz. Mi-a adus 
aminte de ceva. 

— Hei, am zis. N-am reușit să văd portretul când i l-ai arătat 
lui Gwyneth. Dă-mi să vad și eu. 

S-a întors și a deschis galeria de pe telefon. A ţinut telefonul 
ca să văd. Era o schiţă în alb și negru a unui bărbat alb cu păr 
negru lung și ochi negri pătrunzători. Avea mandibula pătrată și 
nasul plat și lat. Nu avea urechile depărtate de cap. Vârfurile 
urechilor erau acoperite de păr. 

Mi-am dat seama că-mi părea cunoscut. 

— Stai puţin, am zis. 

Am luat-o pe Rachel de mână ca să nu îndepărteze telefonul. 

— Ce e? a întrebat ea. 

— ÎI ştiu pe tipul ăsta, am spus. Adică cred că l-am văzut. 


— Unde? 

— Nu știu. Dar părul... și mandibula lui... 

— Esti sigur? 

— Nu. Doar ca... 

Mintea mi-a zburat la activitatile din ultimele zile. M-am 
concentrat pe orele petrecute în închisoare. Să-l fi văzut pe 
omul asta acolo? A fost o noapte de teamă și emoţii. Ştiam 
destul de clar ce și pe cine am văzut, dar nu puteam să-l 
încadrez și pe omul acesta în peisaj. 

l-am dat drumul lui Rachel. 

— Nu știu, probabil mă înșel, am zis. Să mergem. 

M-am întors și am mers până la jeep, în timp ce Rachel s-a 
urcat în Beemer. Am pornit motorul și apoi m-am uitat pe geam 
ca să-i fac semn lui Rachel să iasă ea prima. Atunci mi-am dat 
seama unde am văzut bărbatul din schiţă. 

Am oprit motorul și am sărit din jeep. Rachel ieșise deja pe 
jumătate din locul de parcare. S-a oprit și a lăsat geamul jos. 

— Ce e? m-a întrebat. 

— Știu unde l-am văzut, am zis. Tipul din schiţă. Stătea într-o 
mașină azi în parcarea de la Medicină legală. 

— Esti sigur de asta? 

— Stiu ca suna tras de par, dar forma mandibulei lui si 
urechile lipite de cap. Sunt sigur, Rachel. Adica, presupun ca 
sunt sigur. Am crezut ca e acolo ca sa astepte pe cineva 
dinauntru. Stii tu, un membru al vreunei familii. Dar acum... 
cred ca ma urmarea pe mine. 

Concluzia aceea m-a facut să ma întorc brusc si să scanez 
parcarea în care mă aflam. Erau în jur de zece mașini și lumina 
era proastă. Aveam nevoie de o lanternă ca să-mi dau seama 
dacă se găsea cineva în vreuna dintre ele. 

Rachel a tras din nou mașina și a ieșit afară. 

— Ce fel de mașină avea, mai știi? 

— Aă, nu, trebuie să mă gândesc. Era întuneric și parcase cu 
spatele, la fel ca mine. Un alt semn că poate mă urmărea. 

Rachel a dat din cap. 

— Se pregătea să iasă rapid, a comentat ea. Era o mașină 
mare sau mica? 

— Mica, cred. 

— Sedan? 

— Nu, ceva de genul sport. Era lucioasa. 


— Cât de aproape era parcată de tine? 

— Era în rândul de vizavi, la câteva mașini mai încolo. Mă 
vedea foarte bine de acolo. Tesla - era o Tesla neagră. 

— Foarte bine, Jack. Crezi că parcarea avea camere de luat 
vederi? 

— Probabil, nu știu. Dar dacă a fost el, cum de a știut să vină 
după mine? 

— Hammond. Rogue zicea că știau de tine. Hammond l-a 
avertizat pe Sfrâncioc și Sfrânciocul a început să elimine 
amenințările. Tu ești o ameninţare, Jack. 

M-am îndepărtat de ea și am început să mă plimb printre 
rândurile de locuri de parcare, căutând o Tesla sau orice mașină 
în care să se afle cineva la volan. Nu am găsit nimic. 

Rachel m-a prins din urmă. 

— Nu e aici, am zis. Poate că mă insel în ultimul hal. Adică 
vorbim despre o schiță. Ar putea fi oricine. 

— Da, dar ai văzut cum a reacţionat Gwyneth. De obicei nu 
mă bazez prea mult pe schiţe, dar i s-a părut că e exactă. Unde 
ai fost după ce ai plecat de la Medicină legală? 

— Înapoi la birou ca să-i spun totul lui Emily. 

— Deci știe unde e Avertizare Justă. Cum arată biroul din 
afară? E vreun unghi din care să poată vedea înăuntru? 

— Da, e într-un fost complex de magazine. 

— Are vitrine de sticlă. Se poate vedea înăuntru de afară? 

— Da. Cel puţin o parte. Birourile și... 

— Crezi că te-a văzut lucrând cu Emily? 

M-am gândit la datile când m-am dus până la biroul lui Emily 
ca să discut cu ea. Am scos telefonul. 

— La naiba, m-am răstit. Trebuie să o anunţ despre asta. 

Emily nu a răspuns pe mobil. Am sunat-o pe telefonul fix de la 
birou, deși am presupus că nu mai era la serviciu. 

— Nu răspunde pe niciun telefon, am anunţat eu. 

Grijile mi se transformau acum în teamă. Am văzut aceeași 
teamă și în ochii lui Rachel. Totul era amplificat și de discuţia cu 
Gwyneth Rice. 

— Ştii unde locuiește? m-a întrebat Rachel. 

Am sunat-o din nou pe mobil. 

— Ştiu că în preajma parcul Highland. Dar nu am adresa 
exactă. 

— Trebuie să facem rost de ea, a spus Rachel. 


Niciun răspuns. Am închis și l-am sunat pe Myron Levin. Mi-a 
răspuns imediat. 

— Jack? 

— Myron, încerc să dau de Emily și nu răspunde la telefoane. 
Ai adresa ei? 

— Păi, da, dar ce se întâmplă? 

l-am zis de bănuiala pe care o aveam eu și Rachel legat de 
faptul că am fost urmărit de ucigașul în jurul căruia se învârtea 
întreg reportajul. Grijile l-au cuprins și pe Myron și m-a pus în 
așteptare cât timp a căutat adresa lui Emily. 

M-am întors spre Rachel. 

— O caută acum. Hai să mergem. Spre parcul Highland. 

M-am îndreptat spre scaunul de lângă șofer în timp ce ea s-a 
urcat la volan. Am ieșit din parcare până să revină Myron pe fir 
și să ne spună adresa. 

— Să mă sunati de îndată ce aflaţi ceva, a zis Myron. 

— Așa vom face, am promis eu. 

M-am gândit deodată si la Myron, și la datile când eu si Emily 
am stat de vorbă cu el la birou. 

— Ești acasă, Myron? 

— Da, sunt aici. 

— Să încui bine ușa. 

— Da, la asta mă gândeam și eu. 


37 

Am introdus adresa pe care mi-a dăduse Myron pe GPS și am 
oprit comenzile vocale. l-am dat lui Rachel instrucţiuni deoarece 
indicaţiile de pe aplicaţie erau întotdeauna enervante. Aplicația 
ne arăta că aveam șaisprezece minute până acolo. Am ajuns în 
douăsprezece. Emily locuia într-un bloc vechi de cărămidă, pe 
bulevardul Piedmont, strada Figueroa. La intrare era o ușă de 
sticlă cu o tastatură în partea stângă, pe care se găseau cele 
opt butoane pentru apartamente. Când nu am primit niciun 
răspuns după ce am sunat de mai multe ori la opt, am sunat la 
toate celelalte șapte butoane în același timp. 

— Haide, haide, am implorat eu. Cineva trebuie să aștepte 
poștașul. Răspundeţi odată la ușa asta blestemată. 

Rachel s-a întors și a scanat strada din spate. 

— Ştii ce mașină are? 

— Un Jaguar, dar am văzut locuri de parcare care duc în 
spate. Poate că are un loc acolo. 

— Poate ar trebui sa mă duc să... 

Lacătul electronic a scos un zgomot și am intrat. Nu m-am 
uitat care apartament a răspuns și a deschis în cele din urmă 
ușa, dar știam că dacă reușisem să intrăm atât de ușor în 
clădire, probabil fusese la fel de ușor și pentru Sfrâncioc. 

Apartamentul cu numărul opt se afla la etajul al doilea, în 
capătul holului. Nu a răspuns nimeni când am bătut tare la ușă 
și am strigat-o pe Emily. Am încercat ușa, dar era încuiată. M- 
am dat înapoi frustrat, începând să mă îngrozesc. 

— Ce facem acum? am întrebat. 

— Sun-o iar, a sugerat Rachel. Poate că auzim telefonul prin 
ușă. 

M-am îndepărtat șase metri și am sunat. Când am auzit că 
sună telefonul, am dat din cap spre Rachel. Și-a lipit urechea de 
ușă, cu ochii atintiti asupra mea. Apoi a intrat mesageria vocală 
și am închis. Rachel a clătinat din cap. Nu auzise nimic. 

M-am apropiat de Rachel și de ușă. 

— Să sunăm la poliție? am întrebat. Să le zicem că trebuie să 
verificam dacă cineva e bine? Sau să-l sunăm pe proprietar? 

— Se pare că asociaţia blocului se află în altă parte, a zis 
Rachel. În față am văzut un număr pentru închiriere pe usa unui 
apartament. Mă duc să sun. Să văd dacă putem ajunge în 
parcarea din spate și dacă mașina ei e acolo. 


A arătat spre ușa de ieșire din capătul holului. 

— Să nu rămâi încuiată pe afară, am zis. 

— Nu. 

Am privit-o cum dispare pe scări în jos. M-am îndreptat spre 
ușa de ieșire, întrebându-mă dacă avea să pornească o alarmă. 
Am ezitat o clipă, după care am împins și ușa s-a deschis. Nu a 
pornit nicio alarmă. 

Am ieșit pe un palier exterior și am văzut că scările duceau la 
parcarea din spate a clădirii. Pe palier erau un mop într-o 
găleată și o cană plină pe jumătate de chiștoace. Era cineva din 
bloc care fuma, dar nu înăuntru. Am înaintat ca să privesc 
dincolo de balustradă să văd ce se află pe palierul de jos. Erau 
câteva ghivece goale și echipament de grădinărit. 

S-a închis ușa în spatele meu. M-am întors repede. Am apucat 
mânerul de oţel și l-am întors. Eram blocat. 

— La naiba. 

Am bătut la ușă, dar știam că Rachel încă nu se întorsese la 
apartamentul opt. Am coborât pe scări până în parcare și m-am 
uitat după mașina lui Emily. Avea un Jaguar argintiu, dar nu am 
văzut niciunul. Apoi am luat-o pe aleea de acces care ducea în 
fata. M-am uitat la rândul de geamuri de la etajul doi să văd 
dacă era vreo lumină aprinsă în dreptul apartamentului care am 
presupus că era al lui Emily. Era întuneric beznă. 

Când am ajuns în partea din faţă a clădirii, nu am văzut-o pe 
Rachel. Am scos telefonul și am sunat-o, dar am văzut o mișcare 
pe stradă mi-a atras atenţia. Am văzut o mașină alunecând în 
spatele șirului de automobile parcate pe Piedmont. Am zărit-o 
doar în treacăt, în timp ce se îndrepta spre următoarea stradă. 

— Jack? Unde ești? 

Mi-a răspuns Rachel. 

— Sunt afară, în fata, și tocmai am văzut o mașină plecând. 
Era silentioasa. 

— O Tesla? 

— Nu știu. Poate. 

— Bine, nu-l mai aștept pe tipul ăsta. 

— Care tip? 

— Proprietarul. 

Am auzit un zgomot tare, trosnete de lemne, urmate apoi de 
un pocnet înfundat. Stiam că tocmai sparsese usa de la 


apartamentul 8. M-am dus la ușa din fata a clădirii, dar era 
închisă. 

— Rachel? Rachel, nu pot să intru. O să... 

— Pot să-ţi deschid eu. Du-te la ușa de la intrare. 

Am alergat pe trepte până la usa de la intrare. Lacătul băzâia 
când am ajuns acolo și am intrat. 

Am luat-o pe scări până la etajul doi și apoi m-am repezit spre 
apartamentul opt. Rachel stătea în ușă. 

—E...? 

— Nu e aici. 

Am observat o bucata din tocul usii pe prag. Dar odata ce am 
intrat in apartament, acela a fost singurul semn de deranj. Nu 
mai fusesem la ea acasa, dar am vazut un loc curat si ordonat. 
Nu se vedea niciun semn că ar fi avut loc vreo luptă. Am văzut 
un hol scurt în dreapta care ducea spre ușa deschisă a unei băi 
și spre o a doua ușă în stânga, care am presupus că era de la 
dormitor. 

Am mers în acea direcţie, simtindu-ma ciudat ca invadez 
intimitatea lui Emily. 

— Nu enimeni, m-a anuntat Rachel. 

Am verificat oricum, stand în pragul dormitorului şi 
aplecându-mă. Am apăsat pe întrerupătorul de pe peretele 
interior și s-au aprins două veioze de-o parte și de alta a patului. 
La fel ca restul apartamentului, camera era ordonată, patul era 
făcut și pătura era întinsă, fără semne că ar fi stat cineva pe ea. 

Apoi am verificat baia și am dat la o parte perdeaua de plastic 
de la duș, dând peste o cadă goală. 

— Jack, ţi-am zis, nu e aici, a repetat Rachel. Hai afară și 
povestește-mi despre mașină. 

Am revenit în sufragerie. 

— A mers spre Piedmont, am zis. Dacă n-as fi văzut-o, sigur 
as fi ratat-o. Avea o culoare închisă și era silentioasa. 

— Era Tesla pe care ai văzut-o la Medicină legală? m-a 
întrebat. 

— Nu știu. Nu am apucat să ma uit bine. 

— Bine, acum, gândește-te. Ai putea să-ţi dai seama daca 
tocmai ieșise din curbă sau era în trecere? 

M-am gândit puţin și am repetat scena în minte. Mașina se 
mișca deja în josul străzii când mi-a atras atenţia. 


— Nu pot să-mi dau seama. Nu am reperat-o decât atunci 
când era în mișcare pe stradă. 

— Bine, nu am mai fost într-o Tesla până acum, a spus 
Rachel. Are portbagaj? 

— E un fel de furgonetă, cred. 

Mi-am dat seama că se întreba dacă Emily ar fi putut fi închisă 
în portbagajul mașinii. 

— Fi-ar, trebuie să ne ducem după el, am zis. 

— A plecat de mult, Jack. Trebuie să... 

— Ce naiba e asta? 

Ne-am întors amândoi la ușa apartamentului. 

Am dat nas în nas cu Emily. 

Era îmbrăcată cu hainele în care o văzusem la birou mai 
devreme. Avea rucsacul cu emblema Avertizare Justa. 

— Esti bine, am izbucnit eu. 

— De ce n-aș fi bine? a întrebat ea. Mi-ati spart usa? 

— Am crezut că Sfranciocul... a fost aici, am spus. 

— Ce? a exclamat Emily. 

— De ce n-ai răspuns la telefon? a întrebat-o Emily. 

— Pentru că e descărcat. Am stat pe el toată ziua. 

— Unde ai fost? am întrebat. Am sunat și la birou. 

— Greyhound, a răspuns. 

Stiam că ura sa șofeze deoarece a crescut conducând pe 
partea cealaltă a șoselei și se temea de tranziţie. Dar am fost 
confuz și probabil că s-a văzut asta pe chipul meu. Greyhound 
nu era departe de aici. 

— Am fost la un pub din Fig, a zis Emily. Acolo merg de obicei. 
Ce naiba se petrece? 

— Nu știu, am răspuns. Cred că am fost urmărit azi și când... 

— De Sfrâncioc? 

Dintr-odată nu m-am mai simţit atât de sigur. 

— Nu știu. Poate. Era un tip într-o Tesla la Medicină legală azi 
și... 

— De unde să știe de tine? a întrebat Emily. Sau de mine, că 
veni vorba. 

— Probabil de la Hammond. Ori i-a zis el, ori era ceva în 
calculator sau în documentele luate din laboratorul lui 
Hammond. 

Am văzut teamă în ochii lui Emily. 

— Ce ne facem? a zis ea pe un ton fals linistitor. 


— Cred că trebuie să ne calmăm puţin, a intervenit Rachel. Să 
nu devenim paranoici. Încă nu știm sigur dacă tu și Jack aţi fost 
urmăriţi. Si dacă Jack a fost urmărit, de ce să treacă de la el la 
tine? 

— Pentru că sunt femeie? a întrebat Emily. 

Tocmai voiam să răspund. Rachel s-ar putea să aibă dreptate. 
Toate astea erau din cauza faptului că mi se păruse că bărbatul 
din schiţă se potrivea cu fata unuia pe care îl văzusem in 
spatele unui volan în parcare, aflat la o distanţă de cel puţin 
douăzeci și cinci de metri. Era o exagerare. 

— Bine, am zis. Ce ar fi Sa... 

M-am oprit brusc atunci când a apărut un bărbat în ușă. Avea 
o barbă mare și un set de chei în mână. 

— Domnul Williams? a întrebat Rachel. 

Bărbatul s-a holbat la bucata de ușă de pe podea, dupa care a 
verificat balamaua care atârna de un singur cui pe toc. 

— Am crezut că așteptați să vin, a zis el. 

— Îmi pare rău, a răspuns Rachel. Am crezut că e o urgenţă. 
Puteţi să reparati ușa în seara aceasta? 

Williams s-a întors și a observat că atunci când ușa a fost 
spartă, se dăduse de peretele exterior. Mânerul lăsase o urmă 
de mărimea unui pumn în perete. 

— Pot încerca, a spus el. 

— Nu rămân aici dacă nu pot încuia ușa, a spus Emily. Nici 
gând. Nu dacă știe unde locuiesc. 

— Nu știm sigur asta, am zis. Am văzut o mașină trecând prin 
zonă, dar... 

— Uite, ce-ar fi să-l lăsăm pe domnul Williams să încerce să 
repare ușa și noi mergem în altă parte ca să discutăm despre 
asta? a propus Rachel. Am mai obţinut informaţii de la FBI azi. 
Cred că trebuie să le aflaţi și voi. 

M-am uitat la Rachel. 

— Păi, și când aveai de gând să-mi spui? am întrebat. 

— Am fost întreruptă după ce am plecat de la Gwyneth Rice, a 
zis Rachel. 

A arătat spre ușa pe care Williams încă o examina ca și cum 
asta ar fi explicat întârzierea ei. 

— Apropo, cum a fost conversaţia cu Gwyneth Rice? a 
întrebat Emily. 


— Am obținut informaţii importante... dar e al naibii de trist, 
am răspuns. l-a distrus viaţa. 

În timp ce vorbeam, am fost cuprins de sentimentul de vină 
specific reporterului. Stiam că Gwyneth Rice avea să devină 
„faţa” reportajului. O victimă care cel mai probabil nu-și va mai 
reveni niciodată, a cărei viata a fost distrusă violent și 
permanent de către Sfrâncioc. Ne vom folosi de ea ca să 
atragem cititorii, chiar dacă rănile ei cumplite vor avea o viaţă 
mult mai lungă decât reportajul nostru. 

— Trebuie să-mi dai notițe, a zis Emily. 

— Cât de repede pot. 

— Deci ce facem? a întrebat Rachel. 

— Am putea să ne întoarcem la Greyhound, a zis Emily. Era 
destul de liniștit acolo când am plecat. 

Ne-am îndreptat spre ușă și Williams s-a întors într-o parte ca 
să putem trece. S-a uitat la mine. 

— Dumneavoastră ati spart usa? a întrebat el. 

— Aă, nu, eu am fost, a zis Rachel. 

Williams a analizat-o pe Rachel repede din cap până-n 
picioare în timp ce trecea. 

— Ce doamnă puternică, a concluzionat el. 

— Atunci când e nevoie, a răspuns ea. 

Greyhound era la mai puţin de două minute de acolo și Rachel 
ne-a dus pe toţi cu mașina ei. Eu am stat pe bancheta din spate, 
privind pe fereastră tot timpul după vreo mașină care ne 
urmărea. Dacă Sfrânciocul chiar se ţinea după noi, nu am văzut 
nici urmă de el și m-am întors din nou la întrebarea: eram 
vigilent sau paranoic? Mă tot gândeam la bărbatul din Tesla. Mi- 
am imaginat eu că arata ca omul din portretul-robot sau chiar 
era el? 

Nu am fost niciodată în Anglia, dar Greyhound arăta ca un 
pub englezesc și era clar de ce Emily era clientă fidelă. Mobila 
era din lemn închis la culoare și separeurile erau confortabile. 
Barul se întindea dintr-un capăt în altul al pubului, din fata pana 
în spate, și nu se servea la mese. Eu și Rachel am cerut câte un 
martini Ketel, iar Emily o bere Deschutes IPA. Am așteptat 
băuturile la bar în timp ce femeile s-au așezat la un separeu 
dintr-un colt îndepărtat. 

Am făcut două drumuri ca să duc băuturile pentru a nu le 
vărsa și apoi m-am așezat în separeul în formă de L, Emily stând 
în fata mea, iar Rachel în dreapta mea. Am luat o dușcă din 
martini înainte să zic ceva. Aveam nevoie de asta după agitația 
și valul de adrenalină pe care mi le adusese seara. 

— Deci, am început, uitându-mă la Rachel. Ce ai aflat? 

Rachel a luat paharul cu o mână stabilă, a băut și l-a pus jos, 
după care a început să vorbească. 

— Am stat aproape toată ziua la biroul federal din Westwood, 
împreună cu AASR. La început m-au tratat ca pe o leproasă, dar 
când am început să le prezint toate informaţiile verificabile ale 
întregii povești, și-au revenit. 

— AASR? a întrebat Emily. 

— Agent special responsabil adjunct al sediului din LA, a zis 
Rachel. 

— Ai spus că-l cheamă Metz? am întrebat eu. 

— Matt Metz. În fine, ţi-am spus deja că au făcut legătura 
dintre cel puţin trei alte cazuri după cauza morţii și Gwyneth 
Rice, singura supraviețuitoare, din cate stim noi. 

— Ai reușit să obţii și alte nume? am întrebat. 

— Nu, asta tin secret ca să poată face un târg cu tine si să te 
convingă să amani publicarea știrii. Nu am făcut rost de ele. 


— Nu o să se întâmple așa ceva, am insistat. O să o publicăm 
mâine. E mai important să avertizăm lumea cu privire la tipul 
ăsta și nu trebuie să mai luăm altceva în considerare. 

— Esti sigur că știrea senzationala nu e cel mai important 
lucru pentru tine, Jack? mi-a tăiat-o Rachel. 

— Ascultă, am vorbit deja despre asta. Nu e datoria noastră 
să ajutăm FBl-ul să-l prindă pe criminal. Datoria noastră este să 
informăm publicul. 

— Ei bine, s-ar putea să te răzgândești după ce auzi ce mai 
am de spus, mi-a aruncat Rachel. 

— Atunci spune-ne, a zis Emily. 

— Bine, deci discutam cu tipul asta, Metz, pe care-l 
cunoșteam din perioada când am fost agent. Odată ce au 
validat ceea ce le-am spus, au început să creeze o „cameră de 
război” și să atace povestea din toate unghiurile. Au descoperit 
celelalte cazuri și o echipă s-a ocupat de asta. Mai e un caz în 
Santa Fe unde urmează să se facă o exhumare a cadavrului 
mâine deoarece sunt de părere că la autopsie le-a scăpat DAO. 

— Cum poate să le scape un gât rupt? am întrebat eu. 

— Condiţia cadavrului. Nu am primit detaliile exacte, dar a 
fost lăsat undeva în munţi și animalele au ajuns la el. Poate că 
nu au putut să-și dea seama că a avut DAO. Oricum, o altă 
echipă s-a ocupat de Hammond și de Dirty4, încercând să pună 
lucrurile cap la cap. 

Rachel a făcut o pauză ca să bea o gură din martini. 

— Si? a continuat Emily. 

— L-au găsit pe partenerul lui Hammond cu ajutorul site-ului. 
Cel puţin cred că l-au găsit. 

M-am aplecat peste masă. Începea să devină interesant. 

— Cine e? am întrebat. 

— İl cheamă Roger Vogel. Te-ai prins? Roger Vogel devine 
RogueVogue în universul digital. 

— M-am prins. Si cum l-au găsit? 

— Cred că amprentele lui - digitale, bineînţeles - erau peste 
tot pe site. Au adus o echipă de specialiști și nu cred că a fost 
atât de greu de găsit. Nu am primit toate detaliile, dar au reușit 
să-i identifice o adresă IP fixă. Asta a fost greșeala lui. A făcut 
niște lucruri legate de administraţia site-ului de pe un calculator 
»nemascat”. S-a culcat pe o ureche și acum au aflat cine e. 

— Deci unde e locaţia? Unde se află tipul? 


— Cedars Sinai, a răspuns Rachel. Se pare că lucrează în 
administraţie. Asta e locaţia calculatorului pe care a folosit-o. 

La început am simţit un val de entuziasm provocat de ideea 
că îl voi confrunta pe Vogel înainte să pună FBl-ului mâna pe el. 
Dar apoi m-a lovit realitatea. Centrul medical Cedars Sinai era 
un complex cu securitate foarte înaltă, care cuprindea cinci 
blocuri în Beverly Hills. S-ar putea să fie imposibil de ajuns la el. 

— Se duc după el? am întrebat. 

— Încă nu. Se gândesc că dacă-l lasă liber s-ar putea să fie în 
avantajul lor. 

— Ca să fie momeală pentru Sfrâncioc, a subliniat Emily. 

— Exact. E clar că a vrut să-l omoare pe Vogel și a făcut o 
greșeală în Northridge. Așa că s-ar putea să încerce din nou. 

— Deci, am zis eu, gândind cu voce tare, dacă FBl-ul îl 
urmărește pe tipul ăsta, nu ne oprește nimic să mergem acolo și 
să-l confruntăm. l-au găsit adresa de acasă sau alte locaţii? 

— Nu. Mulțumită tie, care l-ai avertizat în legătură cu 
Sfrânciocul, Vogel e extrem de precaut. L-au urmărit nu foarte 
îndeaproape și l-au pierdut după ce a plecat de la serviciu. 

— Asta nu e bine, a remarcat Emily. 

— Dar uitaţi care e chestia, a continuat Rachel. E fumător. E 
precaut, dar tot trebuie să iasă afară să fumeze. Am văzut poze 
făcute cu camerele de supraveghere în care stătea pe o bancă 
de fumători din afara clădirii. Era un semn în spate pe care scria 
strada George Burns. Asta trece exact prin mijlocul complexului. 

M-am uitat la Emily. Amândoi știam exact ce aveam să facem. 

— O să mergem acolo mâine, am anunţat. O să-l prindem 
când iese afară să fumeze. 

Emily s-a întors spre Rachel. 

— L-ai recunoaște după poza pe care ai văzut-o? a întrebat. 
Adică, dacă l-ai vedea pe banca aceea? 

— Cred că da, a zis Rachel. Da. 

— Bine, am spus eu. Atunci va trebui să fii și tu acolo. 

— Dacă fac asta, s-a zis cu Biroul. O să ajung ca voi doi, o sa 
privesc totul din afară doar. 

— Bine, va trebui să ne gândim la un plan, am zis. 

Mi-am terminat băutura. Aveam un plan în mare și puteam să 
plec. 

Centrul medical Cedars Sinai era o grupare de clădiri înalte de 
sticlă și de parcări acoperite, îngrămădite toate pe o parcelă de 
patru sute de metri pătraţi, dar despărțite unele de altele de 
străzile orașului care treceau printre acele blocuri. In acea 
dimineaţă, am folosit Streetview de pe Google Maps la birou ca 
să localizăm banca de fumători pe care o văzuse Rachel în 
fotografia făcută cu camera de supraveghere. Era la intersecţia 
dintre străzile Alden și George Burns, o intersecţie din mijlocul 
complexului medical. Se pare că era folosită de pacienţi, 
vizitatori și angajaţii din toate clădirile complexului. Erau, de 
fapt, două bănci faţă în faţă, în jurul unei fântâni de pe un teren 
care se întindea de-a lungul parcării cu opt etaje. In capătul 
fiecărei banci se aflau coșuri cu scrumiere. Am finalizat un plan 
și am pornit de la birou spre Cedars Sinai la ora opt dimineaţa - 
sperând că vom ajunge exact la timp ca să-l prindem pe Roger 
Vogel ieșind la o ţigară. 

Am privit băncile de fumători din două unghiuri. Eu și Emily 
ne-am oprit în sala de așteptare de la Urgenţe, care se afla în 
apropiere, unde geamurile ne ofereau o priveliște completă 
asupra băncilor, dar și asupra clădirii Administraţiei. Rachel se 
afla la etajul al treilea al parcării acoperite deoarece putea să 
vadă băncile, plus intrarea în clădirea Administraţiei. Putea să 
ne alerteze când ieșea Vogel și se ducea spre băncile de 
fumători. Acolo unde stătea nu avea cum să fie observată nici 
de FBI. Folosindu-se de unghiurile pe care și le amintea din poza 
făcută de camera de supraveghere, și-a dat seama că punctul 
de observaţie al FBI se afla într-o clădire de birouri medicale 
vizavi de Administraţie. 

Emily Atwater o lăsase mai moale cu fumatul, ceea ce 
însemna că trecuse de la un pachet pe zi la unul pe săptămână, 
și de obicei se delecta cu ţigări în timpul liber. Mi-am adus 
aminte de scrumiera pe care am văzut la ieșirea de la etajul al 
doilea din blocul ei. 

La intervale regulate, ieșea pe bancă să fumeze o ţigară, 
sperând că va fi acolo deja când Vogel va apărea să se bucure și 
el de obiceiul său. Si eu aveam pregătit un pachet de ţigări în 
buzunarul de la cămașă, cu intenţia de a ieși afară si de a le 
folosi când apărea Vogel. 


Dimineaţa a trecut încet și nu l-am văzut deloc pe Vogel. Între 
timp, băncile erau un loc preferat de multi angajaţi, vizitatori si 
pacienți de asemenea - o pacientă chiar a ieșit cu perfuzia după 
ea ca să fumeze pe bancă. li dădeam mesaje constant lui Rachel 
și o includeam și pe Emily când era afară. La ora 10:45, Emily se 
afla la bănci când am trimis un mesaj pe grup în care sugeram 
că ne pierdem timpul. Am zis că Vogel probabil că s-a speriat 
după conversaţia pe care am avut-o ieri cu el și a fugit din oraș. 

După ce l-am trimis, mi-a atras atenţia un bărbat care intrase 
la Urgenţe cu sânge pe faţă și care cerea să fie ajutat imediat. | 
s-a dat un clipboard pe care l-a aruncat și a urlat că nu are 
asigurare, dar că are nevoie de ajutor. Un paznic se îndrepta 
spre el când am auzit că primesc un mesaj și am scos telefonul. 
Mesajul era de la Rachel. 


Tocmai a ieșit de la Administraţie, cu tigarile in mână. 


Mesajul l-a primit și Emily. M-am uitat pe geam sa vad ce face 
și am văzut-o stând pe una din bănci și uitându-se în telefon. A 
primit și ea alerta. Am ieșit pe ușile care se deschid automat și 
m-am îndreptat spre băncile de fumători. 

Când m-am apropiat, am văzut un bărbat lângă ele. Emily 
stătea pe o bancă fumând și o altă femeie, pe cealaltă bancă. 
Vogel, dacă era într-adevăr el, părea să fie intimidat și nu voia 
să împartă banca cu o femeie. Asta era o problemă. Nu voiam 
să stea în picioare când aveam să-i spunem că suntem jurnaliști. 
l-ar fi fost mai ușor să plece. L-am văzut cum își aprinde o 
țigară. Am dat să scot pachetul din buzunarul de la cămașă. Am 
văzut-o pe Emily prefăcându-se că citește un mesaj, dar știam 
că deschide, de fapt, aplicaţia de înregistrare. 

Exact când am ajuns acolo, fumătoarea care era în plus a 
aruncat chiștocul in scrumieră. S-a ridicat și s-a întors la 
Urgenţe. L-am văzut pe Vogel ocupându-i locul pe banca goală. 
Planul nostru avea să funcţioneze. 

Din câte mi-am dat eu seama, Vogel nu a aruncat nicio privire 
spre Emily și nici nu a băgat-o în seamă în vreun fel. Când am 
ajuns acolo, am pus o ţigară în gură și apoi m-am bătut pe 
buzunar ca și cum căutam chibrituri sau o brichetă. Nu am găsit 
nimic, așa că m-am întors spre Vogel. 

— Îmi imprumuti si mie o brichetă? am întrebat. 


A ridicat privirea și eu am dat din ţigara mea neaprinsă. Fără 
să scoată un cuvânt, a băgat mâna în buzunar și mi-a dat 
bricheta lui. l-am analizat faţa în timpul acesta. Mi s-a părut că 
m-ar fi recunoscut. 

— Mersi, am zis rapid. Ești Vogel, nu? 

Vogel s-a uitat în jur, și apoi la mine. 

— Da. Lucrezi la Administraţie? 

Identitatea a fost confirmată. L-am găsit pe tip. l-am aruncat o 
privire rapidă lui Emily și am văzut că-și pune telefonul pe 
bancă, îndreptat spre Vogel. Îl înregistram. 

— Nu, stai așa, se trezi Vogel. Tu... ești reporterul. 

Acum eu eram surprins. De unde știa? 

— Ce? am făcut eu. Ce reporter? 

— Te-am văzut la judecătorie, a răspuns. Tu ești. Am vorbit 
ieri. Cum naiba ai...? Încerci să mă omori? 

A aruncat ţigara pe jos și a sărit de pe bancă. A început să 
meargă spre clădirea Administraţiei. Am ridicat mâinile 
încercând să-l opresc. 

— Stai puţin, stai puţin. Vreau doar să vorbim. 

Vogel a ezitat. 

— Despre ce? 

— Ai zis că știi cine e Sfrânciocul. Trebuie să-l oprim. Tu... 

M-a împins într-o parte. 

— Trebuie să vorbești cu noi, a strigat Emily. 

Privirea lui Vogel s-a îndreptat spre ea și și-a dat seama că e 
cu mine și că era atacat de o echipă. 

— Ajută-ne să-l prindem, am spus. Si vei fi și tu în siguranţă. 

— Ai cele mai mari șanse cu noi, a adăugat Emily. Vorbește cu 
noi. Te putem ajuta. 

Am repetat ce să spunem pe drumul până aici. Dar scenariul 
nostru nu a continuat. Vogel a mers în continuare, tipand înapoi. 

— V-am zis că nu trebuia să se întâmple nimic din toate 
astea. Nu sunt responsabil pentru ce face nebunul ala. Lasati- 
mă dracului în pace. 

A început să traverseze strada George Burns. 

— Ai vrut doar ca femeile să fie distruse, nu ucise, nu-i asa? a 
întrebat Emily. Foarte nobil din partea ta. 

Stătea în picioare acum. Vogel a făcut o piruetă și a venit la 
noi. S-a aplecat ușor ca să fie la același nivel cu chipul lui Emily. 


M-am dat mai aproape în cazul în care voia să se apropie de ea 
și mai mult. 

— Ce am făcut noi nu era cu nimic diferit de serviciile de 
întâlniri deja existente, s-a apărat el. Potriveam oamenii cu ceea 
ce căutau. Cerere și ofertă. Atâta tot. 

— Cu excepţia faptului că femeile nu știau că fac parte din 
ecuaţie, a insistat Emily. Nu-i asa? 

— Nu conta asta, a zis Vogel. Toate erau niște târfe, oricum... 

S-a oprit din vorbit când a observat telefonul pe care Emily îl 
tinea în fata. 

— Inregistrezi asta? a tipat el. 

S-a întors spre mine. 

— Ti-am zis că nu vreau să fac parte din nicio știre, a urlat el. 
Nu poţi să folosești numele meu. 

— Dar tu ești știrea, am zis. Tu și Hammond și lucrurile pentru 
care sunteţi responsabili. 

— Nu! a icnit Vogel. Porcăriile astea o să mă omoare. 

S-a întors din nou spre stradă și a pornit spre trecerea de 
pietoni. 

— Stai, nu mai vrei bricheta înapoi? am strigat după el. 

Am tinut-o ridicată in mână. S-a întors spre mine, dar nu a 
încetinit și a pășit pe stradă. 

— Păstrea... 

Înainte să mai apuce să zică ceva, o maşină a trecut în grabă 
și a dat peste el pe trecerea de pietoni. Era o Tesla neagră cu 
geamuri atât de fumurii încât putea nici să n-aibă șofer pentru 
că oricum nu aș fi putut să-mi dau seama. 

Forţa coliziunii l-a aruncat pe Vogel în intersecţie și apoi am 
văzut cum corpul îi e îngropat de mașina silentioasa în timp ce 
trecea peste el. Mașina s-a săltat trecând peste Vogel. Corpul lui 
a fost apoi târât pe sub ea până în mijlocul intersecţiei până ce 
mașina a putut să scape de el. 

Am auzit-o pe Emily tipand în urma mea, dar Vogel nu a scos 
niciun sunet. Era la fel de tăcut ca mașina care trecuse peste el. 

Odată scăpată de corp, Tesla a accelerat și a vuit în 
intersecţie, luând-o pe strada George Burns și apoi pe strada 
Third. Am văzut cum o ia la stânga pe galben și dispare. 

Câţiva oameni au fugit spre corpul strivit și însângerat din 
intersecţie. La urma urmei, era un centru medical. Doi bărbaţi în 
haine verzi au fost primii care au ajuns la Vogel și am văzut că 


unul din ei era dezgustat de ceea ce vedea. Erau dâre lungi de 
sânge pe stradă. 

M-am uitat la Emily, care stătea lângă banca pe care o 
ocupase mai devreme, cu mâna la gât în timp ce privea oripilată 
ce se petrecea în intersecţie. M-am întors apoi și m-am alăturat 
grupului de oameni care se strânseseră în jurul corpului 
nemișcat al lui Roger Vogel. Am privit peste umărul unuia dintre 
cei în echipament medical și am văzut că jumătate din faţa lui 
Vogel lipsea. Pur și simplu, s-a dezintegrat în timp ce a fost târât 
cu faţa în jos pe sub mașină. Capul lui Vogel avea o formă 
ciudată și eram sigur că i-a fost zdrobit craniul. 

— E în viaţă? am întrebat. 

Nu mi-a răspuns nimeni. Am văzut că unul dintre bărbaţi avea 
un telefon la ureche și suna pe cineva. 

— Doctorul Bernstein la telefon, a spus el calm. Am nevoie de 
o ambulanţă la intersecţia străzilor Alden și George Burns, din 
fata Camerei de Urgenţe. Cineva a fost lovit de o mașină aici. 
Are traume severe la nivelul craniului și gâtului. Vom avea 
nevoie de o targa ca să-l mutam. Chiar acum. 

Am auzit sunetul sirenelor în apropiere, dar încă în afara 
complexului medical. Am sperat că erau sirenele FBI și că se 
duceau după Sfrâncioc, urmând mașina lui silentioasa și 
ucigătoare. 

Mi-a vibrat telefonul. Era Rachel. 

— Jack, a murit? 

M-am întors și m-am uitat în sus, spre parcare. Am văzut-o 
stând la balustrada celui de-al treilea etaj, cu telefonul la 
ureche. 

— Ei spun că e încă în viaţă, am răspuns. Ce naiba s-a 
întâmplat? 

— Era o Tesla. Era Sfrânciocul. 

— Unde e FBI-ul? Am crezut că îl urmăresc pe tipul asta! 

— Nu știu. Asta făceau. 

— Ai văzut numărul de înmatriculare? 

— Nu, s-a întâmplat prea repede. A fost ceva complet 
neașteptat. Vin jos acum. 

A închis și am lăsat telefonul jos. M-am aplecat peste bărbaţii 
care încercau să-l ajute pe Vogel. 

Apoi l-am auzit pe doctorul Bernstein vorbind cu celălalt 
bărbat în echipament medical. 


— S-a dus. Anunţ acum. Ora zece și cincizeci și opt de minute. 
O să sun să nu mai vină ambulanta. Îl lăsăm aici până vine 
poliţia. 

Bernstein și-a scos telefonul din nou. Si am văzut-o pe Rachel 
îndreptându-se spre mine. Vorbea la telefon. A închis când a 
ajuns la mine. 

— Era Metz, a zis. A reușit sa scape. 


SFRÂNCIOCUL 

Stia că cel mai probabil era o capcană a FBl-ului, dar știa și că 
nu aveau cum să fie pregătiţi pentru următoarea lui mișcare. 
Când venea vorba de înţelegerea și prinderea oamenilor ca el, 
se ajutau de profiluri și programe pe care se bazau cu sfinţenie. 
Se așteptau să facă ce a făcut înainte. Să își urmărească prada 
și să atace pe furiș. Și asta a fost greșeala lor. Folosindu-se de 
telefon, i-a urmărit pe cei doi reporteri prin camerele de 
supraveghere ale spitalului și știa că pregătiseră un fel de loc de 
întâlnire. Când a fost sigur că au identificat ţinta, s-a mișcat 
rapid și cu curaj. Acum dispăruse ca prin ceaţă și era sigur că îi 
lăsase cu mult în urma lui. 

Era mulțumit de el însuși. Ultima legătură dintre el și site și 
listă era clar moartă și acum era timpul să zboare în ţările calde 
pe perioada iernii, poate să-și schimbe penajul și să se 
pregătească. 

Apoi avea să se întoarcă să termine totul când lumea se 
aștepta cel mai puţin. 

A condus Tesla pe rampă și a intrat în parcarea acoperită din 
centrul Beverly. A urcat până la etajul patru. Nu erau multe 
mașini acolo și bănuia că mallul tindea să fie mai aglomerat în 
orele târzii ale zilei. A parcat în colţul din partea sud-estică a 
etajului. Prin grilajul decorativ de oţel care îmbrăca acea clădire, 
putea să vadă în jos, pe bulevardul La Cienega. A văzut farurile 
puternice ale mașinilor neinscriptionate care vuiau prin trafic. 
Stia că erau ale federalilor pe care tocmai ce îi păcălise și îi 
făcuse de râs. Să se ducă dracului. Căutau orbește și nu aveau 
să-l găsească niciodată. 

Peste puţin timp a auzit și un elicopter trecând pe deasupra. 
Noroc cu căutarea. Și noroc tuturor proprietarilor de mașini 
Tesla negre care aveau să fie trași pe dreapta de federali cu 
armele scoase și cu furie în ochi. 

S-a uitat în oglinda retrovizoare. Se răsese în cap noaptea 
trecută - în cazul în care reușiseră să obţină o descriere fizică a 
sa. După ce terminase, avea scalpul alb ca brânza și a trebuit să 
folosească niște autobronzant de la CVS. li pătase perna pe care 
dormise, dar functionase. Acum părea că arăta așa de ani de 
zile. li plăcea si a doua zi s-a trezit admirându-și noua înfățișare 
în oglindă. 


A lăsat geamurile în jos trei centimetri ca să intre aer, după 
care a oprit motorul și a deschis ușa. Înainte să coboare, și-a 
luat cutia cu chibrituri și pachetul de ţigări. A aprins una și a tras 
adânc, privind vârful strălucind în oglinda retrovizoare. A tușit în 
timp ce fumul i-a invadat plămânii. Mereu se întâmpla asta. Apoi 
a îndoit cutia cu chibrituri în jurul ţigării și a pus un declanșator 
improvizat în mijlocul bordului. L-a aranjat în așa fel încât ţigara 
să fie îndreptată în jos și să continue să ardă până ajunge la 
chibrituri. Dacă avea noroc, nu mai era nevoie de chibrituri și 
ţigara singură avea să-și facă treaba. 

A ieșit din mașină, a închis usa și s-a dus repede în fata 
mașinii. A verificat bara de protecţie și banda de plastic de sub 
ea să vadă dacă se vede sânge sau murdărie. Nu a văzut nimic 
și s-a aplecat să verifice dedesubt. A văzut cum curge sânge pe 
asfalt ca și cum ar fi fost ulei de la motorul unei mașini pe 
benzină. 

A zâmbit. | s-a părut ceva ironic. 

S-a dus în cealaltă parte a mașinii și a deschis ușa din spate. 
Pe banchetă se afla butelia pe care o luase de lângă piscina lui 
Hammond. Făcuse o tăietură de aproximativ opt centimetri în 
recipient pentru eliberarea gazului. Nu voia să provoace o 
explozie mare. Numai suficient pentru ce avea el nevoie. 

Când deschise valva, auzi șuieratul gazului rămas care ieșea. 
Se dădu înapoi, își dădu jos mănușile și le aruncă în mașină. 
Tesla îl servise foarte bine. li va fi dor de ea. 

Închise ușa mașinii cu cotul și porni spre liftul care avea să-l 
ducă jos, în stradă. 

La al doilea etaj, auzi bufnetul inconfundabil al exploziei care 
izbucnise în Tesla. Nu atât de mare încât să spargă geamurile, 
dar suficientă cât să cuprindă interiorul mașinii și să ardă orice 
urmă a ultimului său proprietar. 

Era sigur că nu aveau să afle niciodată cine era. Mașina 
fusese furată din Miami și placuta de înmatriculare era de pe o 
Tesla duplicată ce se afla în parcarea de la aeroportul LAX. 
Poate că aveau o poză cu el, dar nu aveau să-i știe niciodată 
numele. A fost mult prea precaut. 

A deschis aplicaţia Uber și a comandat o mașină în partea La 
Cienga a mallului. La destinaţie a scris: 


LAX 


Aplicația l-a anunţat că șoferul sau, Ahmet, era pe drum si că 
avea să ajungă la aeroport în cincizeci și cinci de minute. 
Avea suficient timp la dispoziţie ca să decidă unde să meargă. 


PRIMUL REPORTAJ 
FBI: „Ucigașul ADN”, în libertate 
de Emily Atwater și Jack McEvoy 


FBI și poliția din Los Angeles au început vânarea urgentă a 
unui bărbat suspectat că a omorât cel puţin zece persoane pe 
cuprinsul întregii ţări, crime ce au inclus ruperea gâtului a opt 
femei. 

Ucigașul, care este cunoscut sub numele de Sfrânciocul pe 
internet, alegea drept ţintă femei pe baza unor profiluri specifice 
obţinute din ADN-uri oferite de un site popular de analize 
genetice. Profilurile genetice ale victimelor au fost descărcate 
de suspectul neidentificat de pe un site ce aparţine reţelei 
întunecate, care avea drept clienţi bărbaţi care căutau să profite 
sexual de femei. 

FBI a stabilit o conferinţă de presă, în Los Angeles, pentru a 
discuta despre investigație. 

Săptămâna aceasta, cei doi operatori ai site-ului - care a fost 
închis astăzi de către FBI - au fost omorâţi de suspect, potrivit 
autorităţilor. Marshall Hammond, 31 de ani, a fost găsit 
spânzurat în casa lui din Glendale, unde avea un laborator ADN. 
Roger Vogel, 31 de ani, a fost călcat de mașină pe stradă la 
câteva secunde după ce a fost confruntat de către reporterii de 
la Avertizare Justă. Un al treilea bărbat a fost omorât de suspect 
cu o zi în urmă, autorităţile crezând că a fost confundat cu 
Vogel. 

Inainte de uciderea celor trei bărbaţi, șapte femei din diverse 
locaţii, de la Fort Lauderdale până în Santa Barbara, au fost 
omorâte cu brutalitate de suspectul care folosea metoda ruperii 
gâtului victimelor sale. O a opta femeie a supravieţuit unui atac 
similar, dar a rămas cvadriplegică. Femeia din Pasadena în 
vârstă de douăzeci și unu de ani, a cărei identitate Avertizare 
Justă nu o va releva, a ajutat anchetatorii să găsească legăturile 
dintre cazuri. 

„Este unul dintre cei mai groaznici criminali în serie pe care i- 
am întâlnit vreodată”, a spus Matthew Metz, agent special 
responsabil adjunct de la sediul FBI din Los Angeles. „Cu toţii 
facem tot ce putem pentru a-l identifica și a-l găsi. Nimeni nu e 
în siguranţă până nu îl prindem.” 


FBI a publicat un portret-robot al a suspectului, precum și un 
scurt film neclar cu un bărbat despre care se crede că e el, film 
obținut de la o cameră de supraveghere din cartierul lui 
Marshall Hammond, la scurt timp după ce a fost ucis. 

FBI a ratat șansa de a-l prinde pe suspect ieri când a reușit să 
scape de o echipă de supraveghere care a fost plasată pentru 
Roger Vogel, care lucra în biroul administrativ de la Centrul 
medical Cedars Sinai. Reporterii de la Avertizare Justa l-au 
acostat pe o bancă pentru fumători din afara spitalului, iar 
bărbatul a negat orice responsabilitate pentru mortile femeilor. 

„Nu trebuia să se întâmple nimic din toate astea”, a declarat 
Vogel. „Nu sunt responsabil pentru ce face nebunul ăla.” 

Vogel a pășit apoi pe trecerea de pietoni aflată la intersecţia 
străzilor Alden și George Burns și a fost lovit imediat de o 
mașină despre care se crede că a fost condusă de suspectul de 
crimă. A fost târât pe sub mașină nouă metri și a suferit răni 
mortale. Mașina a fost găsită mai târziu de FBI în apropiere, în 
parcarea de la Beverly Center, incendiată în încercarea de a 
distruge orice dovadă care ar fi putut duce la descoperirea 
criminalului. 

Sfrânciocul a devenit cunoscut după moartea Christinei 
Portero, în vârstă de patruzeci și patru de ani, care a fost găsită 
moartă acum o săptămână la ea acasă, cu gâtul rupt, după cea 
fost văzută ultima dată cu un bărbat într-un bar de pe Sunset 
Strip. 

Avertizare Justă a început să investigheze moartea sa după ce 
reporterii au aflat că Portero și-a trimis ADN-ul pe site-ul GT23, o 
companie de analize genetice, pentru o analiză ereditară. S-a 
plâns la prieteni că a fost urmărită de un străin care știa detalii 
intime despre ea. Se crede că acel bărbat nu a fost Sfrânciocul, 
ci un alt client al aceluiași site web de pe reţeaua întunecată, de 
pe care Sfrânciocul își selecta victimele potrivit modelului lor de 
ADN. 

GT23 declară în mod deschis că vânzarea ADN-urilor în mod 
anonim laboratoarelor le ajută să menţină costurile reduse 
pentru clienţii lor. Cei din urmă plătesc numai 23 de dolari 
pentru o analiză genetică a ADN-ului. 

Printre laboratoarele căreia compania vinde ADN-uri se 
numără și Orange Nano, un laborator de cercetare din Irvine, 
operat de William Orton, un fost profesor de biochimie de la UC- 


Irvine. Potrivit autorităților din districtul Orange, Orton și-a 
părăsit postul în urmă cu patru ani pentru a deschide laboratorul 
Orange Nano, în urma unor acuzaţii cum că ar fi drogat și violat 
o studentă. 

Orton a negat cu vehementa acuzaţiile. Hammond a absolvit 
UC-Irvine și a fost unul dintre studenţii lui Orton. Mai târziu, și-a 
deschis un laborator de cercetări privat care a primit sute de 
mostre de ADN feminin de la Orange Nano după ce acestea erau 
cumpărate de la GT23. 

Investigația demarată de Avertizare Justa a determinat că 
Hammond și Vogel au deschis un site pe rețeaua întunecată 
care se numea Dirty4 în urmă cu mai bine de doi ani. Clienţii 
site-ului plăteau taxe de acces de 500 de dolari anual pentru a 
descărca identitățile și adresele femeilor al căror ADN conţinea 
un model de cromozomi cunoscut sub numele de DRD4, care 
indică tendinţa spre comportamente riscante, cum ar fi 
dependenţa de droguri și de sex. 

„Practic, le vindeau pe aceste femei”, a spus o sursă din 
cadrul investigaţiei. „Tipii ăștia nebuni plăteau pentru niște liste 
cu femei despre care ei credeau că pot să profite. Se puteau 
preface că s-au întâlnit într-un bar și aveau să fie niște ţinte 
ușoare. Este ceva bolnav și nu-i de mirare că a ajuns să fie 
implicat în asta și un criminal.” 

FBI a spus că arhivele site-ului au arătat că Dirty4 avea 
câteva sute de membri care plăteau pentru acele liste, dintre 
care mulţi au fost găsiţi pe forumuri on-line pentru inceli și 
oameni cu păreri misogine. 

„Trăim vremuri groaznice”, a declarat Andrea McKay, 
profesoară de drept de la Universitatea Harvard și expert în 
etica în domeniului genetic. „Am ajuns în punctul în care 
prădătorii pot să-și comande victimele pe care le doresc.” 

ADN-ul transmis de GT23 avea caracter anonim, dar 
autorităţile cred că Roger Vogel, un hacker foarte priceput care 
folosea numele RogueVogue on-line, a spart calculatoarele 
companiei și a reușit să obţină identitățile femeilor al căror ADN 
a fost vândut lui Hammond de către Orange Nano. 

Unul dintre utilizatorii site-ului Dirty4 a fost Sfrânciocul. FBI 
crede că s-a folosit de profilurile prezentate pe site pentru a-și 
găsi victimele în seria lui de crime. Agenţii au identificat 
unsprezece victime, inclusiv femeia din Pasadena care a 


supravieţuit atacului, și sunt de părere că mai există și altele. 
Astăzi a fost programată o exhumare în Santa Fe care ar putea 
duce la descoperirea unei a douăsprezecea victime. 

Legătura dintre victimele feminine este cauza morţii sau a 
rănilor. Fiecare femeie a suferit o ruptură a gâtului 
devastatoare, numită dislocare atlanto-occipitală. Examinatorii 
medicali o mai numesc și decapitare internă - o rupere 
completă a oaselor gâtului și a coloanei vertebrale -, care are 
loc atunci când gâtul este sucit la mai mult de nouăzeci de 
grade peste limitele sale normale. 

„Omul ăsta e puternic”, a zis agentul Metz de la FBI. „Credem 
că, pur și simplu, le rupe gâtul cu mâinile goale, sau într-un fel 
de manevră cu braţele. Este o moarte oribilă și dureroasă.” 

Crimele si investigația vor afecta cu siguranță industria 
analizelor genetice care este în creștere rapidă și care valorează 
milioane de dolari. Investigația reporterilor de la Avertizare Justa 
a determinat că această industrie, care se află sub controlul 
Administraţiei pentru Alimente și Medicamente, este, practic, 
nereglementată deoarece agenţia se află în mijlocul unui proces 
pe termen lung de promulgare a legilor și a regulilor pentru 
această industrie. Dovada clară că măsurile de protecţie a 
anonimatului mostrelor de ADN au fost compromise va trimite 
cu siguranţă o undă de șoc în întreaga industrie. 

„Asta va schimba totul”, a spus Jennifer Schwartz, profesoară 
de științe la UCLA. „Intreaga industrie se bazează pe principiul 
anonimatului. Dacă acest aspect este compromis, atunci ce ne-a 
mai rămas? O mulțime de oameni speriaţi și o industrie întreagă 
care ar putea începe să se clatine.” 

FBl-ul a închis site-ul Dirty4 și încearcă să contacteze toate 
femeile a căror identitate a fost publicată și vândută lui 
Hammond și lui Vogel. Metz a spus că există dovezi clare cum 
că suspectul ar avea mai multe profiluri pe care le-a extras din 
calculatorul lui Hammond înainte de a-l ucide. A spus că GT23 și 
laboratorul Orange Nano cooperează pe deplin în privinţa 
acestui aspect al investigaţiei. 

„Aceasta este prioritatea noastră momentan”, a spus Metz. 
„Bineînţeles, trebuie să-l găsim pe bărbatul acesta, dar trebuie 
să contactăm toate femeile care nu bănuiesc nimic, astfel încât 
să fie avertizate și protejate.” 


Metz a spus că nu e clar de ce au fost omorâţi Hammond și 
Vogel, dar cel mai probabil cei doi bărbaţi reprezentau cheia 
identificării ucigașului. 

„Cred că și-a dat seama de investigaţie și știa că singurii 
oameni care puteau ajuta la identificarea sa erau cei doi”, a 
declarat Metz. „Așa că trebuiau eliminaţi și au căzut în groapa 
pe care au săpat-o pentru alţii. Nu există prea multă simpatie 
pentru ei, vă spun clar asta.” 

Se știu puţine lucruri despre relaţia dintre Hammond și Vogel, 
dar este clar că cei doi bărbaţi s-au întâlnit la UC-Irvine. 
Studenţii din acea perioadă spun că probabil cei doi bărbaţi s-au 
întâlnit într-un grup informal și neaprobat de la universitate, 
care era implicat în batjocorirea digitală a studentelor. 

„Era un înaintaș al grupurilor de inceli pe care le vedem în 
ziua de azi”, a zis un angajat al universităţii care a cerut să 
rămână anonim. „Făceau tot felul de lucruri studentelor: le 
spărgeau conturile de pe reţelele de socializare, răspândeau 
minciuni și zvonuri. Unele fete chiar s-au retras de la 
universitate din cauza lor. Dar întotdeauna își ascundeau 
urmele. Nimeni nu putea să dovedească nimic.” 

Incelii sunt, în principal, bărbaţi care se identifică drept 
celibatari involuntari și care își petrec timpul pe forumuri de pe 
internet dând vina pe femei și vorbindu-le de rău pentru 
problemele lor în dragoste. În ultimii ani, crimele împotriva 
femeilor atribuite incelilor au fost în creștere. FBI a listat 
grupurile care reprezintă un motiv de îngrijorare din ce în ce mai 
mare. 

Site-ul Dirty4 părea să fie alimentat de același tip de atitudine 
și sentimente, potrivit lui Metz. 

„Tipii ăștia urau femeile și au dus asta până la extrem”, a zis 
el. „Și acum, șapte sau opt femei sunt moarte si una nu va mai 
putea să meargă niciodată. Este oribil.” 

Intre timp, autorităţile se tem că uciderea lui Vogel de ieri ar 
putea indica faptul că Sfrânciocul își schimbă tactica, și astfel ar 
putea fi și mai greu de găsit. 

„Ştie că îl urmărim si cea mai bună cale de a evita plasa care 
se strânge în jurul său este ori de a înceta cu crimele, ori de a-și 
schimba tactica”, a declarat Metz. „Din păcate, tipului ăstuia îi 
place să omoare și nu cred că se va opri aici. Facem tot posibilul 
ca să-l identificăm și să-l doborâm.” 


JACK 

Au trecut o sută de zile de când a fost publicat primul nostru 
reportaj, iar Sfrânciocul încă nu a fost identificat și capturat. În 
tot acest timp, eu și Emily am mai scris treizeci și două de știri, 
concentrându-ne pe investigaţie și fiind înaintea celorlalte 
publicaţii care au apărut ca ciupercile după ploaie după ce am 
dat noi startul. Myron Levin a negociat un parteneriat exclusiv 
cu ziarul Los Angeles Times și majoritatea știrilor noastre apar 
pe prima pagină, în partea de sus. Am scris reportaje despre 
investigația în expansiune si despre confirmarea altor două 
victime. Am scris un articol întreg despre William Orton și cazul 
de viol de care a reușit să scape. Am scris unul despre Gwyneth 
Rice și mai târziu am deschis o strângere de fonduri pentru a 
ajuta la acoperirea cheltuielilor sale medicale. Am scris chiar și 
articole care au atras admiraţia nebunească a grupurilor de 
inceli față de Sfrâncioc, bărbaţi care celebrau ce le-a făcut 
victimelor sale femei. 

Grijile lui Myron Levin legate de faptul că-și va pierde 
jumătate din personal s-au adeverit, dar din motive neașteptate. 
Sfrânciocul fiind încă în libertate, Emily a început să se teamă 
prea tare că vom deveni următoarele lui ţinte. Pe măsură ce 
știrea a început să piardă oxigen din cauza lipsei de progres, a 
decis să plece de la Avertizare Justa. Am primit oferte pentru o 
carte și un podcast!f. Am decis ca ea să se ocupe de carte, iar 
eu de podcast. S-a mutat înapoi în Anglia la o adresă 
necunoscută pe care nici măcar eu nu am aflat-o. A susţinut că 
e mai bine așa pentru că însemna că nu aveam cum să fiu forţat 
să-i dezvălui adresa nimănui. Vorbim aproape în fiecare zi și i- 
am trimis pe e-mail rapoartele needitate pentru știrile pe care 
avea să le scrie sub numele noastre. 

A o suta zi a marcat și sfârșitul meu la Avertizare Justa. Am 
anunţat în prealabil și am determinat că orice actualizări ar fi 
apărut puteam să le raportez în timpul podcastului. Era o formă 
nouă de jurnalism și îmi plăcea să intru într-un studio și să 
povestesc știrea, în loc să o scriu. 

Eu am numit asta Ritmul morții. 

Myron nu a fost prea supărat că trebuia să ne înlocuiască. 
Avea acum un sertar întreg cu CV-uri de la jurnaliști care doreau 
să lucreze pentru el. Sfrânciocul a adus, într-adevăr, Avertizare 

Justă în atenţia publicului. Ziarele, site-urile și programele 
televizate din toată ţara au trebuit să ne acorde merite pentru 
că am lansat știrea. Am apărut personal la CNN, Good Morning 
America, The View si 60 Minutes în urma reportajului, iar 
Washington Post a scris despre mine și Emily și ne-a comparat 
parteneriatul cu una dintre cele mai mari echipe de jurnaliști din 
istorie: Woodward și Bernstein. 

Avertizare Justă a câștigat un număr mare de cititori, și nu 
doar în zilele în care postam despre Sfrâncioc. După o sută de 
zile, am început să vedem și o creștere a donațiilor. Myron nu 
mai stătea atât de mult la telefon încercând să obţină sponsori. 
Totul mergea bine pentru Avertizare Justa. 

Ultimul articol pe care l-am scris eu și Emily a fost unul dintre 
cele mai satisfăcătoare din toate cele treizeci și două. A fost 
despre arestarea lui William Orton pentru viol. Știrile noastre 
despre Marshall Hammond și Roger Vogel au determinat 
autoritățile din districtul Orange să redeschidă cazul în care 
Orton a fost acuzat că a drogat și a violat o studentă. Au 
determinat că Hammond a luat mostra de ADN trimisă de Orton 
la laboratorul poliţiei și a înlocuit-o cu altă mostră necunoscută, 
așadar, neputând fi găsită nicio potrivire în testul de viol. În 
cadrul noii investigaţii, a fost luată o nouă mostră de la Orton 
care a fost comparată cu materialul obţinut din testul de viol. S- 
a potrivit și Orton a fost arestat și acuzat. 

De cele mai multe ori, jurnalismul nu este decât un exerciţiu 
de raportare a situaţiilor și a întâmplărilor de interes public. Rar 
se întâmplă să ducă la doborârea unui politician corupt, o 
schimbare a legii sau arestarea unui violator. Când se întâmplă 
acest lucru, satisfacția este extrem de mare. Ştirile noastre 
despre Sfrâncioc au avertizat lumea și poate că au și salvat 
vieţi. Si au trimis un violator la închisoare. Eram mândru de ce 
am realizat împreună și mândru să mă numesc jurnalist într-o 
epocă în care această meserie este atacată încontinuu. 

După ce am dat mâna cu Myron și am ieșit din birou pentru 
ultima dată, m-am dus la barul din Mistral ca să mă întâlnesc cu 
Rachel și să sărbătorim încheierea unui capitol al vieţii mele si 
începerea altuia nou. Acesta era planul, dar nu a fost să fie. 
Timp de o sută de zile, am ţinut în mine o întrebare pe care nu 
mai puteam să o ţin ascunsă. 


Rachel era deja la bar, stând în colţul din stânga, cu peretele 
în spate, locul în care se aflau cele două scaune pe care 
încercam să le prindem mereu. Locul acela ne oferea intimitate 
și puteam să privim tot barul și restaurantul în același timp. În 
centru stătea un cuplu, iar în capătul opus de Rachel, un bărbat 
singur. La fel ca de obicei, începutul serii era lent, dar mai târziu 
aveau să sosească clienţii. 

Falsa frantuzoaica era în tură în seara aceasta. Așa o numea 
Rachel pe Elle, barmanita cu accentul franțuzesc prost. l-am 
făcut semn să vină, am comandat un martini și peste putin timp 
am ciocnit paharul cu Rachel. 

— Pentru noi începuturi, a zis Rachel. 

— Slăinte!”, am spus. 

— A, deci acum avem și un poet irlandez pe lângă falsa 
frantuzoaica. 

— Mda, cu siguranta un poet. Fost poet, presupun. Si actual 
poet de podcast. 

Accentul meu irlandez nu era prea bun, asa ca am lasat-o 
balta si am baut jumatate de martini. Aveam nevoie de curaj 
pentru întrebarea ce urma să o pun. 

— Cred că am văzut o lacrimă în ochii lui Myron azi când mi- 
am luat la revedere. 

— A, o să-mi fie dor de Myron, a zis Rachel. 

— O să-l revedem, și a fost de acord să apară in podcast ca să 
mai ofere actualizări despre Sfrâncioc. Asta o să ajute site-ul. 

— Asta e bine. 

Mi-am terminat băutura și Elle mi-a adus repede alta. Am 
vorbit despre lucruri mărunte cu Rachel în timp ce mă 
pregăteam. Am observat că nu și-a luat băutura obișnuită și 
chiar a comandat un pahar cu apă. Se tot uita spre capătul 
barului, la bărbatul care stătea singur. 

Eu stăteam cu coatele pe bar și îmi frecam mâinile, dându-mi 
degetele peste cap. Pe măsură ce creștea nivelul de alcool 
intern, îmi dispărea curajul. Mă gândeam că ar trebui să las 
suspiciunile pentru altă noapte - la fel ca în celelalte nouăzeci și 
nouă de dinainte. 

— Ai dubii? m-a întrebat Rachel. 

— Nu, chiar deloc. De ce? 

— O observaţie: îţi frângi mâinile. Și pari... nu știu. Gânditor? 
Preocupat? Ciudat. 

— Ei bine... voiam să te întreb ceva ce am ţinut să te întreb 
de mult timp. 

— Sigur. Ce e? 

— În noaptea aceea la Greyhound când te-ai dat drept sursă 
și ne-ai dat mie și lui Emily toate informaţiile despre Vogel și ai 
descris poza făcută cu camera de supraveghere... 

— Nu m-am dat drept sursă, am fost sursa voastră, Jack. Care 
e întrebarea? 

— A fost o înscenare, nu-i asa? Tu și FBl-ul - tipul ăla, Metz - 
ati vrut să-l momim pe Sfrâncioc cu Vogel. Așa că ne-ai spus... 

— Despre ce vorbești, Jack? 

— Trebuie să spun asta. M-am tot gândit. Hai, zi-mi. Pot să fac 
fata. Probabil a fost de ajutor în fata oamenilor care te-au dat 
afară. A fost un fel de târg ca să intri din nou în Birou, sau... 

— Jack, taci naibii odată până nu distrugi din nou ceva 
frumos. 

— Pe bune, eu sunt cel care distruge? Tu ai făcut chestia asta 
cu ei și eu sunt cel care distruge totul? Nu are nicio... 

— Nu vreau să vorbesc despre asta acum. Si nu mai bea. 

— La ce te referi? Pot să beau. Pot să mă duc pe jos acasă 
dacă am băut prea mult, dar în momentul de fata nu se pune 
problema de așa ceva. Vreau să-mi spui dacă a fost un plan pe 
care l-aţi stabilit tu si FBl-ul. 

— Ti-am zis că nu. Si, ascultă, avem o problemă aici. 

— Ştiu. Ar fi trebuit să-mi spui. Aș fi... 

— Nu, nu despre asta vorbesc. Avem o problemă chiar aici. 

Vocea i-a scăzut până la nivelul unei șoapte alarmate. 

— Cum adică? am întrebat. 

— Prefa-te, a spus. 

S-a întors și m-a sărutat pe obraz, după care a pus un braţ pe 
umărul meu și s-a dat aproape de mine. Foarte rar își arăta 
afecțiunea în public. Ştiam că se petrecea ceva. Ori aborda 
metode bizare ca să-mi distragă atenţia, ori aveam o problemă 
foarte mare. 

— Tipul ăla din capătul barului, mi-a șoptit la ureche. 
Comportă-te normal. 

M-am întins după pahar și am aruncat o privire bărbatului 
care stătea singur. Nu mi s-a părut nimic suspect la el. Avea un 


pahar cu cocktail în faţă care era plin pe jumătate cu gheaţă și 
lichid incolor. Plus o felie de lămâie verde. 

Mi-am întors scaunul spre Rachel. Ne tineam de mâini. 

— Ce e cu el? am întrebat. 

— A intrat imediat după mine și încă o lălăie cu prima 
băutură, a zis ea. 

— Pai, poate că nu se grabeste. Si tu ești tot la prima băutură. 

— Asta din cauza lui. Ne-a urmărit fara sa ne privească. M-a 
urmărit pe mine. 

— Ce înseamnă asta? 

— Inseamna că nu s-a uitat nici măcar o dată încoace de când 
a intrat. Dar se folosește de oglinzi. 

Era o oglindă mare în spatele barului si încă una pe tavan. ÎI 
vedeam pe bărbatul respectiv în ambele, ceea ce însemna că și 
el putea să ne vadă. 

— Esti sigură? am întrebat. 

— Da. Si uită-te la umerii lui. 

M-am uitat: avea umerii lati și bicepsii și gâtul groase. La 
început, când s-a aflat de Sfrâncioc, FBl-ul a lansat o teorie 
conform căreia era un fost pușcăriaș care se antrenase în 
închisoare și care probabil își perfectionase mișcarea de rupere 
a gâtului tot acolo. Investigația a descoperit cazul omorării unui 
deţinut din închisoarea Starke a statului Florida, al cărui corp 
fusese găsit înghesuit într-o mașină de spălat industrială de la 
spălătorie. Gâtul lui a fusese rupt într-un mod atât de violent 
încât cauza morţii a fost trecută ca fiind decapitare interna. 

Cazul nu a fost rezolvat niciodată. Erau câţiva pușcăriași care 
lucrau la spălătoria din închisoare sau care aveau acces 
înăuntru, dar camerele de supraveghere erau înceţoșate din 
cauza aburului produs de uscătoare - o problemă care a fost 
raportată de angajaţi în mod repetat, dar care nu a fost 
rezolvată niciodată. 

Timp de o lună, FBl-ul a cercetat toate filmările din închisoare 
și a verificat toate datele despre pușcăriașii care au lucrat în 
spălătorie sau care ar fi putut avea acces acolo în ziua în carea 
murit detinutul. Agentul Metz mi-a zis că era sigur că Sfrânciocul 
l-a omorât pe deţinut. Crima a avut loc acum patru ani, cu mult 
înainte să înceapă șirul de omoruri, și se potrivea cu modelul 
atribuit Sfrânciocului, care a început din Florida. 

— Bine, am zis. Dar stai puţin. 


Mi-am scos telefonul și am intrat în galeria de imagini. Încă 
mai aveam o poză cu portretul-robot al ucigașului. Am deschis-o 
și am întors ecranul spre Rachel. 

— Nu prea arată ca el, am remarcat. 

— Nu-mi pun prea mare bază în genul ăsta de portrete, a zis 
ea. 

— Dar Gwyneth a spus că se potrivește perfect. 

— Era într-o stare emoţională. A vrut să se potrivească. 

— Portretul lui Unabomber a fost perfect. 

—E o șansă de una la un milion. În plus, portretul 
Sfrânciocului e dat pe toate posturile de televiziune din ţară. 
Probabil că și-a schimbat înfățișarea. E ceva comun în cazul 
incelilor. Fac operaţii. În plus, are vârsta corectă: în jur de 
treizeci și cinci. 

Am dat din cap. 

— Deci ce facem? am întrebat. 

— Păi, în primul rând, ne purtam ca și cum nu am ști că e 
acolo, a zis Rachel. Și o să văd dacă pot să-l implic pe Metz. 

Și-a scos telefonul și a deschis camera. A ţinut telefonul ca si 
cum și-ar fi făcut un selfie. Ne-am apropiat unul de celălalt și am 
zâmbit spre ecran în timp ce făcea o poză bărbatului din capătul 
barului. 

A analizat poza o clipă. 

— Încă una, a adăugat. 

Am zâmbit și am mai făcut o poză, de data aceasta dând 
zoom pe faţa lui. Din fericire, Elle stătea aplecată și purta o 
conversaţie cu cuplul din mijloc, așa că Rachel a putut să facă o 
poză bună. 

M-am aplecat să văd și am râs fals ca și cum ar fi făcut o poză 
proastă. 

— Sterge-o, am zis. Arat ca naiba. 

— Nu, mie imi place. 

Rachel edita adevarata poza, marind-o cat mai mult posibil 
fără să se piardă din claritate si apoi salvând-o. l-a dat apoi 
mesaj agentului Metz. 


Tipul ăsta ne urmărește. Cred că e el. Cum procedăm? 


Ne-am prefăcut că facem conversaţie în timp ce am așteptat 
un răspuns. 


— De unde a știut să vină aici? am întrebat. 

— E ușor. Am apărut în știrile voastre, la fel și în podcast. 
Poate că m-a urmărit de la birou. Am venit direct aici după ce 
am încuiat. 

Părea plauzibil. 

— Dar asta nu se potrivește cu profilul, am remarcat. 
Psihologii criminaliști de la FBI au declarat toți că nu e motivat 
de răzbunare. Ştirea a fost publicată deja. De ce să riște să se 
întoarcă și să ne facă ceva? E un comportament pe care nu l-a 
mai arătat înainte. 

— Nu știu, Jack. Poate e vorba de altceva. Ai făcut multe 
declaraţii generalizate despre el pe podcast. Poate că l-ai 
supărat cumva. 

| s-a aprins ecranul telefonului, cu un mesaj de la Metz. 


Care e adresa? O să-l trimit pe agentul Amin cu un Lyft?®. 
O să vedem dacă vă urmărește și îl prindem în potcoavă. 


Rachel i-a dat mesaj cu adresa și a întrebat în cât timp se 
estima că va veni mașina. Metz a răspuns că va ajunge în 
patruzeci de minute. 

— Bine, deci trebuie să mai comandăm băuturi și să ne 
prefacem că niciunul nu poate conduce, a explicat Rachel. Ne 
prefacem că avem nevoie de o mașină și comandăm un Lyft și 
apoi ne urcăm alături de Amin. 

— Ce e aia „potcoavă”? 

— O să-i întindă o capcană cu mașini. Noi plecăm cu o 
mașină, ne urmărește, închid „potcoava” în urma lui și nu mai 
are unde să dispară. 

— Ai mai întins o capcană potcoavă până acum? 

— Eu? Nu. Dar sunt sigură că ei da. 

— Să sperăm că o să funcționeze. 

Patruzeci de minute mai târziu, ne aflam pe bancheta din 
spate a minivanului Lyft trimis de FBI, cu agentul Amin la volan. 
Plecasem de la Mistral și pornisem spre vest, către bulevardul 
Ventura. 

— Care e planul? a întrebat Rachel. 

— Avem potcoava stabilită, a anunţat Amin. Trebuie să 
vedem acum dacă ne urmărește. 

— Metz a chemat elicopterul? 

— Da, dar a trebuit să aștepte să termine cu cealaltă 
operaţiune. E pe drum. 

— Şi câte mașini avem în total? 

— Patru cu Lyftul. 

— Nu sunt suficiente. Poate ca o sa observe camerele de 
supraveghere si o Sa fugă. 

— Atât am putut să facem având în vedere că am fost 
anunţaţi din scurt. 

— Unde e potcoava? 

— Bulevardul Tyrone, în partea nordică a autostrăzii 101. Are 
capătul la râu și facem doar cinci minute până acolo. 

Am văzut-o pe Rachel dând din cap în întuneric. Asta nu o 
ajuta prea mult să-și calmeze anxietatea pe care o emana. 

Cand am ajuns la bulevardul Van Nuys, am luat-o spre nord. 
Am văzut autostrada 101 la câteva blocuri în faţă. 

Rachel a scos telefonul și a sunat. Nu am auzit ce spunea 
cealaltă persoană. 

— Matt, tu te ocupi de operaţiunea asta? 

Mi-am dat seama că l-a sunat pe Metz. 

— A plecat de la restaurant? 

Am ascultat și următoarea ei întrebare a părut să confirme 
faptul că bărbatul de la bar ne-a urmărit după ce am plecat. 

— Unde e elicopterul? 

A clătinat din cap în timp ce asculta. Nu era mulţumită cu 
răspunsul primit. 

— Da, așa sper. 

A închis, dar felul în care a rostit ultimele cuvinte sugera că 
nu-i convenea felul în care acţiona Metz - deși îl contactase pe 
agent cu mai putin de o oră în urmă. 


Am trecut pe sub autostradă și apoi am luat-o spre est, pe 
strada Riverside. După vreo trei sute de metri, Amin a pornit 
semnalizarea spre dreapta în timp ce ne apropiam de Tyrone. 

Amin monitoriza traficul prin cască. A primit instrucţiuni și ni 
le-a transmis și nouă. 

— În regulă, e în spatele nostru, a anunţat el. O să mergem 
până în fundătură și apoi ne oprim. Voi doi să ramaneti în 
mașină. Orice s-ar întâmpla, să ramaneti în mașină. Aţi înţeles? 

— Da, am zis eu. 

— Am înţeles, a adăugat Rachel. 

Am luat-o pe acel drum. Strada era împrejmuită de mașini pe 
ambele parti și slab iluminată. Pe ambele parti erau case. In fata 
vedeam zidul de șapte metri care susţinea autostrada. Mașinile 
și camionetele traversau podul din stânga în dreapta, ieșind din 
oraș, către vest. 

— E o zonă rezidentiala și e prea întuneric, s-a plâns Rachel. 
Cine a ales strada asta? 

— Asta e tot ce am putut face, a răspuns Amin. O să 
funcţioneze. 

M-am întors să mă uit pe geam și am văzut farurile avansând 
pe autostradă în timp ce o mașină cotea încet și ne urma pe 
strada Tyrone. 

— Acolo e, am anunţat. 

Rachel s-a uitat în spate și apoi în faţă, fiind evident mai 
experimentată în toată treaba asta decât mine. 

— Unde e tăietura? a întrebat ea. 

— Mai în faţă, a zis Amin. 

M-am uitat pe toate geamurile, întrebându-mă ce însemna o 
tăietură. Când am trecut prin dreptul unui spaţiu liber dintre 
case, am văzut în partea dreaptă farurile unei mașini de pe o 
alee. Mașina a pornit apoi pe stradă după noi și s-a oprit în fata 
mașinii care ne urmărea, creând o barieră între noi și urmăritor. 
Am privit totul pe geamul din spate. Simultan, a apărut o altă 
mașină în spatele celei care ne urmărea, prinzând-o la mijloc. 

Am văzut cum agenţii au năvălit afară din prima mașină și 
cum se adăpostesc în spatele ei. Am presupus că la fel s-a 
întâmplat și cu cealaltă mașină. 

Amin a continuat să conducă, mărind distanţa între noi și 
operaţiunea de prindere. 

— Opreste aici! a tipat Rachel. Opreste! 


Amin a ignorat-o și a încetinit când am ajuns la capătul străzii, 
în dreptul unui gard care proteja apeductul de beton cunoscut 
sub numele de râul Los Angeles. Rachel a pus mâna pe mânerul 
ușii înainte să apuce să oprească. 

— Rămâi în mașină, a avertizat-o Amin. Rămâi în mașină! 

— Pe naiba, a ripostat Rachel. Dacă e el, vreau să vad și eu. 

A sărit din mașină. 

— Fir-ar să fie, a zis Amin. 

A ieșit și el și a arătat spre mine. 

— Tu să rămâi aici, a spus. 

A plecat după Rachel înapoi pe stradă. Am așteptat o clipă 
până când am decis că nu aveam cum să ratez asta nici eu. 

— La naiba cu asta. 

Am ieșit pe ușa pe care Rachel o lăsase deschisă. Am privit în 
jur și am văzut-o în spatele blocadei. Amin era exact lângă ea. 
Am trecut pe trotuarul de pe partea dreaptă și am pornit pe 
stradă în sus, ascuns de mașinile parcate. 

Potcoava era acum luminată de faruri și de proiectorul unui 
elicopter care-și făcuse apariţia deasupra autostrăzii. Am auzit 
tipetele unor bărbaţi de pe stradă, fiind din ce in ce mai 
alarmate. 

Apoi am auzit un singur cuvânt clar, repetat de mai multe 
voci: 

— Trageti! 

A urmat un val de împușcături. Au fost prea multe ca să le pot 
numara. Totul s-a petrecut in probabil cinci-zece secunde. Din 
instinct, m-am lăsat în jos în spatele șirului de masini, dar am 
continuat să înaintez. 

Focurile de armă au încetat și m-am îndreptat de spate, 
continuând să merg și uitându-mă după Rachel să mă asigur că 
e în siguranţă. Nu am văzut-o nicăieri. 

După o liniște stranie, s-au auzit din nou tipete și semnalul 
foarte clar. 

Când am ajuns înăuntrul potcoavei, am trecut printre două 
mașini și am pășit în lumina elicopterului. 

Bărbatul din bar era întins cu faţa în sus pe pământ, lângă o 
Toyota veche care încă avea ușa deschisă. Am văzut gloanţe în 
braţe, în piept și în gat. Era mort, ochii lui fiind deschişi si 
holbându-se inerti la elicopterul de deasupra. Un agent într-o 


geacă FBI stătea la doi metri distanţă, cu picioarele depărtate, 
deasupra unui pistol placat cu crom care zăcea pe jos. 

Când s-a întors ușor, am văzut că era agentul pe care l-am 
întâlnit după ce Roger Vogel a fost omorât de Sfrâncioc. Metz. 

Si el m-a văzut. 

— Hei, McEvoy! a tipat el. Întoarce-te! Întoarce-te naibii la 
mașină! 

Am ridicat mâinile în aer ca să-mi demonstrez inocenta. Metz 
a făcut semn unui alt agent din apropiere. 

— Du-l înapoi la dubita, a ordonat el. 

Agentul a venit spre mine. M-a apucat de braţ, dar m-am 
eliberat și m-am uitat la Metz. 

— Metz, cred că glumești! am strigat eu. 

Agentul a dat să mă apuce și mai agresiv. Metz a plecat din 
locul în care stătea și a venit la mine, ţinând o mână ridicată ca 
să-l oprească pe agent. 

— Mă descurc, a spus Metz. Fii atent la armă. 

Agentul a schimbat direcţia și Metz a venit la mine. Nu m-a 
atins, dar a ţinut mâinile întinse ca și cum ar fi vrut să-l blocheze 
pe bărbatul din spatele său. 

— Jack, ascultă, nu poţi fi aici acum, a zis el. E un loc al 
crimei. 

— Ce s-a întâmplat? am întrebat. Unde e Rachel? 

— Rachel... nu știu. Dar, Jack, trebuie să te dai înapoi. Lasă-ne 
să ne facem datoria și apoi vorbim. 

— A scos un pistol? 

— Jack... 

— El a fost? Sfranciocul nu folosea pistol. 

— Jack, ascultă-mă. Nu vorbim despre asta acum. Lasa-ne să 
ne facem treaba si dupa stam la discutii. Intoarce-te pe trotuar 
acum, ori o Sa ai probleme. Ai fost avertizat. 

— Sunt jurnalist. Am dreptul să mă aflu aici. 

— Da, dar nu în mijlocul locului crimei, ce dracu'. Chiar încep 
să-mi pierd răbdarea cu... 

— Jack... 

Ne-am întors amândoi. Rachel stătea între cele două mașini 
parcate în spatele meu. 

— Rachel, ia-l de aici acum sau îl scoţi pe cauţiune mai târziu, 
a spus Metz. 

— Jack, haide, a zis ea. 


Mi-a făcut semn cu mâna. M-am uitat înapoi la bărbatul mort 
de pe jos și apoi m-am întors și am pornit spre ea. A trecut 
printre cele două mașini și a urcat pe trotuar. Am urmat-o. 

— Ai văzut când a fost împușcat? am întrebat-o. 

— Am văzut doar cum a căzut. 

— Avea pistol. Asta nu... 

— Ştiu. O să primim răspunsuri, dar trebuie să ne retragem și 
să-i lăsăm să-și facă treaba. 

— E o nebunie. Cu douăzeci de minute în urmă, tipul ăla 
stătea la bar lângă noi. Acum e mort. Tocmai mi-am dat seama, 
trebuie să-l sun pe Myron. Trebuie să-i zic că mai avem o știre 
de scris. 

— Hai să așteptăm, Jack. Lasă-i să facă ceea ce trebuie sa 
facă și apoi vedem ce ne zice Metz. 

— Bine, bine. 

Am ridicat mâinile în aer în semn de resemnare. Si apoi am 
vorbit fără să mă gândesc la ce spun și la consecinţe. 

— O să-l întreb și despre ziua aia. Pe Metz. Să văd dacă neagă 
că a fost o înscenare. 

Rachel s-a întors și s-a uitat la mine. La început nu a zis nimic. 
Pur și simplu, a clătinat încet din cap. 

— Prostule, a zis. lar ai făcut-o. 


ULTIMUL REPORTAJ 
FBI omoară un bărbat înarmat în goana după 
„Sfrâncioc” 
de Myron Levin 


Un bărbat din Ohio care urmărea un anchetator implicat în 
cazul criminalului în serie Sfrânciocul a fost răpus în urma unui 
foc de arme al FBI, în Sherman Oaks, noaptea trecută. Bărbatul 
a scos o armă și a îndreptat-o spre agenţii care l-au înconjurat, 
potrivit federalilor. 

Robinson Felder, în vârstă de 35 de ani, din Dayton, a fost 
ucis la ora 8:30 seara pe bulevardul Tyrone, la nord de 
autostrada 101. Agentul Matthew Metz a spus că Felder a 
urmărit-o pe Rachel Walling, o anchetatoare privată care a jucat 
un rol foarte important cu trei luni în urmă în descoperirea seriei 
de crime comise de un suspect cunoscut sub numele de 
Sfrânciocul. 

Metz a declarat că dovezile strânse din mașina lui Felder au 
indicat faptul că făcea parte dintr-un grup on-line care il 
idolatriza pe Sfrâncioc în lunile de când a fost scoasă la iveală 
seria de crime comise de acesta. Metz a afirmat că dovezile, 
dintre care cele mai multe au fost găsite pe un laptop și în 
istoricul on-line al lui Felder, au exclus posibilitatea ca omul să fi 
fost însuși Sfrânciocul. 

Agenţii FBI l-au oprit pe Felder pe o stradă care dădea într-o 
fundătură și i-au ordonat să coboare din mașină. Metz a spus că 
Felder s-a conformat iniţial, dar apoi a scos un pistol de la 
betelia pantalonilor odată ce a ieșit din mașină. Metz a povestit 
că Felder a îndreptat arma spre agenţi, provocând tragerea unor 
focuri. Felder a fost împușcat și a murit pe loc. 

Pe lângă arma obţinută la locul crimei, agenţii au descoperit 
în mașina lui Felder ceea ce se numește o trusă de răpire și 
tortură, potrivit lui Metz. Acesta a descris trusa ca fiind o geantă 
de sibir care conţinea cabluri de strângere și bandă adezivă, 
precum și frânghii, un cuţit, patenti și o torta de sudură. 

„Credem că intenţiona să o răpească și să o omoare pe 
doamna Walling”, a declarat Metz. 

Agentul federal a spus că motivul planului bărbatului a fost 
participarea lui Walling în cazul Sfrânciocului. Walling, fost 
psiholog criminalist de la FBI, s-a consultat cu Avertizare Justa în 


privinţa investigaţiei uciderii femeilor din toată tara, moarte din 
cauza ucigașului care le-a rupt gâtul cu brutalitate. Investigația 
realizată de ziarul Avertizare Justa a scos la iveală faptul că 
femeile au fost niște ţinte din cauza unui model de ADN pe care 
îl aveau în comun. Toate și-au trimis ADN-ul către GT23, site 
cunoscut pentru analize genetice. ADN-ul lor anonim a fost 
vândut apoi pe piaţa secundară unui laborator de cercetări 
genetice, care la rândul său le oferea operatorilor unui site de 
pe rețeaua întunecată, menit bărbaţilor care doresc să rănească 
și să profite sexual de femei. 

Site-ul a fost de atunci închis. Sfrânciocul nu a fost identificat 
și nici capturat. In săptămânile ce au urmat după ce Avertizare 
Justă i-a scos la iveală seria de crime, a început să fie idolatrizat 
pe forumurile on-line care aparţin subculturii  „incelilor”. 
Mișcarea dominată de bărbaţi - fiind o prescurtare de la 
„celibatari involuntari” - este caracterizată on-line de postări ce 
implică misoginism, senzaţia că bărbaţii au tot dreptul la sex 
sau la folosirea violenţei împotriva femeilor. Câteva atacuri 
fizice asupra femeilor de pe teritoriul naţional au fost atribuite 
incelilor de către autorităţi. 

Metz a spus că un studiu al istoricului de pe reţelele de 
socializare ale lui Felder a relevat faptul ca în ultimele 
săptămâni a făcut câteva postări pe diverse forumuri de inceli în 
care l-a lăudat și l-a venerat pe Sfrâncioc și violența pe care a 
comis-o împotriva femeilor. Potrivit lui Metz, a încheiat toate 
aceste postări cu hashtagul #aumeritat-o. 

„Nu avem niciun dubiu că tipul ăsta a vrut să o răpească pe 
doamna Walling, drept un fel de omagiu adus Sfrânciocului”, a 
spus Metz. „Am avut noroc ca nu a fost rănită.” 

Walling a refuzat să comenteze. Ea s-a salvat singură. Într-un 
restaurant din Sherman Oaks, Walling a observat ca Felder o 
urmărește și că se poartă suspect. A contactat FBl-ul și a fost 
stabilit un plan rapid pentru a se determina dacă Felder o 
urmărește sau nu. Sub supravegherea FBI, Walling a plecat din 
restaurant și a condus până la un loc prestabilit, de pe 
bulevardul Tyrone. 

Metz a spus că Felder i-a urmărit cu mașina proprie și a ajuns 
într-o capcană întinsă de FBI. Când i s-a ordonat să coboare din 
mașină cu mâinile la vedere, s-a conformat. Dar apoi, din motive 
necunoscute, a băgat mâna la curea și a scos un pistol de 


calibrul .45. După ce a ridicat arma în poziţie de tragere, a fost 
împușcat de agenţi. 

„Nu am avut de ales”, a spus Metz, care a fost la faţa locului 
în timpul tragerii, fără să participe însă. 

Au mai fost șapte agenţi la faţa locului și patru dintre ei au 
tras în Felder. Metz a declarat că tragerea va fi investigată de 
Biroul Responsabilitatii Profesionale al FBI și de Departamentul 
de Justiţie. 

Metz, agentul special adjunct al sediului FBI din Los Angeles, a 
spus că și-a făcut griji că activităţile lui Felder ar putea sa 
inspire si alti oameni din comunitatea Incelilor să acţioneze în 
mod similar. A spus că se depun eforturi pentru protejarea lui 
Walling și a celorlalte persoane implicate în cazul Sfrânciocului. 

Între timp, Metz a recunoscut că se depun în continuare 
eforturi pentru identificarea Sfrânciocului și arestarea lui, dar 
frustrările sunt în creștere pe zi ce trece. 

„Nu vom putea să respirăm liniștiți până când omul acesta nu 
va fi închis”, a declarat el. „Trebuie să-l găsim.” 


JACK 

Ne-am adunat la Sun Ray Studios de pe bulevardul Cahuenga 
ca să înregistrăm ultimul episod din podcastul despre Sfrâncioc. 
Ultimul cel puţin până când vom mai afla informaţii noi despre 
caz care să merite lansarea unui nou episod. Am filmat 
șaptesprezece episoade. Am discutat povestea din orice unghi 
posibil și am luat interviu fiecărei persoane asociate cu cazul 
care dorea să iasă la lumină și să fie înregistrată. Asta a inclus și 
un interviu cu Gwyneth Rice în camera ei de spital, vocea ei 
fiind acum o creaţie electronică stranie transmisă cu ajutorul 
laptopului. 

Acest ultim episod avea să includă o discuţie în direct, care a 
fost extrem de promovată, cu toţi invitaţii pe care am putut să-i 
adun. Rachel Walling, Metz, de la FBI, detectivul Ruiz, de la 
Departamentul de Poliţie Anaheim, Myron Levin, de la Avertizare 
Justă, și Herve Gaspar, avocatul care a reprezentat-o pe Jessica 
Kelley, victima lui William Orton. N-am reușit să-mi dau seama 
până la urmă cine a fost, de fapt, sursa mea Deep Throat, Ruiz 
sau Gaspar. Amândoi au negat asta. Dar Gaspar a acceptat 
imediat invitaţia la podcast, în timp ce cu Ruiz a fost nevoie de 
muncă de convingere. Asta m-a făcut să cred că a fost Gaspar. 
Se delecta cu faptul că a jucat un rol secret în acest caz. 

Nu în ultimul rând, am avut-o și pe Emily Atwater la telefon, 
care ne-a sunat din locaţia ei necunoscută din Anglia, pregătită 
să răspundă și ea la toate întrebările. 

Am avut apeluri în așteptare înainte de ora la care era 
programată emisiunea. Asta nu m-a surprins. Podcastul avea 
audienţă. Mai bine de cinci sute de mii de oameni ascultaseră 
episodul de săptămâna trecută când a fost anunţat evenimentul 
live. 

Ne-am strâns în jurul mesei, iar Ray Stallings, inginerul și 
proprietarul studioului, ne-a înmânat seturi de căști și ne-a 
potrivit microfoanele. 

Momentul a fost unul stânjenitor pentru mine. Trecuseră 
aproape trei luni de la atentatul de răpire a lui Robinson Felder. 
In tot acest timp, nu am mai văzut-o pe Rachel decât o dată, și 
asta a fost când a venit la mine acasă să-și ia niște haine pe 
care le lăsase acolo. 

Nu mai eram împreună, în ciuda faptului că mi-am cerut scuze 
și mi-am retras acuzația pe care i-o făcusem în acea seară. Asa 


cum m-a avertizat ea, acuzaţia a distrus totul. Acum, relaţia 
noastră era terminată. Ca să o am în podcastul final a fost 
nevoie să recurg la un e-mail ce reprezenta versiunea digitală a 
implorării și a umilirii. Aș fi putut foarte bine să fac emisiunea și 
fără ea, dar am crezut că dacă o aduc în aceeași cameră cu 
mine aș putea să trezesc o scânteie sau măcar să-mi ofer încă o 
șansă de a-mi mărturisi păcatele și de a căuta iertare și 
înţelegere. 

Comunicarea nu fusese ruptă complet deoarece încă eram 
strâns legaţi de Sfrâncioc. Ea era sursa mea. Ea a avut acces la 
Metz si la investigația FBI; eu am avut acces la ea. Desi 
comunicam prin e-mail, și asta era o formă de comunicare, și nu 
doar o dată, am încercat să îndrept discuţia în afara relaţiei 
noastre de sursă/reporter. Dar mi-a dejucat și evitat aceste 
eforturi, cerându-mi să păstrăm totul profesional de acum 
înainte. 

Am privit-o în timp ce Ray îi așeza microfonul în fata și o 
punea să își rostească numele de câteva ori ca să verifice 
nivelul sunetului. A evitat să mă privească în ochi tot timpul. 
Privind în retrospectivă, am rămas perplex în fata acestei 
răsturnări de situaţie așa cum am rămas și în faţa celorlalte 
lucruri care s-au întâmplat în acest caz. Nu am putut să-mi dau 
seama ce aveam sau ce nu aveam înăuntrul meu care să mă 
facă să mă îndoiesc de ceva sigur și să caut crăpături în relaţia 
noastră. 

Odată ce am intrat în direct, am început cu introducerea 
prestabilită pe care o foloseam la începutul fiecărui episod: _ 

— Moartea este ritmul meu. Îmi câștig existenţa din asta. Îmi 
pun la bătaie reputaţia profesională pentru asta... Sunt Jack 
McEvoy și urmăriţi Ritmul Morții, adevăratul podcast despre 
crimă care vă aduce dincolo de titlurile de știri, pe urmele unui 
criminal, alături de anchetatorii acestui caz. Acest episod 
încheie primul nostru sezon cu o discuţie în direct alături de 
anchetatorii, avocaţii și jurnaliștii care au jucat cu toţii un rol în 
expunerea și vânarea criminalului în serie cunoscut sub numele 
de Sfrâncioc... 

Si am continuat așa. l-am prezentat pe membrii din platou și 
am început să preiau întrebările ascultătorilor. Majoritatea erau 
niște întrebări simple, de rutină. Am acţionat ca un moderator și 
am ales participantul căruia să-i adresez fiecare întrebare. Toată 


lumea a primit instrucţiuni dinainte să-și menţină răspunsurile 
scurte și precise. Cu cât era mai scurt răspunsul, cu atât puteam 
să răspundem la mai multe întrebări. Am direcționat putin mai 
multe întrebări către Rachel, gândindu-mă că așa o provocam la 
o conversaţie. Dar după o perioadă a părut ceva tras de păr și 
jenant. 

Cel mai neobișnuit apel a venit din partea unei femei care a 
spus că o cheamă Charisse. Nu a pus o întrebare despre cazul 
Sfrânciocului. In schimb, a povestit cum în urmă cu unsprezece 
ani, sora ei Kylie a fost răpită și omorâtă, iar cadavrul ei a fost 
găsit în nisip, sub debarcaderul Venice. A zis că poliţia nu a 
arestat niciodată pe nimeni pentru această crimă și că din câte 
știa ea nu se desfășura nicio investigaţie. 

= Întrebarea mea este: îi veţi investiga cazul? 

Intrebarea era atât de pe lângă subiect încât nu am știut cum 
să răspund. 

— Ei bine, am început eu. Aș putea să mă interesez și să 
verific cum a acţionat poliţia în acest caz, dar nu sunt detectiv. 

— Dar Sfrânciocul? a întrebat Charisse. Pe el l-aţi investigat. 

— Circumstantele au fost putin diferite. Lucram la un reportaj 
și s-a transformat în cazul unui criminal în serie. Eu... 

Am fost întrerupt de tonul telefonului. Charisse a închis. 

Am revenit la discuţia noastră după aceea, dar tot a durat 
mult episodul. Ora pe care o stabiliserăm s-a transformat într-o 
oră jumate, și singurele momente în care făceam o pauză de la 
întrebările ascultătorilor erau atunci când erau difuzate 
reclamele sponsorilor noștri, care erau în mare parte alte 
podcasturi despre crime. 

Ascultătorii care sunau erau entuziasmați de Ritmul Morţii si 
multi dintre ei erau dornici să afle când avea să apară al doilea 
sezon și despre ce avea să fie vorba. Acestea erau niște 
întrebări pentru care nu aveam încă un răspuns oficial. Dar era 
bine de știut că aveam un public în așteptarea emisiunii mele. 
Imi ridica moralul care începuse să se ducă la fund. 

Trebuie să recunosc că am sperat că voi auzi ceva de la e/. De 
la Sfrâncioc. Am sperat că va fi unul dintre ascultătorii 
podcastului și că se va simţi determinat să sune ca să ia în 
derâdere sau ca să amenințe jurnaliștii și anchetatorii. De aceea 
am permis ca emisiunea să dureze atât de mult timp. Am vrut 


să răspundem tuturor celor care au sunat, în cazul în care se 
număra și el printre cei care așteptau să vorbească. 

Dar asta nu s-a întâmplat, și după ce am răspuns la ultima 
întrebare și am încheiat transmisiunea în direct, m-am uitat 
peste masă la agentul Metz. Vorbiserăm înainte despre 
posibilitatea ca subnecul, termenul pe care FBl-ul îl folosește 
pentru subiecţii necunoscuţi, să sune. A clătinat din cap spre 
mine și am dat din umeri. l-am aruncat o privire lui Rachel, care 
stătea lângă Metz. Deja își dădea căștile jos. Am văzut-o apoi 
cum îl atinge pe brat si se apleacă spre el ca să-i sopteasca 
ceva. Gestul acela mi s-a părut intim. Moralul mi-a scăzut și mai 
mult. 

Am încheiat totul cu multumirile mele obișnuite oferite celor 
care au fost implicaţi în emisiune: participanţilor, sponsorilor, 
studioului și inginerului de sunet. Le-am promis ascultătorilor că 
vom reveni cu un nou capitol despre Sfrâncioc imediat ce vom 
afla ceva nou. Podcastul s-a terminat cu o piesă cântată de 
saxofonista Grace Kelly, By the Grave”. 

Şi asta a fost tot. Mi-am dat jos setul de căști și l-am pus pe 
suportul microfonului. Ceilalţi au făcut la fel. 

— Vă mulţumesc tuturor, am spus. A fost bine. Am sperat că 
Sfrânciocul va suna, dar probabil era ocupat să spele rufele azi. 

A fost o încercare de glumă stupidă și insensibilă. Nimeni nu a 
schiţat nici măcar un zâmbet. 

— Trebuie să mă duc la toaletă, a zis Rachel. Așa că voi pleca 
acum. Mă bucur că v-am văzut pe toți. 

Mi-a aruncat un zâmbet în timp ce s-a ridicat în picioare, dar 
nu am putut să-mi pun nicio speranţă în asta. Am privit-o cum 
iese din camera de înregistrări. 

Gaspar și Ruiz au fost următorii care au plecat întrucât 
trebuiau să conducă mult până ajungeau în districtul Orange. L- 
am întrebat pe Ray dacă Emily mai era pe fir, dar m-a anunţat 
că închisese. Myron a plecat și el, urmat de Metz. Am rămas cu 
Ray, care m-a întrebat dacă vreau să editeze episodul și să-l 
reducă la o oră sau să-l posteze în întregime, ca final al 
sezonului. l-am spus să-l posteze pe tot. Cei care nu ascultaseră 
versiunea în direct puteau să descarce episodul și să asculte cât 
de mult sau cât de putin doreau. 


19 Lângă mormânt - din lb. engleză. (n.tr.) 


Am luat liftul până la subsolul clădirii. Parcarea era 
întotdeauna aglomerată, fiind nevoie de un angajat pe care-l 
chema Rodrigo care să mute constant mașinile astfel încât 
oamenii să poată intra și ieși. Când s-au deschis ușile liftului, am 
văzut că Rachel aștepta alături de Metz să le fie aduse mașinile. 
M-am oprit o clipă. Nu eram sigur de ce. Am crezut că dacă Metz 
pleacă singur, o să am șansa să vorbesc cu Rachel și poate să o 
rog să ne întâlnim ca să putem clarifica ce se întâmplă între noi. 
În ultima lună am folosit veniturile obţinute din reclamele pentru 
podcast ca să îmi cumpăr o mașină nouă și să închiriez un 
apartament mai mare. După zece ani în jeepul acela învechit, 
mi-am luat o mașină nouă: un SUV Range Rover, care era 
întruchiparea perfectă a maturității și a siguranţei. M-am gândit 
că am putea merge cu mașina mea până la restaurantul Miceli, 
ca să bem un pahar de vin de după-amiază. 

Dar m-am înșelat. Rodrigo a adus o mașină pe care am 
recunoscut-o ca fiind un vehicul federal și s-au urcat amândoi în 
ea, Rachel pe scaunul pasagerului. Asta mi-a spus mai multe 
decât aveam nevoie să știu. Rușinat, am așteptat până când au 
tras mașina înainte să traversez și să intru în parcare. 

Dar am cronometrat greșit. Exact când am ieșit afară, Rachel 
s-a întors în scaun ca să își tragă centura de siguranţă. Privirile 
ni s-au întâlnit și mi-a zâmbit în timp ce mașina federală s-a 
îndepărtat. Am luat asta ca pe un zâmbet spăsit. Și o privire de 
rămas-bun. 

Rodrigo a venit în spatele meu. 

— Domnule Jack, a spus el. Este în regulă. Primul rând, cheile 
sunt pe roata din faţă. 

— Mulţumesc, Rodrigo, am spus, privind mașina lui Metz 
ieșind din parcare pe strada Cahuenga. 

Odată dispărută, m-am îndreptat singur spre mașină. 

Am decis că nu aveam unde altundeva să mă duc decât 
acasă. Am ieșit pe strada Cahuenga și am luat-o spre nord. Am 
urmat drumul care ducea spre vest până se unea cu bulevardul 
Ventura și am ajuns în Studio City. Noua mea locuinţă era un 
apartament cu două dormitoare de pe Vineland. Mă gândeam la 
ce văzusem în parcare și la cum puteam să interpretez asta. Nu 
eram atent la drum și nu am realizat farurile de frână din fata 
mea. 

Sistemul anticoliziune al SUV-ului a pornit și s-a declanșat 
alarma. Mi-am revenit din visare și am apăsat pe frână cu toată 
puterea. SUV-ul s-a oprit brusc la șaizeci de centimetri de Priusul 
oprit în fata mea. Am simţit bufnetul unui impact din spate. 

— La naiba! 

M-am liniștit și m-am uitat în oglinda retrovizoare, după care 
am ieșit afară să verific daunele, dar am văzut că mașina din 
spatele meu era la vreo trei metri distanţă. SUV-ul meu nu avea 
nici măcar o zgarietura. M-am uitat la celălalt șofer. Avea 
geamul deschis. 

— M-ai lovit? am întrebat eu. 

— Nu, nu te-am lovit, a zis el indignat. 

Am verificat din nou spatele mașinii. Încă mai aveam placuta 
de înmatriculare temporară. 

— Hei, amice, ce-ar fi să te urci în mașina ta nouă și frumoasă 
și să continui să mergi, a zis celălalt șofer. Tii lumea din drum cu 
prostiile astea. 

Am dat din mână în faţa neobrăzării lui și m-am urcat la loc, 
confuz de întreaga situaţie. Am continuat să conduc, gândindu- 
mă la cele întâmplate. Cu siguranţă auzisem un bufnet greoi ca 
și cum ar fi fost un impact când am apăsat pe frână. M-am 
întrebat dacă era ceva în neregulă la noua mea mașină, și apoi 
m-am gândit la IKEA. Noul meu apartament era aproape de 
două ori mai mare decât cel vechi. Am avut, așadar, nevoie de 
mobilă nouă și am făcut mai multe drumuri până la IKEA în 
Burbank de când am luat mașina, folosindu-mă de portbagajul 
destul de mare. Dar eram sigur că nu lăsasem nimic acolo. 
Compartimentul era gol. Sau cel puţin așa fi trebuit să fie. 

Atunci mi-a picat fisa. Am verificat în oglinda retrovizoare, dar 
de data aceasta eram mai interesat de ce era în mașina mea, în 
portbagaj, și nu în spatele ei. Nu părea să lipsească nimic. 


Am scos telefonul și am intrat pe apelare rapidă ca să o sun 
pe Rachel. Apelul s-a auzit tare în sistemul audio al mașinii. 
Uitasem de conexiunea Bluetooth pe care o stabilise vânzătorul 
de mașini când am primit-o. 

Am apăsat repede pe butonul de pe bord ca să opresc 
sistemul audio. Sunetul s-a auzit numai în telefon și în urechea 
mea. 

Dar Rachel nu mi-a răspuns. Probabil că încă era cu Metz și s- 
a gândit că o sun pentru o conversaţie sentimentală de 
împăcare. Mi-a intrat căsuţa vocală și am închis. 

Am sunat din nou și în timp ce am așteptat m-am întins după 
laptopul de pe scaunul de lângă mine și l-am deschis. Aveam 
numărul lui Metz salvat într-un document pe desktop. 

Dar de data aceasta, Rachel mi-a răspuns. 

— Jack, nu e momentul potrivit. 

Am închis laptopul și am vorbit pe o voce joasă. 

— Ești cu Metz? 

— Jack, nu o să vorbesc cu tine despre... 

— Nu mă refer la asta. Încă esti în mașină cu Metz? 

Am verificat oglinda retrovizoare din nou si mi-am dat seama 
că ar trebui să nu mai vorbesc atât de tare. 

— Da, a răspuns Rachel. Mă duce înapoi la birou, atât. 

— Verifica-ti mesajele, am spus. 

Am închis. 

Traficul a încetinit din nou când am ajuns la intersecţia cu 
Vineland. M-am folosit de acele clipe de respiro ca să-i dau 
mesaj lui Rachel. 


Sunt în mașina mea. Sfrânciocul se ascunde în portbagaj. 

Mi-am dat seama după ce am trimis mesajul că autocorectul a 
schimbat Sfrânciocul cu Strângătorul. Dar m-am gândit că o să- 
și dea ea seama oricum. 

Şi-a dat seama și am primit mesaj aproape imediat. 


Ești sigur? Unde ești? 


Mă apropiam de blocul meu, dar am trecut pe lângă el. l-am 
trimis mesaj: 


Vineland 


Mi-a bazait telefonul și numele lui Rachel a apărut pe ecran. 
Am răspuns, dar nu am zis nimic. 

— Jack? 

Am tușit și am sperat că o să înțeleagă că nu vreau să mă dau 
de gol că vorbesc la telefon în fata persoanei din spate. 

— Bine, am înţeles, a zis Rachel. Nu poţi să vorbești. Deci 
ascultă-mă, ai două variante. Te duci într-o zonă aglomerată, 
tragi într-o parcare unde sunt oameni și ieși și te îndepărtezi de 
mașină. Dă-mi adresa și vom încerca să aducem polițiști acolo si 
să îl prindem. 

A așteptat să vadă dacă îi răspund în vreun fel înainte să 
treacă la varianta a doua. Probabil a înţeles că tăcerea mea 
însemna că sunt interesat de al doilea plan. 

— Bine, a doua variantă e să ne asigurăm că îl prindem. Mergi 
până într-un loc și stabilim o capcană potcoavă ca data trecută 
și, în sfârșit, îl prindem. Alegerea aceasta e mai riscantă pentru 
tine, desigur, dar cred că dacă conduci în continuare, nu o să 
facă nicio mișcare. O să aștepte. 

Rachel a făcut o pauză. Nu am zis nimic. 

— Bine, Jack, fă așa. Tușește o dată dacă vrei prima alegere. 
Dacă o vrei pe a doua, nu tuși și nu face nimic. 

Mi-am dat seama că dacă stau prea mult să mă gândesc la 
opţiuni, tăcerea mea va confirma că sunt de acord cu varianta 
mai riscantă. Dar era în regulă. În acel moment, mi-a apărut în 
fata ochilor o imagine cu Gwyneth Rice pe patul de spital, 
înconjurată de tuburi și mașinării și rugămintea ei electronică ca 
Sfrânciocul să nu fie lăsat în viaţă. 

Am vrut să aleg a doua opţiune. 

— Bine, Jack, varianta a doua, a anunţat Rachel. Tușește 
acum dacă am înţeles greșit. 

Am rămas tăcut și Rachel a acceptat confirmarea. 

— Trebuie să ajungi pe autostrada 101 și s-o iei spre sud, mi-a 
explicat. Noi suntem pe ea chiar acum și se merge lejer. Vei 
putea să ajungi în Hollywood și până atunci o să punem la cale 
un plan. Ne întoarcem și vom fi acolo. 

Am luat-o pe o intrare spre autostrada 170. Stiam că se 
unește cu 101 peste mai puţin de un kilometru în sud. Rachel a 
continuat: 


— O să te tin la telefon cât timp Matt stabilește totul - 
vorbește cu LAPD. O să se poată mobiliza mai rapid. Tu trebuie 
doar să rămâi în mișcare. Nu o să încerce nimic în timp ce 
mașina se mișcă. 

Am dat din cap deși știam că nu poate să mă vadă. 

— Dar dacă se întâmplă ceva și trebuie sa opresti, să ieși din 
mașină și să te adăpostești. Rămâi în siguranţă, Jack... am 
nevoie... ca tu să fii în siguranţă. 

Am înregistrat tonul mai încet și mai intim și mi-am dorit să-i 
răspund. Am sperat că tăcerea mea a comunicat ceva. Dar la fel 
de repede mi s-au strecurat dubiile în minte. Oare lăsasem ceva 
în portbagaj? Oare zgomotul pe care l-am auzit a venit de la o 
groapă din asfalt? Mobilizam FBl-ul și LAPD din cauza unei 
bănuieli. Începeam să-mi doresc să fi tusit o dată si să îndrept 
mașina spre secția de poliție North Hollywood. 

— În regulă, Jack, a spus Rachel, vocea ei revenind la tonul de 
comandă. O să revin iar când avem totul pregătit. 

Am avut noroc și lumina de la semafor s-a făcut verde spre 
intrarea pe autostradă. 

Am lăsat dubiile deoparte și am luat-o la dreapta. Am 
traversat bucla ca să intru pe autostradă și m-am îndreptat spre 
sud, pe 170. Am luat-o pe una dintre benzile care se uneau cu 
101 și am mărit viteza până la o sută de kilometri. Rachel 
avusese dreptate. Autostrada era oarecum aglomerată, dar 
traficul avansa bine. Eram înainte de ora de vârf și majoritatea 
mașinilor se îndreptau spre nord, dinspre centru spre suburbiile 
din Valley și dincolo de Valley. 

Odată intrat pe 101, m-am încadrat pe banda rapidă și am 
continuat să conduc, acum cu optzeci de kilometri pe oră. 
Verificam oglinda retrovizoare din cinci în cinci secunde și am 
rămas cu telefonul la ureche. Auzeam vocea lui Metz în timp ce 
vorbea la un alt telefon lângă Rachel. Nu-l auzeam clar și nu 
puteam să înţeleg ce spune. Dar mi-am dat seama de urgenţa 
din tonul său. 

În curând am ajuns la trecătoarea Cahuenga de unde vedeam 
clădirea Capitol Records în fata. Mă gândeam la ce s-a 
întâmplat, de fapt, în timp ce așteptam ca Rachel să revină pe 
fir și să-mi explice planul. Mi-am dat seama că Sfrânciocul era 
un ascultător al podcastului la urma urmei și i-am dat exact 
ceea ce avea nevoie. La sfârșitul fiecărui episod am menţionat 


studioul de înregistrări cand îi multumeam lui Ray Stalling. Am 
promovat de nenumărate ori ora și data transmisiunii în direct 
care avea să fie ultimul episod. 

Sfrânciocul nu a trebuit decât să urmărească Sun Ray Studios 
ca să-și dea seama cum poate să se folosească de situaţia din 
parcare în avantajul său. Angajatul lăsa cheile mașinilor pe care 
le muta pe roata din faţă a vehiculului. Sfrânciocul poate că s-a 
furișat înăuntru când Rodrigo muta mașinile, folosindu-se de 
cheie ca să deschidă Range Roverul și să se ascundă în 
portbagaj. 

Dintr-odată mi-am dat seama că mai exista o posibilitate. Am 
făcut publică data și locaţia în care se desfășura emisiunea. Era 
posibil ca altcineva să fi fost ascuns în spate, nu Sfrânciocul. 
Poate că era un alt incel nebun ca Robinson Felder. Am luat 
telefonul de la ureche ca să încerc să-i dau mesaj cu 
posibilitatea aceasta lui Rachel, dar am auzit-o vorbind din nou. 

— Jack? 

Am așteptat. 

— Avem un plan. Vrem să ajungi pe bulevardul Sunset și să 
ieși. Vei ajunge pe Van Ness, la intersecţie cu Harold Way. Să 
faci dreapta imediat pe Harold Way, totul va fi pregătit. LAPD 
are două unităţi acolo chiar acum și or să mai vină câteva. Eu și 
Matt mai avem două minute și ajungem. Drege-ti glasul daca 
înţelegi ce zic și putem începe. 

Am așteptat o clipă, după care mi-am dres glasul tare. Eram 
gata. 

— Bine, Jack. Acum am nevoie să-mi dai mesaj cu descrierea 
mașinii pe care o conduci. Știu că ai menţionat într-un e-mail că 
ţi-ai luat mașină nouă. Spune-mi firma, modelul și culoarea. 
Culoarea contează, Jack. Vrem să știm la ce să ne așteptăm. Si 
să adaugi ultima ieșire prin care ai trecut ca să putem aproxima 
când ajungi. Haide și ai grijă. Să nu faci accident în timp ce 
conduci. 

Am lăsat telefonul în jos și am scris informaţiile necesare, 
privind din când în când și în faţă, și în oglinda retrovizoare. 

Tocmai trimisesem mesajul, inclusiv faptul că aveam să trec 
de ieșirea Highland, când mi-am aruncat ochii peste drumul din 
fata și am văzut numai faruri roșii. 

Traficul încetinea. 


45 

Avusese loc un accident mai în fata. SUV-ul meu fiind mai 
înalt, am putut să văd peste câteva dintre mașinile din faţă și 
am zărit fum și o mașină răsturnată care bloca banda rapidă și 
partea stângă a autostrăzii. 

Stiam că trebuie să fac dreapta înainte să mă blochez. Am 
apăsat pe semnalizare și aproape că am traversat orbește cele 
patru benzi ale traficului care încetinea. 

Manevrele mele au provocat mai mult claxoane din partea 
șoferilor supăraţi care încercau să facă același lucru ca mine. 
Traficul a încetinit și spaţiile dintre mașini s-au micșorat, dar 
nimeni de pe acea stradă nu avea urgenţa pe care o aveam eu. 
Nu-mi păsa nici de frustrări, nici de claxoane. 

— Jack? a zis Rachel. Aud claxoane, ce se... știu că nu poţi să 
vorbești. Încearcă să-mi dai mesaj. Am primit informaţiile pe 
care ni le-ai trimis. Incearca să-mi spui ce se petrece. 

Am făcut ceea ce făceau majoritatea șoferilor din LA când 
sunt singuri în mașină. Am înjurat traficul. 

— Fir-ar voi să fiți! De ce vă opriţi? 

Mai aveam o bandă de traversat și am crezut că va fi cea mai 
rapidă cale de a trece de zona accidentului. Nu mai aveam 
încredere în oglinzi și m-am întors în scaun pe jumătate ca să 
verific competiţia prin geamuri, încercând să ţin și telefonul la 
ureche. 

— Bine, Jack, am înţeles, a zis Rachel. Dar condu pe margine, 
fă orice trebuie ca să ajungi aici. 

Am tușit o dată, dar nici eu nu mai știam dacă asta însemna 
da sau nu. Tot ce știam era că trebuie să ies de acolo. Odată ce 
treceam de accident, autostrada avea să fie liberă și puteam să 
zbor. 

Am trecut încet de ieșirea spre Highland și am văzut că locul 
accidentului se afla la câțiva metri în fata, înainte de ieșirea 
spre strada Vine. Acolo, traficul se oprea complet. 

Acum vedeam cum ieșeau oameni din mașini și ocupau 
autostrada. Mașinile se mișcau centimetru cu centimetru în timp 
ce treceau pe lângă dezastrul fumegând. Am auzit o sirenă 
venind din spate și știam că sosirea primelor autorități avea să 
oprească de tot traficul pentru o perioadă si mai lungă. Ştiam si 
că puteam să mă duc la aceste autorităţi cu încărcătura mortală 


pe care credeam că o port în spate. Dar ar fi înţeles despre ce 
era vorba? L-ar fi prins? 

Tocmai luam în considerare aceste întrebări și traversam 
ultimul kilometru până să intru pe bulevardul Sunset, când s-a 
auzit un zgomot puternic din spatele mașinii. 

M-am întors cu totul și am văzut că plafoniera portbagajului a 
fost scoasă și trasă în jos, înăuntru. 

A ieșit o siluetă din acel spaţiu. Un bărbat. S-a uitat în jur ca 
să vadă ce se petrece, după care probabil a văzut pe geamul din 
spate că sirena pe care a auzit-o venea de la o ambulanţă care 
sosea la locul accidentului. 

S-a întors apoi și s-a uitat direct spre mine. 

— Salutare, Jack, a zis. Unde mergem? 

— Cine naiba ești tu? Ce vrei de la mine? 

— Cred că știi cine sunt. Și ce vreau. 

A pornit să se urce pe bancheta din spate. Am scăpat 
telefonul și am călcat acceleraţia. Mașina s-a zgâlţăit înainte si 
am tras de volan spre dreapta. Am lovit colțul mașinii din 
dreapta mea în timp ce SUV-ul a tasnit pe banda de pe margine. 
Rotile s-au chinuit pe pietrișul denivelat înainte să-și găsească 
echilibrul. În oglinda retrovizoare am văzut că intrusul fusese 
aruncat înapoi în spaţiul în care se ascunsese. 

Dar s-a ridicat repede și a început să se urce pe banchetă din 
nou. 

— Încetinește, Jack. Ce e cu graba asta? 

Nu i-am răspuns. Mintea îmi alerga mai repede decât mașina 
în timp ce încercam să găsesc un plan de evadare. 

leșirea spre strada Vine era exact dincolo de zona 
accidentului. Dar cu ce mă ajuta asta? Opțiunile mele erau 
simple în acel moment plin de adrenalină. Te lupti sau fugi. 
Continuă să conduci sau oprești mașina și ieși ca să fugi. 

În adâncul meu știam un lucru sigur. Dacă fugeam, 
Sfrânciocul ar fi scăpat din nou. 

Am ţinut piciorul apăsat pe pedala de acceleraţie. 

Mai aveam mai puţin de o sută de metri până treceam de 
blocaj și ieșeam de pe banda de pe margine când o camionetă 
plină cu echipament pentru gazon s-a ivit deodată în faţa mea, 
mergând mult mai încet. 

Am tras din nou de volan și am încercat să-mi fac loc fără să 
pierd din viteză. Mașina mea s-a zgâriat tare de o barieră de 


beton de pe marginea autostrăzii și apoi s-a lovit de camionetă, 
împingând-o în mașinile din stânga sa. A urmat un vacarm de 
claxoane și metale lovite, dar mașina mea a continuat să 
meargă. Am îndreptat volanul și m-am uitat în oglindă. Bărbatul 
din spatele meu fusese aruncat pe jos, lângă banchetă. 

Două secunde mai târziu am trecut de aglomeratie si în fata 
mea se aflau cinci benzi de autostradă libere. 

Dar încă mai aveam jumătate de kilometru până la ieșirea 
spre Sunset și știam că nu puteam să-l mai ţin pe loc pe 
Sfrâncioc prea mult timp. Telefonul era undeva prin mașină și 
Rachel probabil că mă asculta. Am strigat-o, am crezut eu, 
pentru ultima dată. 

— Rachel! Eu... 

Am simţit un braţ în jurul gâtului și vocea mi-a pierit. Gâtul 
mi-a fost sucit înapoi pe tetieră. Am ridicat o mână și am 
încercat să-l dau jos, dar Sfrânciocul își strânsese braţul și aplica 
presiune. 

— Oprește mașina, mi-a zis la ureche. 

Mi-am înfipt picioarele în podea m-am împins în scaun, 
încercând să creez spaţiu între el și braţul ucigașului. Mașina a 
mărit viteza. 

— Oprește mașina, a repetat. 

Mi-am dat seama de ceva: eu aveam centură, el nu. Mi-am 
adus aminte de vânzătorul care îmi turuise despre siguranţa și 
construcția acestei masini. Ceva legat de protecţia 
antirăsturnare. Dar nu fusesem interesat să-l ascult. Nu voiam 
decât să semnez hârtiile și să plec cu mașina, nu să ascult 
lucruri care nu m-ar fi interesat niciodată. 

Acum mă interesau. 

Am simţit cum mașina se lasă în jos în profilul ei de viteză 
mare în timp ce vitezometrul digital depășea o sută treizeci de 
kilometri. Am dat drumul braţului atacatorului, am pus ambele 
mâini pe volan și am tras spre stânga. 

Mașina a luat-o violent la stânga și apoi forţele fizicii au 
preluat controlul. Timp de o fracțiune de secundă a mers, iar 
apoi roata din stânga din faţă s-ar ridicat în aer și apoi și cea din 
spate. Mi s-a părut că mașina s-a ridicat în aer cel puţin un 
metru și apoi s-a întors pe laterală înainte să se producă 
impactul și să continue să se rotească, răsturnându-se pe 
autostradă. 


Totul părea că se mișcă cu încetinitorul, corpul meu sărind în 
toate direcţiile la fiecare impact. Am simţit cum braţul din jurul 
gâtului s-a retras. Am auzit scrâșnetele puternice ale metalului 
și spargerea explozivă a geamurilor. În maşină a zburat pietriș. 
Laptopul m-a lovit în coaste și la un moment dat mi-am pierdut 
cunoștința. 

Când mi-am revenit, atârnam cu capul în jos în scaun. M-am 
uitat în jos la plafonul mașinii și am văzut cum curgea sânge pe 
el. Am dus mâna la faţă și am găsit sursa sângerării: aveam o 
tăietură adâncă și mare în creștetul capului. 

M-am întrebat ce se întâmplase. Mă lovise cineva? Am lovit eu 
pe cineva? 

Apoi mi-am adus aminte. 

Sfrânciocul. 

Am privit în jur cât de bine am putut. Nu l-am văzut. Bancheta 
din spate se rupsese în timpul accidentului și acum atârna peste 
plafon, blocându-mi vederea. 

— La naiba, am zis. 

Simteam gust de sânge. 

Am devenit conștient de o durere ascuţită într-o parte și mi- 
am adus aminte de laptop. Mă lovise în coaste. 

Am pus mâna stângă pe plafon ca să mă ţin și m-am folosit de 
cealaltă ca să-mi dau jos centura de siguranţă. Nu aveam 
suficientă putere în braţ și m-am prăbușit pe plafon, picioarele 
fiindu-mi încă blocate în volan. M-am lăsat încet în jos. Când am 
făcut asta, am auzit o voce slabă care mă striga pe nume. 

M-am uitat în jur și mi-am văzut telefonul la un metru de 
geamul mașinii. Ecranul arăta ca o pânză de păianjen din cauza 
crăpăturilor, dar puteam să citesc numele de pe ecran: Rachel. 
Încă eram în apel. 

Odată ce mi-am eliberat picioarele, m-am târât prin spaţiul 
unde fusese parbrizul și am întins mâna după telefon. 

— Rachel? 

— Jack, ești bine? Ce s-a întâmplat? 

— Aa... am făcut accident. Sangerez. 

— Suntem pe drum. Unde e subnecul? 

— Ce să fie...? 

— Sfrânciocul, Jack. ÎI vezi? 

Acum mi-am adus aminte de braţul din jurul gâtului. 
Sfrânciocul. Era pe cale să mă omoare. 


M-am târât afară din mașina distrusă și m-am ridicat 
sprijinindu-mă pe partea din fata a Range Roverului răsturnat. 
Am văzut oameni care fugeau spre mine de pe marginea 
autostrăzii. O mașină cu faruri albastre își croia drum încoace. 

Am făcut câţiva pași greoi și mi-am dat seama că e ceva în 
neregulă cu picioarele mele. Fiecare pas îmi trimitea un junghi 
ascuţit de durere de la glezna stângă până la șold. Dar am 
continuat să mă mișc în jurul mașinii strivite și să privesc dincolo 
de geamurile din spate. 

Nu mai vedeam pe nimeni. Dar mașina părea să se sprijine pe 
ceva. Când oamenii s-au apropiat, am auzit urlete panicate. 

— Trebuie să mutam mașina! E sub ea! 

Am mers șchiopătând până pe partea aceea și am văzut ce 
vedeau și ei. Sfrânciocul era prins sub mașină. Îi vedeam mâna 
întinsă de sub acoperiș. M-am lăsat ușor în jos pe asfalt și am 
privit sub dărâmături. 

Sfrânciocul era zdrobit sub mașină. Avea faţa întoarsă spre 
mine și ochii deschiși, unul dintre ei holbându-se fără viaţă, iar 
celălalt uitându-se într-o parte în orbita fracturată. 

— Ajutati-ma să-l scoatem de acolo! a tipat cineva către cei 
care veneau la locul accidentului. 

Am început să mă ridic. 

— Nu vă mai deranjati, am spus eu. E prea târziu. 


SFÂRȘIT 

Nu se cunoaște încă identitatea bărbatului care a fost zdrobit 
de mașina mea. Nu putem să îi atribuim un nume adevărat. Nu 
a fost găsit niciun act în hanoracul său gri și nici în buzunarele 
de la pantaloni. Amprentele sale și ADN-ul au fost trimise de FBI 
către toate bazele de date valabile din lume, dar nu a fost găsită 
nicio potrivire. A fost desfășurată o cercetare amănunţită pe o 
rază de un kilometru în jurul clădirii Sun Ray Studios, dar nu a 
fost găsit niciun vehicul abandonat, numai o cameră de 
supraveghere de la o benzinărie care a capturat, dintr-un unghi 
neclar, un bărbat îmbrăcat într-un hanorac gri care traversa de 
la est la vest autostrada 101, prin pasajul bulevardului Barham. 
A mers în direcţia studioului cu o oră înainte de transmisiunea în 
direct. Dar în urma unei noi cercetări în partea de est a 
autostrăzii nu s-a găsit niciun vehicul și nu s-a înregistrat sosirea 
niciunui taxi sau Uber. 

Examinarea cadavrului la autopsie a scos la iveală o operaţie 
anterioară de reparare a unui os rupt al braţului. Se pare că a 
fost o rană din copilărie, o fractură spirală, semn al abuzului. Au 
fost lucrări limitate în zona dinţilor. Părea că este american, dar 
nu s-au putut găsi radiografiile niciunui pacient care să se 
potrivească cu acestea. 

Până acum, Sfrânciocul a rămas un mister. 

Și cel mai probabil așa va rămâne. În domeniul jurnalismului, 
acum nu se mai găsește pe prima pagină. Fascinatia macabra a 
publicului fata de el s-a dispersat ca fumul care iese dintr-o 
ţigară, iar atenţia mass-mediei s-a îndreptat spre alte lucruri. 
Sfrânciocul nu a fost în atenţia nimănui cea mai mare parte a 
existenţei sale. Așa că a revenit la acest stadiu după ce a 
terminat cu seria de crime. 

Sfrânciocul nemaireprezentând o ameninţare, Emily Atwater 
s-a întors din Anglia deoarece și-a dat seama că îi e dor de Los 
Angeles. Si cu sfârșitul poveștii pe care i l-am oferit eu atunci, 
pe autostrada 101, a putut să finalizeze cartea. S-a întors apoi la 
Avertizare Justă ca jurnalist senior, și știu că Myron a fost foarte 
încântat de asta. 

Totuși, am rămas bântuit de faptul că nu se știa cine a fost 
Sfrânciocul și ce l-a făcut să devină un ucigaș de femei. Pentru 
mine, povestea era neterminată. Era o întrebare care-mi va 
rămâne în minte pentru totdeauna. 


Întreaga poveste m-a schimbat. M-am întrebat adesea ce s-ar 
fi întâmplat dacă nu s-ar fi nimerit să merg la acea întâlnire cu 
Christina Portero. Dacă numele meu nu ar fi apărut în cadrul 
investigaţiei LAPD, iar Mattson și Sakai nu ar fi intrat în garajul 
meu în acea noapte? Sfrânciocul ar fi încă nedescoperit? 
Hammond și Vogel încă ar opera site-ul Dirty4 pe reţeaua 
întunecată? lar William Orton încă le-ar vinde ADN-ul femeilor 
care nu bănuiau nimic? 

Acestea erau niște gânduri nebunești, dar, totodată, pline de 
inspirație. Mă făceau să mă gândesc la toate cazurile 
nerezolvate din lume. Toate eșecurile justiţiei și la toate 
mamele, toţi taţii și toate familiile care i-au pierdut pe cei dragi. 
M-am gândit la Charisse, care a sunat în timpul emisiunii și mi- 
am dorit să existe o cale să o pot contacta. 

Atunci am știut că nu mai pot rămâne un simplu observator, 
un jurnalist care scrie despre aceste lucruri sau care vorbește 
despre ele în timpul unei emisiuni. Stiam că nu mai pot fi un 
reporter care stă pe margine. Trebuia să intru în joc. 

În prima zi de lucru a noului an, am mers până în centru în 
Range Roverul care l-a înlocuit pe cel distrus, am găsit loc de 
parcare și am intrat în biroul RAW Data din clădirea Mercantile 
Bank. Am cerut să vorbesc cu Rachel și în curând am fost invitat 
în biroul ei. Nu mai vorbiserăm din ziua în care a murit 
Sfrânciocul. Nu m-am deranjat să stau jos. M-am așteptat să 
rezolvăm rapid. 

— Ce mai faci? a întrebat ea tentant. 

— Am o idee și vreau să mă asculti, am început. 

— Te ascult. 

— Nu vreau doar să discut despre crime în timpul emisiunii. 
Vreau să le rezolv. 

— La ce te referi? 

— Exact ce am spus, vreau să lucrez la rezolvarea crimelor în 
podcast. Aducem un caz, un caz comis cu sânge-rece, ijl 
discutăm, lucrăm la el, îl rezolvăm. Tu faci profilul cazurilor, 
după care pornim să le rezolvăm. 

— Jack, tu nu ești... 

— Nu contează că nu sunt poliţist. Trăim în vremuri digitale. 
Poliția e analogă. Putem să punem lucrurile cap la cap 
împreună. Iti mai aduci aminte de femeia care a sunat în timpul 


emisiunii? Charisse? A zis că nu lucrează nimeni la cazul ei. Am 
putea s-o facem noi. 

— Vrei să spui să fim detectivi amatori. 

— Tu nu ești amatoare, și știu că ţi-a plăcut la nebunie să 
lucrezi la cazul Sfrânciocului. Ai revenit la ceea ce trebuia să 
faci. Ti-am luat această șansă, dar acum ţi-o ofer înapoi. 

— Nu e același lucru, Jack. 

— Nu, e și mai bine. Pentru că nu avem nicio regulă. 

Nu a zis nimic. 

— Toată lumea poate să facă cercetări despre trecutul 
oamenilor. Dar tu ai un dar. Am văzut asta în cazul 
Sfrânciocului. 

— Şi vrei să spui că ai face un podcast din asta? m-a întrebat. 

— Ne întâlnim, discutăm despre caz, înregistrăm si postam. 
Reclamele vor finanța investigaţiile. 

— Pare o nebunie. 

— Există un podcast despre o femeie casnică care a reușit să 
facă un ucigaș în serie să mărturisească. Nimic nu mai eo 
nebunie. Ar putea funcţiona. 

— Si de unde vor veni aceste cazuri? 

— De oriunde, de peste tot. Google. O să găsesc cazul despre 
care vorbea Charisse. Cazul surorii ei. 

Rachel a rămas tăcută mult timp înainte să răspundă. 

— Jack, asta e... 

— Nu, nu e o încercare stupidă de a te face să fii din nou cu 
mine. Știu că am stricat totul. Accept asta. Este exact ceea ce îţi 
spun că este. Un podcast. Pornim pe urmele celor care cred că 
au scăpat basma curată. 

La început nu a răspuns, dar mi s-a părut că aproape a dat din 
cap când am vorbit. 

— O să mă mai gândesc, a zis în cele din urmă. 

— Bine, asta e tot ce te rog. Doar că să nu te gândești prea 
mult. 

l-am ridicat mingea la fileu, asa că m-am întors și am plecat 
fără să mai spun nimic altceva. Am ieșit din clădirea veche și 
elegantă de pe strada principală. Aerul de ianuarie era răcoros, 
dar era însorit, și avea să urmeze un an bun. M-am îndreptat 
spre mașină. Telefonul mi-a vibrat înainte să ajung acolo. 

Era Rachel. 

